
MJESTO DRUGOGA UVODA 


Članci i rasprave u ovoj knjizi idejno se nadovezuju na 
one iz dvaju svezaka moje knjige: »Crkva — svećeništvo — 
svećenici«, što su izašli g. 1967. i g. 1968. Isti im je glavni motiv 
kao i onima, i ako nijesu s njima posve istoga »genre«-a; i ako 
se, direktno, ne oslanjaju, kao oni, na Gospodinove riječi iz 
Evanđelja. I ovi sadašnji hoće da u našoj hrvatskoj, katoličkoj 
iavnosti, a napose u onoj svećeničkoj, održe živ osjećaj duhovne 
solidarnosti sa tisućljetnim tradicijama katoličke Crkve u vjeri 
i moralu i pune odanosti papinstvu kao nositelju i principu uni- 
verzalnosti i jedinstva Crkve, nasuprot sve jačim i sve uporni- 
jim pokušajima savremenog »modernizma« i »progresizma«, da 
vjernike i svećenike povede »novim putevima« sekularizacije 
kršćanstva i sve radikalnije decentralizacije, pa i centrilugalno- 
sti, u strukturi Crkve, a pod parolom tobožnjeg »koncilskog po- 
savremenjenja«. Napada se sve ono, što u Crkvi predstavlja in- 
stitucionalnost i juridičku formu, auktoritet, dogmu, nadnaravne 
momente, ascetizam, samozataju, disciplinu, a pledira za »du- 
hovsko« kršćanstvo pune nutarnje i vanjske slobode i »napred- 
noga« doživljivanja Boga i religije, — demokratsko, humanis- 
tičko, pluralističko, — gdje u središte, mjesto hijerarhije, do- 
lazi zajednica vjernika, karizmatičarski »Božji narod«, čovjek, 
njegovo blagostanje na zemlji, njegova kultura, svijet. 

Ovo iza II. vatikanskog koncila sve se više, od godine do 
godine, zaoštruje ta opozicija organiziranoj, institucionalnoj, do- 
gmatičkoj, nadnaravnoj. Crkvi. Sve se više njezinih tradicio- 
nalnih učenja dovodi u pitanje. Sve se Više osporava njezina 
hijerarhijska struktura i auktoritet: i onaj biskupski, a pogo- 
tovu onaj papinski. Sve se bezobzirnije kritiziraju shvaćanja i 
postupci Crkve i u prošlosti i u sadašnjosti. »Kontestatori« 
uvijek otvorenije otkazuju posluh rimskim direktivama i igno- 
inaju, svaki dan radikalnije, sve dosadašnje crkvene norme 
i zakone. Primjenjuju sistem pasivne resistencije, pa, sve češće, 
1 ona J pravoga nasilja, formalne pobune. I u teologiji i u pastvi 

idu oni dalje, uporno, svojim putem, bez osvrtanja na inter- 
vencije i sa najviših crkvenih mjesta. Njihova se štampa sve 
više emancipira od čijih bilo načelnih direktiva i traži za sebe 
puni suverenitet i autonomiju. U ime prava »Duha Svetoga«, — 
preko njih on »laje«, kako, svetogrdno i cinički, znadu govoriti, — 
i po diktatu svojih nutarnjih »karizmatičarskih« inspiracija svat- 
ko u njoj piše i govori, što hoće. I u praktični crkveni život uvode 
se, »proprio marte«, novosti i slobode, koje nikada dosada ni- 
jesu u Crkvi bile priznavane kao zakonite. Faktično se revidi- 
raju i mnoge moralne zasade kršćanstva: osobito na seksualno- 
-bračnom području; ali i na onom sakramentalnom. Mijenja se, 
na svoju ruku, i ispovjedna praksa. 

Kakve to, već drastične, oblike poprima, vidimo najbolje 
po krajevima i zemljama, gdje su te tendencije otišle najdalje. 
U Holandiji na primjer. To već postaje pravo krivovjerje i shi- 
zma: samo što je još nitko nije formalno takvom deklarirao. 
Vjera se tumači na novi način; Papi se direktno uskraćuje po- 
sluh; lajički elemenat preuzima vodstvenu ulogu u Crkvi. A pa- 
ralelno s tim praktični vjerski život rapidno nazaduje i pro- 
pada. Sve je više otpada među klerom. Sve je više nereda i 
bune po samostanima. Sve je manje duhovnih zvanja. Nema ih 
uopće. Zatvaraju se i sjemeništa i samostani. A u Francuskoj je, 
eno, baš ovih dana, veća skupina (44) vodećih »kontestatora« i 
»progresista«, svećenika, i formalno istupila iz Crkve i navije- 
stila joj borbu. 

Mi smo se, u našoj zemlji, dugo tješili, da kod nas toga 
nema. Prigovaralo se i zamjeralo svakomu, tko je upozoravao 
na pogibao, koju »progresističke« ideje sa zapada stvaraju i pred 
našim vratima. I meni. Minimalizirale su se sve te negativne 
pojave i u katoličkom inozemstvu, a kod nas je i svaka aluzija 
na prodiranje krivih ideja i među naše ljude bila proglašivana 
paničarstvom. Insistiralo se na homogenosti našega katoličkoga 
života i na jedinstvenoj fronti: bez krize i bez konflikata. Me- 
đutim zadnje su nam godine razbile te iluzije. Razvoj događaja 
dao je pravo onima opreznima i budnima. Nemili se simptomi 
te modernističke krize i kod nas sve više i sve jasnije opažaju. 
I simptomi i njihove, praktične, posljedice. Možda još najviše 
u kleru i u katoličkoj štampi. Izlazi u njoj svašta. Registriraju 
se, pa, stvarno, i reklamiraju ideje i pokreti sa Zapada, koji 
očito na sebi nose kontestatorsku notu. A u kleru i po samosta- 
nima vidljivo i naglo opada duh pobožnosti i stege. Već smo 


i u nekim našim sjemeništima, i u nekim redovničkim zajedni- 
cama, doživjeli teške krize: najviše baš ondje, gdje se je naj- 
više eksperimentiralo s »novim« metodama i koketiralo sa »pro- 
cresizmom«. Biskupima se sve otvorenije protuslovi: i pred 
janvošću; i »otvorenim pismima« u štampi. Neki su među sve- 
ćenstvom već odavna započeli, »ispod žita«, i kampanju protiv 
celibata. Na mnogo mjesta i na razne načine provodi se pro- 
paganda protiv ispovijedi i protiv Marijina štovanja i pobožnosti. 
Izdajemo s predilekcijom knjige modernističkih teologa, koje 
su sve prije nego dokumenti »sanae doctrinae« (2. Tim 4, 3.), 
i dovodimo prononsirane moderniste iz inozemstva, da nam pre- 
daju na svećeničkim tečajevima, simpozijumima, pastoralnim 
i »koncilskim« tribinama. Otvorili smo već širom vrata i ho- 
landskom katekizmu i njegovim vjersko-moralnim koncepcijama. 
Već nam i klerici po bogoslovijama zastupaju njegove teze i 
obrazlažu, kako je Gospa veća, ako je i iza Isusova poroda, 
kao prava, čestita, normalna žena, rađala drugu djecu, nego da 
je ostala djevica. Samo sentimentalizam naivnih napravio je 
od nje »Vazdadjevicu«. A jedan se je od naših propagatora 
Holandskog katekizma pozvao između ostaloga i na auktoritet 
američkog biskupa Shannon-a, koji da je »izdavaču engleskog 
prijevoda ovog Katekizma (predao) posebnu nagradu američkog 
udruženja »Catholic Press Association« kao priznanje za jedno 
od najboljih katoličkih tiskanih djela u godini 1967.«. Samo je 
zaboravio dodati, da je taj (pomoćni) biskup, idol američkih 
»progresista«, još pred više od godinu dana apostatirao i oženio 
se već dvaput rastavljenom ženom, na užasnu sablazan čitave 
katoličke Amerike. Mnogi su kod nas svu koncilsku ob- 
novu Crkve praktično sveli samo na moderniziranje habita u 
ženskim redovima i družbama i na sve slobodnije, sve ležernije, 
sve svjetskije, manire svećenika i redovnika. Preporod u duhu 
i svetosti, koji je od nas zatražio II. vatikanski koncil, zamijenili 
su oni liberalizacijom morala, zanemarivanjem molitve i duhov- 
nog života, mirenjem sa modernim društvenim porocima, pobu- 
nom protiv svega, što u Crkvi znači zakon i red. Progresističke 
perjanice iz Zadra zatražile su, eno, neki dan, — na sablazan 
i uz proteste čitave ozbiljne katoličke javnosti; i one intelektu- 
alne, — od naših biskupa, i javno, punu sekularizaciju i sveće- 
ništva i svećeničkog, sjemenišnog, odgoja. I, dakako, slobodnu 
i javnu diskusiju o celibatu. 

Na sreću, od nazad godinu, dvije, sve se više unutar Crk- 
ve osjeća i opaža nezadovoljstvo s ovakvim razvojem stvari. 
Dolazi do spontane reakcije u krugovima, koji kršćanstvo uzim- 
lju ozbiljno. I kod teologa od auktoriteta, i u katoličkoj štampi, 
i među svećenicima iz duhovne pastve, i među onima, koji su 
dosada šutjeli, i, još najviše, među praktičnim i pobožnim vjer- 
nicima. Žalosni događaji otvorili su mnogima oči; lijepe »pro- 
gresističke« fraze više ne pale; ljudi dobre volje spontano osje- 
ćaju, da ne može biti od Boga ono, što rađa rasapom, revoluci- 
jom, pustošenjem, u kršćanskom i crkvenom životu. 

I u zapadnim katoličkim zemljama reakcija je na »moder- 
nizam« i »progresizam« sve glasnija, sve auktoritativnija, sve 
organiziranija. Sve se oči opet okreću k Rimu. Biskupi opet 
energičnije afirmiraju svoj auktoritet. »Kontestatori« ostaju sve 
više izolirani; vraćaju se opet na ono, što su bili i na početku: 
grupice, koje vrlo bučno i samosvijesno nastupaju, ali zapravo 
nemaju nikoga za sobom; sva im je snaga u demagogiji i u 
»parolama« i frazama. 

A u nas opet ljudi neće više da šute. Dosta je bilo obzira 
1 taktiziranja za volju miru. Ako je »progresistima« dopušteno 
propagirati svoje ideje, i drugima mora biti dopušteno, da ih 
kritiziraju i pobijaju. Valja se pomiriti sa polarizacijom i plu- 
ralizmom u katoličkim redovima. Barem dotle, dok mjerodavni 
auktoritativno ne interveniraju: direktivnim odlukama o prije- 
pornim pitanjima. A već interveniraju: govor kardinala Šepera, 
a rimskoj crkvi sv. Jeronima, prilikom svečanosti kanonizacije 
sv. Nikole Tavelića, navijestio je očito odlučniji kurs i jaču ruku. 

Ja sam se, za sebe, toga i dosada držao. Otkakogod se, s 
početkom II. vatikanskog koncila, stalo izlaziti sa sugestijama, 
kako koncilska obnova Crkve znači, u stvari, reviziju njezinih 
načelnih stavova, ja sam i govorio i pisao protiv nosilaca tih 
shvaćanja. Nailazili su ti moji članci u jednom dijelu klera i na 
otpor, ali nailazili su i na živo odobravanje. A pogotovu su nai- 
lazili na, masovno, odobravanje među praktičnim vjernicima: 
onima »iz crkve« i iz ispovjedaonice. 

Njima je, vjernicima, najviše i namijenjena ova moja, nova, 
zbirka članaka. Da im bude za orijentaciju. Da ih utvrdi u nji- 
hovoj spontanoj opoziciji svima modernističko-progresističkim 
pokušajima revizije i razvodnjavanja evanđeoskog kršćanstva. 
Ono, što su oni, zagledani u Boga i pod utjecajem milosti, odu- 


vijek u srcu nosili, ja sam i formalno kazao, formulirao, u ovim 
člancima. Samo, mnogi nijesu mogli doći do njih. Izlazili su, 
ti članci, većinom u stručnim crkvenim časopisima, koji se puno 
ne reklamiraju i ne čitaju izvan svećeničkih krugova. Oni, koji 
su ih ipak dobili u ruke, žele, da ih imaju i na okupu, u knjizi, 
gdje bi ih mogli, po potrebi, i kasnije konferirati i konzul- 
tirati. 

Nakladnici su i ovaj put hercegovački svećenici: jedna nji- 
hova skupina. Sami su mi se opet ponudili. Sa svim rizikom, 
koji to, za njihove sirotinjske financije, sobom nosi. Ali i sa 
svojim dubokim svećeničkim idealizmom i požrtvovnošću. 

Njima je i ovaj put najviše do toga, da knjiga dospije u 
svećeničke ruke i u duhovne kuće i biblioteke. Nadaju se, da 
će ona njihova braća u apostolatu, koja budu iz nje, »sine ira 
ct studio«, čitala, prihvatiti njezinu temeljnu pouku. Meni je, 
— da to još jednom kažem, — više do lajika, praktičnih vjerni- 
ka. Ja sam uvijek vjerovao u njihovu apologetsku misiju u Crkvi. 
Vjerujem u nju i danas. Oni, koji se mole i, svijesno, uzimlju 
na sebe teški križ života po Evanđelju, i usred svjetske bizar- 
nosti i pokvarenosti, »in medio nationis pravae et perversae« 
(Filip 2, 15.), najbolje razumiju Gospodinovu blagu vijest, naj- 
oduševljenije je i najzahvalnije prihvaćaju, — »u dobrom (je) 
i u najboljem srcu drže i rod donose u strpljivosti« (Luk 8, 
15.), — najodlučnije je i naj požrtvovnije brane. Njih vodi milost; 
oni su »bogataši u vjeri i baštinici kraljevstva« (Jak 2, 5.; Luk 
12, 32.); njima je, »malenima«, Bog objavio ono, što je »sakrio 
od mudrih i razumnih« (Mat 11, 25.; Luk 10, 21.; Ps 18, 8.; 118, 
130.); oni iz neposrednog, nutarnjeg, nadnaravnog, iskustva zna- 
du, koliki duhovni i moralni kapitali leže u njoj. Kroz svu crk- 
venu povijest vjerni je puk stajao na strani pravovjerja 
i duhovnosti: uz autentično, evanđeosko, apostolsko, kršćanstvo. 
»Consensus fidelium« kroza nj je najčešće progovarao; na nj se 
najviše oslanjao. Vjerni je puk najdosljednije i najupornije bra- 
nio »predaje«, a filtrirao i purgirao »novosti«. I danas će vjerni 

puk, ja sam u to tvrdo uvjeren, omogućiti u Crkvi pobjedu 

onomu, što je u njoj doista od Duha Svetoga. 

Knjizi sam dao za motto Apostolovu riječ: »O Timothee, 
depositum custodi — Timoteju, čuvaj poklad! Kloni se nevaljalih 
novosti i igranja lažnim znanjem, kojim su se neki hvalili, pa 
su otpali od vjere!« (1. Tim 6, 20. 21.). A za naslov sam joj dao: 
» uća na kamenu«. Aluzija je to na Gospodinovu zaključnu sliku 

iz njegove besjede na gori: »Svaki dakle, koji sluša ove moje, 
— evanđeoske, — riječi i izvršuje ih, bit će kao mudar čovjek, 
koji sazida kuću svoju na kamenu. 1 udari dažd, i nadođoše 
vode, i dunuše vjetrovi, i napadoše na kuću onu, i ne pade, 
jer je bila sazidana na kamenu« (Mat 7, 24. 25.). Kamen je Evan- 
đelje, a Crkva se Božja, u papinstvu, i danas samo na nj na- 
slanja i u nj vjeruje. Odoljet će stoga svim olujama. I ovoj 
najtežoj, današnjoj. 

Članci su i ovaj put poredani kronološkim redom, — redom, 
kojim su izlazili, odnosno bili slani u časopise (nijesu svi u nji- 
ma i izašli: to su oni, pred kojima je u tekstu označena samo 
godina, a nije časopis); — opet bez ikakvih, naknadnih, promje- 
na, umetaka, dodataka, komentara. Izvorna su i autentična re- 
akcija na vrijeme i događaje. 

Bože, daj, da posluže Tvojoj slavi i dobru duša! 

Dubrovnik, u prosincu, g. 1970. 

Dr. Čedomil ČEKADA 


U VELIKOJ KUŠNJI I KRIZI 

(Oko praktičnog putokaza s\ećeničkim savjestima naših dana) 


G. 1967. 

Starije svećeničke generacije bile su u jednoj stvari puno 
sretnije od naše, današnje. Osjećale su se duhom sigurnije. Crk- 
veni je život bio sređen. U katoličkoj Crkvi za vjernika i sve- 
ćenika dobre volje nije bilo nikakvih velikih sumnji, problema, 
iilema. Znao je jasno, što od njega traže i Bog, i Crkva, i sa- 
vjest. Što mora vjerovati i propovijedati, kako mora živjeti, 
na koji način mora pastorizirati, ako hoće da bude dobar sve- 
ćenik i revan duhovni pastir. Nije trebalo, da se sam opre- 
djeljuje, da sam sebi traži i bira put: izbor je za nj bila učinila 
Crkva. Oko njega su stajali sami istomišljenici. Od njega se je 
tražila samo dobra volja i rad: duh apostolata i ljubavi. 

Monolitnost, u svakom pogledu, — dogmatičkom, moral- 
nom, disciplinarnom, — bila je od sviju priznata odlika, — ili, 
barem, karakteristika, — • katoličkog kršćanstva. Ono je bilo 
tradicionalno i auktoritativno. Jednako danas kao i jučer. Vje- 
rovalo je u sebe. Bilo je mirno i samosvijesno. 

Danas su se s te strane prilike i u katoličkoj Crkvi iz 
temelja promijenile. I uz najbolju volju vjerniku je, a pogotovu 
svećeniku, teško da se snađe. Sa svih strana kucaju mu na vrata 
nove ideje, nova shvaćanja, nova praksa. Osporava se, na svim 
poljima, vrijednost tradiciji; predlažu se i zahtijevju nebrojene 
promjene i reforme. I radikalne kojiput. Ljudi, pa i svećenici, 
oko nas govore, nastupaju, rade drukčije, nego što je to prije 
bilo u običaju i u općoj praksi. 

Za nas je, u hrvatskim krajevima, ta nova perioda nastu- 
pila sa sazivanjem II. vatikanskog općeg sabora. Na katoličkom 
zapadu nastupila je, čini se, prije: još za vrijeme II. svjet- 
skoga rata i odmah poslije njega. Paralelno s velikom, porat- 

nom, političkom, socijalnom i tehničkom revolucijom. Danas 
to već vidimo. Do nazad pet, šest godina mi ovdje nijesmo za 
to pravo ni znali. Hermetićki smo bili izolirani od zapadnoga 
svijeta. Nijesmo mogli pratiti ni tamošnjih događaja i novosti, 
ni tamošnje štampe. A ni na zapadu se to u ono vrijeme nije 
još bilo toliko manifestiralo; barem nije javno i u krilu Crkve. 
Veliki auktoritet pape Pija XII. nije dao, da se one najradikal- 
nije tendencije otvoreno probiju. Zato toga velikoga i svetoga 
papu, — jednu bez sumnje od najvećih figura u dvotisućnoj 
povijesti papinstva, — »progresisti« i gledaju onako krivo i 
prešućuju, gdjegod i kolikogod mogu, i njegovo ime i njegove 
zasluge. Mnogo toga ostajalo je tada pod površinom i bilo, ba- 
rem izvana, frizirano etiketom legalnosti. Izgledalo jc, da su 
to samo počeci jedne zakonite, organske, evolucije crkvenog 
života, koja će se kanalizirati u pozitivnu smjeru, pod. kontrolom 
i po intencijama najviših crkvenih auktoriteta. 

Preokret je došao sa saborom i sa proklamiranom željom 
pape Ivana XXIII., da se na Crkvi pomalo otčepe ventili, a 
svećenicima i vjernicima dadne više slobode za inicijativu, kre- 
tanje, akciju, pa i kritiku Bačena je parola »aggiornamenta«, 
posavremenjenja, Crkve, i parola »ekumenizma«: okupljanja raz- 
jedinjenog kršćanstva nasuprot modernom ateizmu i otpadu, a 
sa namjerom i u nadi, da će tako, probuđeno i ujedinjeno, krš- 
ćanstvo moći, snažnije nego dosada, djelovati i na razvitak savre- 
menog društvenog života u svijetu i malo ga pomalo pokršćaniti, 
vratiti k Bogu, oplemeniti, humanizirati i pacificirati. 

Od crkvene strane, — u prvom redu vrijedi to za Svetu Sto- 
licu, — bilo je to posavremenjenje zamišljeno, prije svega, s jedne 
strane kao, nutarnja, duhovna obnova same Crkve, — osloba- 
đanje od i previše ljudskih naplavina u životu i historiji Crkve; 
vraćanje k autentičnim idejama i principima Evanđelja, — as 
druge strane kao pastoralna i disciplinarna akomodacija novim 
prilikama u svijetu, pa su ga svi dobronamjerni ljudi u Crkvi, 
bili, kako je to i shvatljivo, dočekali s oduševljenjem i s veli- 
kim nadama. Očekivala se od sviju apostolski slobodna, ali i 
prosvijetljena, i odgovorna, riječ pred Bogom. 

Samo, nažalost, brzo smo morali konstatovati, da svi nijesu 
slobodu, koju nam je Crkva dala, upotrijebili na način, kako 
je ona to očekivala i željela. Pokazalo se, da su moderne zablude 
ostavile i u organizmu Crkve puno dublje tragove, nego što se 

obično mislilo. Javili su se odmah za riječ i crkveni ljudi, — 
-i za ni ima i vjernici-svjetovnjaci, — koje su već bile snažno 
•arazile savremene krive filozofske, teološke i moralno-kulturne 
ideje racionalizma, subjektivizma, skepse, eksistencijalizma, evo- 
lucionističkog materijalizma, pa su te ideje stali naturavati 
Crkvi kao logične i zakonite zahtjeve i rezultate savremene teo- 
loške misli i nove, finije, crkvenosti, kojom se Crkva jedino 
može pomladiti, približiti se današnjemu svijetu, ostvariti svoj 
ekumenistički ideal: ujedinjenja svega kršćanstva. Velikim, ali 
i posve ortodoksnim i evanđeoskim idealima, koje je sabor bio 
napisao na svoju zastavu, sustavno su podmećali, — nelojalnim 
ekvivokacijama, — drugi, krivi, smisao: kršćansku i evanđeosku 
slobodu savjesti okrenuli su u nekršćanski, vjerski i moralni, re- 
lativizam i libertinizam; u ime ekumenizma propovijedaju kom- 
promis u dogmama i vjersku inđiferenciju, i ruše auktoritet 
Crkve i papinstva; pod krinkom humanitarnosti i pacifizma, sa- 
milosti sa ljudskim bijedama, pomaganja ljudskom društvu, 
reklamiraju naturalizam, deificiraju čovjeka i ljudska društvena 
ostvarenja i povlače u sumnju kršćansko shvaćanje grijeha i ot- 
kupljenja; od apostolske prilagodljivosti napravili su lajicizaciju 
kršćanstva, koja bi i od strane Crkve licencirala sve svjetske po- 
roke i duhu svijeta šmom otvorila vrata u svetište. Apostolsku 
aktivnost uzimliu za izliku, da potcijene i zanemare molitvu, 
: akramentalni život, kršćansku samozataju i askezu. Ponavljaju, 
i podgrijavaju, — kao tobožnji pioniri pomirenja s protestan- 
tima, — Lutherove teze i revinđikacije iz vremena reformacije; 
okreću se protiv realne prisutnosti Isusove u Euharistiji, protiv 
ispovijedi, protiv Marijina štovanja, protiv primata i »rimske 
kurije«, protiv redovništva i svećeničkog celbata, protiv crkve- 
nih zapovijedi. Sekundiraju anglikanskoj i evangeličkoj indul- 
gentnosti u pitanjima braka i seksualnog morala, — indulgentno- 
sti, koia je već na putu da protestantizam faktično likvidira kao 
pozitivnu kršćansku religiju, — pa bučno plediraju za dopušte- 
nost antikoncepcijskih sredstava i za »pilule« i otvoreno sim- 
patiziraju sa, u stvari nihilističkim, »moralom situacije« i mo- 
ralnom autonomijom na polju seksusa. Dispenziraju se, na svoju 
ruku, od svih crkvenih zakona: i disciplinarnih, i liturgijskih. 
A sve se to pokriva »koncilskim duhom«: — svejedno što svi 
koncilski akti, — nitko to ne može zanijekati, tko ih je proči- 
tao, — govore drukčije i tvrdo ostaju uz vjekovnu i tradicio- 

nalnu nauku i praksu Crkve; svejedno što se Papa, svakom pri- 
lisom, auktoritativno i svečano, ograđuje od takve interpretacije 
koncilskih odluka i smjernica. Uskraćuju mu naprosto posluh. 
I u »razočaranju« nad saborom i nad Papom, koji nijesu ispunili 
njihovih želja i nada, protestativno štrajkuju, pa i apostaziraju. 
U Francuskoj je, tuži se J. Maritain, velika većina klera pošla 
za liberalno-Ijevičarskim idejama, i ako su im vođe teološki 
i filozofski mediokriteti; u Sjedinjenim državama već je, u zad- 
nje vrijeme, apostatiralo, po nekima deset, a po drugima »samo« 
pet tisuća svećenika i bezbroj redovnica (»The Register«, 19. II. 
1967.); a u Holandiji su ti elementi, izgleda, već prešli i u kolek- 
tivnu, otvorenu, opoziciju Rimu, pa sazivaju, — čini se, na svoju 
ruku, — »nacionalni pastoralni sabor«, uz ravnopravno sudjelova- 
nje i pod predsjedanjem lajika i uz učešće inovjeraca, te »de- 
mokratski« stavljaju na dnevni red »sabora« i pitanja, za koja 
. je Episkopat izrijekom zatražio, da se iz njega uklone, kao 

pitanje »svećeništva i celibata« (»The Register«, 5. II. 1967.). 

A o svemu tome mi danas slušamo; sve to i nas, na sto 
načina i kroz sto kanala, zapljuskuje. Zapljuskuje i dezorijentira. 
Zapljuskuje i zbunjuje. Zapljuskuje i smućuje. 

Nijesmo svi toliko ni filozofski ni teološki potkovani, da u 
toj poplavi, kojiput i zamamljivih, i slatkorječivih, novina odmah 
uočimo probleme u svim njihovim konsekvencijama, da odmah 
pogodimo pravo, da odmah razlučimo istinu od laži: ono, što je 
od Duha Božjega, od onoga, što je zabluda i kukolj. Potrebni 
su nam stoga, nama, današnjim svećenicima, — potrebni više od 
svega, — neki generalni praktični principi, »principia 
reflexa«, koji će nas, neovisno od svega filozofiranja i teoretizi- 
ranja oko nas, — neovisno od svega previranja i konfuzije i u 
mnogim crkvenim krugovima, — održati uvijek na pravome 
putu; na Božjoj i crkvenoj liniji. 

A tražiti ih moramo na prvim vrelima: u Evanđelju i u 
neprekidnom i stalnom učenju i praksi Crkve. Evanđelje je, u 
svim bitnim točkama, jasno: Krista nitko, tko je uistinu dobre 
volje, ne će krivo razumjeti. On govori jezikom, koji je svako- 
me pristupačan; on ne filozofira; on uči i zapovijeda: uči pri- 
mjerom još više nego riječima. A Crkva njegova ne može pogri- 
ješiti: ni u jednoj situaciji; ni u jednom vremenu. Ne može 
danas biti krivo ono, što je ona propovijedala i kako je živjela 
jučer, i prekjučer, i u svim stoljećima. Unositi u Crkvu princip 

kvalitativne evolucije, to je isto što i zanijekati božansku i ne- 
promjenljivu istinu objave. I, — na praksi se Crkve moramo 
orijentirali više nego na spekulaciji i teorijama učenjaka i 
teologa. 

A s toga gledišta lako je postaviti kriterije pravovjerja 
i katoličke istine. I nama svećenicima, i našim vjernicima. 

Molimo se! Molimo se isto onako, kaošto su se molili 
naši oci u vjeri: svi apostoli i sveci! Redovito, rado, revno, 
pobožno! Formulama i načinima, kojima se je Crkva uvijek 
služila i koje je uvijek propisivala ili, barem, preporučivala. Ne- 
ma autentičnog kršćanstva bez molitve. Nema ni ustrajnosti u 
dobru bez molitve. Misa neka nam je svetinja; — nikada je 
bez velike potrebe ne propuštajmo! Časoslov neka nam je šve- 
lja; — grijeh nam je, uvijek, kad ga ne izmolimo, osim u 
slučaju nemogućnosti i bolesti! Adorirajmo; Krist je, naš Uči- 
telj, u našim crkvama; čuvari smo njegovih svetinja! Razmatraj- 
mo; povlačimo se češće u »duhovne vježbe«; orijentirajmo se 
na vječnim istinama! Promatrajmo same sebe u njihovu svijetlu 
svaki dan! Ispitujmo svaki dan svoju savjest nred Bogom! Ispo- 
vijedajmo se dobro i savjesno! Molimo se, i potičimo i svoje 
vjernike, da se mole! »Vigilate et orate, ut non intretis in tenta- 
tionem!« (Mat 26, 41.; Mark 14, 38.). 

Čitajmo rado Evanđelje; čitajmo rado Sveto Pi- 
smo! I udubljujmo se, iskreno, u njegov smisao! Bog će nam 
iz njega progovoriti. U njemu su riječi života i istine. Kadgod 
izlaze pred nas ljudi sa svojom mudrošću i sa svojom filozofi- 
jom, konfrontirajmo ih s tom Božjom riječi! Odmah ćemo vid- 
jeti, jesu li s njom u skladu; je li njihova »nauka od Boga« 
(Iv 7, 17.). Ako nijesu, nije ni istina, što govore. Nije to onda 
»zdrava nauka« (1. Tim 1, 10.; 2. Tim 4. 3.; Tit. 1, 9.; 2, 1.), ni 
»Kristova nauka« (2. Iv 9.), ni »nauka Duha« (1 Kor 2, 13.), ni 
»nauka Boga, našega Spasitelja« (Tit. 2, 10.). Valja nam se od 
nje čuvati (Mat 16, 12.). Ne ćemo ni primati ni slušati onih, koji 
ie uče (2. Iv. 10.); nema u njima Boga (2. Iv. 9.); to je lažna »čo- 
vječja mudrost« (1. Kor 2, 13.); to su »zapovijedi ljudske« (Mat 
15, 9.). Ne smijemo se dati »zavesti (tim) različitim i tuđim 
naukama« (Hebr 13, 9.). Moramo ih dočekivati s apsolutnim ne- 
povjerenjem i rezervom. Čitajmo Evanđelje, i propovijedajmo 
Evanđelje! 

Neovisno od svih novih pastoralnih metoda vodimo svo- 
je vjernike, prije svega, na izvore sakramental- 
n e milosti! Uvijek ćemo tada uspjeti. Nikada ne ćemo po- 
griješiti. Rado i revno ispovijedajmo! Potičimo svoje vjernike, 
svakom prhkom, i na redovitu ispovijed i na što češću i pobož- 
niju svetu pričest! Sakramentalno je kršćanstvo jedino živo krš- 
ćanstvo. I jedino nadnaravno i milosno kršćanstvo. 

Ne dajmo se nikada odbiti od Gospina 
štovanja! Ono je najjednostavniji i najsigurniji praktični 
kriterij crkvenosti i katoličke ortodoksnosti. Ono je pobožnost 
svetaca. Ono je kućna i obiteljska pobožnost Crkve. Isusa nema 
bez Gospe. Ni Crkve nema bez Gospe. Ona je »Majka Crkve« i 
tisućljetna »Pomoćnica kršćana«. Svima je tradicionalnim krš- 
ćanskim Marijanskim pobožnostima štujmo! Molimo krunicu, 
ponizno i djetinjski! Pjevajmo, skupa sa svojim vjernicima, Go- 
spi u njezinu svibnju! Slavimo je hvalama iz njezinih litanija! 
Propagirajmo njezina hodočašća i prošteništa! Odmah će naše 
kršćanstvo postati vitalno i toplo. Odmah će nam biti sa sto 
posto crkveno i katoličko. 

Čuvajmo se lajicizacije! Živimo skromno i tri- 
jezno! Uzimajmo ozbiljno svoju svećeničku či- 
stoću i celibat! Ali i čistoću svojih vjernika, svoje omla- 
dine! Ne činimo na tom polju nikakvih ustupaka modernom po- 
ganstvu! Ne će onda među nama biti ni sablazni, ni apostazija. 
A ne će biti ni modernista. Razumjet ćemo Križ. Imat ćemo 
smisla za svećeničko samosvladavanje, samozataju, disciplinu, 
dekor. Ne će nas »standard« i luksus odvesti na skliske slaze 
mondenstva i posvjetovnjačenja. 

Dobri budimo prema ljudima! Dobar je bio i 
naš Gospodin. Nasljedujmo »dobrotu i čovjekoljublje Boga, na- 
šega Spasitelja« (Tit 3, 4.)! Sigurni ćemo onda biti, da idemo 
njegovim putem. I ljudi će nam otvoriti srca. I štovat će nas, 
i ljubit će nas. I nas, i kršćanstvo, koje im budemo propovije- 
dali. Prepoznat će u nama Gospodina: božanskog »Dobroga Pa 
stira«. Bit ćemo i »humanisti« i »ekumenisti«: i bez puno riječi; 
i bez grlatog isprsivanja frazama. 

I, na koncu, budimo rimski ljudi! Držimo se Pet- 
ra! Slušajmo Papu! Nije nijednom teologu, ni »peritu«, ni kato- 
ličkom »akcionašu« i »organizatoru«, od Isusa podijeljena kariz- 

ma istine i nepogrješivosti: podijeljena je samo Petru. A Pe- 
lin i danas govori. Preko Pape, preko Pavla VI. Govori vrlo 
i jasno i odlučno. On autentično interpretira koncil; nitko drugi. 
On najbolje zna, na kakav »aggiornamento« Crkva misli. On to, 
svakom prilikom, i kaže. Nije to nikakvo posavremenjenje ideja; 
io je samo posavremenjenje metoda. Ali u službi uvijek jedne 
i uvijek iste — evanđeoske istine. Iste nauke. Istoga morala. Istih 
životnih načela i ideala. Uz ono stojmo, što Papa uči, pa smo 
sigurni za svoj svećenički put. »Tu es Petrus . . ., et portae inferi 
non praevalebunt adversus eam!« (Mat 16, 18.). 

Rešeta danas, sotona, Crkvu Božju. I mnogi u njoj kole- 
baju. Kolebaju ili dvoume i strepe. Petar će ih podići i' utvrditi 
(Luk 22, 31. 32.), ako samo pođu za njim. 

Pođimo za njim i mi, hrvatski svećenici! Njegovim putem. 
Molitvenim, evanđeoskim, sakramentalnim, Marijanskim, djevi- 
čanskim, ljudskim. Ostat ćemo onda uspravni i Božji i’ u svoj 
ovoj najnovijoj, velikoj, kušnji i krizi naše svećeničke kreposti 

i vjernosti! 

UVIJEK RIMSKI; UVIJEK PAPINSKI! 


(Pred Petrovski jubilej: g. 67. — g. 1967.) 


»Služba Božja«, g. 1967., br. 3., str. 
145.— 148). 

I da nam nije, — i sa auktoritativne strane, — sugerirano, 
da se milenijski, 1.900-godišnji, jubilej mučeničke smrti sv. Pet- 
ra u Rimu, o ovogodišnjem Petrovu, proslavi, u prvom redu 
i ponajprije, kao velika ispovijest evanđeoske i apostolske \jeis_ 
čitava katoličkog kršćanstva, a, onda, i kao javna i glasna mani- 
festacija zbijenosti katoličkog svijeta oko Petrova nasljednika 
i Kristova namjesnika na zemlji, u Rimu, oko Svetoga Oca Pape, 
i u ove najnovije dane, svi bismo mi, u Crkvi i među klerom, 
koji stojimo s Evanđeljem i s Crkvom, motali i sami jedva 
dočekati ovu, uistinu providencijalnu, priliku, da afirmiramo 
ideju primata i papinstva u Crkvi. Situacija nas na to upravo 
izaziva; prilike nas na to upravo sile. 

Mnogi su danas u Crkvi, što se tiče te točke našega kato- 
ličkog vjerovanja, izgubili tradicionalnu finoću i osjetljivost: 
osjetljivost tako karakterističnu za sve velike katoličke ljude 
prošlosti. 

U punoj je krizi i posluh Svetoj Stolici i ljubav k Papi. 
Zamijenila ih je, na mnogo strana, jedna čudna psihologija ka- 
toličkog »demokratizma« i individualne samosvijesti, koja, po- 
katkad i demonstrativno, ignorira auktoritet Rima i potcjenjuje 
njegovu i institucionalnu i historijsku ulogu u životu i razvitku 
Crkve. Uvijek je spremna, da se Rimu nameće za kritičara; bez 
skrupula prelazi ne samo preko njegovih želja, nego i preko 
njegovih uputa i odredaba; javno mu prkosi i afrontira ga. I 
na doktrinalnom i na disciplinarnom području. Suveieno se, 
po miloj volji, dispenzira od svih crkvenih zakona, uzusa, tradi- 
cija. A uporedo s tim i teoretski, — bez puno prikrivanja i su- 

stezanja, — pledira za »decentralizaciju« u katoličkoj Crkvi: za 
suzivanje uzualnih papinskih pcrogativa; za što jače praktično 
ograničavanje njegovih neposrednih zahvata i intervencija u ak- 
tualnim problemima, što ih vrijeme stavlja na dnevni red. 
Idealom se smatra organizacijsko labavljenje u crkvenom ži- 
votu: što šira sloboda svećenika i vjernika pojedinca, što veći 
autonomizam nacija, krajeva, dijeceza, što jače niveliranje crk- 
venih auktoriteta: od najvišega do najnižega. Očekuje se, priželj- 
kuje, pa i traži, evolucija u tom smjeru. A inicijative se te vrsti 
preuzimaju bez puno obzira i bez puno straha. Svaka eventu- 
alna protuakcija iz Rima dočekuje se s otvorenim negodovanjem, 
klasificira se kao presizanje i zloraba, cenzurira se kao reakcija 
i anahronizam. »Fait accompli« postao je kod mnogih najmili- 
jom metodom i najjednostavnijim ekspedijensom u savremenim 
crkvenim dilemama. 

Mislim, da ne pretjerujem. Tko prati događaje i štampu 
na katoličkom zapadu, mora dobili takav dojam. Kako sc samo 
impei linentno teološka manjina sa sabora i dalje drži svojih 
teza, i iza kako ih je koncil sasvim jasno osporio i zabacio, a 
Papa se od pokoje od njih, i »expressis verbis et specificis ter- 
mini.s«, i u formi najslužbenijih i najsvečanijih dokumenata, og- 
rađio! Kako borci za »pilule«, krstaši protiv svećeničkog celi- 
bata reformatori« seksualnog morala, olako, — i u teoriji i u 
ispo\ jvđaonici, — primjenjuju svoje »nove principe« i za njih 
i ;.\ npagandu, ni ne hajući za, posve jasno izrečena, protiv- 
na, r 'uska stanovišta, pa i zakone, i zabrane! Doživjeli smo već 
i si amotu, da jedan nadbiskup-kardinal priznaje svome kleru 
»puno pravo, da slobodno raspravlja o crkvenoj disciplini celi- 
r,ta a znamo, kakvo su stanovište prema takvim raspravama 
zauzela obojica posljednjih papa (Pavao VI. i sa koncilske tri- 
,lnc) ' je i sam II. vatikanski sabor, decizivno i emfatič- 

, " rv ’ 1 legislationem Sacrosancta haec Svnođus iterum 
tom probat ct confirmat«, — afirmirao zakon celibata u de- 
’ ;'* u . » De Presbvterorum ministerio et vita« — »Presbyterorum 
u ' ' c - 3-, II., 16., i u dekretu: »De institutione sacerdotali« 

! ' °‘ atarn totius«, IV., 10.). Kako se nonšalantno, — i skanda- 

<t ~ eksperimentira sa novim »tipovima« u liturgiji: ni bri- 
1 — mnoge od tih nezvanih liturgista, — za papinske 
l 1 .' 1 Iie ' kongregacije, kojima je to predano u ruke! šta sve 

re dopuštaju čitave skupine svećenika i u disciplinskim 

stvarima: jednostavno kao da je kasirano, ili barem suspendi- 
rano, čitavo dosadašnje crkveno zakonodavstvo! 

Ozbiljne su to stvari. I skoro tragične. I sa stanovišta, — 
nekada toliko, i od izvancrkvenih i protucrkvenih faktora, isti- 
cane, — unutarnje stege i kohezije u Crkvi, i, možda još više, 
sa stanovišta idejne konfuzije. Ispravno, u crkvenom duhu, iško- 
lovan i odgajan čovjek ne će se nikada moći dosta iščuditi po- 
vršnosti i manjku intuicije na tolikim crkvenim ljudima među 
nama. Kako ne vide, šta oduzimaju katoličkoj Crkvi, kad papin- 
stvo vuku u krizu, i kako se tom kampanjom i takvom psiho- 
zom stvarno vraćaju na pozicije onih, koji su, u prošlosti, istim 
tim shvaćanjima i metodama, dovodili crkveni život do stagna- 
cije, sušenja i dekađence, sa finalom u sudbonosnim otpadima 
i raskolima! Čini se, da je Maritain pogodio, kad takovu psihozu 
oko nas svodi na neku vrst idejno-teološkog »fatuiteta, očarana 
od idola dana«; fatuiteta, čiji produkti, kolikogod bili efemerni, 
»prijete da će potpuno demoralizirati kršćansku savjest i život 
vjere« (»Le Paysan de la Garonne«). 

Petrovski jubilej valja da postane, s te strane, prijelomna 
crta u historiji savremene Crkve na Zapadu. Samokritika, bisti e- 
nic pojmova, revizija, priznavanje krivnje, abjuracija. 

Na sreću, za nas, hrvatske katolike, pa i hrvatski kler, to 
ne vrijedi. Kod nas je situacija drukčija. Mi nemamo Šta revi- 
dirati.' Mi treba samo da ostanemo na liniji. Svojoj historijskoj, 
tisućljetnoj, liniji. 

Naš je katolicizam, — nekom sretnom, skoro neobjašnji- 
vom, milosnom, intervencijom Providnosti, — uvijek bio rimski 
i papinski. Nikada nijesmo, kao narod, podlegli napasti, da afron- 
tiramo Rimu. Nikada nijesmo, u kritičnim vremenima, bili među 
onima, koji su se iznevjerivali Petru ili, barem, kolebali u vjer- 
nosti. Mogu se, lijepo, kroz historiju, pratiti sve faze tih naših 
prorimskih opredjeljenja. Papinski smo štićenici i saveznici bili 
i u doba pape Agatona, i kroz čitavu periodu Focijeva i Kerula- 
rijeva raskola, — za kneza Domagoja, pa sve nadalje; i prvi 
i zadnji naš kralj iz narodnih dinastija, i Tomislav i Zvonimir, 
dobili su krunu od Pape, — i u skliskim vremenima renesanse, 
— Dante nam je svjedok, — i u fatalnoj epohi reformacije i 
Tridentinskog sabora, — na našim granicama u Istri i na Dravi 
ustavila se je reformacija; i Drašković i Bakač položili su bili 

u one dane, u naše ime, ispovijest vjernosti Rimu, svejedno što 
smo zbog nje, baš u to doba, krvarili na dvije fronte, kao jedno 
od glavnih predziđa kršćanstva, — i u eri jozefinizma i francu- 
ske revolucije, — naše su vjerničke i svećeničke mase odlučno 
bojkotovale antirimske pokretne pojedinaca, — i na I. vatikan- 
skom saboru, — naš je Episkopat kao cjelina bio za infalibi- 
litet; Strossmayer je, uza sav svoj auktoritet i mnoge ispravne 
poglede na stvar, ostao među nama izoliran, — i u najnovije 
dane: prve, a onda, evo, i druge, teške, modernističke krize i 
1!. vatikanskog sabora. 

Mi nemamo s te strane šta revidirati. Mi se moramo samo 
još jednom i još jače utvrditi u vjernosti Petru i Rimu. Mi mo- 
ramo samo afirmirati i braniti pozicije, koje smo još od dav- 
nine zauzeli. Uvijek smo bili saveznici i prijatelji Rima. No- 
simo u sebi nešto kao neprevarljivi, katolički instinkt. Prekaljeni 
smo, višestoljetnim katoličkim graničarstvom, u kršćanskom uni- 
verzalizmu. Krvnim smo rimskim krstom kršteni. Tradicionalno 
smo nepovjerljivi prema »novatorima« i »novotarima«. 

Treba samo da to svijesno čuvamo. I da se tim ponosimo. 

I u današnjim napastima. I u današnjim dilemama! 

Moramo to reći našim vjernicima u dane ovoga najnovijega 
Petrovskog jubileja. Od njih Bog i Crkva traže, da ustraju. I 
da — budu dosljedni u svome vjerovanju. I u njegovim praktič- 
nim konsekvencijama. U evanđeoskom stilu života. 

Uvijek rimski; uvijek papinski! To neka bude prva poenta 
oduševljene, vesele i svečane »ispovijesti vjere«, što ćemo je- 
na Petrovo, — svi; kler i narod, — položiti u ruke Kristovu 
namjesniku! Učinimo sve, da ta naša velika narodna »ispovi- 
jest viere« bude što zapaženija i što realnija! 

PRAVI SVJETOVNJAČKI APOSTOLI 

(Uz III. kongres katoličkih lajika u Rimu) 


»Veritas«, g. 1968., br. 4., str. 64. — 65. 

Pod kraj prošle godine, u mjesecu listopadu (ii.— 18. X. 
1967.), održavao se je u Rimu III. svesvjetski kongres svjetov- 
njačkog, lajičkog, apostolata. Prisustvovali su mu delegati, iza- 
slanici, iz svih skoro zemalja, gdje ima katolika: njih oko 3.000. 
Glavna je tema kongresu bila: »Božji narod na ljudskim pute- 
vima«. S velikim interesom pratio je njegova zasjedanja čitav 
katolički svijet. Ono, što su posljednje pape uvijek toliko na- 
glašavale i što je II. vatikanski sabor i formalno uzakonio, stalo 
se je konačno provoditi u djelo: sustavno i organizirano; na naj- 
široj, međunarodnoj, osnovici. Katolički svjetovnjaci, obični vjer- 
nici-nesvećenici, pomolili su se, prvi put, masovno, na pozornici 
Crkve, da preuzmu svoj dio odgovornosti za njezinu sudbinu 
u budućnosti: — da aktivno počnu afirmirati, braniti, širiti, pro- 
pagirati Evanđelje, kršćanstvo, Kraljevstvo Božje, u današnjem, 
savremenom, modernom, svijetu. Ovaj kongres trebalo jc da po- 
kaže njihovu snagu, ali ujedno i da donese konkretne osnove, 
nacrte, smjernice za njihov rad. I da taj rad poveže, — da ga 
idejno i organizacijski koordinira, — širom, čitava, katoličkog 
svijeta. 

Sada je taj kongres prošao. Možemo već govoriti i o nje- 
govim rezultatima, o njegovoj bilanci, o njegovu, većem ili ma- 
njem, uspjehu, pa i o karakterističnim pojavama, što su se na 
njemu opazile. 

Nijesu svi, u crkvenim i u katoličkim redovima, zadovoljni 
onim, što se na njemu događalo: što smo na njemu gledali i s 
njega slušali. Neki izvjestitelji iz Rima javljali su, da je kon- 
gres, sa svojim rezolucijama i zahtjevima, koji su se na njemu 

čuli, naišao na dosta hladan i uzdržan, rezerviran, prijem: na naj- 
višim crkvenim mjestima, pa i na sinodu biskupa, koji je, u isto 
lo vrijeme, zasjedao u Rimu. A i u široj su ga katoličkoj javno- 
sti mnogi kritikovali. 

Dvije su mu stvari osobito zamjerali. 

Jednima on nije bio dovoljno autentična reprezentacija ka- 
toličkih svjetovnjaka; nije pravo i stvarno predstavljao katoličke 
lajike sa terena; one, koji se najviše žrtvuju i rade. Više je bio 
sabor profesionalaca: namještenika i funkcionara u organizacij- 
skom aparatu katoličkih svjetovnjačkih ustanova i društava. Istu- 
pali su na njemu uglavnom, davali su mu ton, više teoretičari 
i vođe, — katkada i sa karijerom iza sebe, sa unosnih položaja, 
s dosta vremena i novaca, — nego praktičari: stvarni apostoli krš- 
ćanske i evanđeoske misli u savremenom svijetu i društvu. Ma- 
njina se je nametnula većini i ispred nje govorila. Nekompetent- 
no, bez stvarne legitimacije. Osobito ga je s te strane, napose 
upogled njemačkih delegata, kritikovao, — na svojim putovanjima 
po Americi (u Milwaukee-u), gdje se je tada nalazio, — poznati 
i popularni koncilski teolog i perit, — poznat i popularan naj- 
više baš po svojoj »modernosti« i »širini«, — isusovac, prof. 
Dr. Karlo Rahner. 

Biskupe su opet i ljude sa viših crkvenih položaja najviše 
razočarale rezolucije, što ih je kongres usvojio. Više se u njima 
na Crkvu postavlja zahtjeva, više joj se daje savjeta i lekcija, 
nego što joj se nudi usluga i suradnje. Lajici kao da hoće da su- 
odlučuju o svemu u Crkvi, pa i o crkvenom učenju, i o kršćan- 
skom moralu. Mjesto da prihvate i brane ono, što je Crkva uvi- 
jek učila i zahtijevala od svojih vjernika, oni od Crkve traže 
moralne koncesije i olakšice. Sve u ime apostolata i osvajanja 
modernoga svijeta za Krista. A pritom ne pokazuju baš, — ve- 
ćina, koja je te rezolucija izglasala, — puno tankoćutnosti ni ob- 
zira. Ponešto i u rezoluciji o pravima žene u crkvenom životu, 
ali osobito u rezoluciji o planiranju poroda i obitelji. I ako je 
Sveti Otac, kako je općenito poznato, baš zbog moralne delikat- 
nosti ovoga problema, sebi jedinome pridržao pravo, da o njemu, 
u svoje vrijeme, donese odluku, — odluku, dakako, u skladu sa 
prirodnim zakonom i sa vječnim moralom kršćanstva, kako ga je 
Crkva naučavala od početka, — i ako je, Sveti Otac, tu temu, 
kao predmet rasprave, skinuo i sa dnevnoga reda koncilskih 
zasjedanja i biskupskog sinoda, — foruma, koji su, po sebi, kao 

učiteljski, za tu stvar kompetentni, — laiički je kongres ipak 
o tom poveo debatu i izglasao, — doduše iza vrlo burne disku- 
sije i mnogoga pljeska za i protiv, — rezoluciju, kojom Crkvi, 
odnosno crkvenom starješinstvu, ■ — istina u diplomatskoj i za- 
kukuljenoj, pa ponešto i dvoznačnoj, ali i prilično providnoj for- 
mulaciji, — prenosi svoju želju i očekivanje, da će se ta stvar 
u praksi ostaviti slobodnoj ocjeni bračnih drugova, i upogled 
metoda i upogled sredstava, a crkveno učiteljstvo da će se samo 
»koncentrirati na temeljne moralne i duhovne vrijednosti, — 
bez predlaganja znanstvenih ili tehničkih rješenja za ostvarenje 
odgovornog očinstva: u skladu sa kršćanskom vjerom, a na bazi 
medicinskih i znanstvenih konzultacija«. Svi su komentatori pro- 
tumačili tu rezoluciju kao plediranje za »pilulu« i za slobodnu 
uporabu svih drugih, modernih, antikoncepcijskih sredstava. Bra- 
kom bi se i »ljubavlju«, bez ikakvih ograničenja, smjeli dakle 
služiti i kršćanski bračni drugovi, kad im to god izgleda oprav- 
dano: pa i direktno, pozitivno, sprječavajući začeće; ne samo 
periodičkom uzdržljivošću, kako je to dosada, jedino, dopuštala 
crkvena teorija i praksa. »Ljubav« bi u braku tako bila »odve- 
zana«, rastavljena, od rađanja i djeteta. Rađanje, dijete, ne bi 
više bila prvotna, primarna, bitna, svrha braku. Preko načelnih 
rezervi i »skrupula« tradicionalnog učenja i morala Crkve prešlo 
bi se tiho, neprimjetno, na dnevni red. »Demokratskom« meto- 
dom odglasavanja, većine, aplauza. 

Poluslužbeni organ Svete Stolice, »Osservatore Romano«, 
odmah je na to reagirao. Retuširao je tu rezoluciju. Nametnuo 
joj je i sugerirao restriktivan smisao. I citirao je, u tom kon- 
tekstu, kardinala Maurice-a Roy-a, nadbiskupa Quebec-a u Ka- 
nadi, predsjednika nove papinske komisije za lajikat, koji je, 
u vezi s tom rezolucijom, izjavio: »Evidentno je«, da se taj zak- 
ljučak kongresa mora razumjeti »u smislu, tako jasno izrečenu 
na II. vatikanskom koncilu riječima: »Djeca Crkve ne smiju se 
služiti pri reguliranju poroda metodama, koje osuđuje Uči- 
teljstvo Crkve«. A to, tradicionalno, učenje, Crkve napadano 
od nekih kongresnih delegata u debati, priznaje samo uzdržlji- 
vost, stalnu ili periodičnu, za jedinu moralnu metodu kontrole 
rađanja. I ponovo je, »Osservatore Romano«, tom prilikom na- 
glasio, da je pitanje regulacije poroda Sveti Otac pridržao sebi 
osobno. I mnogi su biskupi, — i neki američki, — dali tom pri- 
likom izjave, da Crkva ostaje i da će uvijek ostati uz svoju 


dosadašnju nauku i praksu u toj točki. Sam Sveti Otac bio je 
suzdržljiviji. Samo jedva da se i u njegovu govoru kongresistima 
u crkvi, a kasnije i u audijenciji, ne opaža nešto od tona nela- 
godnosti, zabrinutosti i razočaranja. Ni jednom se riječi nije 
osvrnuo na taj »zahtjev« kongresa, ali je zato katoličkim lajič« 
kim apostolima, vrlo krepko, dozvao u pamet, da nijesu sami 
sebi »tumači riječi Božje« i da se ne smiju udaljivati od tradi- 
cije ni emancipirati od crkvenog učiteljstva, a ujedno da, prije 
sve&a, moraju biti kršćani i vjernici životom i pravdom, pa po- 
svećvati sebe i druge: da moraju bti »savršeni kršćani« i »djelat- 
ni, militantni, katolici i apostoli«. U tom je najdublji smisao i 
glavna snaga i vrijednost svjetovnjačkog apostolata. Mnogi su 
te Papine riječi protumačili upravo kao formalan otklon i indi- 
rektnu osudu rezolucije, a prijekor onima, koji su je izglasali. 
Tako ugledni američki katolički publicista, lajik, Dr. Paul Hallett, 
svoj članak, napisan tom prilikom protiv propagande za anti- 
koncepcijska sredstva, završuje izričitim apelom na vjernike, da 
u ovoj stvari slušaju Papu, a ne nezvane lajičke interprete crk- 
vene nauke. »Ne će«, — veli on, u svome članku: »Druga strana 
kontrole poroda«, — »nitko izgubiti duše, ako ne posluša kongres 
lajičkog apostolata. Ali zato ćemo izgubiti dušu, ako ne posiu- 
šamo Namjesnika Kristova!« A vrhovni meštar »Kolumbovih 
vitezova« iz Sjedinjenih Država, John W. McDevitt, digao je i na 
samu kongresu glas protiv »pokušaja nekih elemenata u laj i- 
katu, da u crkvenim poslovima ospore vodstvo kleru i biskupi- 
ma«. 

Međutim, mi ne mislimo u ovom članku govoriti o moral- 
nom problemu ograničavanja poroda i planiranja obitelji. Ne 
mislimo: i ako bi inače bilo vrlo poučno i za naše čitatelje, jed- 
nom zgodom, u cijelosti prevesti Hallettov članak; dokumenti- 
ran je i sa stručne strane; iznosi i pozitivne podatke; citira ve- 
like auktoritete sa demografskog područja. Ne mislimo: i ako 
bi, sigurno, bilo i zanimljivo i značajno, i ovom prilikom, upo- 
zoriti na jedan paradokson, koji nije nimalo na čast tolikim 
»pilulašima« iz katoličkih redova; paradokson, da poganin, ali 
vjernik, mislilac i humanista, Rajmohan Gandhi, unuk slavnog 
Mahatme Gandhi-ja, u ovoj stvari zauzimlje puno odgovorniji, 
Ijudskiji, religiozno i moralno superiorniji, stav od kongresa 
ka toličkih lajičkih apostola (»Glas koncila« od 24. 
i a. 1967., br. 19.: »Gandhijev unuk protestira«). 

Mi ćemo u ovom članku ostati samo pri onoj Papinoj ri- 
ječi, da katolički lajički apostolat mora, prvotno i prije svega, 
biti apostolat praktične kršćanske pravde: apostolat života po 
Evanđelju. Ista ta misao, uostalom, krije se, — barem, nama se 
čini, — i u podtekstu reakcije prof. Rahnera. Stvar je to i kod 
nas danas jako aktualna. Danas, kad mi svoj katolički lajikat 
prvi put »ex professo« organizacijski oblikujemo i kad ga poku- 
šavamo sistematizirati i omasoviti. Pouka su nam ovi događaji 
sa rimskog kongresa. Pouka i opomena. 

Nije svagdje po katoličkom svijetu taj problem ispravno ni 
uočen ni riješen. Mnogi težište katoličkog svjetovnjačkog apo- 
tolata hoće da prebace na područje teorije. Hoće da od katolič- 
kih lajika naprave neke učitelje vjere, neke teologe i teoretičare 
katolicizma. Pa da katolicizmu otvore nove vidike. Da mu dad- 
nu, kao vjerskom sistemu, novi smjer, nove ideje. Konkretno i 
praktično: da kršćanstvo prcuđese po ukusu današnjega čovjeka; 
da uklone iz njega ono, što mase od njega odbija, što je previše 
kruto i »nerealno«, što nije u skladu sa napretkom čovječanstva 
ni sa »znanstvenim« tezama, psihološkim, biološkim, sociološ- 
kim. Stvara se tip »lajičkog apostola«: borca za lajička pra- 
va u Crkvi, za demokratizaciju Crkve, za slobodu mišljenja i 
samoopredjeljenja vjernika i u vjerskim pitanjima, i u religi- 
ozno-moralnoj praksi, za jednakost klera i lajikata u Crkvi. »La- 
jičkog apostola«: teologa, a bez teološke spreme i bez crkvene 
misije, pa zato i bez kompasa i bez discipline, smiona, samo- 
uvjerena, prepotentna, revolucionarna, opozicionara iz načela, 
»reformatora« Crkve i svijeta od profesije, uvijek spremna, da 
mentorski docira i kritikuje sve i svakoga u Crkvi, od Pape 
i rimske kurije pa na niže. Stvaraju se u Crkvi dva jednako- 
pravna auktoriteta: nije Sveti Otac u svom govoru kongre- 
sistima badava aludirao na problematiku »dviju paralelnih hije- 
rarhija«. A uporedo s tim pointa se, naglasak, stavlja sve više 
na socijalno-humanitarno djelovanje Crkve nasuprot onome dog- 
matičko-moralnom i eshatološkom: molitvi, sjedinjenju s Bogom, 
životom po vjeri i po zapovijedima, iščekivanju vječnosti. Ideal 
lajičkog apostola postaje žurnalista i socijalno-politički rad- 
nik, — sa terena visoke svjetske politike prije svega, — a ne, 
na prvom mjestu, čovjek duboka nutarnjeg vjerskog života, po- 
božnosti, osobne kreposti, moralne i karakterne savršenosti. Vo- 
đe ljudi hoće da budu, a ne Božje sluge, vojnici i radnici. Uči- 


( lji i ideolozi u Crkvi (Jak 3, 1.), a ne branitelji i širitelji onoga, 
što Crkva oduvijek uči i traži od čovjeka i od čovječanstva: 
l ime Boga, po nalogu, što ga je dobila od Gospodina, po dik- 
tatu nadnaravne, božanske, objave. Bira se ono lakše, — riječ 
i vanjska akcija, — a izbjegava ono teže: izgradnja kršćanske 
ličnosti, duhovno pretakanje u Krista, opsluživanje Božjega za- 
kona i Božjih zapovijedi: i ondje, gdje su one naravnom čov- 
j ,jku teške, i najteže. Ljudi bi htjeli biti kršćani i katolici, htje- 
li bi biti i propagatori kršćanstva, ali samo po tipu, kakav oni 
sami sebi izgrade. Neće šablone; ne primaju diktata. 

Ne bi bilo nimalo poželjno, da se i kod nas stvara ili po- 
pularizira ovakav tip katoličkog lajičkog apostola. Nije auten- 
tičan. Prazan je i jalov. Lajički apostolat, koji bi pledirao za 
posvjetovnjačenje Crkve i za snizivanje i razvodnjavanje moral- 
nih ideala Evanđelja i kršćanstva, ne bi više ni bio apostolat, 
so i kvas; — pretvorio bi se u svoju suprotnost: postao bi klica, 
bacil, duhovne truleži i raspadanja. Crkva ne zove svojih vjer- 
nika na apostolske njive, sebi u pomoć, da joj kazuju, što je 
Evanđelje, nego da ono Evanđelje, koje je Krist donio na svijet 
i koje ona čuva kao poklad vjere, — »depositum fidei«, — i apo- 
stolsku tradiciju, primjenjuju, šire i brane. Baš onakovo, kakvo 
je ona primila od Gospodina i od apostola. Bez promjene i iz- 
mjene. Bez novih interpretacija i interpolacija. Ne treba njojzi 
između njezinih vjernika učitelja, nego branitelja. Kršćana ži- 
vota i djela, a ne kršćana riječi i fraze. Poniznih Božjih radnika. 
Kršćanskih životnih idealista. Pravednika. Ljudi vjere. Dakako: 
aktivnih, poduzetnih, požrtvovnih. I na najobičnijim poslovima. 
Papa je baš to jedino izrijekom i spomenuo u svom govoru. 
Malo je katoličkih lajičkih apostola pozvano, da rješavaju ve- 
like svjetske probleme i bistre politiku. 

Svi veliki kršćanski lajički apostoli kroz povijest bili su 
ponizni, pobožni i moralno ozbiljni, odgovorni, ambiciozni. Neka 
to budu i naši hrvatski lajički apostoli! Ne reklamni borci za 
kršćanstvo, nego stvarni. I borci za autentično, evanđeosko, cr- 
kveno, kršćanstvo. I, prije svega, oci i majke brojnih i uzornih 
kršćanskih obitelji. Nema evangelizacije, nema ni pokršćanje- 
nja svijeta, bez spiritualizacije i santifikacije, posvećenja (kon- 
cilski Dekret o apostolatu svjetovnjaka, n. 3., 4., 6., 13.)! 

Jedino to su pravi svjetovnjački apostoli. A ne smeta ništa, 
što nijesu onako bučni i grlati kao oni drugi. Ne smeta, ni ako 
su manjina. Božja manjina! 

ODLIKOVANJE, ALI I OBVEZA 

(Uz imenovanje kardinala Šcpera prefektom Svete Kongregacije 

za Nauk vjere) 

»Služba Božja«, g. 1968., br. 3., str. 

174.— 180. 

Čitava je naša katolička javnost, neočekivano, imenovanja 
našega prvoga crkvenoga čovjeka, zgrebačkog nadbiskupa-kardi- 
nala Šcpera, prefektom vatikanske Svete Kongregacije za Nauk 
vjere, jednodušno, shvatila ne samo kao dokumenat osobnog 
Papina povjerenja i simpatije prema Dru Šeperu, nego i kao 
značajno i javno priznanje Svete Stolice i Pavla VI. katolič- 
kom hrvatskom narodu i kao izraz Papina posebnog pouzdanja 
u katoličku Crkvu u Jugoslaviji. Naša je katolička štampa, sva, 
tako reagirala; tako su reagirali i naši biskupi; u privatnim se 
razgovorima i među svećenstvom i među vjernicima, — pa i oni- 
ma inteligentnijima, — svagdje tako reagiralo. Događaj se je 
općenito i na sve strane komentirao u tom smislu. 

I mi se slažemo s tom ocjenom. Spontano se čovjeku na- 
meće. Sve za nju govori. Pavao VI., kad se je odlučio na taj 
korak, gledao je ne samo u kardinala šepera; on je gledao i u 
Zagreb: i u katoličku Crkvu u našoj domovini. I nju je odli- 
kovao. I od nje nešto očekuje i traži. 

Sigurno, na prvom su mjestu, u ovom imenovanju, odlu- 
čivale osobne kvalitete Kardinalove. Njegova, nenametljiva, oda- 
nost Rimu i Svetoj Stolici, njegova teološka ozbiljnost i orto- 
doksija, širina njegova svećeničkog duha i njegovih crkvenih kon- 
cepcija, njegov, fini i diskretni, osjećaj za realnost. Sabor ga je, 
— kardinala šepera, — pomakao među zapažene i prominentne; 
Biskupski sinod u Rimu još više. Umio je ići trijeznom, sred- 
njom, linijom, koja je najviše obećavala u odgovornom i teš- 

m procesu implementacije koncilskih reformi: implementacije, 
k ” ) stoji pred katoličkom Crkvom, danas i sutra, sa svim svojim 
V-r katnim implikacijama i reperkusijama. Kao takav udario je 
U Cardinal Papi u oči. I uzeo ga je, evo, za jednoga oci svojih 
, bližih osobnih suradnika. Postavio ga na jedno od najviših 
j' najodgovornijih crkvenih mjesta. S djelokrugom, koji će se 
'n-otezati na čitav katolički i nekatolički svijet. U resoru danas 
od sviju najdelikatnijem. 

A taj je Papin izbor očito bio dobar. Možda i providencija- 
|, m jo će pokazati budućnost. Odsvakle su ga po katoličkom 
svijetu pozdravili. 

Ali odsvakle su, u pozadini toga izbora, opazili i jednu 
karakterističnu pojedinost. Papa se je njim okrenuo prema jed- 

nom nazovimo ga tako, — tipičnom stilu katoličkog života 

i crkvenosti na pozornici današnje Crkve. Okrenuo se je prema 
katoličkim Crkvama evropskog istoka: onima iza bivše »gvoz- 
dene zavjese«. Sa svim onim specifičnim, čim one danas odu- 
daraju od kurentnih tokova i tendencija crkvenog života na 
Zapadu. 

Taj ambijent stoji iza kardinala Šepera. On ga je, dijelom, 
i rodio. On ga je. dijelom, i fomirao kao crkvenu ličnost Kato- 
licizam je to siromašan materijalnim sredstvima i prilično pri- 
mitivan po svojoj vanjskoj organizacijskoj strukturi. Ali zato 
iznutra živ i vitalan. Gleda više u sebe, nego oko sebe. Više je, 
sa kršćanskog i evanđeoskog gledišta, autentičan nego, ponekad 
i ponegdje, prosječni katolicizam Zapada. Manje je infiltriran 
'nb-n modernih filozofija i modnih kulturnih strujanja, a više, 
u zdravu smislu, tradicionalan. Sačuvao je smisao za kontinui- 
tet orrranskog razvitka Crkve: opreznije, pa stoga i sigurnije, 
i s manje rizika, prilazi novostima, koje se u njoj javljaju. Izo- 
lacija mu je, u kojoj se je bio našao ova tri zadnja, burna, 
decenija, omogućila, da se koncentrira na ono temeljno i bitno 
u vjeri. A borba ga je očeličila i učinila samosvi jesnim i pri- 
z n ava!ačkim. Plodan je požrtvovnošću i smislom, zanosom, za 
nadnaravno i vječno. Religiozno je, po svemu izgleda, dublji 
u 1 katolicizma Zapada. Bliže je Istoku i njegovim, u mnogoče- 
mu, izvornim i izrazito starokršćanskim i apostolskim predaja- 
ma. Kao da, stosa. još najviše odgovara objektivnom idealu 
kršćanstva. 

A ovdje mu je, kod nas, — uslijed raznih okolnosti, — 
prototip. Dobio je ovdje svoju, na neki način, klasičnu formu - 
formu i fizionomiju. 

Svi vide, — i Papa, — da mi, katolici iz ovih strana, ni- 
jesmo Crkvi, ni na saboru ni iza sabora, servirali nikakv ih 
iznenađenja, ali da joj nijesmo nametali ni briga; da joj nije- 
smo pravili ni neprilika. Bili smo, — i naši su biskupi bili, — 
razboriti i disciplinirani. A bili smo i docibilni. Stali smo od- 
mah, kompaktno, uz Papu, uz Svetu Stolicu. Prihvatili smo io 
jalno odluke i duhovnu poruku koncila: nijesmo pokušavali da 
im dajemo neke svoje specijalne interpretacije, lzišli smo pred 
Papu i katolički svijet s jednom legitimacijom, koja je bila 
vrjednija i pouzdanija od svake druge; s oduševljenjem za kon- 
kretne i realne ideale kršćanstva: za molit\u, za liturgijski i sa- 
!< i amentalni život, za duhovna zvanja, za Marijino štovanje, za 
primat, za celibat. Na Zapadu su u čudu zastajali, — i zastaju, 
pred činjenicom, da smo mi, — ovdje, na granicama i peri- 
I seriji katoličke Evrope, — bogati zvanjima u isto vrijeme, dok 
su oni, uza sve svoje, neprispodobivo, veće materijalne, propa- 
gandne i organizacijske mogućnosti, s te strane u teškoj i go- 
tovo beznadnoj krizi. 

Nijesmo ni mi sveci. Imamo i mi puno mana. I onih naših, 
starinskih, primitivističkih, — psovke na primjer, — i onih sa- 
vremenih, što nam ih je donijela moderna »kultura« i »stan- 
dard«; maltuzijanizam prije svega. Ali zato smo puni, i u ma- 
sama, religioznog oduševljenja, kršćanskog ponosa, dobre volje. 
Narod smo, koji gradi crkve i — puni crkve. Narod smo, koji 
voli svoju Crkvu i svoje svećenike. Narod smo, koji je uvijek 
spreman, da i javno, neustrašivo, ispovijeda svoju vjeru. Za- 
stavama, procesijama, hodočašćima, visokim nakladama kato- 
ličke štampe, ali i — ispovijedima i pričestima. Grješnici jesmo, 
— pred Bogom nema »pravednika«, — ali nijesmo otpadnici, 
nijesmo cinici, nijesmo materijalisti. Vjerujemo. Gledamo u 
Krista sa strahopočitanjem i ljubavlju. Prihvaćamo, bez opo- 
zicije i otpora, životne ideale Evanđelja. 

U Rimu to vide. Papa to vidi. Papa uz nas, očito, veže neke 
nade. Pa od nas, očito, očekuje neki aktivan prinos savremenoj 
obnovi Crkve. I odobrava, bez sumnje, našu liniju. Želi, da na 
njoj ostanemo. Odlikuje nas stoga pred drugima, u licu našega 
Kardinala. Stavlja nas, pomalo, drugima za uzor. 

Eto, mi, mnogi, tako mislimo. Eto, nama se, mnogima, ta- 
ko čini. 

Pa, kada danas hoćemo da Papi zahvalimo na tome povje- 
•niu a našemu Kardinalu da čestitamo na ovom velikom, nje- 
' " ..'u i našemu, odlikovanju, ne možemo, izgleda nam, to uči- 
niti ni ljepše ni efektnije, nego da se identificiramo s onim, što 
nj od nas očekuju; nego da im ponudimo i obećamo svoju is- 
krenu suradnju. Imamo šta kazati katoličkom svijetu. Imamo 
' 11U šta i dati. Dobili smo misiju. Ispunit ćemo je. Uz pomoć 
Božju. Uz Papin blagoslov. Ostat ćemo na liniji, koja se je 
Papi na nama svidjela. 

Konkretizirajmo to! 

U doba ozbiljnih teoloških kriza, u vrijeme opasnog prodi- 
ranja racionalizma, subjektivizma, relativizma, modernizma, ske- 
nse u crkveno znanstveno stvaranje, ostat će naša teologija i da- 
ve teo'onija sa prvih izvora: nadahnjivat ce se Evanđepcm i apo- 
stolskom i otačkom predajom. Bit ćemo duhovno otvoreni svakoj 
zdravoj prinovi i u svijetu teologije i u crkvenom životu, ali samo 
u stranicama vjere i objave. Kršćanstvo, koje ćemo izlagat, i bra- 
niti, bit će kršćanstvo nadsvijeta i nadnaravi, ne psihološko, ni 
biološko, ni sociološko, ni humanističko kršćanstvo. Ne cento 
dati relativizirati Boga. Teoccntrički ćemo gledati na svijet i 
na život, ne antropocentrički. Ne ćemo biti epigon, nikakvih 
»novih ideja«, ne ćemo biti kmetovi modnih Mozofiia. ne ćemo 
biti ni sateliti koje bilo teološke škole: bit cento samostalni, 
odgovorni, kritični, religiozni i kršćanski mislioci, koji umuju 
ali i koji vjeruju. Vjeruju prije svega u apostolski auktontet 
i u hijerarhiju Crkve kao u čuvaricu predaje i »poklada«. Uvi- 
jek ćemo stajati uz magisterij Crkve i s njom braniti »depo- 
situm fidei«. Ne ćemo dati modernizmu preko svojih granica. 
Uvijek ćemo, u korijenu, gušiti svaki pokušaj, da se Evanđelje 
i kršćanstvo »demitologizira«: da se iz vjere istjera ideja gri- 
jeha, otkupljenja, milosti, čuda, duhovnog vsijeta, vječnosti. 1 n- 
znavat ćemo samo organsku evoluciju crkvene misli i nauke, 
nikada dijalektičku i antitetičku. 

Naše će svećenstvo i ubuduće biti pobožno, duhovno, mo- 
ralno, disciplinirano, svećenstvo. Ne ćemo dati lajicizacip, po- 
svjetovnjačenju, u svoje, redove. Ostat ćemo »hommes Dei<o B, 
ćemo svećenici molitve i adoracije. Stajat ćemo uz olta 

tuhanst.ju. Uz zakon i stegu. Uz djevičanstvo i celibat Ne će 
r 6 kod nas celibat potezati po blatu kao ponegdje drugdje- i iza 
koncila, i iza poslanice Pavla VI. Mi osjećamo, kao i P ap a 
da se je celibat rodio iz duha kršćanstva i da je pola 

“ Sn ^ privlačnosti > auktoriteta, u njepm. 

t vise od pola. Dušama ćemo živjeti, ne novcu i luksusu Rh 

=vr“ n Hl b POniZn0g S ' UŽenja ' - gospodarenja , „o, 

..<« ^ 

usLztJSS: ° d po,i “ ke 1 stran£i,,s,va - Agii -' ■ ~ 

tr ,,„ NaŠe & red °™ iš,TO - - 1 "™ a o i žensko, - ostali do 

znači Crl^ i dea ' iraa 1 "adieijama prošlost 
ovijesno, sto znaci Crkvi i dušama. Bogato i vitalno u svome 

dragovoljnom i veselom siromaštvu i u svojoj, poniznoj i po 

Slitsnoj slobod. duha. Bi, če i dalje našemu krSčanstvu niifac 

njegovih asketskih stremljenja i svjedok njegovih vječnih nm 

-■iV r nadahnuću veli Wh i svetih duša, koje su stajale 
uz kolijevku svih redova i družbi u katoličkoj Crkvi. Vjerovat 

U 1 L1 veicinu i u plodnost Gospodinovih evanđeoskih savjeta 
U svetost, ce gledati svoju prvu misiju, svoj najviši cilj najjače 
otuzje svoga apostolata. Učit će, sve nas druge, kršćanskoj 
veledušnosti i evanđeoskom spiritualizmu ; i svojom profcs”om 
i, jos više, svojim primjerom. ’ 

Sve ćemo učiniti, da i dalje budemo plodni zvanjima Čuvat 

2?' g— > <*» u glavi P Sve eJTSmZ 

njihov sto skladniji razvoj i što bolju unutarnju organizaciju 
Intenzivirat ćemo, koliko nam god bude moguće, naučni i ođgor 
ni život u njima. Ah ćemo, u njima, jednako brižno njetiti \ 
pravi crkveni duh: duh molitve, samozataje, posluha čistoće 

entuzijazma d ! SCipUne ’ duhovne ozbil jnosti, apostolskog 

dol i! 1; / e h v S V JemeniŠta blti ni hoteli »studentski 
domovi« Om ce biti domovi svetosti, rada, oduševljenja za 
Krista, ljubavi k dušama. J J0 za 

, NaŠa iznimka inteligencija bit će inteligencija kršćanske 

lička fV,/llu"i nal r StlČka U SV ° me kršćanstvu > nego maksimalis- 
nosU Rom, laC Jt a 1 apoStoIska - Sa živim osjećajem ođgovor- 

Siuga otkunn p SU nU kVC ’ nar ° da ’ duŠa - Pokr šoanitelj svijeta, 
uga otkupljenoga čovječanstva. Veliki znak, u koji će mnogi 

gledati i na kojemu će se mnogi podizati. Prednjačit će masama; 
ne će ih sablažnjivati. Stavljat će Crkvi na dispoziciju uvijek 
n ove svjetovnjačke apostole: pune sinovskog povjerenja prema 
Crkvi; pune nesebičnosti i kršćanskog životnog idealizma. 

Kršćanstvo, katolicizam, našega puka bit će uvijek duhov- 
ski i uvijek zađahnut nadnaravnošću i vjerom. Molitven, sa- 
kramentalan, ispovjedni, euharistijski, pričesni, križni, Marijan- 
ski, papinski. Dubok po motivima. Primijenjen i konsekven- 
tan. Zreo i spreman na žrtve. Pun vjere. Ukorijenjen u svijesti 
otkupljenja i djetinjstva Božjeg. Zaljubljen u sve, stoljetnom 
kršćanskom praksom posvećene, pobožnosti, uzuse, običaje 
Crkve i katoličke asketske tradicije. Bez kompromisa sa du- 
hom svijeta i njegove trule i prazne životne mudrosti. Nikada 
samo frazerski i deklarativan. 

Branit ćemo odlučno, u našemu narodu, moralne standnr 
de kršćanstva. I urgirat ćemo ih. Unosit ćemo u naš narodni 
život duh evanđeoske trijeznosti i ozbiljnosti, duh pravde i 
ljubavi, duh ljudske i kršćanske solidarnosti i mirotvorstva, u 
naše kršćanske brakove i obitelji smisao za žrtvu i služenje, 
etos kršćanskog i ženskog dostojanstva i roditeljske odgovor- 
nosti, idealističko i altruističko. a ne hedonističko, shvaćanje 
seksusa i ljubavi, u našu omladinu osjećaj plemenitoga viteš- 
tva i averziju protiv svih pojava moderne dekadence. Žigosat 
>mo nemoral, razbludu, pornografiju, na svakom koraku. Na 
ciieni ćemo držati evanđeoski ideal djevičanstva i čistoće. Isko- 
rijeni ćemo i iščupati psovku, a osobito bogopsovku, iz naših 
narodnih usta. Pobijat ćemo svagđie krive ideje autonomnog 
morala: morala slobodne ocjene i inđividualng ukusa. 

I pokoru ćemo propovijedati, kaošto ju je propovijedao 
i Gospođin u Evanđelju. I činit ćemo pokoru. I za svoje, osobne, 
grijehe i za grijehe svoga naroda. Ne ćemo biti razmaženi uži- 
vači života: bit ćemo kršćani u stilu Gospodinove besjede na 
gori i njegovih osam blaženstva. Bit ćemo ljudi dužnosti, rada, 
stvaralaštva. Pomirenjem sa križevima života okajavat ćemo 
grijehe i otkupljivati dušu. 

I bit ćemo. aktivni i oduševljeni, izvršitelji velikih Božjih 
osnova sa svijetom. I koncilskih osnova I papinskih osnova. 
Bit ćemo, svi, anostoli Kralievstva Božjega na zemlji. Svećeni- 
čki ili lajički. Propovijedat ćemo Krista kroz katoličku štam- 

pu. Borit ćemo se, po direktivama II. vatikanskog sabora, za 
kršćanske društvene principe u javnom životu. Pomagat ćemo 
misijama: svijesni smo odgovornosti, koju prema njima na 
sebi nosimo, doklegod nas Bog blagosiva zvanjima ovako kao 
danas. Bit ćemo, — i molitvom, i kršćinskim životom, i širinom 
kršćanske duše i ljubavi, — propagatori ekumenzima i svetoga 
jedinstva. Ali uvijek na bazi samo jedne istine i samo jedne, 
opće, Crkve. Znamo, da smo za to predodređeni i svojom povi- 
ješću i svojim geografskim položajem. Živimo zajedno sa istoč- 
nom kršćanskom braćom. Povezani smo s njima vezama krvi 
i jezika. 

Bit ćemo uvijek, — i u decenijima i stoljećima, što dolaze, 
— sinovski odani Petru i papinskom Rimu. Ne ćemo napustiti 
linije. Ostat ćemo i dalje, kao i dosada, katolički narod. Molit 
ćemo se za Crkvu i za Papu. Slušat ćemo Papu. Ne ćemo biti 
među onima, što hoće da s njim vođe polemične »dijaloge«. Ne 
ćemo mu dijeliti savjeta, lekcija, ukora. Ne ćemo pledirati ni 
za »sestrinske« ni za »autonomne« Crkve. A ni za nove, »šire« 
i »blaže«, formule primata, koje bi imale stegnuti njegovu ini- 
cijativu i vlast. Mi ćemo biti uvijek samo za formulu iz Cczareje 
Filipove, sa Genezaretskog jezera, sa I. vatikanskog koncila. 
Uvijek ćemo se oko Pape okupljati; uvijek s Papom soliđari- 
sati. Njegove parole bit će i naše parole. Njegov program i naš 
program. Njegov stav i naš stav. I u velikim dilemama sadašnjosti. 
Sadašnjosti, ali i budućnosti. 

Obećajemo to danas Pavlu VI., preko našega Kardinala. 
Obećaj emo to i našemu Kardinalu. Obvezao nas je na to Sveti 
Otac svojim povjerenjem. A naš je Kardinal i otišao s tom 
misijom, — ili, barem, i s tom misijom, — u Rim. Kao naš čov- 
jek. Kao predstavnik jednoga živoga i svijesnoga bratstva i lju- 
bavi između papinskog Rima i katoličke Hrvatske. Da pomaže 
Crkvi i Papi u ove presudne i kritične dane. Ispred sviju nas. 
Sa svima nama. 

Neka mu je sretno, našemu Kardinalu! Prate ga naše mo- 
litve. Neka u ime sviju nas pozdravi našega dragoga Svetoga 
Oca, Pavla VI.! On je naš. Mi smo njegovi »Anteinurale christi- 
anitatis«. Jučer, danas i sutra! 

MORAL NOŠNJE 

(Stvar ljudskog »ukusa« ili stvar božanskog zakona?) 


»Veritas«, g. 1968., br. 8., str. 144. — -145. 
žanskog zakona?) 

NOVE TEORIJE 

Ima danas katolika, — ima ih i kod nas, — pa nam hoće 
da sugeriraju, kako način odijevanja ženskog svijeta, — i onaj 
na plaži, — treba prepustiti slobodnoj ocjeni same žene i dje- 
vojke: njezinu shvaćanju, njezinu ukusu, njezinoj osobnoj, indi- 
vidualnoj, savjesti. Crkva ne treba da se u to miješa. Ni sa 
propovjedaonice, ni u ispovijedi, ni u štampi. Neka se svatko 
odijeva, kako hoće i kako se njemu sviđa. Neka svatko za sebe 
sam odgovara: zakonu, publici i javnom mišljenju, Bogu. 

Misle, ti ljudi, da su rekli nekakvu veliku mudrost; da su 
jednim udarcem presjekli gordijski čvor moralnoga, odnosno 
nemoralnoga u nošnji i manirima; da su rasteretili mnoge krš- 
ćanske savjesti od sumnji i skrupula, a Crkvu i svećenike od 
jednog suvišnog i neukusnog balasta, koji ih je pritiskivao u 
očima napredne javnosti, kulturnih i savremenih ljudi, štujmo 
slobodu i u kršćanstvu! Kanimo se tutorovanja i diktata! Budi- 
mo široki i modemi! 

A nijesu rekli ništa pametno. Pokazali su samo, da ne zna- 
ju misliti. Da ne razlikuju pojmova. I, — da je u njima zamro 
i prirodni i kršćanski moralni osjećaj. Ne reagira iz njih više 
ni zdrav razum, ni instinkt vjere. 

NAČELNO STANOVIŠTE KRŠĆANSTVA. PROTIV MORALNOG 
SUBJEKTIVIZMA. PRIRODNI ZAKON. 

Međutim, jedno je sigurno. Katolička Crkva ne će nikada ta- 
kova načina rezoniranja, takova mentaliteta, priznati zakonitim 
u redovima svojih vjernika. Ne može. Odrekla bi se svojih ti- 

sućljetnili shvaćanja; povukla bi križ preko čitave svoje dosa- 
dašnje i teorije i prakse. 

Crkva ne priznaje moralnog subjektivizma. Ni- 
gdje. Ni u pitanju seksualnog morala. Ni u čemu, što taj moral, 

— i uopće moral, — tangira. 

Svoj moralni sistem i učenje ona je uvijek izgrađivala n a 
objektivnim mjerilima. Na mjerilu razumskih zakona 
života i na mjerilu objave, koja je te razumske zakone života, 

— zakone upisane u ljudsku narav prstom Onoga, koji je stvo- 
rio i svijet, i čovjeka, i narav, osobnoga Boga, — sankcionirala 
i nanovo ih, aulctoritativno, proklamirala, u Evnđelju. Nije u 
čovjekovoj vlasti, da te zakone ocjenjuje, prekraja, mijenja, ka- 
sira. Njegova je dužnost, — dužnost pod sankcijom: božanskom 
i vječnom, — da te zakone, — onakve, kakvi su, — prizna, pri- 
hvati, vrši. A ne mora ih puno tražiti: poznati su mu. Osjeća ih 
u duši; samo ako je dobre volje. Javljaju mu se u srcu kao neki 
viši, zapovjedni i imperativni, glas odozgor, s neba. Zna, da se 

0 njih ne smije ogriješiti: ni onda, kad ga niži čovjek, kad ga 
životinjski instinkt u njemu, vuče na drugu stranu. Može, fizič- 
ki je sposoban i slobodan, da taj viši zakon u sebi i povrijedi, 

1 prestupi: ako hoće. Ali svaki put, kad to učini, osjetit će, i da 
je moralno kriv: da će nekomu morati za to odgovarati; polagati 
račun. Duhovno je nemiran i nezadovoljan. Vidi, da se je uspro- 
tivio jednoj višoj volji; da je prekršio neku svetu i veliku oba- 
vezu. Nije smio to učiniti. Učinio je zlo. Ogriješio se je o nešto 
uzvišeno, suvereno, nepromjenljivo. Pomrsio je i pokvario pravi 
red života. Unesrećio sebe; uprljao život oko sebe. 

To je ono, što su svi ozbiljni mislioci, — i kršćanski i ne- 
kršćanski, — nazivali prirodnim ili vječnim zakonom. Tko je u 
njega dirnuo, spočitavala mu je to savjest, patilo ga je grizo- 
dušje, stizala ga je, prije ili kasnije, sankcija božanstva, neka 
kazna ili nesreća, ožigosalo ga i osudilo, na ovaj ili na onaj 
način, sve ono, što je zdravo i plemenito u čovječanstvu, među 
ljudima. I povijest: ako se je radilo o nekom zlodjelu općega 
karaktera i socijalne naravi. 

A tome prirodnom zakonu zaštitnica je i tumačiteljica Crk- 
va. Baš zato, jer je to Božji zakon: jer ga je Krist, u svojoj, 
evanđeoskoj, objavi i poruci ljudima, uzeo pod svoje; potvrdio 
i protumačio. A ona je, Crkva, poslana u svijet s Božjom misi- 
jm, s Kristovim auktoritetom. Ima stoga i pravo i dužnost, da 

0 tom zakonu govori. I da zahtijeva od sviju njegovu primjenu, 
pa otkloni sve sumnje, pred kojima bi ljudska tupost mogla 
zastati: u pritajenoj želji, da ga se oslobodi. Da objasni sve, 
prividne, nejasnoće, koje bi ljudska slabost mogla citirati, da 
sc od njega ispriča. 

KOMPETENCIJA CRKVE 

Jedna je to od bitnih kompetencija Crkve: kao čuvarice 
božanske objave. Zato joj je i dan Duh istine (Iv 14, 17.; 15. 26.); 
dar neprevarljivosti u pitanjima vjerovanja i morala. Bog je, u 
tu svrhu, prosvjetljuje i vodi. Jasnije od ljudi vidi ona razumske 
zakone života; točnije ih i sigurnije fiksira, formulira, motivira; 
bolje uočuje sve nesretne posljedice i konsekvencije, do kojih 
dovodi ogrješivanje o njih; njihovo ignoriranje i gaženje. 

Ne da stoga, Crkva, svojim vjernicima, da se stavljaju 
u ulogu sudaca tim božanskim zakonima; ne da im, da se grade 
suverenim arbitrima dobra i zla. Ne da ona, ni da se, bilo gdje 

1 bilo kada, subjektivno popne nad objektivno, ljudsko nad bo- 
žansko. Individualna savjest mora se otvarati svijetlu više, ob- 
javljene, božanske, istine; i mora se na njoj orijentirati. Vjer- 
nik mora u moralnim stvarima slušati Crkvu; mora se prilago- 
đivati njezinim normama. Inače postaje revolucionar pred Bo- 
gom. Više mu imponira njegov, ljudski, um, — i defektibilna 
mudrost svijeta, — nego onaj božanski. 

Crkva i ovdje ostaje sebi dosljedna. Samo je, logična i nu- 
žna, konsekvencija ovih njezinih načelnih pogleda, kad ona sudi 
ljudskim običajima, pa i ljudskoj nošnji, u koliko ova zadire 
u moralni poredak. 

PROBLEM MODE 

U svemu, dakako, ne zadire. Crkva je dovoljno prosvijet- 
ljena i široka, da u stvarima, — i u običajima, — koji ne tangi- 
raju ljudski odnos prema moralnom zakonu, ostavlja ljudima 
i vjernicima slobodu ukusa i opredjeljenja. Slobodu, da biraju, 
što hoće: da na tom području sami preuzimlju odgovornost za 
svoje postupke. 

Nije Crkva arbitar mode. Ne kroji ona nikome haljina 
i ne plete kose. Ne bavi se ona crtanjem modnih desena, ni izra- 
đivanjem modela za žensku toilettu. Imaju za to stručnjaci; ima- 

ju za to modistice. Baš kaošto ne propisuje ni slikarima, ni 
arhitektima, u kojemu će stilu slikati i graditi; i ako im, sigur- 
no, — toliko je duhovno superiorna i kulturno odgovorna, — 
uvijek svjetuje, da se, što više, — pogotovu na polju sakralne 
umjetnosti, — drže onoga, što je prirodno, pa stoga i vječno 
lijepo. Nije ona još nijedne žene vratila sa ispovijedi, pa ni od 
pričesne klupe, samo zato, što je bila neukusno i kričavo odje- 
vena. Dosta joj je, — siroti mondenki, — što joj se po ulicama 
svijet smije i za njom se obazire. Dosta joj je, što tim, sama 
sebi, izdaje svjedodžbu estetske i kulturne inferiornosti, duhov- 
nog siromaštva, nesamostalnosti, neosobnosti, neozbiljnosti, ek- 
stravagantnosti, snobizma, praznoglavog pomodarstva. 

PSIHOLOGIJA SEKSUSA 

Ali, sasvim je druga stvar, kad nošnja i moda dirne u mo- 
ralne principe; kad ona počne prakticirati i sankcionirati ono, 
što vrijeđa ljudsko dostojanstvo i nanosi štetu duši. Duši ili 
dušama, drugih. Kad to dira u zakon kršćanske čistoće: kad to 
izaziva i budi, u bilo komu, neuredne, niže strasti, navodi ga na 
grijeh ili uvodi u bližnju grješnu priliku, sablažnjuje nevine, 
ugrožava bračnu vjernost, razara tuđi brak. A to sve, opet, po ob- 
jektivnim mjerilima, po kojima ljudi na to, prirodno, reagiraju. 
Po elementarnim psihološkim zakonima; po spontanoj fiziološkoj 
re ^k c iji tijela i krvi na pojave i simptome sa seksualnog pod- 
ručja. Na golotinju; na izlaganje, ekshibicionizam, isticanje tijela 
i njegovih spolno relevantnih oblika. Na preveliko približavanje 
i miješanje spolova. 

Poznaje Crkva dobro tu psihologiju: tu surovu silu i logi- 
ku puti. Poznaje je bolje i od »psihologa« iza katedre i iz ordi- 
nacija. Tisućljetno, žalosno i tragično, iskustvo čovječanstva nju 
je tome naučilo. Promatranje života. Studij ljudskoga srca. 
Ispovijesti, tajne i iskrene, bezbrojnih duša, u sakramentu po- 
kore. I, više od svega, Krist i njegovi apostoli. Njihova teorija 
i njihova praksa. Nametnuli su je Crkvi, U Crkvi ona živi. Crkva 
u nju vjeruje i brani je. 

Nikada ne ce Crkva revidirati svojih teza u pitanjima sek- 
susa i bludnosti. Ne će nikada ni potisnuti »na sporedni kolo- 
sijek« 6. zapovijedi Božje. Nikome za volju. Krist je u Evanđelju 
u toj stvari i odviše apodiktičan, »čuli ste, kako je kazano sta- 
rima: Ne čini preljube! A ja vam kažem, da je svaki, koji 



pogleda na ženu, te je poželi, već učinio preljubu u svome srcu!« 
[vhit 5 27. 28.), »Ako li te ruka tvoja ili noga tvoja sablažnjuje, 

nrkiieci ie i baci od sebe,... I ako te oko tvoje sablažnjuje, 

iskopaj ga i baci od sebe, . . .« (Mat 18, 8. 9.; 5, 29. 30.; Mark 

g 42 —47.). Ako drugi ruše moral i hoće da sa sebe zbace jaram 

prirodnog i božanskog zakona, Crkva im ne će kod toga po- 
magati. Ni indirektno. Ni šutnjom! 

CRKVA ĆE I UBUDUĆE GOVORITI 

Govorit će i osuđivat će i dalje. Povlačit će konsekvencije 
prema onima, koji neće da je slušaju. Reći će im, da su grješ- 
nici. Kazat će im, da sramote i izdaju svoje kršćanstvo. Uskra- 
tit će im legitimaciju, da se približuju oltaru i pristupaju k sa- 
kramentima. Ili — ili! 

Bilo to komu pravo, ne bilo, Crkva će i ubuduće izvoditi 
pred svoj sud i mini-suknje, i bikini-kostime, i gole ruke i noge, 
i dekoltirane grudi, vratove i ramena, i plesni nemoral, i pikan- 
terije sa mješovitih kupališta, i pornografiju i nudizam, jednako 
u riječi, knjizi, slici, kao i na platnu, sceni, plaži, i svako intim- 
no prijateljstvo i drugovanje između spolova, a izvan braka. 
I predbračno. I zaručničko. I studentsko. 

A život joj daje pravo. Činjenice joj pružaju satisfakciju. 
Svagdanju. Drastičnu. Tragičnu. Kao svim prorocima. I onda, 
kada su nepopularni i kad se ljudi na njih nabacuju pogr- 
dama i kamenjem. 

UZ KRŠĆANSTVO EVANĐELJA 

Crkva se ponosi svojim moralnim tezama. Morali bismo se 
njima ponositi i mi katolici. Od Boga su. Brane ljudsko dosto- 
janstvo. Grade život. 

Pred njima valja da šuti »ukus« i »kritika« naše ljudske 
bijede i našega očijukanja s našim strastima i sa otrovom svi- 
jeta, koji je, po riječi Apostolovoj, sav »pohota tijela i pohota 
očiju« (1. Iv 2, 16.). 

S Crkvom nam je mjesto i sa kršćanskom čednošću, a ne 
sa, nemoralnom, modom i sa degenerativnom i dekadentnom »evo- 
lucijom«, — a zapravo revolucijom, — morala, koja prkosi Bo- 
gu i emancipira se od njegova zakona i njegove objave. 

A plitko fraziranje o »moralu« ukusa i slobode nije na čast 
kršćanskim ustima, iz kojih izlazi. Baš kao ni fraze o »sarno- 
ispovijedanju« ili o autonomiji bračnog morala i »planiranja«. 
Sve su to krive teze. Sve je to, nekršćanski, »modernizam«. Sve 
su to, — svijesne ili nesvijesne, — koncesije duhu svijeta i nje- 
govoj, i našoj, sjetilnosti i strastima. Sve je to »kršćanstvo« 
bez Evanđelja! 


OKO KRAKTERA KATOLIČKE ŠTAMPE 

(Između informativnosti i načelnosti) 


G. 1968. 

Nije odlika naše današnje katoličke generacije, da logično 
misli, da analizira probleme, da dobro razlikuje pojmove, da se 
jasno izražava. I mi smo katolici pod uplivom duha vremena, 
u koje živimo: današnji ljudi ne vole refleksije; zađovoljuju se 
radije impresijama; vole jaku riječ, parolu, frazu, nego misao. 
A nada sve vole slobodu od svih obveza: novosti, promjene, pa- 
i adokse svake vrsti. 

NEKRITIČNOST. PODLI JECANJE TUĐIM UTJECAJIMA 
Tako i u pitanju karaktera katoličke štampe sve više pod- 
li ježemo modnim kriterijima i modnom ukusu. Sve mora biti 
originalno: lice lista mora se neprestano mijenjati; stalne rub- 
rike više ne pale; tekstovi moraju biti ispretrgani; slike ultra- 
nroderne. I od katoličke štampe traži se danas prije svega »in- 
formativnost«. I senzacionalnost. O svemu treba pisati: sve treba 
registrirati. Najviše ono, o čemu se najviše govori i što »šokira«. 
Kao izazov. Kao novost. Bez puno komentara. Bez dociranja. 
Svačije mišljenje valja čuti i iznijeti. Svaku pojavu i pokret 
notirati. A čitatelj, a publika, neka odabire i sudi! Ne treba 
im ništa unaprijed sugerirati. Vrijeme je slobode, čovječanstvo 
je danas punoljetno. I omladina! 

I naši se ljudi ugledaju u profanu štampu. Onu popularnu 
i masovnu, koja se voli nazivati »informativnom« ; za razliku od 
i ne »angažovane«, koja propagira neke određene zasade i istine: 
ideje i shvaćanja, koja hoće da se nametnu kao jedino ispravna. 

INFORMATIVNA ŠTAMPA. DVA TIPA 
Nije, dakako, ni ta »informativna« štampa jednoga tipa. 
Sva se ona, uglavnom, čuva angažovanja i teza. Sva ona hoće 

da bude »neovisna« i »slobodna«. Iznosi više činjenice, novosti, 
događaje, nego sudove. Općenito se drži daleko od zauzimanja 
definitivnih stavova. Prepušta publici, da događaje ocjenjuje, 
kako hoće: pozitivno ili negativno, sa simpatijom ili sa antipa- 
tijom. Ako što komentira, komentira obično bez obveze i za 
koga. Donosi li već neki komentar, ne preuzima za nj odgovor- 
nosti. Prepušta je auktoru; spremna je odmah donijeti i protivno 
mišljenje. Više se obazire na publiku, nego na one, koji u listu 
pišu. Rijetko i nerado afrontira »javnome mišljenju« i »većini«. 

Postoje ipak i u toj, »informativnoj«, štampi dva glavna 
tipa. Jedan koliko, toliko ozbiljniji, koji štuje i, uglavnom, res- 
pektira barem one fundamentalne i elementarne principe mo- 
rala, ukusa, kulture, i onaj drugi, koji uopće ne zna za drugi 
kriterij osim poslovnog uspjeha, tiraža, dobiti, zahtjeva i oče- 
kivanja publike. To je tzv. »boulevardska«, ulična, — u stvari 
trgovačka, — štampa, štamparski »business«. Ona donosi sve, 
što odgovara ili laska instinktima mase i što će doprinijeti, da 
se list više kupuje, a zapravo da se na njemu što više zaradi, 
pa makar to predstavljalo i dekadencu, i kulturni nazadak. Naj- 
više prostora posvećuje takva štampa senzacijama, sportu, dru- 
štvenim skandalima i pikanterijama, kriminalnoj kronici, sek- 
susu i pornografiji. 

Razumije se, kad je govor o katoličkoj štampi, ovaj drugi 
tip ne dolazi u obzir, i nitko ga među katolicima ne kopira, — i 
ako, dakako, — na zapadu, — već ima i magazina i zabavnih 
i ilustrovanih časopisa, koji bi htjeli da kotiraju kao katolički 
i računaju i sa katoličkom publikom, a popuštaju, osobito u 
ilustracijama, ukusu, koji očito nije ni zdrav ni religiozno ko- 
rektan. Više katolička štampa podliježe onom prvom tipu infor- 
mativnosti: tipu, koji je u modernom svijetu odavna definitivno 
legalizovan, pa nekako i sankcioniran kao, praktično, najbolji. 
Osobito se to opaža u posljednje vrijeme, iza II. vatikanskog 
sabora, čije se direktive o slobodi savjesti i o dijalogu s ljudi- 
ma, koji drukčije misle, praktično i od mnogih katolika tumače 
i previše široko: u smislu, koji je vrlo blizu subjektivizmu 
i relativizmu u gledanju na probleme života. I one filozofske, 
i one moralne, i one religiozne. 0 istini bi imali suditi pojedinci: 
»po svojoj savjesti«. A gdje se njhove ocjene razilaze, valja ih 
tretirati kao jednakopravne. Ne smije se nijedna drugima pre- 
ferirati: valja ljudima ostaviti punu slobodu, da ih, svaedje 
iznose i brane. 

PROTIV SUBJEKTIVIZMA i RELATIVIZMA. ZA OBJEKTIVNE 

NORME 

Samo i odviše je očito, da su takve teze ne samo pretje- 
rane i jednostrane, nego i načelno krive. Dosljedno i do kraja 
primijenjene one, logično, vode u idejnu i ćudorednu anarhiju. 
Ljudski život i stvaranje ostaju bez normativnih i čvrstih regu- 
lativa. Sve se može povlačiti u sumnju; sve se može nijekati; 
sve se smije raditi. A to je apsurdno. 

Ima život i svoje objektivne norme. Ima i svoju metafiziku. 
Zdrav, normalan, ljudski um koješta u životu smatra evident- 
nim. Zakone mišljenja na primjer. Logiku na primjer. Pa i 
mnoge etičke norme. I one predstavljaju, u najmanju ruku, kao 
kod Kanta, »kategorički imperativ«. Uvijek je čovječanstvo u 
njih vjerovalo. Da ih obezvrijedimo, upali bismo' smjesta u pra- 
vno i društveno bezvlađe, u životinjstvo. Istina i dobro ne ra- 
đaju se iz čovjeka; istina se i dobro čovjeku nameću: kao nešto 
transcendentalno. Ni sloboda ličnosti ni sloboda savjesti nijesu 
apsolutne. Moraju respektirati te više norme: samo se u nji- 
hovim granicama smiju kretati. Čovjek mora te više norme 
najprije naći, upoznati, a onda i prihvatiti. 

Iako ima fizičku slobodu i mogućnost, da ih zaniječe i 
ignorira, nema moralne. Niječe li ih, ne radi po savjesti, nego 
protiv savjesti. Razara život i društvo, ne gradi ga. Nikada ga to ne 
će ni duševno zadovoljiti, ni stvarno i trajno usrećiti. Morat će 
za to, kad li, tad li, nekome odgovarati. 

PRAVA ISTINE I DOBRA 

Nije sve u životu ni jednako ni jednakopravno. Ima dobro 
i zlo. Ima istina i zabluda. Ima pravda i nepravda. Ne može 
nitko prema tim kategorijama biti neutralan. Dobro, pravdu i 
istinu mora prihvatiti; zlo, nepravdu i zabludu mora otkloniti, 
osuditi, pobijati. To od njega traži jedan viši, vječni, zakon, 
koji nam je, svima, upisan u dušu i koji je o nama neovisan. 
To traži objektivni poredak stvari. U nama i oko nas. 

Oduvijek su ljudi taj viši zakon i taj objektivni poredak 
nazivali »prirodnim zakonom«. I za njim su nazirali, gledali, 
jedan nadljudski, apsolutni, um i volju. A taj apsolutni um i 
volja, to je, po općem uvjerenju čovječanstva, Bog. Osobni Bog. 

Svaki se čovjek mora u životu opredjeljivati prema tome. 
božanskom, zakonu. I mora ga poštivati. I mora ga braniti. 
1 kad se tadi o drugima. I kad govori, i kad piše. Mora nečemu 
u životu biti pristaša, a nečemu protivnik. Mora nešto hvaliti 
i odobiavati, a nešto kuditi. Nijedan čovjek i nijedna ljudska 
ustanova ne nalaze se iznad toga; nijesu od toga izuzeti. Nema 
u tim stvarima ljudskoga suvereniteta. 

Nije, očito, od toga zakona izuzeta ni štampa. Ne može 
se ni ona staviti samo u ulogu registratora i promatrača. Mora 
uvijek biti i kritičar i sudac. Mora se i angažovati. Ondje, gdje 
se radi o bitnoj i jasnoj razlici između zla 'i dobra, istine i laži, 
apsolutno, odlučno, uvijek. U stvarima sa moralnoga gledišta 
indiferentnima ili nejasnima, relativno. Mora simpatizirati s 
onim, što joj se čini bolje Ili, barem, tražiti to bolje. Sa dolič- 
nom objektivnošću i širinom, ali i s voljom i spremnošću, da 
se stavi u službu istini i dobru, iza kako ih otkrije. 

ELEMENTI INFORMATIVNOSTI U KATOLIČKOJ ŠTAMPI 

Čim smo to jedanput konstatovali. svatko odmah vidi, u 
čemu se sastoji razumna i pravilna informativnost štampe. U 
tom, pozitivnom, smislu štampa je informativna, kad nastoji 
da svojim čitateljima dadne što više zdrava materijala u ruke 
i da im u što više stvari iz života omogući solidan i kritičan 
uvid. D ih upozna sa sto vise problema, koji ih interesiraju: 
i to što svestranije i što objektivnije. Da proširi njihov duševni 
vidokrug, njihove horizonte. Da im, u što više problema, olakša 
pravilnu orijentaciju i sud. Pa da ih i plemenito zabavi. No ni- 
kada ona ne smije u jednakoj mjeri puštati i zlu i dobru da 
preko nje govore i stiču publicitet. Nikada ona nc smije da 
se načelno odrekne dužnosti, da promiče dobro, a bori se protiv 
zla. Nikada ona ne smije čitatelje informirati tako, da bi to 
išlo na štetu njihovu moralu ili njihovu karakteru. 

U tom, općem i načelnom, okviru moguće su onda razne 
su vrste i razni stupnjevi informativnosti: već prema neposred- 
noj zadaći i svrsi lista. Informativnosti šire i uže; direktne i 
indirektne. U širem smislu svaki je list informativan. I onaj 
znanstveni, i onaj stručni, i onaj umjetnički, i onaj politički, 

! ona J_ rell giozni. Pa i pozitivno informativan: ako njegov sadr- 
žaj ničim ne dira u etičke zakone. U užemu smislu to su listovi. 


koji svojom tematikom zahvaćaju više manje sva područja 
ivota, ali bez ambicije, da se bilo za što posebno specijaliziraju 
i da bilo šta temeljitije i dublje proučavaju ili obrađuju. 

Može i u katoličkoj štampi biti takvih informativnih listo- 
va. Listova općega genre-a. Novine su na primjer, pa i one 
katoličke, više manje uvijek informativne. A drugi katolički li- 
stovi, kako koji. Oni zabavni, stručni, sportski, književni, umjet- 
nički, riše, oni direktno odgojni ili religiozni manje. 

PRAVEDNE GRANICE. SVJEDOČENJE KRŠĆANSKOJ ISTINI. 

»ANGAŽOVANJE« 

Ali, nijedan list, koji hoće da bude katolički, ne smije 
svoje informativnosti apsolutizirati. On nikada ne može biti 
posve neutralan. On uvijek mora na neki način biti i »angažo- 
\un« i »tendenciozan«. Više ili manje. Negativno ili pozitivno. 
Razlog je jasan. Onaj prirodni obzir na božanska prava istine 
: dobra, koji sve veže, već po prirodnom zakonu, u kršćanstvu 
ic i pozitivno, izrijekom, shvaćen kao dužnost prema Bogu, — 
osobnom Bogu objave, — a ujedno konkretiziran: njegove "su 
obveze utvrđene i objašnjene Evanđeljem; auktoritelom Kristo- 
vim. Udarene su mu jasne granice: učenjem Crkve. U posjedu 
smo istine; imamo prema njoj i obveze. Moramo nastupati od- 
govorno i samosvijesno. Kršćanski pisac, novinar, umjetnik, zna, 
što ne smije dirnuti. A zna, i što mora pokuditi i otkloniti. 
Zna, i što mora braniti, To se mora opažati u katoličkoj štampi. 
Mora se opažati i u njezinim informacijama. Jednako u onima 
iz života svijeta, kao i u onima iz života Crkve, Tendencija obra- 
ne dobra i opiranja zlu mora uvijek u njoj bili vidljiva, i ako 
ne mora, — pa, u informativnoj štampi, i ne smije, — biti na- 
metljivu. Pravilo istine i dobra, koje je veže, mora se u njoj 
osjećati: više, dakako, indirektno i negativno, nego direktno i 
pozitivno. Ni za što zlo ne smije pledirati. Ako ga, zlo, spominje, 
mora ono biti, na ovakav ili na onakav način, označeno i prika- 
zano kao sjena i naličje života. I, šlogod je s te strne sumnjivo, 
ura biti dočekivano sa rezervom. Makar onom finom, superi- 
ornom. I ništa ne smije u nju ući, što bi škodilo dušama, Crkvi, 
zasadama i idealima kršćanstva. Mora se u njoj uvijek opažati 
kriterij: različan odnos prema stvarima, koje su sa stanovišta 
Evanđelja pozitivne, i prema onima, koje su sa stanovišta Evan- 
đelja negativne. Kritikovati se u njoj smije ono, što je ljudsko, 

ali ne i ono, što je božansko. Mora iz nje uvijek, makar i laten- 
tno, progovarati predilekcija za ono, što je bolje i savršenije. 
Mora se u njoj svijet, ovako ili onako, povezivati s Bogom, 
zemlja s nebom, vrijeme s vječnošću. 

U PRAKSI 

Da nas se krivo ne razumije! Da konkretno apliciramo ono, 
št0 , smo rekli! Tendencioznost i uskogrudnost uvijek odbijaju. 
A širina i objektivnost uvijek imponiraju i privlače. Ne pledi- 
i amo stoga, ni u religioznim i odgojnim katoličkim listovima, 
— - za strastvenost i za polemiku. Prejake tvrdnje ne uvjeravaju 
ni prijatelja, a protivnika izazivaju i vrijeđaju. I u takvim ka- 
toličkim listovima treba da forma uvijek bude otmjena, metoda 
promišljena i razborita, stil što mirniji. Ali sadržaj u takvim 
listovima, — u listovima, koji hoće da predstavljaju živo i auten- 
tično kišćanstvo i da odgajaju vjerničke savjesti, — mora uvijek 
biti stopostotno i ortodoksan i specifičano kršćanski. Takvi li 
stovi moraju uvijek biti »načelni«. Mi vjerujemo u Evanđelje 
i u inspiraciju i karizmu Crkve. Nema tu mjesta pozajmicama 
iz sistema, koji nijesu kršćanski, pa makar bili ne znam kako 
popularni i »savremeni«. Nema tu mjesta ni skepsi. Nema tu 
mjesta ni novostima i prijedlozima, koje je crkveni auktoritet 
već otklonio ili se je od njih ogradio. Nema tu mjesta ni »dija- 
logizirahu« s Papom i s njegovim izjavama i dokumentima. Ne- 
ma tu mjesta ni zalaganju za kojekakve »morske«, originalne, 
ideje pojedinaca, koji su se osjetili pozvanima, da dijele savjete 
i daju prijekore Crkvi, pa preuzetno kritiziraju njezine tradi 
c.ionalne institucije i svetinje. Sve se to, dakako, može. razbo- 
rito, — osobito valja na toj razboritosti insistirati u listovima, 
koji su namijenjeni širokoj vjerničkoj publici: i odviše je neoz 
biljno govoriti, da se danas može i mora sve svakome reći; 
gdje je onda ostalo učenje Gospodinovo o izbjegavanju sablazni 
(Mat 17, 26.), gdje Apostolov princip o duhovnoj »djeci« (Rim 
2, 20.; 14, 13— 15.; 1. Kor 8, 11.— 13.; Hebr 5, 12.), — sve se to 
može notirati, pa i komentirati, ali uvijek sa jasnim prizvukom 
neodobravanja i otklona. Samo čisto Božje vino moramo lije- 
vati u duše ljudima kroz katoličku štampu te vrsti. 

No u »informativnoj« katoličkoj štampi, — bio kakav bio 
njezin neposredni zadatak, — u štampi, koja tretira probleme 
iz svijeta i iz svagdanjeg, civilnog, socijalnog, političkog, društ- 


venog, zabavnog, a pogotovu stručnog i znanstvenog, života, tre- 
ba primjenjivati drukčije kriterije. Ne može sport biti »kato- 
lički«; može biti samo razuman, plemenit, »fair«; tako da mu 
nitko ne može ni sa katoličke strane ozbiljno prigovoriti. Ne 
mora ni svaki roman, ni svaki kazališni, filmski i televizijski 
komad, a pogotovu svaka poezija, biti propovijed. Ne moraju 
biti ni, u religioznom i moralnom pogledu, direktno »angažo- 
vani«: mogu biti izvrsni, i ako zabavljaju, i ako slikaju i otkri- 
vaju život, i ako izlijevaju nečija čuvstva i osjećaje; ne smiju 
jedino narušivati plemenite i idealističke intonacije života. Ne 
mora ni »katolički« ilustrovani list donositi samo slike crkava, 
procesija i biskupa, — neukusno je, ako ih prečesto donosi; — 
može nam mirno prikazivati sve, što je lijepo i zanimljivo u 
prirodi, u svijetu, u životu, u čovjeku; ne smije nas samo svojim 
ilustracijama bacati u blato, ni buditi u nama tamne i destruk- 
tivne instinkte. Drugim riječima: informativna katolička štam- 
pa uživa puno širu slobodu i u izboru tema i u načinu njihove 
obrade od one religiozne. Ona, praktično, može o svemu pisati; 
može, uglavnom, i sve notirati, što se u svijetu događa; može 
prema tim događajima zauzimati i različna gledišta: može, pa 
i mora, imati svoju glavu, svoj pravac, svoj tip. Mora samo o 
svemu tome drukčije pisati nego drugi, ne smije samo dirati 
u principe katoličke nauke i katoličkoga morala, ni u aukto- 
ritet Crkve, mora nastupati ozbiljnije od drugih, mora čuvati 
dostojanstvo svoje misije, ne smije biti vazal nikakvih idejnih 
moda, ne smije nikoga majmunisati, mora biti spremna da mno- 
go puta pliva i protiv struje. Mora se. eto, na njoj vidjeti, da je 
»katolička«; da na svijet, život i događaje gleda očima Evanđelja; 
da priznaje njegove životne maksime. Mora se odreći potpune 
»slobode«. Takve slobode nema nitko, tko vjeruje. Nema je ni 
štampa. Nemaju je ni druga komunikaciona sredstva. 

Slobodnija je, eto, katolička informativna štampa od one 
religiozne i odgojne. Samo baš u interesu te svoje slobode mora 
se ona odreći svih pretenzija, da se pokriva auktoritetom vjere 
i Crkve, pa i formalnog katoličkog imena: ona po svojoj naravi 
i djelokrugu spada na svjetovnjački katolički apostolat, koji 
djeluje u svoje ime i na svoju odgovornost. U zauzimanju teza 
sa svjetskog područja ne smije se predstavljati kao emisar Cr- 
<ve, a još manje kao njezin delegat i auktoritativni predstavnik 
U tumač. S puno prosvijetljene diskrecije treba da vrši svoju 
lelikatnu funkciju. 

PITANJE ODGOVORNOSTI. AUKT ORITATI VNOST 


Katolička štampa, — vidi se to iz svega, što smo rekli, 
nije zapravo nikada u isključivu smislu informativna. Ona 
mora imati »boju«. Ona priznaje načela. Ona, u skrajnjoj liniji, 
uvijek odgaja i uvijek vjeruje. Ona primjenjuje kriterije. Nikada 
se ne može postaviti na stanovište relativizma i skrajnjeg sub- 
jektivizma. Nikada ne smije sakrivali istine. Nikada se ne smije 
kriti iza dvoznačnih formulacija, nedorečenih misli, poluistina. 
U skrajnjoj liniji ona je ipak »angažovana«. 

A nije joj to slabost. Nije ni sramota. To joj je snaga i 
čast. Dokle se god dosljedno drži svoje misije, ne će ona nikada 
postati nosilac dekadence ni nosilac revolucije i kaosa. Branit 
će, iz daljega ili iz bližega, ono isto, što brani Evanđelje, što 
brani Crkva. Smisao života. Etiku povijesti. Prava razuma. Do- 
bar ukus. »Common-sense«. Sve pozitivne tekovine čovječanstva. 
Duhovnost i dostojanstvo čovjeka. Ne će se nikada nekritički 
prepuštati ni struji vremena, ni diktatu mode, ni dijalektici evo- 
lucije. Nad svim stvarima u svijetu i životu gledat će nešto 
stalno, nepromjenljvo, nepogrješivo: božanski zakon i istinu 
Evanđelja. Imat će kompas. I, vjerovat će u — Krista. 

U tom je glavna razlika između katoličke štampe i one 
profane. Katolička štampa, ni kad je informativna, nije samo 
informator. Ona je i tada i ideolog i odgojitelj. Kršćanski ideo- 
log i kršćanski odgojitelj. 

Svi mi, koji radimo perom, morali bismo to dobro upam- 
titi. Imamo kriterije: moramo ih i primjenjivati. Nema u našim 
listovima svemu mjesta. Ne može u njima svatko govoriti. I ne 
može sve govoriti. 

I mi i naši listovi uvijek smo i svjedoci Kristovi: nijesmo 
samo novinari ni publicisti. Kristove nas oči gledaju. Njegova 
sjena po nama pada. Hrana pisane riječi, koju lomimo svojoj 
ljudskoj braći, mora biti krepka i zdrava: »solidus cibus« (Hebr 
5, 14.). I na nas je Gospodin mislio, kad je govorio: »Tko je, 
šta misliš, vjerni i mudri sluga, kojega je njegov gospodar po- 
stavio nad svojom kućnom čeljadi, da im daje hranu na vri- 
jeme?« (Mat 24, 45.). 



SA SVIJETOM ILI SA EVANĐELJEM? 

(Gdje nam jc mjesto?) 


G. 1963. 

Ima danas katolika, — čitav je to već jedan, jak, pokret 
u Crkvi, — koji budućnost Crkve, — njezinu afirmaciju u svi- 
jetu i u životu, — vežu uz zahtjev, da se Crkva »posavremeni«. 
A to u njihovim ustima, — za razliku od Pape i II. vatikanskog 
sabora, koji budućnost, pa i pravo posavremenjenje. Crkve gle- 
daju prije svega u njezinu što potpunijem prislanjanju na Boga 
i na Evanđelje, — znači približavanje shvaćanjima, duhu, men- 
talitetu, manirama, savremenog, modernog, svijeta. Taj mo- 
derni, savremeni, svijet oni naprosto obožavaju: treba samo, 
— rekao je za njih, u svojoj, pred godinu dana objavljenoj, du- 
hovito! knjizi: »Paysan de Garrone« (»Seljak iz Garrone«), veliki 
francuski katolički mislilac i filozof Jacques Maritain, — da se 
pred njima spomene svijet, pa da oni odmah ničice panu na 
zemlju i poljube je od strahopočitanja. Toliko se je on, — 
današnji svijet, — u njihovim očima izdigao nad prijašnje ge- 
neracije: svojim znanstvenim i tehničkim napretkom, svojom 
kulturom, svojom širinom duha, svojim dalekovidnim i inteli- 
gentnim rješavanjem svih pitanja, koja se tiču čovjeka i čovje- 
čanstva. U tom svijetu sve, misle oni, neprestano i neodoljivo 
kreće na bolje: svaki dan ljudi u njemu postaju sretniji i du- 
hom veći; sve se više približuju idealu plemenitog, mirnog, za- 
dovoljnog života, gdje ne će biti ni bijede, ni bolesti, ni nasilja, 
ni mržnje, ni rata, a vladat će u njemu opće blagostanje, savr- 
šeno štovanje ljudske osobnosti i dostojanstva, sloga među sta- 
ležima, narodima i rasama, nepomućena pravda, potpuna slo- 
boda. Nešto kao zemaljski raj. Put, koji je današnje čovječan- 
stvo izabralo, jedini je pravi: na njemu će čovječanstvo ostvariti 
sve svoje davne ideale, čežnje i sanje. Čovjek će postati sam 
svoj gospodar: gospodar zemlje, a malo pomalo i gospodar sve- 
mira. 

Ne smijemo se ni mi, kršćani, katolici, držati daleko od tih 
tokova modernoga života: njihova je glavna teza. A pogotovu 
ne smijemo se, — kao dosada, — tuđiti od svijeta, praviti se 
od njega boljim, osuđivati ga i bacati se na njega drvljem 
i kamenjem, zbog njegove tobožnje bezbožnosti i pokvarenosti. 
Moramo, s te strane, revidirati svoje dosadašnje, negativističko, 
držanje. Moramo više pomagati današnjem svijetu u njegovim 
nastojanjima, nego ga kritikovati. Moramo ga susretati sa razu- 
mijevanjem i simpatijom; moramo i mi postati njegov dio: nje- 
gova djeca i sinovi. Najbolji, najnapredniji, vodeći. Moramo se 
uključiti u njegove tokove, u njegove težnje, u njegove ideje 
i duh. Pa živjeti kao i drugi, — prosvijetljeni, kulturni i na- 
predni, — ljudi oko nas. Prihvatiti način mišljenja i života, koji 
je danas na svim područjima pobijedio, a ne mu se tvrdoglavo, 
a uzalud, opirati i otimati; ne ga bojkotovati i osuđivati. Na- 
protiv: valja sve ono, što je na nama starinsko, konzervativno, 
tradicionalno, ostatak iz vjekova zaostalosti i neprosvijetljenosti, 
sve više, sve svjesnije, sve dosljednije, napuštati. I u vjeri. 1 
u tzv. moralnim pitanjima. Treba da reformiramo i modernizi- 
ramo ono dojučerašnje, staro, demodirano, strogo, smrknuto, 
kršćanstvo. Inače ono ne će dugo ni obastati: pregazit će ga 
vrijeme, događaji, kultura, neminovna evolucija svijeta, čovjeka 
i života. Postat će manjina: buduće će se čovječanstvo defini- 
tivno od njega odvratiti; nestat će ga, prije ili kasnije. Po prin- 
cipima, pravilima, rezultatima znanosti valja da i u vjeri sve 
prosuđujemo. Pa da u njoj mijenjamo ono, što nije valjalo: što 
je nazadno, nerazumno, neznanstveno, neprirodno, mrsko mo- 
dernome čovjeku; nespojivo sa njegovom samosvijesti i slo- 
bodom. Ne treba da budemo u svijetu pepeljuge, bijele vrane: 
treba da se vladamo, da nastupamo, savremeno, kao i drugi, 
inteligentni i pametni, svijet. Mjesto da puno govorimo o Bogu, 
o vjerskim istinama, o dogmama, o molitvi, o samozataji, o 
vječnosti, o sudu i o paklu, mislimo radije na to, kako da svi 
jetu i ljudima pomognemo, da sretnije žive; gledajmo, da iz 
svijeta iskorijenimo siromaštvo, glad, nejednakost, socijalnu ne- 
pravdu; borimo se za pravne i ekonomske reforme; istupajmo 
energično protiv rata; propovijedajmo toleranciju, snošljivost i 
ljubav! Pustimo ljude, da žive po svojoj volji i ukusu! Dižirnc 
s njih terete: ne pritiskujmo ih prestrogim i nemogućim obve- 
zama! Uklonimo i iz vjere, i iz morala, ono, što ljudi od svijeta 
ne vole! Ostavimo omladini slobodu, da se zabavlja i ljubi, kako 

hoće i kad hoće! Olakšajmo rastavu bračnim drugovima, koji 
se više ne vole: kojima je zajednički život postao gorčina i križ, 
pakao na zemlji! Pomirimo se s neminovnošću i potrebom, da 
s eograniči preveliko rađanje djece, ali tako, da ljudi opet mogu 
uživati bračne radosti i sreću ljubavi! Ne silimo ih na, nepri- 
rodnu, uzdržljivost! Omogućimo im to na human način: pilu- 
lama i medicinskim preparatima! Ne osuđujmo toliko pobačaja, 
kad se već jadne žene i djevojke nađu u nevolji! Pustimo i sve- 
ćenike, da se žene! Ne činimo na silu od mladih ljudi nesret- 
nike i duhovne bogalje! Bit će nam, oženjeni, bliži. Bolje će 
poznavati život i razumijevati njegove ljudske probleme. Pri- 
rodnije će osjećati. Ukinimo samostansku askezu i strogost: ne- 
ka i siromašne redovnice imaju bar nešto od života! Izmirimo 
se s modernim načinom zabave, kad već ljudi bez toga ne mo- 
gu biti! Neka se svatko odijeva, kako hoće; i kupa, kako hoće; 
i gleda, što hoće; i čita, što hoće; i pleše, kako hoće! A ne sa- 
mo: ne smiješ ovo, ne smiješ ono; grijeh ti je ovo, grijeh 
ti je ono; u pakao ćeš! I zašto da baš svatko mora nedjeljom 
u crkvu? Zašto da postimo petkom? Pusti, kulturne i slobodne, 
ljude, da jedu, što hoće i što im ide u slast! A Bog je dobar. 
Neka svatko sviđa s njim svoje račune, kako zna, a ne da se 
mora, kao nejače, ropče, ispovijedati čovjeku i grješniku kao 
i on! I neka i u Crkvi bude puna demokracija, a ne da jedni 
samo zapovijedaju, a drugi slušaju! Svi smo jednaki. Svi ćemo 

0 svemu odlučivati. Pa, kako hoće većina. 

šta za takva shvaćanja treba kazati? Jesu li ljudi, jesu li 
svećenici, — ima, nažalost, i njih među »reformatorima«, — 
koji nam tako govore ili koji tako žive, pravi kršćani? Hoće li, 
to što nam predlažu, uistinu usrećiti ljude? Je li to spojivo sa 
naukom Isusovom i sa duhom Evanđelja? 

Nije! Tko zastupa takve ideje, taj je slomio sa Evanđeljem. 
Taj mora Evanđelje proglasiti bajkom, a Isusa čovjekom, koji 
se je mogao prevariti, kao i svi mi. I prevario se je. U njego- 
vo je doba to nešto vrijedilo. Danas ga je znanost pokopala. 

1 vrijeme. I ljudska pamet. Njegovu nauku moramo danas pre- 
urediti i dotjerati, revidirati, posavremeniti, ažurirati. U svijetu 
nema nikakve vječne istine: sve se mijenja, razvija, evolira. 

Tko tako misli i govori, taj više ne vjeruje u Kristovo 
božanstvo, a ne vjeruje, ozbiljno, ni u Boga, ni u božansku ob- 
javu, ni u božanski zakon. On je čovjeka i čovječanstvo učinio 
bogom. Bogom, koji sve može i sve smije: nad kojim nema 

ni drugoga zakona ni druge volje. Nebo je onda tlapnja i fik- 
cija. I ljudska duša. Ima samo materija. Ima samo život na 
zemlji. Život vječne mijene. 

Sigurno, masa je ljudi u svijetu, koji prihvaćaju tu i ta- 
kvu životnu filozofiju. A još ih je više, — možda većina, — koji 
je slijede; koji je se drže. U praksi. U životu. Samo svjedočan- 
stvo kakve duhovne veličine to, svakako, nije. Ničega u tom 
modernom svijetu nema, o čemu nam te fantaste pričaju. Je li 
ljudska veličina i sreća u slobodnoj ljubavi? Onda su među 
nama bludnici i bludnice najveći ljudi. Vrlo je to onda laka 
veličina: ne treba za nju škole; pune su je ulice. Je li znak 
čovještva i duhovne finoće ubijati djecu u materinoj utrobi kao 
mačiće i onemogućivati drugim ljudskim bićima život, da ti 
možeš nesmetano uživati i provoditi luksus? Ni životinje toga 
ne rade. Je li nešto, što čovjeka izdiže, misliti samo, kako ćeš 
se dobro najesti, napiti, nagizdati, trčkarati samo za zabavom, 
za novostima i senzacijama, za onim, što rastresa i omam- 
ljuje sjetila? To su sve najprosječnije kategorije života. Ništa 
od toga duše, trajno, ni ne zadovoljuje ni ne smiruje. Sve su 
to stvari od jednoga sata, od danas do sutra, sitne i malene, 
bez ikakvih pozitivnih učinaka: nešto izvan duše, nešto mate- 
rijalno. Je li, — za današnji svijet tako karakteristično, — 
obožavanje tijela i ljepote neki ideal, za koji bi se vrijedno 
bilo oduševljavati? šta na koncu ostaje od svega toga; čim sve, 
što je od tijela, svršava? Raspadanjem i truleži. Kakve su 
stvarne veličine, ljudske veličine, idoli današnjih masa: filmske 
glumice, saksofonisti, sportski rekorderi? šta daju čovječanstvu 
i kulturi; šta će iza njih ostati u povijesti? Zar je ono, što nam 
se danas servira u filmu i na televiziji, — golotinja, razvrat, ok- 
rutnost, apsurd, dijaboličnost, — nešto, što ljude čini boljima? 
Je li i današnja znanost učinila čovjeka velikim? Otela mu je 
besmrtnost i duhovnost: proglasila ga je, najrazvijenijom, živo- 
tinjom, zbirom, rezultatom, kemijskih i fizičkih procesa, odu- 
zela mu svaku nadu u veliku i neprolaznu sreću poslije smrti, 
a turila mu mjesto toga u ruku sredstva za samouništenje. A 
sloboda, mir, čovječnost, sigurno su lijepe riječi, ali riječi, 
koje se, nažalost, ne realizuju: nilko ih se ne drži. Ljudi se 
i narodi na sve strane glože, mrze, otimaju za novac, jedan dru- 
goga izrabljuju. Malošto imamo od tih papirnih ideala. A naj- 
manje od njih imamo prave sreće. Kuda se god čovjek oko 
sebe obazre, nigdje da vidi vedro lice, vesele oči, smireno đr- 

žanje. Sve je napeto i nervozno; svi se nekamo žure; nitko ne- 
ma vremena; svatko se za nečim trga; svatko kao da bježi 
od sama sebe. Kamogod pogledaš, izlazi ti pred oči samo de- 
kadenca i nemir. Hippy-jski apsurd života. Nihilizam. 

Uzalud nam se je okretati za svijetom kao za učiteljem. 
Današnji, moderni, svijet valja žaliti, obraćati, spašavati: za 
vidjeti mu ne treba. Ni nasljedovati ga ne treba. Izgubio je 
kompas. Ne zna, zašto živi. Areligiozan je. Izgubio je Boga, pa 
je izgubio i smisao, i sreću života. 

Drugamo valja pogledati. Jedini nam je spas u povratku 
na Evanđelje. Ne u imitiranju svijeta, nego u distanciranju od 
svijeta. Drukčije, i bolje, moramo od njega živjeti. Zaplivati 
moramo protiv struje, koja vuče i njega i nas. Ne smijemo od 
Evanđelja bježati k svijetu, nego moramo od svijeta bježati 
Kristu i Evanđelju. Moramo afirmirati svoje kršćanstvo u ži- 
votu. Moramo njegova načela primjenjivati u potpunosti: do- 
sljedno, integralno, radikalno. Moramo iznova poći Kristu u ško- 
lu. Moramo opet u svemu Boga gledati. Opet za Boga i za 
vječnost živjeti. Opet u sebi kultivirati dušu. Opet slušati Crkvu 
kao »stup i tvrđu istine« (1. Tim 3, 15.). 

Praktičnoga nam i elitnoga kršćanstva treba. Ne onoga po- 
lovičnog i razvodnjenog. Kršćanstva vjere, pobožnosti i molitve. 
Ozbiljnog kršćanstva. Kršćanstva pravde, dužnosti, dobrih djela, 
milosrdne i strpljive ljubavi, samosvlađavanja i žrtvovanja. Krš- 
ćanstva čistoće i moralne strogosti. Kršćanstva plodna svestra- 
nom obnovom, vanjskom, ali još više nutarnjom. Kršćanstva, 
koje će ljudima iz svijeta i od svijeta imponirati i svijetliti; 
koje će ih postiđivati i uozbiljivati. Kršćanstva sretna u Bogu. 
Kršćanstva ponosna na svoju duhovnost i na svoje božansko, 
nadnaravno, poslanje. Crkvenog kršćanstva. 

Evanđelje je doneseno s neba. Ono je riječ Božja. Ne može 
se mijenjati. U svojim je principima i moralnim normama ne- 
promjenljivo. Kao i Bog, koji ga je izdiktovao, i kao čovjek, — 
u svim svojim bitnim svojstvima; — čovjek, kojemu je namije- 
njeno. Nema ono od koga da uči, — a najmanje od svijeta; — 
ono treba da svijet uči. Uči i popravlja. Uči i otkupljuje. Uči 
i spasava. O Evanđelju se ne glasuje: Evanđelje valja slušati 
i izvršivati (Mat 7, 24.). 

U velikoj, savremenoj, dilemi: »Sa svijetom ili sa Evanđe- 
ljem« svima je pravim kršćanima mjesto sa Evanđeljem. I krš- 

teUhna^ I^rš^Tn l/ krŠćansko j inteligenciji. I kršćanskim obi- 

neozbitine fraze tZ!? ° dg ° j ™ sistemu - Sve ™ ostalo satno 
neozoiijne traže, koje samo kompromitiraju one koii su oH 
njih načinili svoju zastavu. J od 

norn^Pr^ 1 ’- koji . će nam d °nijeti obnovu i preporod, — pre - 
porod 1 Crkvi 1 svjetu, — kršćani, koji svijet, — svijet otkuDlie 

smirujući noŽ * 1 SSStara U B ° gU ' ~ uistinu ^be, uistinu 

i “ina i luCa i U sie U t-f m ^T SaVajU ’ t0 nijesu kršćani mode 
luksusa 1 sj etilne ljubavi, nego kršćani molitve sakra- 

aa. Kršćani, autentičnog, Evanđelja. 

Jedino od njih može doći spasenje svijetu Jedino od niih 
mogu 1 narodi očekivati bolju budućnost. Više su zf Francusku 
- da uzmemo samo jedan, značajan, primjer - učiiiile broin^ 

1 pobožne katoličke obitelji iz crkve i ispred pričesne klun e 
A SV1 , oai teoietl čari katoličkog »progresizma«, koji joj danas" 
onako grlato, preporučuju »bračno planiranje«, a od Crkve za 
htijevaju, da, u znaku »koncilske obnove i posavremenjeria«' 

nSŽ C cSt! antlk ° nCePCijSke PilU,C 1 UldnC isp ° vi J ed J J s veće- 

OKO STUDENTSKIH NEMIRA 

(Kriza omladine — kriza civilizacije — kriza kršćanstva). 


G. 1968 . 

I u vremenu, kao što je ovo naše, — za koje nitko ne može 
kazati, da oskudijeva uzbuđenjima, senzacijama, eksplozivnim 
situacijama svake vrsti, — iznenadna oluja, koja je proljetos, u 
svibnju i lipnju, bila zahvatila studentske i sveučilišne centre, 
najprije u Njemačkoj i Francuskoj, a onda širom zapadnog svi- 
jeta, evropskog i američkog, pa i preko njegovih granica, sve 
do Afrike i Azije, — Iraka, Pakistana, Japana i Kine, — i po- 
vukla za sobom, kao kakav uragan, mase mlade inteligencije, 
>■' onda i radništva, — njezini se odjeci još uvijek sporadično 
javljaju, sad ovdje, sad ondje, — izazvala je na sve strane i u 
svim krugovima pažnju i reakciju, od koje jedva da može biti 
snažnije. Samo da je izbio svjetski rat, bila bi konsternacija, 
bilo bi zaprepaštenje veće. 

NA PRAGU REVOLUCIJE 

Učinilo nam se je, da Evropa i čitav zapadni svijet stoje 
na pragu još jedne velike, možda najveće, revolucije u povi- 
jesti. I da se ta revolucija počinje, poput lavine i potopa, raz- 
lijevati cijelim svijetom. Svaki dan su novine, radio, televizija, 
navješćivali ili registrirali, negdje, novi studentski štrajk. Po pri- 
jestolnicama centralne i Južne Amerike, na koledžima Sjedinje- 
nih Država, u romanskim zemljama, Italiji i španjolskoj, po 
poslovično flegmatičnom engleskom i skandinavskom sjeveru, u 
inače mirnoj i sređenoj švicarskoj, u Turskoj, po komunistič- 
kim zemljama, u dojučerašnjim kolonijama Afrike, na bližem 
i dalekom istoku. Kao da su se svi ti mladi ljudi na neki opći, 
dogovoreni i tajni, signal dizali na ustanak. A metode su svagdje 
bile iste. Metode izrazito nasilne i tipično revolucionarne. Svagdje 

su se podzale barikade, svagdje palili auti, svagdje bacalo ka- 
menje, svagdje na juriš zauzimali fakulteti, kazališta, kina, radio- 
-stanice, javne institucije, tvornice, svagdje demolirale zgrade, 
svagdje šarali zidovi, svagdje održavale burne i bučne demon- 
stracije, svemu su bili na čelu, svagdje su nastupali kao vođe 
i »animatori«, fanatični mladi »tribuni«, koji su i odviše pod- 
sjećali na aktere velike francuske revolucije i njezinih kasnijih 
repriza, g 1848. i 1871. Kandidata je za Marat-e bilo obilato. 
Rudi Dutschke-a, Daniela Cohn-Bendita, ili kako su se več svi 
zvali. Osjećao se jc, ili barem predosjećao, u zraku oganj lo- 
mača; mirisalo je po, skoroj, klaonici i krvi. Kao da je sve bilo 
unaprijed dogovoreno i organizirano. Svi su tražili reiormu 
sveučilišnog sistema i nastave; svi su tražili skrajnju demokra- 
tizaciju i u kulturi, i u ekonomici, i u politici; svi su tražili mje- 
sta za mlade; svi su, — možda ne svi, ali mnogi, — pledirali za 
slobodnu ljubav i za promiskuitet u studentskim domovima. I 
prakticirali su ga, čini se, na veliko po svojim zborištima i bun- 
kerima: premier im je Pompidou to otvoreno spočitnuo. I svi su 
bili, u svojim zahtjevima, do kraja radikalni, apodiktični, aukto- 
ritativni, beskompromisni. Sve su, što je do jučer vrijedilo i 
bilo »staro«, napadali i nijekali. I nijesu pitali za cijenu svoje 
revolucije: puno su više govorili o onome, što treba rušiti, negc 
o onome, što treba graditi i spašavati. 


SVESVJETSKA POJAVA 

Pa ipak, čini se, ništa nije bilo unaprijed dogovoreno ni 
organizirano. Ako je bilo suflera i inspiratora, oni su to radili 
iz daleka, iza kulisa. Štrajkovi nijesu zapravo imali programa 
koji bi bio unaprijed fiksiran. Nijesu imali ni jedinstvenih, kon- 
kretnih, ciljeva i ideala. Svi su se odjedamput odnekle našli 
skupa: svaki pod svojom zastavom. Crnom ili crvenom, svejed 
no. Trockisti, maocetungovci, gevarijanci, anarhisti, hippy-ji, be 
atles-i. Kao masovna pojava očito je to sve došlo spontano. Ali 
u podsvijesti su svi oni imali i prije toga nešto zajedničko. Ne- 
zadovoljstvo sa svijetom i sa društvom oko sebe. I sa društvom 
obilja, a bez sreće. Glad za smislom života na bazi univerzalizma i 
solidarnosti. Potrebu, da se afirmiraju. Želju za novostima i prom- 
jenama. I čim bi, na jednom mjestu, podigli zastavu protesta 
s kojom bilo od tih parola, odmah su se svi s tim solidarizirali. 

KORIJENI I UZROCI 

Pojavu nije uopće moguće lokalizirati. Ako je to bolest 
onda je to svjetska bolest. Ako je to psihoza, onda je to psi- 
hoza, koja je zahvatila omladinske i đačke mase širom svijeta. 
Radi se o nekoj simptomatičnoj značajci današnjeg društva, da- 
našnje civilizacije. Stvar, očito, mora imati zajedničke korijene 
i uzroke. Socijalne i duhovne. Mora se oslanjati na neku filo- 
zofiju života. 

Javnost je većinom tako i tumačila ovu pojavu. Sa raznih 
stanovištva, sa simpatijom ili sa otklonom, s više ili s manje 
razumijevanja, ali uvijek kao nešto, što je usko povezano sa 
današnjim stanjem duhova u modernom čovječanstvu, a osobito 
u modernoj omladini. Novi francuski premier Couve de Murville 
izrijekom je to nazvao krizom omladine i krizom civilizacije. 
A jer je naša, zapadna, cvilizacija još uvijek, po mnogim veza- 
ma i utjecajima, kršćanska, logično bi bilo dodati i — krizom 
kršćnstva. 

KATOLICI U ŠTRAJKU 

Faktično su uz tu revoluciju, uz taj štrajk, stali i veliki 
dijelovi studenata i omladine, koja se deklarira kao katolička. 
U Milanu su štrajkovali i studenti katoličkog sveučilišta »Srca 
Isusova«: i oni su, silom, zaposjeli zgradu i prostorije sveučili- 
šta i »preuzeli u svoje ruke« upravu nad sveučilištem. U Parizu su 
se i mnoge »katoličke« grupe i pokreti, i javno, i formalno, soli- 
darizirali i identificirali sa zahtjevima štrajkaša. Pariški dvo- 
mjesečnik »Informations Catholiques Internationales« posvetio je 
štrajku skoro čitav broj od lipnja 1968., i to pod vrlo značajnim 
naslovom: »Longue Vigile pour la Pentecote« (»Dugo duhovsko 
predvečerje«). Očito su skupine, koje stoje za tim časopisom 
(Groupes »Temoinage Chretien«, »La Mission etudiante«, »L’ Acti- 
on catholique universitaire«, »L’ Action catholique de Grandes 
Ecoles«), i listovi, koji su mu sumišljenici i saveznici (»La Vie 
Catholique Illustree«, »Croissance de Jeunes Nations«, »Cri de 
Monde«, »Opinion publique«), gledali u tom pokretu, u tim do- 
gađajima, preludij nekoj pozitivnoj društveno-socijalnoj renesan- 
si, koja će, u bitnosti, puno više odgovarati duhu i idealima 
kršćanstva od današnjih društvenih struktura, pa i pomoći re- 
alizaciji Božjih, duhovskih, planova sa čovječanstvom naših da- 
na: prosvjed pun ljudskih i kršćanskih vrjednosti (»de la valeur 

humaine et chretienne de la contestation postee par ls jeuncs«) 

I pozitivno su tražili od Crkve, od klera i od katolika, da se 
u toj akciji što više angažuju: nijesu bili zadovoljni »pasivnim« 
i »neutralnim« držanjem biskupa, pa ni pariškog nadbiskupa 
Marty-ja, ma da je ovaj s puno razumijevanja i konciiijantnosti 
govorio o događajima. Oni ne priznaju, da se radi o krizi omla 
dine i civilizacije. Ako je to kriza, onda je to samo kriza rasta: 
zakonite i normalne evolucije, koja čovječanstvo naših dana 
vodi ne na niže, nego na više, iznutra ga pročišćuje, u duhu 
evanđeoske revolucionarnosti, oslobađa ga od mnogih štetnih 
navika i predrasuda prošlosti, čini ga punoljetnim. Nužna je tc 
i jedino moguća, pa stoga i zakonita, reakcija na nasilje faktora 
na vlasti. Taj je »sadašnji pokret (»le mouvement actuel«) znak 
zdravlja i savjesti Francuza, a posebno mladih (»signe de sante 
et de conscience de la part des Frangais et particulierement đes 
jeunes«: izrijekom su to izjavili katolički novinari od »Katolič- 
kog života« (»La Societe des Publications de la Vie Cathoiique«) 
21. svibnja o. g. (»Inf. Cath.«, str. 17.). A kako su se držali u toj 
stvari katolički radnički sindikati u Francuskoj (i žosisti u nj i 
ma), vidi se najbolje iz činjenice, da je, iza francuskih izbora, 
Upravni odbor »Generalne federacije rada« (komunističke), u 
osvrtu na izborne rezultate, među ostalim, »oštro napao kršćan- 
sku »Konfederaciju demokratskih radnika« optuživši je, da je 
u maju i junu suviše šurovala s anarhističkim i ultralijevim 
grupama« (L. Davičo, »Francuska posle izbora«, »Politika«, 5 
VII. 1968.). A uloga protagoniste i pionira u tom obnovnom pro- 
cesu pripala je, po shvaćanju tih katoličkih grupa, posve narav- 
no, omladini, kao najzdravijem, najvitalnijem i najdinamičnijem 
dijelu društva. Studentskoj omladini prije svega, kao najinteli- 
gentnijoj. Ona je i ispunila svoju ulogu: bez puno skanjivanja, 
bez straha pred rizikom, bez trulih kompromisa. Parola je bila: 
»Mi ne želimo biti razboriti« (»Nous refuson d’etre sages«). 

REAGIRANJE JAVNOSTI 

S druge strane odgovorni su faktori javnoga života, ali i 
drugi ljudi od auktoriteta, više manje svagdje, pokazali znatno 
više nepovjerenja prema tim studentskim akcijama. Prepali su 
se revolucije, bezvlađa (anarhije), građanskog rata, pravnog i 
ekonomskog kaosa, krvi. Nijesu bili spremni da »en bloc« usvoje 
zahtjeve studenata i njihovih, radničkih, saveznika. Otklonili su 



u načelu metode nametanja i diktiranja. Tražili su »legalnost« 
poštivanje zakona, razgovore, pregovore, kompromis, obaziranje 
na više interese, primat za opće dobro. Suprotstavili su se na 
silju, gdje je trebalo, i silom, i policijskim aparatom. A i publika 
i štampa većinom su se stavili na njihovu stranu. U Francuskoj, 
koja je, na neki način, u svibnju i lipnju, bila poligon za taj 
veiiki, historijski, eksperimenat, general je De Gaulle kao pred 
sjednik republike parirao studentima i njihovim saveznicima iz 
radničkih redova i ljevičarskih stranaka izborima: danas još 
uvijek najlojalnijom metodom omjeranja snaga. Pa je na njima 
i pobijedio, s velikom većinom, dok su stranke, koje su simpa- 
tizirale sa studentima i njihovom revolucijom i podupirale gene- 
ralni štrajk, izgubile izbornu bitku, i to najviše one, koie su 
bile najdalje otišle u identihkovanju sa studentskim zahtievi- 
ma. Mase su pokazale, da neće revolucije ni nasilja i da su samo 
za legalne metode borbe i društvenog razvitka. Javnost se je 
uglavnom opredijelila za reforme, ali samo za reforme, koje će 
se provoditi na promišljen, oprezan, trijezan način. U Francu- 
skoj je već, i od strane režima, bačena parola i usvojen pro- 
gram »demokratizacije« i »participacije« u svim domenama na- 
rodnog i državnog života: na dnevni su red stavljene temeljite 
kulturne i socijalne reforme. 

ŠTA TREBA NAKON SVEGA TOGA RECI? KRIZA OMLADINE 

Nama se čini, da je, ako treba ocijeniti ove događaje, posve 
na mjestu Couve de Murville-ova riječ o duhovnoj krizi omladi- 
ne. Kolikogod stoji, da je visokoškolski studij i sistem obrazo- 
vanja i školovanja budućih naraštaja, i u Francuskoj i drugdje, 
zastario i da ga treba ozbiljno reorganizirati i prilagoditi novim 
potrebama i prilikama, — sto smo puta već slušali, kako su 
univerze država u državi, sto puta su se pronosile tužbe na pro- 
fesorske »dinastije« i na profesorsku autokraciju, sto puta je 
isticano, da su nastavni programi nepraktični i daleko od stvar 
nih potreba društva; - — kolikogod je i odviše jasno, da opće 
podizanje naobrazbe i moralno-političke svijesti širokih narod- 
nih masa traži, da im se prizna i bitno veći, nego dosada, udio 
u odlučivanju o stvarima općih interesa i općega dobra, toliko 
je teško ne vidjeti, da se je, u ovom slučaju, zahtjevima za 
reformom pristupilo s jednim ekstremizmom, jednostranošću, 
nekritičnošću, koja ne služi na čast njihovim mladim nosiocima 

i propovjednicima. Mnogoštošta je u njima naprosto — nerealno. 
I neinteligentno. I naivno. Nikada ne će društvo prerati vlasti 
nad sobom u ruke ljudi bez iskustva. Nikada ne će ni dopustiti, 
da profesori i đaci, odgojitelji i gojenci, dobiju u odgojnim 
institucijama jednak utjecaj i ista prava. To je otvorena dema- 
gogija: destruktivna i psihološki apsurdna. Bez auktoriteta đru- 
Mvo ne može postojati: autarkija u odgoju isto je što i anarhija. 
Kontinuitet i tradicija prirodna su brana protiv improvizacije 
i eksperimentiranja, kojemu će mladost uvijek biti sklona. Disci- 
plina će, dok je čovjek čovjek, biti nuždan zavor neobuzdanoj 
slobodi fantazije i nagona, tipičnoj za mlade godine. Neozbiljno 
je, kad koja bilo skupina, mlada ili stara, hoće da jednostvno 
diktuje čitavu društvu i kad mu hoće da stavlja ultimatume 
u stvari je to atentat na principe demokracije, slobode, racional- 
nosti: gdje je tu ostao dijalog i lojalna konfrontacija i utakmica 
stanovišta i ideja? A sa sociološkog stanovišta otvoreni je »non- 
-sens« postavljati na društvo maksimalističke zahtjeve, a da prije 
nije ispitana njihova realnost i provedivost. Lako je zahtijevati, 
da se svakome kandidatu za rad i svakome apsolviranome stu- 
dentu osigura namještenje i solidna eksistencija, ali, ako se to 
radi bez garancija, da će to moći podnijeti narodna privreda, 
sa svojim i odviše prozaičnim zakonima, onda je to čista neod- 
govornost: hazardiranje sa sudbinom naroda i država; ekono- 
mika bez ekonomike i bez računa. Skandiranjem parola i baca- 
njem kamenaja ne rješavaju se ekonomski problemi. A rušiti 
nešto, što imaš, prije nego što si osigurao ono, što ceš staviti na 
njegovo mjesto, i provoditi riskantne akcije, a da nijesi pred 
vidio posljedice, to je oduvijek bila logika djece, barbara i van- 
dala. Vidjeli smo i u ovom slučaju, — statistike i burze 10 po- 
kazuju, — koliko je snage Francuskoj donio proljetošnji gene- 
lalni štrajk od 6 tjedana. Bacio ju je u tešku ekonomsku krizu, 
koju će još godinama osjećati čitav francuski narod. Oslabio je 
njezin internacionalni položaj. Učinio ju je u mnogom pogledu 
ovisnom o inozemstvu. 

Ideologija, kojom je nošen taj đački pokret, u cjelini očito 
mje zdrava, i ako u njoj može biti, — i ima, sigurno, — kao i u 
svakoj drugoj zabludi, i pozitivnih elemenata. Revolucija, koju 
je on poveo, u cjelini je donijela više štete nego koristi, i ako će, 
indirektno, kao i tolike druge revolucije tokom povijesti, — 
po nekim svojim posljedicama pomaknuti di-uštvo naprijed. Tre 



ba joj pristupiti kritički: treba je proanalizirati i izlučiti iz nje 
ono, što je krivo i destruktivno. I treba joj pronaći izvore. 

U ZALEĐU JE BEZVJERJE I NEZDRAVA FILOZOFIJA 

EKSISTENCI J ALIZMA 

A nama se čini, da taj, nečisti, izvor nereda i kaosa u mla 
dim dušama treba, u prvom redu, tražiti u modnoj filozofiji 
eksistencijalizma, sa njezinim strastvenim otklonom božanskoga 
i metafizičkoga u životu i, konsekventno, s bolesnim samoobo 
žavanjem ličnosti i čovjeka. Ni u šta se više ne vjeruje, nikakve 
se objektivne i nepromjenljive norme u životu ne priznaju, a 
mladi ljudi, instinktivno, osjećaju potrebu za životnom afirma- 
cijom, pa, nemoćni da oživotvore ideal realne veličine, posežu 
za onom imaginarnom: polaze za prvom jakom parolom i odaju 
se najlakšoj formi aktivnosti; onoj negativističkoj, nihilističkoj, 
rušilačkoj, kritičarskoj. Nesvijesno u njima prevladava nad svi 
jesnim, čuvstvo nad razumom, fantastični ideali nad stvarnima. 
T, dakako, elementarno i nagonsko nad moralnim. Od ideala se, 
u praksi, uzimlje samo ono, što zahtijeva najmanje samodisci- 
pline; utopističko-teoretski idealizam fraze i velikih riječi: apso 
lutna sloboda, moralni autonomizam, borba protiv svakoga auk 
toriteta, ekstremni socijalni zahtjevi, materijalno blagostanje 
pod svaku cijenu. »Dionizijski ples života«, kako je netko zgodno 
rekao u Francuskoj. Jedino životno »sada«, kako je netko onih 
dana bio napisao na zidinama Sorbonne: »La vie, de la presence, 
rien que de la presence . . .«. 

KRIZA CIVILIZACIJE 

A to je onda, »eo ipso«, i kriza civilizacije. Uzrok krize 
ali i njezina posljedica. Iz neracionalnih i nagonskih akcija ne 
može se roditi ni harmoničan i usklađen svijet. A ne može, u 
takovu svijetu, biti ni atmosfere i ambijenta za zdrav odgoj 
mladih naraštaja Praktično dolazi do borbe svim orntiv svim, 
do pravne nestalnosti, do ekonomskih perturbacija i kriza, do 
skupinskih, staleških, nacionalnih i rasnih antagonizama, do po- 
java masovnog nasilja, do moralnog propadanja, do svih mo 
gućih formi kulturne dekadence. Pun je svega toga i današnji svi- 
jet. Bračne i obiteljske krize, umjetničke i kniiževne nemoći, 
apsurdnih koncepcija i sistema u filozofiji i etici, ekonomskih 

nepravdi, psiholoških abnormalnosti, silovitih političkih obra 
čuna, međunarodnoga bespravlja, opće neisgurnosti. Pred nam£ 
je jedan svijet, koji je, uza sav svoj visoki tehnički napredak, 
duboko nesretan i daleko i od mira i od humanosti. Ne obećajt 
čovječanstvu ništa: samo pred njim množi slabosti i upitnike 
Samo nas natjeruje na tjeskobu i na drhtanje. Nikako ne rje 
šava problema stvarnoga i istinskoga progresa. Drži nas nepre 
stano u nekom paničnom strahu: na rubu ponora, kataklizma, 
konflagracije, potopa, konačne katastrofe. 

KRIZA KRŠĆANSTVA 

Nitko, tko vjeruje u Božji plan sa svijetom, u Providnost i 
Otkupljenje, ne može se oduševljavati ovakovom situacijom. A 
još se manje može poistovjetovati s njezinim nosiocima i s nje- 
zinim pokretnim snagama. Učinimo ili to, i mi kršćani, naše je 
kršćanstvo u krizi. Napustilo je svoju misiju, da bude lučonoša, 
mironosa i liječnik. Kapituliralo je pred idejama, koje ignoriraju 
Boga i diraju u njegove zakone. 

A nama se čini, da su to učinili svi oni od katolika, u Fran- 
cuskoj i drugdje, koji su se oduševljavali ili se oduševljavaju za 
studentske nemire i za metode revolucije. I revolucije u Crkvi. 
Među francuskim »progresistima« već je odavna u modi krila- 
tica. »Revolution a 1 Eglise«. »A T Eglise«, tobože samo »revo- 
lucioniranje Crkve«, ne »dans T Eglise«, »revolucija u Crkvi, 
protiv Crkve«. 

Padale su u Francuskoj, baš ovih dana, i iz katoličkih i sve- 
ćeničkih usta, u najmanju ruku kuriozne izjave: izjave, koje šo- 
kiraju. 64 pariška svećenika izjavila su, 24. svibnja o. g., da osu- 
đuju »paternalističke i auktoritetarne koncepcije«, protiv kojih 
se okreće revolucija, i deklarirala, da se »ni Crkva ne može 
oteti toj kritici«. »Mi danas«, vele, »odbacujemo (contestons«), na 
svim područjima (»dans tous les đomaines«), način, gdje se za 
nas misli i odlučuje« (»la facon dont on pense et decide pour 
nous«) — »Inf. Cath. Intern.«, str. 23. 

Jedan drugi svećenik izjavio je: »Sve se može u Crkvi pobi- 
jediti (nijekati) osim Krista (»Tout peut etre conteste dans 1’ Eg- 
lise sauf le Christ«), kaošto se i u društvu sve može pobijati 
osim čovjeka (»sauf I’ homme«)« — »Inf. Cath. Intern.«, str. 23. 

Odette Thibault iz Pariza piše u dopisu uredništvu: »Ako 
velika masa kršćana osjeća stalnu potrebu za Crkvom, koja će 

ih konkretno voditi«, — »to nije zato, što ju im je Krist u tu 
svrhu dao«, — »nego jer se je Crkva, prelazeći preko svojih prava 
i igrajući ulogu majke nemajke (»mere abusive«), nametnula 
njihovoj vlastitoj savjesti (»s’ est substituee a lour propre con- 
science«), mjesto da ih odgaja, da sami donose sudove i preu- 
zimlju vlastite odgovornosti«. — »Da se je oporba (»la contes- 
tation« ) mogla slobodno i stalno razvijati u Crkvi, Crkva bi se 
bila razvijala progresivno, u skladu sa evolucijom života, dru- 
štva, svijeta, riječ u jednu čovjeka, i ne bi bilo došlo do te nagle 
i totalne oporbe, koja izvjesne ljude čudi i lomi — u nesre 
đenoj, brutalnoj, pa katkada i pretjeranoj formi revolucija, kada 
njihova silovitost odgovara silovitosti pritiska (»de la violence 
de T oppression«), na koji reagira«. — »Inf. Cath. Intern.«, str. 2. 

Jedan, bivši, vođa nekog kršćanskog studentskog pokreta, a 
sada profesionalni revolucionar (»tel ancien airigeant d’un mou- 
vement etudiant chretien, qui se presente aujourd’ hui comme 
i ćvolutionnaire par etat«) grmio je, na sastanku slobodne dis- 
kusije, što se je u dane štrajka svaki dan držao, od podne pa 
do ponoći, u »Centru Saint-Yves« kršćanskih studenata sa desni- 
ce, protiv »religiozne alijenacije«, protiv Crkve, koja je saučesnik 
u nedjelima imperijalizma i kapitalizma, protiv hijerarhije. Go- 
ovorio je, da on računa jedino sa »Isusom Kristom, umrlim i 
uskrslim«, a da hijerarhija ne vrijedi ništa (»la hierarchie ne sert 
h rien«), pa bi Papa morao to kazati i onda se i sam izgubiti 
(»le pape devrait le dire et s’ en aller«). Ili on ili publika spomi- 
njali su i »mrtvoga Boga«. Manjkalo je samo, da netko vikne: 
»Ecrasez T infame!« — »Inf. Cath. Intern.«, str. 23. 

Na Duhove, 2. lipnja, prodrla je u crkvu Saint-Severin, u 
Latinskom kvartu, prije mise u 10 sati, skupina »katoličkih i 
protestantskih studenata, sjemeništaraca i svećenika«, dijelila 
po njoj svoj letak i zahtijevala, da se mjesto mise u 10 sati po- 
vede javna diskusija o tezama, koje su oni u njemu postavili. 
Župljani su prosvjedovali, župski kler je posredovao, pa se je, 
iza natezanja od 20 minuta, misa mogla održati, uz savjet vjer- 
nicima, da pred crkvom stupe u dijalog sa manifestantima; taj 
dan i još dvaput kasnije. A u letku je pisalo doslovce: »Mi ot- 
klanjamo skandalozno lučenje između kulta i politike, između 
liturgijskog sanjarenja (čitaj: molitve) i revolucionarne akcije, 
između vjernika-djece i njihovih »otaca«, župnika i pastora« (»Nous 
refuson la coupure scandaleuse entre le culte et la politique, 
entre le sommeil liturgique et l'action revolutionnaire, entre les 

croyants-enfants et leurs »pereš« cures et pasteurs«). Treba sru- 
šiti svećeničku kastu. Ona to želi. Odbacimo mandarine! (»U 
faut renverser Ia časte sacerdotale. Elle le souhaite. Rejetons 
les mandarins«). Mi se borimo za pravo svakoga vjernika, da 
o ucuje u svojoj zajednici i da slobodno ispovijeda ono, što sam 
vjeruje (»Nous affirmons le droit de tout croyant au pouvoir de 
đecision dans sa conmmunaute, a l'expression iibre de sa foi «) 
Ono, sto mi doživljujemo, ne izražava više sadašnja struktura 
Crkve. Mi je odbacujemo, mi hoćemo da nađemo novu« (»Ce que 
noiis vivons ne s’ exprime plus dans la structure actueile de 
Lghse. Nous la contestons, nous voulons la reinv enter«). 

Citirali smo, doslovce, samo nekoliko najkarakterisličnijih 
izjava. Pun ih je, sličnih, prikaz u »Information Catholiques In- 
ternationales«. Samo odista je i ovih nekoliko dosta, — i previše, 
— da vidimo, kako su već i katolički krugovi, i svećenički redo- 
vi ponegdje, duboko inficirani duhom skrajnjeg i neobuzdano« 
subjektivizma i razuzdane slobode u odnosu prema Crkvi i vjeri. 
Kriza je kršćanstva, nama se čini, i široka i duboka, šta je tu 
ostalo od evanđeosko-apostolskog poimanja Crkve kao »Crkve 
Boga živoga, stupa i tvrđe istine« (1. Tim 3, 15.)? šta je tu 
ostalo od Kristove riječi: »Ako li ni Crkve ne posluša, neka ti 
bude kao neznabozac i javni grješnik!« (Mat 18, 17.)? šta je »u 
ostalo od našega stoljetnoga vjerovanja u »jednu svetu, katolić- 

,. u 1 , a P° f st °i sku Crkvu« i od našega katoličkoga tepanja svetoj 
Majci Crkvi? J 

NE PRIHVAĆAMO TE NOVE MUDROSTI 
Što se nas tiče, mi ne prihvaćamo te nove mudrosti. A ni 
te nove prakse. Nije naše mjesto na barikadama, kako se god 
one shvaćale i definirale. Ne mogu naši saveznici biti oni, koji 
luse. A m oni, koji samo kritikuju i niječu. Mi, sinovi i kćeri 
Crkv-e, moramo znati, što hoćemo. A htjeti smijemo samo ono 
sto je dobro pred očima Božjim. Ne smijemo aklamirati niko- 
me, tko propovijeda bilo moralnu, bilo socijalnu, bilo crkveno- 
-vjersko-disciplinarnu revoluciju. Nikome, tko primjenjuje me- 
tode nametanja, nasilja, totalitarizma. 

PROTIV ETIKETIRANJA REVOLUCIJE EVANĐELJEM 
I KRŠĆANSTVOM 

A najmanje smijemo katoličkim imenom pokrivati takve 

sknrJf' °x < t0 h °ć e ’ tko to smatra spojivim sa svojom kršćan- 
kom savjescu, neka to čini u svoje ime i na svoju odgovornost. 

a ne u ime Crkve i u ime njezina shvaćanja i tumačenja Evan- 
đelja, koje sebi prisvajaju monopol katolicizma, tako ne može 
biti ni socijalnih. 

Čini nam se, da bi sve »katoličke« organizacije, koje ulaze 
u ovako detaljirane i drastične oblike socijalne akcije i borbe, 
učinile dobro, kad bi odložile katoličko ime i na taj način 
odustale od toga, da, neovlašteno, eksponiraju Crkvu. Katoličkim 
smije se, i u socijalnom životu, nazivati samo ono, što po shva- 
ćanju auktoritativnog vodstva Crkve, — ne po shvaćanju katoli- 
ka-pojedinaca, ni po shvaćanju skupina, koje misle, da su nji- 
hove ideje katoličke, — predstavlja objektivni ideal kršćanstva. 
Sve ostalo treba da katolici, a osobito socijalne skupine, pa i 
kad se sastoje od praktičnih katolika, rade samo i isključivo 
u ime svoga članstva i da za to samo one nose i svu odgovor- 
nost. Zakonsku, ali i moralnu. 

NAŠA TEZA 

Mi kršćani možemo na svijet oko sebe, i u moralnom i u 
socijalnom pogledu, obnovno djelovati, samo, ako su ideje, s 
kojima preda nj izlazimo, etički čiste, ako su akcije, koje u 
njemu provodimo, racionalno motivirane i opravdane, ako je 
naš religiozno-moralni život na visini. Gdje mi, mjesto toga, 
pravimo kompromis sa etički problematičnim tendencijama idej- 
no i moralno dezorijentiranoga savremenog svijeta ili ulazimo 
s njim u saveze i simbiozu, mi nikoga ne obnavljamo: mi samo 
još više kvarimo svijet. I sebe s njim. S naše je strane u tako- 
vim slučajevima na mjestu samo otklon ili — rezerva. Ali i 
vječni apel, i neprestano nastojanje, da se nad babilonskom po- 
metnjom i ruševinama svijeta bez Boga izgradi novi, bolji, svijet 
Vjere i Nade. 

ŠTO KAŽE PAPA? 

I on je. Sveti Otac, zauzeo, na svoj superiorni način, stano- 
vište prema studentskim pokretima i nemirima širom svijeta. 
Učinio je to u svojoj izjavi na trgu sv. Petra, u nedjeljnom 
nagovoru vjernicima, 16. lipnja o. g. Izjasnio se je u njoj za 
nove odnose među ljudima, pa i pohvalio dobronamjerne ini- 
cijative mladih. Ali dao je i svima onima između katolika, sta- 
rih i mladih, koji su poletjeli pred rudu, retuš i lekciju. Svako 

socijalno oduševljenje, i među omladinom, mora biti temperi- 
rano razborom, odgovornošću, ljubavlju. Mora zagovarati mir i 
slobodu za sve, mora isključivati nasilje, mora širiti bratstvo 
među staležima i narodima, mora poštivati red i auktoritet. 
Samo u toj pretpostavci možemo se nadati, da svijetu otkucava 
novi čas njegove povijesti. Da su na pomolu novi Duhovi. 

Tako je, kako kaže Papa! 

JOS JEDAN PAPINSKI »NON POSSUMUS« 

(Uz Papinu encikliku: »Humanae vitae«, od 25. VII. 1968.) 


»Vjesnik«, g. 1968., br. 9., str. 161.-163. 

Crkva je, preko Pape, opet jednom doviknula svijetu i nje- 
govim vladarima, — ovaj put prvotno vladarima njegova javnoga 
mišljenja, — svoj »Non possumus«. Isto kao ono u 16. vijeku, 
za vrijeme Klementa VII., u bračnoj aferi Henrika VIII. 

Sve je nekako isto. Opet je situacija bila napeta i drama 
tična, puna nervoze i očekivanja. Opet je riziko bio velik. Opet 
se je radilo najviše o moralu i praksi kršćanstva, ne toliko o 
teoriji i vjerovanju; — na moralne su zahtjeve ljudi uvijek osjet- 
ljiviji nego na dogme; i kad se okreću protiv dogmi, okreću se 
protiv njih prije svega zbog njihovih moralnih konsekvencija. 
Opet je Papa bio onaj, koji je donio odluku i uzeo na sebe glav- 
nu odgovornost za nju: i pred Bogom, i pred Crkvom, i pred 
historijom. Opet je Papin »Non possumus« raščistio situaciju 
i jasno podijelio duhove. Ali tim i providenci jalno poslužio Bogu. 
Baš kao i u 16. stoljeću. I onda su Papu napadali, da ludo radi 
i da razbija jedinstvo Crkve. A on ga je spasio. Uz cijenu otpada 
čitave jedne zemlje. Crkva je ostala onaj čas manja. Ali je zato 
četiri stotine godina iza toga rasla i sve do danas sačuvala, savr- 
šeno nutarnje jedinstvo i monolitnost. I u vjeri i u disciplini. 
Nije u njoj poslije toga bilo nijednoga ozbiljnijeg krivovjerja ni 
raskola. Vitalnost joj je dao onaj Papin »Non possumus«. Dat 
će joj je i ovaj: mi smo o tom uvjereni. 

Na koncu o istoj se stvari i radi. I onda i danas tijelo se 
je bunilo protiv zakona duha. Eros se je dizao protiv etosa: 
protiv oduhovljenog morala, što ga propovijeda Evanđelje. Onda 
je to bio jedan čovjek, jedan vjernik, samodržac, okrunjena 
glava; danas ih je mnoštvo takvih, ljudi i vjernika, kojima je 
dodijala uzda šeste zapovijedi Božje. Na kocki je i na udaru 

bila onda nauka Crkve o bračnoj nerazrješivosti; danas je to 
crkvena nauka o nutarnjoj etici braka i bračnoga čina. Ali u 
oba slučaja povučen je bio u sumnju temeljni princip kršćan- 
ske seksualne etike: dilema je bila, je li preči niži, nagonski, 
naturalistički, interes pojedinaca ili viši, spiritualistički, interes 
evanđeoskoga zakona; je li u moralu suveren čovjek ili je to 
Bog. U oba slučaja sukobilo se ljudsko, »humanističko«, sa bo- 
žanskim i objavljenim. I u oba slučaja našli su se ljudi, — i 
crkveni ljudi; mnogo njih, — na strani ljudskoga, a protiv bo- 
žanskoga. Kralja Henrika podržali su protiv Pape njegovi veli- 
kaši i biskupi, — osim onih, koji su bili spremni i na sramotni 
stup, i na gubilište, kao Fisher i Morus; — danas pobunjenici- 
ma protiv Pape aklamiraju od reda novine, ali, nažalost, i mnogi 
iza teoloških katedra, sa tribina katoličkih kongresa, iz redakcija 
katoličkih listova, sa »katoličke ljevice«. 

No, Papa ne popušta: ni onda ni danas Ne obazire se na 
kritike; ne respektira »anketa« ni »rezolucija«, riskira sve, on 
u sebi osluškuje samo glas Duha Svetoga i brani, uvijek istu. 
svetinju života i braka, uvijek istu nauku i moralnu praksu 
Crkve. S jednom prosvijetljenom vjerom u višu mudrost i pro- 
vidnost Božju; s jednim čudesnim osjećajem odgovornosti pre- 
ma svojoj učiteljskoj i svjedočkoj misiji u službi Evanđelja. 

Prizor je, kojemu smo danas svjedoci, upravo veličanstven 
za oči, koje vjeruju. Iza ove Papine geste osjeća se instinktivno 
prisutnost i akcija Duha Svetoga; osjeća se karizma primata. 
Papa je opet ponesen neposrednim duhovskim nadahnućem, 
kao ono Petar u Cezareji Filipovoj: tijelo i krv nijesu mu toga 
objavili, nego Otac nebeski (Mat 16, 17.). On opet, kao i nje- 
gov Gospodin u kafarnaumskoj sinagogi, ostaje nepokolebljivo 
uz ostajstvo i osnovu Božju, i kad je oni oko njega nazivaju 
»tvrdom« i nemogućom (Iv 6, 61.), pa mu zbog toga okreću 
leđa zauvijek (Iv 6, 67.). 

čitav je katolički svijet Papa, ovom svojom gestom, prisi- 
lio, da se odluči. Da se odluči između krvi i duha, instinkta 
i milosti, umovanja i vjere, zemlje i vječnosti, antropocentrič- 
nog i teocentričnog, naravnog i nadnaravnog, shvaćanja života. 
U pravi čas: kad je kriza bila već na vrhuncu; kad se više 
nije moglo čekati. Skinuo je s nas moru neizvjesnosti i sumnje, 
pod kojom smo već bili stali padati: pokazao nam je put. Crk- 
va se je iznenada opet pribrala i postala svijesna svoga bo- 


žanskog poslanja. Izdigla je opet visoko zastavu ideala, koja 
samo što nije bila pala u blato. Junački se je opet opredijelila 
za Evanđelje i za Gospodinovu parolu: »Budite . . . savršeni, kao- 
što je savršen i Otac vaš nebeski!« (Mat 5, 48.). Presječen je, 
radikalno, put licitiranju na niže i na svim drugim moralnim 
područjima. Ne će više nitko smjeti, već sutra, postavljati na 
tapet i »moralnu nemogućnost« predbračne i udovičke uzdrž- 
Ijivosti, bračne nerazrješivosti, djevičanstva, celibata. 

Ništa ni jesmo izgubili ovom auktoritativnom Papinom od- 
lukom. Znamo i mi, da je se mnogi, pa i između katolika, 
ne će držati. Griješit će. Griješili su i dosada. Pomagat ćemo 
im, koliko mognemo. Spasavat će ih milost Božja: spasavat 
će ih molitve, žrtve, primjer onih, koji će poći za glasom istine. 
Ali će se zato znati, šta je dobro, a šta je zlo. Savjesti će biti 
probuđene. Ne će se više erotika bez uzde moći okupljati oko 
pričesnoga stola. Ne će se više moći ležerno šutjeti na grijehe. 
Morat ćemo, sustavno, odgajati vjernike, još od mladih nogu, 
za kršćansku punoljetnost. Opet ćemo biti ujedinjeni i kom- 
paktni. Crkva i kršćanstvo ostat će, kao i dosada, nekompro- 
mitiran čuvar ideala: znak, u koji će gledati i na kojemu će 
se nadahnjivati narodi (Iz 11, 10. 12.; 49, 22.; 55, 13.; 62, 10.; 
66, 19.). Svi oni, koji vjeruju u dostojanstvo čovjeka, u integri- 
tet morala, u apsolutnost prirodnog i božanskog zakona. Ostat 
,:emo ono, što smo uvijek i bili: vjera elite, koja se masama 
nameće i povlači ih za sobom na više; »maleno stado«, ali ba- 
štinik Kraljevstva Božjega (Luk 12, 32.; 10, 17. — 24.; Mat 11, 
25. — 30.). Unatoč svim ljudskim bijedama ostat će zakon Bo- 
žji svet: »Lex quidem sancta et manđatum sanctum« (Rim 
7. 12.). 

Sav materijalizam, sav hedonizam, sav panseksualizam i 
panerotiku, sve ono, što danas, kao rakrana, ponizuje i razjeda 
čovječanstvo, kršćanstvo je, kroz Papina usta, najodlučnije ot- 
klonilo i osudilo. Oslobodilo je ljubav i brak od profanacije; 
založilo se za pravo na život milijunima, koji bi ga inače bili 
lišeni: ne božanskom voljom, nego ljudskom samovoljom i se- 
bičnošću, koja atentira na život uime luksusa, koja drugima 
oduzimlje radost i sreću, samo da je ona može uživati bez mje- 
re, bez kriterija, bez odgovornosti. 

A ako danas na Papu zbog toga viču, on tim samo raste 
u očima sviju onih, koji su kršćani, i sviju onih, koji misle. 
Iz svih krugova. Sa sviju meridijana. Čuli smo ih ovih dana 

dosta: i najvećih mislilaca i umnika. To mu je legitimacija, 
da je Kristov. On se je sam na nju pozvao braneći se od napa- 
daja i uvreda, kojima su ga obasuli zbog ove njegove enciklike. 
»Kad biste bili od svijeta, svijet bi svoje ljubio, ali kako nijeste 
od svijeta, nego vas ja od svijeta izabrah, svijet mrzi na vas!« 
(Iv 15, 19.). »Kad bih bio po volji ljudima, ne bih bio sluga 
Kristov!« (Gal 1, 10.). 

Uvijek su na proroke vikali. Vikali su i na Učitelja pro- 
roka, na našega Gospodina. I njemu su navlačili luđačku halji- 
nu (Luk 23, 11.); i njega su zvali fanatikom (Mark 3, 21.), vara- 
licom (Mat 27, 63.) i zločincem (Iv 18, 30.). 

Za Pavla su VI. »progresisti« govorili, da je Hamlet, koji 
se ne može ni za što odlučiti. Pokazao im je, da on to nije: 
da je spreman, u obranu istine, prkositi i svemu svijetu. Da 
zna, gdje treba, govoriti, isto onako, kako je znao i šutjeti, i 
razmišljati. Pokazao im je, da nije Hamlet, nego da je Božji 
čovjek, »homo missus a Deo« (Iv 1, 6.). Da je muž Providnosti. 

I jest. Nadahnuto je i genijalno parirao krizi, što u naše 
dane potresa Crkvom Božjom. Krizi, koja se je u svoj svojoj 
težini i fatalnosti pokazala baš u reakciji na ovu Papinu odluku. 
Reakciji, koja ne znači ništa manje nego revoluciju u Crkvi. 
Rekciji otvorene pobune i načelnog otklona hijerarhijskog i pa- 
pinskog auktoriteta. Reakciji grubo naturalističkoj, racionalistič- 
koj, modernističkoj: obožavateljici ljudske pameti i ljudskih 
kombinacija. Mi je drugi, mnogi, te strašne krize, nijesmo pravo 
ni opažali. Uljuljavali smo se u iluzije, da se krećemo naprijed: 
da je to samo zakoniti i zdravi proces rasta. Papa jest. I sve 
ju je, u etapama, korak po korak, slamao. Uvijek na najkritič- 
nijim i najdelikatnijim točkama. U pitanju Euharistije, u pita- 
nju kristologije, soteriologije, mariologije, u pitanju celibata, 
i evo, na kraju, u pitanju seksualno-bračnoga morala. 

Ovom zadnjom odlukom stavio je pod sve to točku. Više 
ne možemo natrag. Možemo samo ili poslušati ili — otpasti. 

Papina je odluka u enciklici »Humanae vitae« još puno 
značajnija i dalekosežnija po onome, što govori indirektno, ne- 
go po onome, što kaže direktno. Njom je pokoncilski moder- 
nizam, što se tiče Crkve, smrtno dotučen i definitivno likvidi- 
ran. Sve su njegove teze. formalno ili virtualno, zanijekane. 
Nema u Crkvi »demokracije« ni odglasavanja, kako bi on htio. 
Papa je svoju odluku donio protiv »većine«. Sigurno ne protiv 



većine pobožnih i praktičnih kršćana, ni protiv većine onih 
dobrih i revnih u kleru, ali protiv većine onih, koji su znali 
u Crkvi vikati i tom svojom grlatom vikom hipnotizirali nesvi- 
jesne, naivne i površne: protiv mentaliteta masa, protiv menta- 
liteta polukršćana. Od njih je Papa zatražio kapitulaciju: lojalnu 
i punu pokornost Evanđelju i kontinuiranoj, vječnoj, nauci 
Crkve. Ne priznaje on ni »novoga kršćanskog morala« ni evo- 
lucije dogmi: njemu su Evanđelje i vjera apostola i Crkve isti 
i jučer i danas (Hebr 13, 8.). Ne da on mijenjati ni konstitucije 
Crkve. Nije njemu koncil ni Episkopat nad Papom; ne priznaje 
on »autonomnih« crkava. Nema ni holandskog, ni američkog, 
ni francuskog, ni njemačkog, ni kanadskog, ni brazilskog kato- 
licizma: ima samo jedna, sveta, katolička i apostolska Crkva, 
s Petrom i s Papom na čelu. A kroz Papina usta ona govori, 
a ne kroz katoličke kongrese, svećeničke skupštine, novinske re- 
dakcije, pa ni teološke monografije. Ne predaje Papa kormila 
Crkve nikome drugome u ruke: on i u ovoj enciklici svijesno 
nastupa kao njezina auktoritativna glava i nosilac univerzalnog 
Petrova primata i nepogrješivosti. Ne rješavaju se u katoličkoj 
Crkvi problemi kompromisom ni koncesijama bilo komu od 
ljudi: oni se rješavaju samo vjernošću Evanđelju. Čitavu i neraz- 
vodnjenu Evanđelju. Papa je i ovdje apodiktično otklonio »hu- 
manističko«, »socijalno« i antropocentrično kršćanstvo, — krš- 
ćanstvo, koje polazi od svijeta i od čovjeka i orijentira se na 
njegovim zahtjevima i željama, — a opredijelio se, dosljedno 
i na čitavoj liniji, za kršćanstvo odozgor: za teocentrično krš- 
ćanstvo, kojemu je i izlazna i ulazna točka Bog, duša i vječnost. 
Za kršćanstvo, koje otkupljuje i spasava: sublimacijom, spiri- 
tualizacijom, divinizacijom čovjeka i života; posvećenjem, mi- 
lošću i pokorom. Otklonio je i lajicizaciju u svetištu. Otklonio 
je i svaku nediscipliniranu slobodu: i u životu i u idejama. 
Ne će više nitko moći u Crkvi ni govoriti ni raditi, što hoće. 
Sve u Crkvi ostaje pod božanskim zakonom i pod božanskim 
sankcijama. 

Kažu, dakako, — i još će dugo kazivati, — kako je ono, 
što je Papa, ovom svojom enciklikom, zatražio od Crkve i od 
čovječanstva, nerealno. Zaletio se je Papa, kažu. Morat će ga 
Crkva, danas sutra, dementirati. Budućnost će pokazati, je li 
to bilo nerealno. Ona će Papi, mi smo u to uvjereni, dati pravo. 
Generacije iza nas vidjet će, da je Pavao VI. bio ne samo 
kršćanin, nego i humanista: čovjek, koji je daleko gledao. Pri- 

znat će mu možda, i da je čovječanstvo spasio od katastrofe. 
Nije bez značenja, da je njegova riječ u obranu ljudskoga života 
pala baš u dane, kad su na drugoj strani inaugurirali umiranje: 
kad je već i u Rusiji natalitet spao na 1.1, a u Americi na 1.7, 
sa otvorenim izgledom na skori početak neminovnoga populacio- 
nog nazatka i izumiranja; kad bijela rasa, po nezadrživoj logici 
moralnog autonomizma i bezvlađa, kojemu se je predala, ulazi 
u stadij laganog, ali sigurnog samoubojstva. A njezinim će pu- 
tem poći i druge rase, — već polaze, — čim se moralno eman- 
cipiraju i počnu same sebi krojiti moral i prisvajati vlast nad 
životom. Mjesto hiperpopulacije, kojom nas danas toliko plaše, 

— očito da dobiju moralno pokriće za svoju praksu neograni- 
čenog seksualnog iživljavanja i anarhične ljubavne hipertrofije, 

— brzo ćemo dobiti depopulaciju. 

Bog jedini spasava. I duše i živote. Pokazat će se to i u 
ovom slučaju. I Bog uvijek spasava samo po Kristu i po Crkvi. 
A Krist opet govori samo preko Pape; preka Petra. I ovaj je 
put preko njega progovorio. »Petrus per Leonem, — danas: per 
Paulum, — locutus est!« »Prst je Božji tu!« (Izl 8, 19.). 

Mi se, sa svim pravim katolicima, pa i sa svim ljudima 
dobre volje, tome samo iskreno veselimo i to živo i zahvalno 
pozdravljamo. 

Živio Papa! Živio Pavao VI.! 

JE LI II. VATIKANSKI SABOR ZATAJIO? 

(Apostolsko fraziranje ili apostolski rad?) 


»Služba Božja«, g. 1969., br. 2., str. 

137.— 141. 

Mnogo se puta čuje, i među klerom i među katoličkim 
lajikatom, — a osobito na zapadu i među ljudima od štampe, — 
kako je II. vatikanski sabor, sa svojom namjeravanom refor- 
mom Crkve, promašio, zatajio. Nije nam dao ono, što nam je 
obećavao: ono, što je savremeni katolicizam od njega očekivao 
i tražio. Previše je ostao kod staroga: premalo je bio smion 
i radikalan u promjenama. A i u koliko ih je inaugurirao, — 
neke reforme, — ostao je s njima na pola puta. Sporo se pro- 
vode. Koči ih »kurija«. U praksi ih onemogućuju konzervativni 
krugovi u episkopatu i kleru: svojom pasivnom rezistencijom. 
U stvari se je u Crkvi iza Sabora malo šta promijenilo. Kon- 
kretni su rezultati mršavi. I dalje zaostajemo za vremenom, za 
općim mentalitetom današnjega svijeta, za prilikama i potre- 
bama. Treba nam, što prije, još jedan opći crkveni Sabor, 
koji će zahvatiti dublje i stvari u Crkvi temeljito i do kraja 
izmijeniti: »revalorizirati« sve vrijednosti u njoj. Moramo i mi, 
kao i svijet oko nas, postati revolucionarni. »Crkva u revolu- 
ciji«. Crkva naglih i neprestanih promjena. 

Nijesmo toga mišljenja. Ovo sa revolucijom u Crkvi ob- 
jektivno je prava blasfemija. Nije poslanje Crkve, da mijenja 
istinu Evanđelja, nego da je čuva: — u svim mijenama i nasu- 
prot svim mijenama u svijetu. Inače smo u principu napustili 
nadnaravni i objavni karakter kršćanstva, a Krista degradirali 
do čovjeka, koji je i sam bio samo nesvijesni produkt evolucije 
i jedna od karika u njezinu beskonačnom lancu. Njegov aukto- 
ritativni nastup u Evanđelju i njegove pretenzije na božanstvo 
i na nepogrješivost, — na duhovno kralj evanje i suverenitet 

»u sve dane, do svršetka svijeta« (Mat 28, 20.), — stvarno bi 
ispadale naivne i smiješne. A njegova Crkva ne bi bila od Boga 
poslana učiteljica svijetu, nego više njegova učenica ili, u naj- 
boljem slučaju, suučenica i suradnica. Njezinu hijerarhijsku 
konstituciju trebalo bi definitivno i u principu napustiti: valjalo 
bi je, — i njezinu yjeru i moral, — predati u ruke Ijudma i nji- 
hovoj pameti, intuiciji, ocjeni, ukusu, eksperimentima. S tak- 
vim, očito ekstremnim, gledanjem na »neuspjeh« II. vatikan- 
skog sabora nije uopće vrijedno ni ulaziti u ozbiljnu diskusiju. 
Ono, praktično, već leži izvan sfere vjerovanja i ortodoksije. 
s onu stranu granica crkvenosti i pozitivnog kršćanstva. To su 
krupne zablude, koje diraju i u same temelje vjere: to je mo- 
dernizam u kulminaciji, u svojim zadnjim i najfatalnijim kon- 
sekvencijama; do kraja naluralističkima i do kraja racionali- 
stičkima. Ili će takve tendencije u Crkvi biti brzo prevladane, 
kao apsolutno nespojive sa tradicionalnim naučavanjem Crkve 
od početka, ili će nas dovesti do novoga, otvorenoga, otpada, 
do »nove reformacije«, čega se mnogi pribojavaju. I znameniti 
njemački katolički mislilac i filozof Dietrich von Hildebrand, 
u svojoj najnovijoj, knjizi: »Das trojanische Pferd in der Stadt 
Gottes« (»Trojanski konj u Gradu Božjemu«), sa značajnim do- 
datkom: »Nova religija Teilhard-a de Chardin-a« (»Teilhard do 
Chardins Neue Religion«), Držanje Pape i Svete Stolice ne osta- 
vlja, također, o tom nikakve sumnje: Rim postaje sve zabri- 
nutiji, ali i sve odlučniji, i sve češće intervenira. 

No ni kad se radi o, više dobronamjernoj, kritici Sabora, 
o pritužbama i jadanjima onih »nestrpljivih« među napia, koji 
rezultate Sabora uzimlju u njihovoj autentičnoj i lojalnoj inter 
pretaciji i priznaju im punu vrijednost, ali se ljute, što ih svi 
mi previše polagano i mlitavo provodimo, nama se ona ne čini 
opravdana. Barem, u koliko se upravlja na adresu hijerar- 
hije, episkopata, »kurije«. 

Lojalni prema Saboru i Crkvi, po našemu mišljenju, ni- 
jesu ni jedni ni drugi. Toliko smo, svi, u doba Sabora nagla- 
šivali, da on nije dogmatički sabor i da to ne treba ni da 
bude, — Crkva nema šta da mijenja u svome vjerovanju i nauci; 
— bit će to, govorili smo, sabor pastoralnih reformi, organi- 
zacijske adaptacije vremenu i prilikama; a sada se, iza Sabora, 
najedamput, interes i polemika prenose na dogmatičko područ- 
je, i mnogi bi htjeli da mijenjaju koncept Crkve: ulogu papin- 
stva u njoj, njezinu auktoritativno-hijerarhijsku strukturu, po- 


jam dogme i magisterija, sakramentalnu disciplinu, seksualni 
i bračni moral, smisao i sistem kršćanske duhovnosti, pa i samu 
ideju nadsvijeta i prekogrobnog života u kršćanstvu. A sve 
to, tobože, u ime toga, »nedogmatičkog«, koncila. I toliko smo 
isticali, da Sabor mora dati Crkvi, ozbiljne i trijezne, smjer- 
nice za njezin pastoralni i organizacijski rad u budućnosti, ok- 
vire i nacrte za obnovu i reformu, koja će se onda, na tom 
osnovu, dalje provoditi; sustavno, ali, razumije se, ’ i razbo- 
rito, odgovorno, s puno opreza, bez naglosti i eksperimentiranja; 
a sada nam najedamput nije to dosta: htjeli bismo da pred 
sobom već kao sutra ugledamo na pladnju, gotovu, tu, histo- 
rijsku i sekularnu, adaptaciju Crkve. Definitivno; u svim poje- 
dinostima. Nećemo da čekamo; nećemo da mislimo; nećemo 
da tražimo. 

Tko kaže, da Crkva, na Saboru i iza Sabora, nije otvorila 
vrata reformama? širom ih je otvorila. Ali razborito i prosvi- 
jetljeno. 

Kako je samo širokogrudno lansirana liturgijska reforma! 
Nitko ne . bi, prije Sabora, povjerovao, da ćemo, samo za tri, 
četiri godine, doživjeti totalan liturgijski zaokret prema skup- 
noj i pučkoj liturgiji na narodnom jeziku: zaokret od čitavih 
180 stupnjeva, a na račun milenijske dotadašnje liturgijske prak- 
se, pa donekle i teorije. I uz riziko mnogih i teških zloraba. 
Zloraba, na koje, dakako, mjerodavni krugovi reagiraju. Mo- 
raju reagirati. U interesu svetosti same liturgije. Na ulicu 
su već stali, u Americi, iznositi misu, i davati joj socijalno-re- 
volucionarnu funkciju, mjesto one otkupiteljske i žrtvene, koju 
joj je dao Krist. 

S koliko se forsiranja i ekspeditivnosti radi na kodifikaciji 
novog kanonskog prava i izradi novoga Crkvenog zakonika! Re- 
vidirat će se toliki stoljetni i tisućljetni uzusi: organizacija župa, 
beneficijalno pravo, sistem biskupskih kurija, — pa i papinske 
kurije, zabrane, cenzure, kazne, oprosna disciplina, posna 
praksa. Mnogostošta se sa toga područja već i anticipira: una- 
prijed uvodi. I to sa žurbom, koja, u materiji od ovako epo- 
halna značenja, naprosto iznenađuje. Brže se uopće ne može 
ni ići, osim da se prijeđe na metode površnosti, eksperimenti- 
ranja, pravne anarhije u Crkvi. 

Koliko se, već danas, daje u Crkvi povjerenja svjetovnja- 
cima, običnim vjernicima; koliko im se otvara novih radnih 
područja i djelokruga: sve do podnožja oltara; sve do krsti- 

onice, propovjedaonice i pričesnog kaleža! I kako ih se već 
poziva i u sakristije, i u crkvene kancelarije, i u dijecezanske 
komisije, i u katoličke redakcije, j na katoličke televizijske 
stanice, i u misije! Nudi im se i pruža neprispodobivo više i 
inicijative i prava, nego jučer i prekjučer. Samo, opet, ne preko 
granica, koje nijesu povukli ljudi, nego ih je povukao Krist. 
Ne dotle, da se zaboravi na instituciju i vlast sv. Reda; da se 
ukloni bitna razlika između svećenika i svjetovnjaka, apostola 
i vjernika; da se i žena izvede na oltar. 

Kako se je radikalno, iza Sabora, izmijenilo i pastoralno 
držanje Crkve u odnosu na druge religije i na ekumenistička 
nastojanja; svejedno, što se i tu radi o najdelikatnijim i naj- 
osjetljivijim problemima! Katolička Crkva preuzela je zapravo 
na tom polju u svoje ruke svu inicijativu i pokazala jednu 
širinu bez premca i bez presedana: ispred svih drugih, i kršćan- 
skih i nekršćanskih, konfesija. Sve se čini za zbližavanje i za sjedi- 
njenje. Tkogod hoće da na tom polju radi i da se aktivira, odrije- 
šene su mu ruke; pružene su mu sve mogućnosti. No, dakako, ne 
bi Crkva bila Crkva, i ne bi Rim bio Rim, da uporedo s tim nc 
uzda krivu revnost i ekscese onih, koji bi, i mimo osnova i 
puteva Providnosti, i na račun nepromjenljive i božanske istine, 
htjeli, silom, sjedinjenje provesti još danas i, neki od njih, 
napraviti od toga sebi ime i slavu. 

I koliko se je, samo u ovih nekoliko pokoncilskih godina, 
učinilo za demokratizaciju Crkve! Koliko je u njoj potisnut 
klerikalizam i feudalna tradicija! Koliko je već uneseno novo- 
sti i u odnose između biskupa i. klera! Koliko je, na primjer, 
prošireno, i u principu i u praksi, i učešće dušobrižnog svećen- 
stva sa terena u usmjeravanju javnog i pastoralnog života dije- 
ceza! U principu toliko, da se dalje uopće ne može ni poći, 
osim da Crkvu »parlamentariziramo« i pretvorimo je u sveće- 
ničku i narodnu republiku 

Pa novosti i reforme po sjemeništima! Pa novosti i refor- 
me po redovima i samostanima! 

Toliko je toga urađeno za samo tri, četiri godine, što su 
prošle od koncila. A da i ne govorimo o perspektivama, koje 
nam se na taj način otvaraju. Nije samo nepravedno; i neinte- 
ligentno je to ne vidjeti, to ignorirati, to minimalizirati. Tko 
hoće i tko je dobre volje, može danas u Crkvi i puno i slo- 
bodno raditi. Razumije se: trijezno i realno. Crkva mu to ne 
brani; ne brane mu to ni biskupi. Čitali smo, neki dan, u sara- 


jevskom interview-u šibenskog biskupa Arnerića (»Glas koncila«, 
1968., božični broj, str. 3. i 4.), kako biskup vapi za suradnjom 
i aktivizacijom svećenika, osobito u gradskoj pastvi, i io na 
temelju posve slobodne izmjene misli na svećeniškim sastan- 
cima. A nije on jedini biskup, koji tako misli i radi: ni kod 
nas, ni u katoličkom svijetu. 

Nama se čini, da danas problem koncilske obnove uopće 
nije više u pravnim mogućnostima, ni gore, u vrhovima, nego 
da je on prvotno u spremnosti na rad i na žrtve i dolje, na 
terenu. Valja raditi. I valja posavremenjivati, — ali još više 
intenzivirati, i supernaturalizirati, — taj apostolski i svećenički 
rad u službi Bogu i dušama. Svećenički i vjernički. I onda, kada 
to ide na naš osobni račun: i onda, kad to traži umor i žrtve, 
a ne donosi ni publiciteta ni slave. 

Nažalost, mi se mnogi od toga izvlačimo. Pa se, instinktivno, 
opredjeljujemo za ono, što je lakše. Za »ideologiziranje«, za 
prigovore, za kritiku. Za đeklamiranje o reformama više nego 
za njihovu provedbu. Za iznošenje i reklamiranje prijedloga i 
zahtjeva više nego za tihu terensku službu i aktivnost. Apostolski 
fraziramo, mjesto da apostolski radimo. Prosipamo pamet, do- 
ciramo, populariziramo same sebe, ali sa što manje stvarnoga 
uloga i nažuljanih ruku. 

Pun je danas katolički svijet koncilskih »revolucionara« i 
»reformatora«, bučnih i grlatih kritičara Crkve, ali od njih 
malotko da odlazi u misije, malotko da se odlučuje za elitan 
asketski život ili za duhovni stalež, malotko da radi na bezi- 
menim i sitnim poslovima pomoćne duhovne pastve, malotko 
da spremno polazi svakamo, kamo ga pozovu, i radi, što mu 
narede ili što od njega zažele. Publicitet su nam, popularnost, 
sloboda preči i draži. 

Možda bismo i mi s\cćenici učinili bolje, da manje kriti- 
ziramo nepokretnost Crkve, a da sami budemo pokretniji i in- 
ventivniji. Ondje, gdje nam to nitko ne brani. Ondje, kamo nas 
Sabor i Crkva zovu. 

Eno, koliko nas Crkva, u saborskom dekretu o misijajma 
(n. 38.), ali i u onom, našem, o svećeničkoj službi (n. 10.), izri- 
jekom sve moli i zaklinje, da joj pošaljemo poslenika na ve- 
liku žetvu Evanđelja u misijskim zemljama, — žetvu, koja će, 
i to brzo, odlučiti o kršćanskoj ili nekršćanskoj budućnosti svi- 
jeta od sutra, — a kako smo se mi svi na to lijepo ušutjeli u 
svojim udobnim domaćim gnijezdima! Eno, koliko nam Crkva, 

— u dekretu o kršćanskom uzgoju, u dekretu o svećeničkoj 
službi, u dekretu o svjetovnjačkom apostolatu, — stavlja na 
srce i u dužnost katehizaciju omladine i rad među njom, a ko- 
liko kod nas još uvijek ima župa, koje su zapravo bez ikakve 
katehizacije! Eno, koliko se je na Saboru govorilo o potrebi 
i snazi svećeničkog siromaštva i koliko ga Sabor, — i u po- 
sebnoj, 17., točki Dekreta o svećeničkoj službi, — preporučuje, 
a koliko ih među nama i sanja i govori samo o autima i o pu- 
tovanjima u inozemstvo! I ne samo među nama! I u Italiji, 
i u Njemačkoj, koje su pune progresizma i kritike Crkve među 
svećenicima, otvoreno pišu po svećeničkim časopisima, kako se, 
i mladi, svećenici jagme za unosnija, »idilična«, mjesta, bježe 
od težih pozicija, radničkih župa, nižega standarda, i prakti- 
ciraju konfor na veliko, te na to svode, velikim dijelom, i sve- 
ćeničku oporbu protiv celibata (»Anzeiger fiir die katholische 
Geistlichkeit«, Freiburg i. B., g. 1968., br. 8.; članci: »Um den 
Zolibat«, od T. Kopp-a, i »Zolibatsđebatte im Wohlstandstreib- 
haus«, od H. Hubera). Eno, koliko Sabor u dekretima o sveće- 
ničkoj službi (n. 20.) i o službi biskupa (n. 21., 28., 31.), a pogo- 
tovu Papa, posve konkretno, u Motu proprio »Ecclesiae Sanctae«, 
n. 18. — 20., preporučuju, da se pastoralna mjesta popunjaju ela- 
stično, najzgodnijim silama, češćim mijenjanjem, a kako se 
i danas, većina od nas, uza svu teoretsku poviku na dosadašnji 
benefici jalni sistem, nerado povlači sa »pozicija«, koliko bude, 
i među mlađima, bune, kada valja ići na selo ili u »pustoš«, 
koliko se kombinira, taktizira, spekulira, kad se isprazni koja 
gradska župa! 

I, na koncu, zar Sabor nije izrijekom, pred sve nas, posta- 
vio zahtjev, da se dijeceze i krajevi između sebe pastoralno 
ispomažu, pa i odstupanjem ili pozajmljivanjem svećenika (De- 
kret o svećeničkoj službi, n. 10., Motu Proprio »Ecclesiae Sanc- 
tae«, n. 1.— 5.), a kod nas je još uvijek u senjsko-modruškoj 
biskupiji 70 župa, polovina, prazno, a da još nitko nije poduzeo 
kakve kolektivne akcije, da se ti naši, i inače opustošeni i u 
ratu depopularizirani, krajevi oporave: vjerski i nacionalno! 

»Dobrovoljaca« za Senj ni za Liku nema, ali za Njemačku i 
Ameriku ima ih, kolikogod hoćeš. 

Budimo, i mi svećenici, iskreni i lojalni pred Bogom! Ne 
treba nama, još zadugo, trećega vatikanskog Sabora. Dosta nam 
je i drugi. Dovoljno nam i on nudi mogućnosti i šansi. Sve je 
u tome, — kao, uostalom, i kod većine crkvenih sabora u pro- 

šlosti, — da se šanse iskoriste: da njihovi zaključci ne ostanu 
samo na papiru. Ako na čemu zapinje, na tome zapinje. A o 
tom odlučujemo — mi, svećenici. Svaki pojedinac od nas. 

Mjesto da fraziramo o reformama, provodimo reforme! Pro- 
vodimo ih prema intencijama i direktivama Crkve i Svete Sto- 
lice! Puno je to važnije, nego da se, značajno i sa malicioznim 
smiješkom, sašaptavamo i priupitujemo, kada će se već jednom 
i kod nas izdati djela Teilhard-a de Chardina ili »holandski 

katekizam«. I to u vrijeme, kada auktori toga katekizma, 

»u iskrenom nastojanju, da se vječne vjerske istine katolicizma 
približe modernom čovjeku njegovim rječnikom«, — javno de- 
klariraju, da u njemu »ne mogu prihvatiti« izmjena, koje je od 
njih, auktoritativno, zatražila papinska kardinalska komisija. 
Nota bene: u đoktrinalnim i moralnim pitanjima i iza kako 
su zaključci kardinalske komisije objelodanjeni u »Acta Apo- 
stolicae Sedis«: na svaki način sa znanjem i odobrenjem Papi- 
nim (»Glas koncila«, g. 1968., br. 25. — 26.)! 

II. vatikanski sabor potpuno je odgovorio svojoj namjeni. 
1 u mnogočemu obnovio je već lice Crkve. Hoće li to učiniti 
do kraja, to ovisi samo o — nama! 

U SLUŽBI KONCILSKE OBNOVE 

(Jesu li »duhovne vježbe« i danas aktualne?) 


»Vjesnik«, g. 1969., br. 7. — 8., str. 

141.— 143. 

Nema nikakve sumnje, da, autentična, koncilska obnova 
može doći jedino preko ljudi, — svećenika, u prvom redu, — 
koji su duboko religiozni i koji vode ozbiljan nutarnji, duhovni, 
život: molitveni i sakramentalni. 

I, solidnoj, organizacijsko-pastoralnoj i socijalnoj aktiv- 
nosti Crkve, koju je inaugurirao i koju toliko urgira II. vati- 
kanski koncil, to je nuždan religiozno-psihološki preduvjet. Nju, 
— u jednom svijetu, gdje su njezini ideali i ciljevi tako nepo- 
pularni i tako daleko od svega, što on traži i obožava, — mogu 
provoditi i provesti samo ljudi izvanredne duhovne energije, 
spremni da rade dan i noć: ljudi bez spekuliranja i računice, 
bez osobnih i prestižnih ambicija, bez ikakvih materijalnih 
pretenzija; pravi »fanatici« kršćanske obnove svijeta; borci, što 
se ne obaziru na žrtve, koje će od njih tražiti ti grandiozni 
planovi. Skrajnji se idealizam za to hoće. A taj je, već psiho- 
loški, naprosto nemoguć bez jedne velike vjere u viši, nadma- 
terijalni i nadzemaljski, smisao života. Boga i Krista mora iz 
dubine srca ljubiti, tko hoće da danas bude neumoran posle- 
nik na njivama Kraljevstva Božjega; u vječnu cijenu duše 
i u ljepotu i sreću milosti i otkupljenja mora, živo, vjerovati, 
tko hoće danas da svijet spasava; u nebeskim nagradama mora 
on nalaziti zamjenu za ono, čega će se na zemlji svaki dan od- 
ricati. Inače će, prije ili kasnije, posuslati, klonuti, resignirati: 
razočarat će ga poteškoće i neuspjesi; vratit će se opet »na 
zemlju«. I možda će još od kršćanskog »reformatora« postati 
otpadnik. Nije se jednome to dogodilo: ovih pokoncilskih godina. 

A o onoj nutarnjoj reformi, o duhovnom i milosnom pre- 
porodu, o nadnaravnom usmjerenju svega života, o radosti vjere, 

0 približavanju Bogu po ljubavi i dobroti, — u čemu i koncilski 

oci i obojica zadnjih Papa gledaju glavnu svrhu koncila, 

ne može naprosto biti ni govora osim u toj pretpostavci. Ob- 
nove duša nema bez posvećenja i bez milosti. A jedini put do 
posvećenja i do milosti, to je, po konstantnoj nauci Crkve, du- 
hovni, molitveni, sakramentalni, život, askeza, težnja i hrvanje 
za savršenošću. Sve bi se u Crkvi odmah osušilo, da njezini 
udovi, — osobito oni, koji je predstavljaju i vode, — prekinu 
duhovni kontakt s jedinim izvorom sve nadnaravne snage i ži- 
vota, s božanskim trsom, na koji moraju biti nacijepljeni, s 
Kristom. Odmah bi Crkva izgubila i svoju snagu i svoju svetost. 

1 blagoslov bi Božji odmah od nje odstupio. Od sve reforme 
duša ostalo bi samo malo zapaljene slame i jeftinoga vatrometa 
(Iv 15, 4. — 6.). Situacija bi postala samo još gora; otpad bi 
postao samo još potpuniji i dublji. Duha Božjega ne mogu 
unositi u svijet ljudi, koji ga sami nemaju. 

Središnji je stoga problem crkvenog života, i u ovoj po- 
koncilskoj periodi, u tome, da ljudi, da kršćani, živo vjeruju 
i da se s Bogom i s Kristom, u duši, intimno, sve više i sve uže 
povezuju. Da njihovo mišljenje i osjećanje bude mišljenje Kristo- 
vo (Rim 8, 9.; 1. Kor 2, 16.; Ef 3, 8. 9. 19.; 2. Iv 9.), a njihov 
život što vjernija kopija, ali i što potpunije dioništvo, Gospodi- 
nova života. Nadnaravni momenat odlučuje, ne naravni; milosni, 
ne organizacijski. 

Ne može biti drukčije: samom idejom Crkve isključena je 
svaka druga alternativa. Sve drugo su kombinacije »per impos- 
sibile«. 

Baš zato bi i svaki pokušaj, da se sada iza koncila deaktu- 
aliziraju ili potisnu u pozadinu tradicionalna sredstva produb- 
ljivanja i intenzifikacije vjere i duhovnog života, bio, baš sa 
stanovišta koncilske obnove i reforme, fatalan promašaj. Sve 
ono, što je u Crkvi, dosada, a s uspjehom, služilo kultu nutar- 
njeg života, odgoju savjesti, posvećenju svećenika i vjernika, 
treba ne samo zadržati i podržati, nego i uvijek više urgirati 
i usavršivati. Kao prvu stvar, kao »raison d’ etre«, koncilske 
reforme. 

A mnogo smo tih sredstava baštinili od prijašnjih kršćan- 
skih generacija. Svetu liturgiju. Ispovjednu revnost. Češće pri- 

češćivanje. Svagdanju svećeničku misu. Adoraciju i druge eu- 
haristijske vježbe. Pobožnost Križu i Srcu Isusovu. Kult Duha 
Svetoga. Štovanje Gospino. Asketsku samodisciplinu. Svakodnev- 
no razmatranje. Ispit savjesti. Duhovnu lektiru. Čitanje sv. Pisma. 
Ništa od toga ne smije u ropotarnicu; ni sada iza koncila. Sve 
to treba samo još više intenzivirati i kultivirati. Ali, dakako, 
i psihološki, i moralno, produbljivati. 

I za »duhovne vježbe« to vrijedi. Za one svećeničke i one 
po samostanima, ali i za one, koje se daju lajičkim skupinama. 

Nijesu im, čini se, — duhovnim vježbama, — danas svi 
prijatelji. Mnogi koncilski »progresisti« svrstavaju ih u zastar- 
jeli arsenal. Misle, da je to previše šablonizirana metoda kulti- 
viranja duhovnoga života. I previše kruta i štura za čovjeka 
naših dana. Ne ostavlja mu dovoljno individualne slobode, inici- 
jative, diskrecionog prava u sređivanju njegovih računa s Bogom. 
Previše insistira na pasivnoj askezi, premalo na aktivnoj. Na- 
stupa formalistički i kolektivistički, mjesto da se prilagodi sva- 
čijem temperamentu, ukusu, zahtjevima. Jednostrana je: neo- 
pravdano potiskuje iz kršćanskog i duhovnog života ono soci- 
jalno i apostolsko, a hipertrofira kontemplaciju, samozataju, 
duhovni solipsizam. Trebalo bi to odsele uređivati drukčije. Ne 
na bazi monologa, nego na bazi dijaloga. Ne na bazi nutarnje 
koncentracije i šutnje, nego na bazi raspravljanja, diskusije, 
razgovora, polemike. I sve bi to moralo biti kraće i rjeđe. 

Pogdjegdje su već bili počeli u tom smislu reformirati 
duhovne vježbe. Pravili su mnoge koncesije tome novom tipu 
duhovnosti. U slobodno se vrijeme i pod ručkom i večerom 
razgovaralo. Ignacijansku, sistematičku, metodu zamjenjivali su 
slobodnim improvizacijama svake vrsti. I duhovne su vježbe 
postajale sve više pozorištem individualne samoafirmacije, slo- 
bodnog izbora, religioznog ekshibicionizma. »Karizmatičari« su 
i u njima vodili prvu riječ. 

Međutim eksperimenti s tim novim tipom duhovnih vježbi 
nijesu uspijevali. Ljudi ozbiljnijih zahtjeva u duhovnom životu 
nijesu bili zadovoljni. Sve je manje bilo plodova obraćenja i po- 
svećenja, a sve više šupljeg »ideologiziranja«, »debate«, »konte- 
stiranja«. I u eksperimentima na najvišem niveau-u; i u režiji 
velikih, kaošto je bio p. Lombardi. Što su god više moderni- 
zirali duhovne vježbe, to su one donosile manje ploda. A seku- 


larizacija i lajicizacija u svećenstvu, po samostanima, među vjer- 
nicima, hvatala je, međutim, sve više maha. 

Danas se, čujemo, opet vraćaju natrag. Osobito isusovci. 
Baš na zapadu. Opet se u duhovne vježbe uvodi šutnja: čovjek 
treba da se u njima, u prvom redu, susretne s Bogom. Sam. 
Oči u oči. Neometan ljudskim došaptavanjem. Pa da mu se 
Bog javi. »Ducam eam in solitudinem et loquar ad cor eius!< 
(Oz 2, 14.). Opet se za temelj, za »fundamentum«, uzimlju »vječ- 
ne istine«: ono, što ne ovisi o našoj ljudskoj volji. Opet se oživ- 
ljavanje vjere u dušama i nutarnje sjedinjenje s Kristom stavlja 
na prvo mjesto, smatra glavnim ciljem. Opet se promatra naj- 
više život Isusov i iz njega izvlače nadahnuća, pobude, životna 
i radna mjerila. Opet se preferira tip »zatvorenih« duhovnih 
vježbi, po ignacijanskoj metodi, a oni, koji hoće samo raspravu 
i razgovore, upućuju se na »konferencije« i na pastoralne reko- 
lekcije i konvenijate. Uklanjaju se i mijenjaju, u ignacijanskim 
duhovnim vježbama, samo staromodni elementi iz njihove kom- 
pozicije i vanjskog oblika i posavremenjuje njihova aplikacija. 
A kažu, da su uspjesi veliki. Duhovne vježbe postaju opet naj- 
boljim protuustukom liberalizmu, modernizmu, krivom »pro- 
gresizmu«. Stvara se opet kroz njih elita: odgajaju se i izvode 
u život i u svijet, kao protagonisti prave koncilske reforme, 
ljudi žive vjere, duboke pobožnosti, cjelovitog i beskompromis- 
nog kršćanstva. Izlaze iz njih apostoli: svećenički i lajički. Po- 
navlja se proces iz 16. i 17. stoljeća. Duhovne vježbe opet suz- 
bijaju »reformaciju« i inauguriraju pravu, katoličku, koncilsku 
obnovu. Onda tridentinsku, danas vatikansku. Baš po ideji, in- 
tencijama, milosnoj intuiciji, sv. Ignacija. 

Držimo, da je to dobro. Očekujemo i želimo, da se tako 
i kod nas radi. I kod nas moramo iznova aktivirati i aktualizi- 
rati. »duhovne vježbe«. Za svećenstvo, po samostanima, muškim 
i ženskim, među omladinom i katoličkim lajicima: intelektual- 
cima u prvom redu. Duhovne vježbe odgojit će nam svece i 
podignut će nam apostole. Svećeničke i lajičke. Sačuvat će naš 
katolicizam od izrađivanja i propadanja. 

A naši redovi; — ne samo isusovci, nego svi, koji se tim 
bave: a zašto se ne bi svi bavili; — dobit će tako u ruke naj- 
bolje srdstvo i koncilskog posavremenjenja i svoje apo- 
stolske aktivizacije, pa i specifikacije. I kad nam ništa drugo, 
specifično, ne bi davali, imali bi već »raison«. Od svih djelokru- 

ga taj im je možda najljepši. Tu nam mogu najviše dati. Bit 
će nam inspiratori i »proroci«, so i kvas. 

Samo, dakako, nije to posao za svakoga. Duhovne vježbe 
treba da nam drže, i da nas kroz njih vode Kristu, oni, koji 
su sami do srži Krstovi. Najbolji svećenici i najbolji redovnici. 
Oni elitni. Puni Božjega duha i apostolske revnosti, još više 
nego pameti i erudicije. Mi opet kažemo: nadnaravni je elemenat 
presudan u svakom Božjem poslu; u svakoj kršćanskoj, crkve- 
noj, koncilskoj, obnovi. 

Renesansa »duhovnih vježbi«. Čekamo je kao kišu s neba. 
Predat ćemo se tome Božjem daždu. Svatko po mjeri milosti, 
koja mu je dana (Ef 4, 7.). 

A sada da direktno apostrofiramo svećeničku braću iz pa- 
stve! Nije po našemu mišljenju ideal, da se kod nas za svje- 
tovne svećenike već dugo drže samo trodnevne duhovne vježbe. 
I one su petodnevne ukinuli: ne rentiraju se; malo svećenika 
na njih dođe. šteta je to. Trodnevne su duhovne vježbe dobra 
godišnja rekolekcija i prilika za temeljitu, opću, ispovijed, ali 
pravi duhovni preporod, početak novoga života, ne mogu one 
biti. Prekratke su. A mnogi ih svećenici na svoju ruku još više 
pokrate. Stignu istom prvi dan, otputuju već treći. To nijesu 
ni trodnevne; to su jednodnevne duhovne vježbe. Samo, »ut 
aliquid factum esse videatur«. Ne omogućuju koncentracije, ne 
daju milosti Božjoj prilike za silovit prodor u dušu. Zašto nam 
se ne bi dala prilika i za petodnevne, i za osmodnevne, sveće- 
ničke duhovne vježbe? Barem u domovima duhovnih vježbi? Ba- 
rem u Opatiji? Za one, koji hoće. Pa neka nas bude malo! Ne 
smeta ništa. Svaka duhovna ambicija vrijedna je žrtava. Uvijek 
se je govorilo, da je bolje i jedamput u tri godine napraviti ve- 
like, osmodnevne, duhovne vježbe, nego svake godine trodnevne. 
I jest! Sveti Ignacije nije na početku ni davao duhovnih vježbi 
nego jednom u životu: za one, koji hoće da se posvete. Ali ih 
je zato davao čitavih trideset dana. Imala je to biti razvodnica 
svega života. Susret, boravak, s Bogom na Horebu (Izl 24, 
12.— 18.). 

Pa, ako Bog i koga od nas na to pozove, sretno mu bilo! 
Čestitat ćemo mu. Neka ih sam pravi! Gledao sam ja jednoga 
takova mladoga svećenika, iz Koruške, pred pedeset godina, u 
innsbruškom »Canisianum«-u. Vidjelo mu se na licu, kako se 
savija i muči pod naletima milosti. Ali izdržao je. Nije otišao 
u isusovce, kako su oko njega proricali. Ali bio je pravi Božji 


čovjek i svećenik. Pobožan i revan, ali i blag, ljubezan, uslu- 
žan, ponizan. Kasnije je postao biskup, i nadbiskup. I bio, u 
kritičnim predratnim i ratnim godinama, jedan od prvih ljudi 
austrijskog Episkopata. Biskup s najvećim moralnim auktori- 
!etom. Dr. Andreas Rohracher. 

Mi, vjerojatno, ne ćemo praviti duhovnih vježbi od 30 dana. 
I ne ćemo biti Rohracheri. Ali ne će ni od nas nikome škoditi 
jedna ozbiljna konfrontacija s Bogom u Manresi. Barem pet, 
šest dana. Barem u nekoliko godina jedamput! 

OTPADI I OTPADNICI 

»Vjesnik«, g. 1969., br. 9., str. 156.-159. 


Dobro su mnogi opazili, — i u »Glasu koncila« netko je 
jednom, u zadnje vrijeme, iznio tu misao, — da veliki otpadi i 
krivovjerja, koji bi za sobom odvukli od katoličke Crkve čitave 
zemlje i narode, — onako, kako se je to dogodilo u doba 
Lutherove reformacije, pa i u doba onoga fatalnog rascjepa iz- 
među zapadnog i istočnog kršćanstva, u 9. i 11. vijeku, — danas 
nijesu više mogući. Barem u civilizovanim i demokratskim ze- 
mljama: u Kini su, nažalost, i danas mogući. Nijesu mogući 
jednostavno stoga, što danas u tim zemljama nema više direktne 
političke prisile nad savjestima. Ako ti već ne daju, da u ekono- 
miji ili u politici radiš, što hoćeš, puštaju ti barem, da vjeruješ 
ili da ne vjeruješ: da vjeruješ ovako ili onako. Za tu, nadzemalj- 
sku, sferu života nije zainteresiran nijedan režim, nijedan po- 
litički sistem. I, barem u principu i deklarativno, svi su za 
»slobodu savjesti i vjere«. Upisali su je u sve svečane međuna- 
rodne deklaracije: i u povelju Ujedinjenih naroda. Nije to više 
kao u 16. stoljeću, kad je vrijedio aksiom: »Cuius regio, eius et 
religio!« — Tko je na vlasti, njegova je i vjera: on je diktuje 
i svojim podanicima. Danas će svatko, tko to htjedne, moći 
ostati uz Rim i uz »staru vjeru«, pa da drugi i masovno otpanu; 
pa i ako katolici ostanu u manjini. A takvih će uvijek biti, viši' 
ili manje: mi o tom ne sumnjamo; mi u to tvrdo vjerujemo. 
Garantiraju nam to obećanja Kristova Petru i Crkvi. Vidimo 
svaki dan, koliko ih je, koji se, — i u ovoj idejnoj svrtlozi oko 
nas, — odlučno deklariraju za Evanđelje i za Rim: tvrdi u vje- 
ri; spremni na sve. U svakom ih kraju zemlje ima; iz svih se 
naroda i staleža novače: jednako od klera, kao i od vjerno- 
ga puka. 

Bude li otpada, danas to mogu biti samo otpadi pojedinaca 
ili skupina, ne otpadi naroda. A potencijalnih kandidata za takve 
otpade ima, nažalost, dosta. Mnogo ih je, — i nazovi-katolika, 

i svećenika, — koji danas osporavaju tradicionalnu nauku i mo- 
ral Crkve, a još ih je više, koji Crkvi praktično uskraćuju po- 
sluh: protuslove Svetome Ocu i crkvenoj hijerarhiji ili se otvo- 
reno revoltiraju protiv zakonite crkvene discipline: napose u 
pitanju celibata i seksualno-bračnoga morala. Ali i oni bi, — ti 
modernisti i racionalisti u Crkvi, — voljeli, — vidi se to iz čitava 
njihova postupka, — da Crkvu iznutra osvoje i cijelu je povuku 
za svojim konceptima, — da je »moderniziraju«, »demokrati- 
ziraju«, »revolucioniziraju«, »revaloriziraju« njezinu nauku i 
strukture, — nego da se otvoreno od nje odijele. 

Hoće li ti ljudi, danas sutra, poći do kraja i konačno se, — 
i izvana, i organizacijski, — emancipirati od Crkve, teško je reći. 
Samo, i ako to učine, ne će to više biti »krivovjerje« u tradicio- 
nalnom smislu te riječi: nijekanje jedne ili više katoličkih istina. 
Bit će to u stvari nevjera, »infidelitas«, — lom sa kršćanskom 
objavom, s Kristom, s Evanđeljem, — a kasnije i totalno bez- 
' jerstvo i bezboštvo. Krivi principi, koje zastupaju, nužno će ih do 
toga dovesti: filozofski i religiozni subjektivizam, evolucija i re- 
lativnost dogmi, promjenljivost morala, neograničena sloboda 
mišljenja i učenja, praktična abolicija šeste zapovijedi Božje, 
nijekanje božanstva Kristova i, barem trajnog, tjelesnog djevi- 
čanstva Marijina, spiritualnosti duše, zagrobnoga života, posto- 
janja anđeoskog svijeta, obožavanje modernih koncepcija i manira. 
Ne bi to uopće više bilo kršćanstvo: kod nekih bi to bila jedna 
vrst svekršćanskog sinkretizma, kod drugih panteizam, zaogrnut 
plaštem neke maštovite pietističke »vjere«, kod trećih možda 
i puni, ateistički, materijalizam: isključivo humanitarno i 

socijalno »kršćanstvo«. A svi bi se oni odmah i razbili u, bezbroj- 
ne, škole, sekte, skupine: onako, kako se je to dogodilo s pro- 
testantizmom. I u koliko bi još zadržali kršćansko ime, brzo 
bi i oni usvojili sistem »sestrinskih crkava« ili se okupili u neki 
slobodni religiozni »savez« ili »vijeće«: bez jedinstva vjere i 
bez auktoritativnog centra. Svakako ne bi to bila više katolička 
Crkva ni katolička vjera. »Pluralizmu« dogme i morala nema 
mjesta u katoličkoj Crkvi, dokle je god ona katolička. Vrlo su 
naivni svi, — a ima ih i na visokim crkvenim položajima, — 
koji se za takav pluralizam oduševljavaju, pa se deklariraju za 
jedinstvo Crkve u isto vrijeme, dok zastupaju dogmatičke i mo- 
ralne teze, koje Papa osuđuje, i brane svoj posebni, nacionalni, 
katolicizam. Svi su takvi na rubu otpada: spasiti ih mogu samo 
molitve i živost vjere i ljubavi pravedničkih i svetih duša u 

Crkvi; zauzdati ih može samo energično insistiranje na preda- 
noj nauci i što jače zbijanje katoličkog svijeta oko papinskog 
Rima. 

Ipak, fatalnog Rubikona nije dosada prešla nijedna takva 
skupina od bilo kakva značenja. Otvorenih otpadnika te vrsti 
još je uvijek malo u katoličkom svijetu. Pokoji oholi Daviš, 
pokoji fanatični Ilić, pokoji vrtoglavi mlađi redovnik bez kom- 
pasa. 

Puno je više danas u Crkvi otpadnika druge vrsti. Otpad- 
nika od svećeničke službe i od celibata. Uvijek smo i takve 
nazivali »otpadnicima«. Po analogiji kanonskog prava, koje je 
otpale redovnike doživotnih zavjeta i formalno tituliralo kao 
»apostate« (kan. 644.- — 645.; kan. 2385.). Njihovo je ime danas 
»legija«. Ima ih na hiljade; i na desetke hiljada. Postali su 
u Crkvi problem, koji mnoge zbunjuje i dezorijentira. A svaka- 
kvih ih ima. I takvih, koji bi htjeli, da, i iza kako su se »ože- 
nili«, ostanu i dalje u aktivnoj svećeničkoj službi, — uz uvjet 
dakako, da m se pozakoni »brak«. I takvih, koji bi voljeli, 
da ih se pusti natrag u svijet: da dobiju redukciju »ad statum 
laicalem«, ali i dopuštenje, da odmah mogu sklopiti valjanu 
ženidbu, odnosno konvalidirati svoje »veze«. I takvih, koji uopće 
više ni ne haju ni za Crkvu ni za dušu, pa im ne treba ni 
crkveni brak ni mir s Crkvom: oni su to sami »uredili«, »po 
svojoj savjesti«, pa se i geriraju i žive kao pravi bezvjerci i 
bezbošci. 

U tom smislu, s te strane, problem je svećenika-apostata 
i danas vrlo vruć. I, aktualan: na svoj način. Toliko ih ima, — 
i ljudi od imena u Crkvi, — pa pojavu tih uvijek novih sveće- 
ničkih apostazija uzimlju za povod, da traže dokidanje obligat- 
nog svećeničkog celibata, i u zapadnoj Crkvi, i njegovo pretva- 
ranje u fakultativni. A dok se to ne uzakoni, oni takve nesretne 
svećenike-apostate praktično oslobađaju od svake moralne od- 
govornosti i smatraju ih samo »nevinim žrtvama« »pro tunara v- 
ne«, »nemoguće«, »okrutne«, »besmislene« crkvene, celibatarske, 
discipline. Predlažu, ili da im se, bez daljega, odmah dopusti 
ženidba i ostavi ih se i dalje na njihovim dosadašnjim mjesti- 
ma, u pastoralnoj službi Crkve, ili da im se, barem, — auto- 
matski, bez puno formalnosti, — odobri prijelaz u svjetovnjač- 
ki stalež, s pravom na zakonitu ženidbu, ali i osigura eksisten- 
cija, na račun i u režiji Crkve: na primjer u pomoćnim duhov- 

nim službama; kao đakonima, katehetima, kancelarijskim služ- 
benicima. 

Rim, dakako, otklanja »a limine« takve prijedloge. Ali i yn 
danas mnogima od tih svećeničkih otpađnika-konkubinaraca pu- 
no lakše nego prije (kan. 211.— 214., 2303.— 2305.), podjeljuje 
»reductionem ad statum laicalem«, pa im i konvalidira brak, 
uz, — obično vrlo slabo respektiranu, — obavezu, da to ostane 
u tajnosti. I materijalno ih pomaže. No mnogi od njih, mjesto 
da se ponizno povuku i čine pokoru, ne smatraju, da su se 
uopće tim kompromitirali, geriraju se kao neki junaci i mu- 
čenici, daju toj svojoj »rehabilitaciji« publicitet. Katkada i vrlo 
bučan publicitet: upriličuju »svečana vjenčanja«, sa čestitanjem, 
buketima, »interview«-ima, slikaju se sa svojim novim ženama, 
— pa i s pompom, i pred oltarom, i na pričesnoj klupi, — 
prave od toga senzacije u bulevarskoj i »informativnoj« štampi. 
A mnogi ih od njihovih svećeničkih kolega, sumišljenika i sim- 
patizera u tom još podržaju: ne obazirući se nimalo na sabla- 
zan javnosti i vjernika, ni na podrivanje i potkopavanje crk- 
vene i svećeničke stege. I vjernicima znadu sugerirati i govoriti, 
kako je to zapravo svejedno, ostaje li svećenik do smrti u 
celibatu, ili se kasnije oženi, »po zovu svoga srca«, »iz ljubavi«, 
»po svojoj savjesti«. Može se danas, govore, — ja sam to čitao, 
u jednom »pobudnom« svećeničkom pismu, — svatko i od sve- 
ćenika, i od biskupa, zakonito oženiti, »samo ako hoće. Crkva 
to dopušta«. 

A Crkva to ne dopušta. Crkva nad tim plače. Nad tim 
tolikim svojim nevjernim slugama, koji su »ostavili prvu lju- 
bav« (Otkr 2, 4.) i tako ružno i slabićki izdali, onesvetili, uprljali, 
njezinu zastavu i profanirali tu tisućljetnu svetinju i ponos 
njezina svećeništva na očima čitava svijeta: svetinju, tako svu 
u duhu Evanđelja i Pavlova kršćanstva (Mat 5, 8.; 19, 11. 12 ; 
1. Kor 7, 25. — 40.), svetinju tako plodnu duhom, idealizmom, 
apostolskom vitalnošću. Crkva se toga stidi. I svi mi, njezini 
svećenici, s njom. Na sramotni nas stup vežu, — i Crkvu, i nas 
svećenike, — te tolike svećeničke apostazije. Crvenimo se zbog 
njih. Gledamo zbog njih u zemlju. Plačemo. Pustošenje unose 
u svetište. Ubijaju auktoritet i Crkvi i nama u očima dobrona- 
mjernih inovjeraca; možda njezin i naš najtradicionalniji aukto- 
ritet. Sablažnjuju i dezorijentiraju vjerni puk. 

A pomoći sebi ne možemo. Stara metoda »prikrivanja« sve- 
ćeničkih sablazni i grijeha, — sa svim onim izrazito neevanđeo- 

skim elementima licemjerja, koje je uključivala, — ne pali više. 
Nitko nas više ne štedi. Ni politika, ni sud, ni štampa. A pub- 
lika samo uživa u toj našoj sramoti i blatu: kao i u svim 
drugim skandalima ove vrsti. I još više nego u drugima: sveće- 
ničke afere uvijek su za nju pikantnije i senzacionilističnije. Za 
svaki se naš svećenički grijeh danas zna: osobito za one sa, 
za nas najdelikatnijeg, područja seksusa. Svaki će izaći u novi- 
nama. Reklamirat će ga i u inozemstvu: ako je papren. Pobri- 
nut će se za to »informativna« štampa. Eksploatirat će ga i na 
ekranu, i na televiziji, i na kazališnim daskama. To je danas, 
u doba »crnoga« i »gologa« kazališta i filma, i onako najtra- 
ženija roba, najpopularnija i najrentabilnija tema. 

Šta da protiv toga uradimo? Samo jedna solucija dolazi 
tu ozbiljno u obzir. Ponizno ćemo to trpjeti kao Božju kaznu 
za naše tolike svećeničke grijehe i nevjere. Javne i tajne, »(juo- 
niam abundavit iniquitas, refrigescet charitas multorum!« (Mat 
24, 12.), »Hostis et inimicus per portas Jerusalem, propter pec- 
cata prophetarum eius et iniquitates sacerdotum eius!« (Tuž 4. 
12, 13.). Pokora nam je to i opomena. »Tu enim fecisti abscon- 
dite, ego autem faciam verbum istud in conspectu omnis Israel 
et in conspectu solis!« (2. Kralj 12 ,12.). »Suadeo tibi emere a 
me aurum ignitum probatum, ut locuples fias et vestimentis albis 
induaris, et non appareat confusio nuditatis tuae . . .!« (Otkr 3, 
18.). »Domine, imminuti sumus plus quam omnes gentes sumus- 
que humiles in universa terra hodie propter peccata nostra, — 
sed in animo contrito et špiritu humilitatis suscipiamur!« (Dan 
3, 37. 39.). I čuvat ćemo celibat, i u svom osobnom svećeničkom 
životu i u Crkvi Božjoj, kao oči u glavi. Ne ćemo ga stavljati 
na licitaciju, ni tražiti, da se dokine. Ne ćemo za to praviti pro- 
pagande, a još manje nelojalne presije na crkvene starješine: 
ni »anketama«, ni »štrajkovima«, ni »demonstracijama«. Nego 
ćemo moliti, — i sebi i svoj svojoj svećeničkoj subraći u svi- 
jetu, — snagu i veledušnost, a prije svega duh pobožnosti i sa- 
mozataje, — kako bi među nama uvijek bilo više vjernosti, a 
manje sablazni i apostazija. Ni u kakav kompromis ne, ćemo ula- 
ziti u toj stvari. Tražit ćemo, i od mladih i od starih oko sebe, 
da svetu dužnost Bogu posvećenog celibata savjesno i požrtvov- 
no vrše. I da se pomno čuvaju svake lakoumnosti, svakoga koke- 
tiranja sa sjetilnošću, svake bližnje grješne prigode. A od sva- 
koga ćemo našega redenika, — bilo pitomca, bilo penitenta, — 
odlučno zahtijevati, da zrelo i dobro promisli, prije negošto na 


sebe uzme obvezu svećeničkog djevičanstva i svetosti, ali da je 
se onda i drži, — kroz čitav svoj svećenički život, — junački 
i herojski: bez prava na otkaz, kad mu se god to prohtije, I 
daleko ćemo biti od svake indulgentnosti i širine prema sveće- 
ničkim sablaznima oko sebe. Ne ćemo nikoga bacati u pakao; 
svakomu ćemo se moliti ili za ustrajnost ili za obraćenje; pla- 
kat ćemo nad duhovnom tragedijom svoje pale braće; svakomu 
ćemo, tko je pao, samilosno i u duhu poniznosti, — »in špiritu 

lenitatis, considerans te ipsum, ne et tu tenteris« (Gal 6, 11.), 

pomoći da se digne, ali ne ćemo nikada biti među onima, koji 
omalovažavaju i minimaliziraju grijehe protiv čistoće, svoje i 
tuđe, i koji hoće da pred Bogom i pred Crkvom izjednače vjerne 
i nevjerne: da načelno potcijene značenje i vrijednost djevičanstva 
u svećeničkom životu i pastvi. Ne odgovara to kršćanskom stra- 
hopočitanju pred Božjim zakonom i pred Božjim svetinjama 
i idealima. 

No, ne ćemo biti ni paničari pred pojavom svećeničkih 
otpada. Gledat ćemo u njima nužnu diobu duhova pred Bogom 
(Luk 2, 34.) i spasonosno čišćenje u svetištu. Bolje, da nas je 
manje, a da smo čitavi pred Bogom. Bit će nas brzo i više, 
ako budemo sveti. Poći će za nama i drugi, koje Bog pozove: 
između onih najboljih i najpobožnijih. Integritet je u moralu 
uvijek spašavao Crkvu: popuštanje ju je u disciplini uvijek sla- 
bilo. Blagoslov Božji prati samo one, koji čitavim srcem vje- 
ruju u ideale Evanđelja. 

I u toj stvari, — u stvari svećeničkog celibata, — stojimo 
mi s Papom, — rekao je on posve jasno, što o celibatu misli, 
u svojoj enciklici: »Sacerdotalis coelibatus«, — i sa II. vatikan- 
skim saborom (»Lum. gent.« 42. 43.; »Perf. car.« 12.; »Opt. tot.« 
10.; »Presb. Ord.« 16.), a ne stojimo sa nezvanim, modernistič- 
kim, reformatorima svećeništva. Ni sa onim »Priests' Forum«-ima 
u Americi, koji vode svoje mlade svećenike u Evropu, na putne 
teološke seminare (»Theology Refresher Tours«), »kako bi ra- 
spravljali svećeničke probleme sa ljudima, koji su ključne fi- 
gure u evropskoj Crkvi«, a napose »probleme Crkve, koja se 
naglo mijenja (»aspects of the rapidly changing Church«), sa 
teolozima, kakvi su Metz, Rahner, Schillebeeckx, Kueng, Van 
Caster« (»The National Register«, 22. VI. 1969.). Mjesto da im ka- 
žu, što misli i uči Papa, oni te jadne mlade svećenike vuku po 
problematičnim teološkim »proročištima« i modernističko! jMe- 

Kama po Parizu, Bruxelles-u, Nijmegen-u, Amsterdamu, Tiibin 
genu. A svakako ne stojimo ni sa onim nadbiskupom-kardinalom, 
koji je, na simpoziju »evropskih biskupa« u Churu, u Švicarskoj, 
čitao, kao kakvu apostolsku poslanicu, poruku modernistič- 
kog arhipatrijarhe Kueng-a. A Papine poruke nije, čini se. 
nitko ni tražio ni čitao. Ne bi bila u korist anticelibatarskih teza. 

»Obstupescite, coeli, super hoc, et, portae eius, desolamini 
vehementer, dicit Dominus!« (Jer 2, 12.). 

HORIZONTALNO KRŠĆANSTVO. 


»Vjesnik«, g. 1969., br. 11., str. 195-197. 


Zapravo je znak teološke maloumnosti i novinarskog krš- 
ćanstva, kad se ponegdje, i u katoličkoj štampi, postavlja alter- 
nativa: vertikalno ili horizontalno kršćanstvo. Moramo se to- 
bože opredijeliti, hoćemo li, u našoj vjeri, više misliti na nebo 
ili na zemlju; na Boga ili na ljude. Hoćemo li se više brinuti za 
svoje odnose prema Bogu, za svoje spasenje, za svoje oprav- 
danje i posvećenje, za svoj molitveni i duhovni život, ili za 
svoj odnos prema ljudskoj braći: da im budemo dobri; da im 
pomažemo; da se borimo za njihovo blagostanje, socijalno i 
religiozno. Je li preča ljubav k Bogu ili je preči »apostolat«. 

A razumije se, oni, koji su izmislili tu dilemu i te termine. 
— očito i u želji, da budu originalni i da poberu aplauze, — 
plediraju za horizontalno kršćanstvo. Za novo, više ljudsko i 
humano, kršćanstvo; ne za ono »staro«, kakvo je dosada bilo: 
vertikalno. Kršćanstvo, koje je samo o Bogu govorilo, — o Bo- 
gu i o duši, — a o čovjeku šutilo, ignoriralo ga, zanemarivalo 
njegove, ovozemaljske, probleme. Stavljalo, kako se ono kaže, 
naglasak prije svega na molitvu, askezu i samozataju, a Ijubv, 
širinu i toleranciju potiskivalo u stranu. Sve očekivalo od Boga 
i od Providnosti, s neba, malo od rada i od akcije, sa zemlje. 
Našli su neki od njih za to i formulu: Boga možemo i moramo 
ljubiti samo u čovjeku, u bližnjemu, u čovječanstvu. U ono- 
me, što stoji uporedo s nama, na horizontalnoj liniji i razini; u 
onome, što se vidi. Vertikala je — apstrakcija. 

Zapravo je ta njihova formula krivovjerje i bogohula. Ali 
svakako je, barem, filozofsko-teološki apsurd. I jedna koncep- 
cija, koja nikako nije u stilu Evanđelja. Ni Svetog Pisma uop- 
će, i ako se na Sveto Pismo ti novatori svaki dan kunu. U teo- 
riji, to se zna. Da su ga srcem prihvatili, ne bi mogli tako 
govoriti. 

Evanđelje je, još od početka, — i bez njihovih smetenih 
fraza, — puno bolje od njih povezalo te dvije kategorije u nji- 
hovim ustima: vertikalu i horizontalu. Povezalo ih je onom 
Kristovom »prvom zapovijedi'«: »Ljubi Gospodina Boga svoga 
svim srcem svojim . . .! To je najveća i prva zapovijed. A druga 
je njoj jednaka: Ljubi bližnjega svoga kao sama sebe!« (Mat 
22, 37.-39.; Mark 12, 30. 31.; Luk 10, 27.). Nije kršćanstvo ni- 
kada zaboravljalo na čovjeka, ljubeći Boga. Što je tko više 
ljubio Boga, to je više bio i čovjek; to je više ljubio i ljude: 
bio im milosrdan, ali prema svakome od njih, i pravedan. Iz 
kršćanskih samostana, u kojima su se ljudi i žene posvećivali 
B6gu, novačili su se, sve od reda, veliki kršćanski karitativni rad- 
nici, — heroji kršćanske ljubavi, — ali i socijalni reformatori 
društva. Humanizam bez ljubavi prema Bogu i bez osjećaja 
odgovornosti pred njim, ostajao je i onda, baš kao i danas, 
ponajviše samo na riječima i programima, bio nedosljedan, za- 
plićao se u kontradikcije. Puno govorio o drugima, a stvarno 
gledao u sebe i na sebe puno više nego na svoju okolinu. 

Kršćanstvo se je, eto, i u toj stvari opredijelilo za sinte- 
zu: za, jedino ispravnu, srednju liniju. Ono je uvijek i verti- 
kalno i horizontalno: i Božje i ljudsko. 

Samo, dakako, — to valja uvijek iznova naglašavati protiv 
današnjih katoličkih »horizontalaca«, — najprije Božje, a onda 
istom ljudsko. U Bogu ljudsko. 

Nikada te dvije kategorije ne će biti kršćanstvu ni jedna- 
ko vrijedne, a kamo li, da bi čovjek, — u čemu bilo; i u obič- 
nom životu, — izbio pred Boga. Bog je uvijek neizmjerno i ne- 
prispodobivo veći od čovjeka. Od čovjeka pojedinca, ali i od 
čitava čovječanstva: od svih ljudi skupa. On je jedini apsolu- 
tan; on nužno postoji i sam u sebi nosi razlog svome bivo- 
vanju, — bit i postojanje u njemu su jedno; — on je po svojoj 
naravi punina istine, i dobrote, i ljepote, pa prema tome i nuž- 
dan i punopravan predmet čežnje i ljubavi; on nikome drugo- 
me ništa ne duguje; ni o komu drugome ne ovisi; nitko mu 
drugi nije potreban (Rim 11, 34.-36.). Ni svijet. Ni stvorenja. 
Ni čovjek. On svima daje, — po nutarnjem diktatu svoje vječ- 
ne dobrote i komunikativnosti, — a ni od koga ništa ne prima. 
Ako rhu, — razumna stvorenja, — nešto uzvraćaju, uzvraćaju 
mu samo ono, što je njegovo i što je on njima, prvi dao (1. Kor 
4, 7.). On je po naravi svojoj gospodar; svi su stali njegove 

sluge: nikada mu ne mogu biti drugovi; nikada ne mogu stati 
s njim u isti red. Razlika je uvijek neizmjerna. 

Sve je to neposredno evidentno već iz sama pojma i defi- 
nicije božanstva: kao bića sama od sebe i sama po sebi: »ens 
a se«. »Ego sum, qui sum, — Ja sam, koji jesam!« (Izl 3, 14.), 
rekao je Bog za sebe, jedamput za vazda. A ako se je Bog, po 

objavi i po otkupljenju, približio ljudima i snizio do njih, 

postao im Otac i, u Kristu, brat, — on je i dalje svijestan 
svoga božanskoga položaja i svoga, jedinog i jedinstvenog, do- 
stojanstva: on i dalje traži od te svoje, nove, djece, sipovsko 
istina, ali i duboko štovanje; on se ne odriče svoga prvoga, — 
i posve iznimnoga, — mjesta u svijetu i u životu. On ga od- 
lučno afirmira. »Ja sam Gospod, .. . i slave svoje ne ću dati 
drugome!« (Iz 42, 8.). 

Krist je to i praktično pokazivao, — i demonstrirao, — u 
Evanđelju, svakom prilikom. On je, kao čovjek, uvijek na ko- 
ljenima pred svojim nebeskim Ocem; on vječno na njega misli 
i o njemu govori, on se sav njemu predaje, u svemu ga sluša, 
u svemu se na njemu orijentira (Iv 4, 34.; 28, 29.). A kao Sin 
Božji on traži i za sebe svu božansku čast (Mat 16, 16. 17.; Iv 
17, 3.) i sebe distingvira i distancira od svih drugih ljudi (Mat 
11, 27.; 22, 43.-45.; Iv 3, 18. 35. 36.; 5, 21. 22. 25. ^6, 40.; 9, 35.). 
I od onih najviše pomilovanih (Luk 2, 49.; Iv 13, 13.; 20, 17.). 

Crkva je to samo od njega preuzela. Od prvoga dana to je 
njezina vjera. Boga ona prije svega traži; njemu sve zemaljsko 
posvećuje; za njegovim božanskim darovima uzdiše. Nema ni li- 
turgijske ni izvanliturgijske molitve, u kojoj ona Boga ne spo- 
minje i u kojoj ona nebesko ne stavlja pred zemaljsko, kao 
svoj jedini konačni cilj. Uvijek joj je na ustima: »Svemogući, 
vječni Bože«, uvijek ono: »Po Gospodinu našemu Isusu Kristu, 
Sinu tvojemu, koji s tobom živi i kraljuje . . .«. S apostolima 
(1. Tim 1, 17.; 6, 15. 16.; Jud 25.) i ona njemu jedinome daje 
puni i svu hvalu i čast: »Ti si jedi n i svet, ti si jedini 
Gospodin, ti si jedini Svevišnji . . .«. 

I ako tko već hoće, da u kršćanstvu luči tu božansku verti- 
kalu od ljudske horizontale, onda mora, htio, ne htio, — dokle 
ie god kršćanin, — priznati, da je ta vertikala primami i ob- 

I jekt i cilj vjere, a horizontala da je samo relativna: samo kon- 

sekvencija, samo izvod, samo »emanacija« te vertikale. Mora se 
s njom uskladiti; mora se njoj podrediti. Mora se povući na 

A ne će, razumije se, tim ništa izgubiti: samo će dobiti. 
L klopi t će se u plan Onoga, koji ljude najviše ljubi i najdo- 
sljednije spasava. Briga za čovjeka postat će zakon vjere. Po 
toj će brizi, po čovjeku će, pasti sjena božanstva. Radi Boga 
će svi oni, koji u Boga vjeruju, ljubiti i čovjeka, i sve će činiti 
za njegov napredak: i duhovni, ali i onaj svjetovni, materijalni. 

Temeljni su to aksiomi kršćanstva. Kršćanstva nema bez te 
vertikalne dimenzije: bez te, primarne, upravljenosti na Boga 
u svemu. 

Sto iz toga slijedi za religioznu praksu? 

Slijedi, da nitko iz kršćanskog života ne može potisnuli 
ono, što čovjeka neposredno veže s Bogom: molitve, duhovnoga 
i sakramentalnoga života, askeze, »pasivnih« kreposti, težnje za 
osobnim posvećenjem (Mat 5,16. 48.; 7, 21.), svagdanje brige oko 
vječnoga spasenja sama sebe. Gdje bi se to izgubilo, izgubilo 
bi se i kršćanstvo. Gdje bi to stradalo, stradalo bi i kršćanstvo. 
Prekinuta bi bila nit, koja otkupljenoga čovjeka i otkupljeno 
čovječanstvo spaja s Bogom i k njemu ga privodi i vuče. Prob- 
lem bi života bio u principu krivo, negativno, riješen. I samo 
je neozbiljna fraza i simptom duhovne nezrelosti, kada u ime 
»novoga kršćanstva« grme protiv »samostanske askeze«: podra- 
zumijevajući pod njom kult ljubavi Božje i kult posvećenja, 
kad se apostolat i akcija pretpostavljaju, pa i suprotstavljaju 
osobnoj svetosti. Nije svetost nikakav specificum samostanskog 
života: ona je bitni elemenat svakoga kršćanskog života. 
Svećeničkoga, dakako, na prvom mjestu. 

Slijedi, da kršćanstvo i Crkva nikada ne mogu pretposta- 
viti socijalnoga rada radu na vječnom spašavanju duša. Soci- 
jalni rad nikada ne može zamijeniti onog religioznoga. I nikada 
ne smiju oni, koji Crkvu predstavljaju, — biskupi i svećenici. 

glavni svoj interes posvetiti društvenim procesima ni socijal- 
nim reformama: oni, kao i Krist, moraju prije svega raditi za 
Kraljevstvo Božje. Ono u dušama (Luk 17, 21.). Kraljevstvo Bo- 
žje pravde. Ono socijalno dolazi kao konsekvencija i dodatak 
(Mat 6, 33.; Luk 12, 31.). Iznevjerili bi se svojoj misiji, čim bi 
stali da drukčije postupaju. 1 više bi naškodili tim procesima, 
nego što bi im koristili. Potkopali bi njihov temelj. Izvrnuli bi 
objektivni red vrjednosti. 

Slijedi, da kult Božji mora, u načelu, precedirati svemu 
ostalome u svijetu. I vanjski kult Božji. I vanjska proslava Bo- 

žja. Nitko nema prava, da Boga, suverena i gospodara života, 
konfinira, zatvara, samo u kuću ili u srce. Ni da njemu što 
oduzima, kako bi dao ljudima. Nije to Božji put. Ni Krist ga 
se nije držao (Mt 12, 41. 42.; 26, 11.; Iv 12, 7. 8.). Ono što čovje- 
čanstvo daje Bogu, Bog će mu, stostruko, vratiti. Svijet bez 
Boga uvijek će biti siromašan, — ili, barem, nemiran i nesre- 
tan, — svijet s Bogom i pod Bogom uvijek će biti bogat du- 
šom, blagoslovljen, miran i sretan. 

Slijedi, da objava mora uvijek ostati nad znanošću. Božja 
mudrost nad ljudskom mudrošću. U zabludu će nas i u kata- 
strofu odvesti oni, koji principe kršćanstva i Evanđelja relati- 
viziraju: prekrajaju ih po ljudskim ocjenama, ukusima, teori- 
jama, hipotezama. Ne mogu ljudi biti pametniji od Boga: ne 
mogu ga ispravljati. Tko to pokuša, razbit će mu se sve, što 
je stvorio, o onaj ugaoni kamen, izvan kojega nijedan drugi 
nije postavljen (Mat 21, 42.; Mark 12, 10.; Luk 20, 17.; Dj. Ap. 
4, 11. 12.; 1. Petr 2, 4.). Podrovit će jedini valjani temelj zgrade 
čovječanstva. I zgrade kršćanstva (1. Kor 3, 11.). Protuslovi »soli 
sapienti Deo« (Rim 16, 27.). 

»Horizontalno kršćanstvo«. Ono uopće nije kršćanstvo. Vi- 
še je naturalizam. Humanizam, nevješto prebojen etiketom krš- 
ćanstva. 

Kršćanstvo je veliko i životvorno samo, dok u sebi kultivira 
ono božansko. Vrati li se na zemlju, zaboravi li na Boga i na 
vječnost, ono se je profaniralo. Postat će, u najboljem slučaju, 
jalovom socijalnom politikom, koja ljudsku bol i ljudsku glad 
za srećom liječi samo morfijem i drogama za samouspavljivanje. 

Kršćanstvo je uvijek, u biti, vertikalno. Ono je uvijek: 
»Deus omnia in omnibus!« (1. Kor 15, 28.). 

Brzo će iz sakristija i prezbiterija ukloniti i klecala. Ne daju se 
ni drugima oko sebe moliti. Ne daju im, da ih zamijene. Da se ba- 
rem oni mole mjesto njih i za njih. Za njih i za njihovu župu. 
Slo sam puta već čuo, u ovo zadnje doba, gdje se sestre tuže. 
kako im svećenici govore: »Pa šta sam vas zvao na župu, ako 
ćete mi se vas dan samo moliti!« A to »vas dan«, to je sestarsko 
razmatranje, oficij, njihove propisane komunitarne molitve i ado- 
racije, ispit savjesti. A ne misle, da su sestre još uvijek bolje 
od nas svećenika samo zato, što su poniznije i što se više i 
usrđnije mole. 

Daju nam za to, te naše svećeničke kolege, i teoretsko ob- 
jašnjenje. Može ga čovjek koji put i formalno pročitati: u ino- 
zemnoj »asketskoj« i »liturgijskoj« literaturi. Boga nosimo u 
srcu; i to je dosta. Predali smo mu se, jeđamput za čitav dan, 
u žrtvi sv. Mise. On, vele, u nama dalje živi i djeluje. Naš je 
sav svećenički život i rad molitva. Samo ja ne dobivam dojam, 
ni da smo se mi, većina, Bogu »predali«, ni da on u nama živi 
i djeluje. Morali bismo za to biti sveci. Sveci su, iza molitve, 
ostajali u mističnom zanosu pred Bogom, gdje bi god bili i 
šta bi god radili: oni su Boga i Isusa uvijek pred sobom gle- 
dali i u sebi ga osjećali, osluškivali, »pipali« (Dj. Ap. 17, 27.). 
I na njihovoj se je vanjštini to opažalo. Ta nutarnja milosna 
i nadnaravna koncentracija. No, nažalost, mi nijesmo sveci. Kad 
čovjek gleda naše mlade levite od oba klera, s koliko bezbrižne 
ležernosti zbacuju iza mise sa sebe albu i odmah iza toga, u pu- 
nom civilu, izlaze na ulicu, ne dobiva nikako dojma, ni da oni 
nose u sebi Boga, ni da na njega misle. Ne vidi im se to ni u 
očima, ni u kretnjama, ni u riječima. Prije se čovjeku nametne 
misao, da im je glava puna svijeta i svjetskih želja i briga: auta, 
novina, ekonomije, društva. A koliko smo, i dok misimo. duhom 
i srcem sjedinjeni sa Isusom i s njegovom križnom i otkupitelj- 
skom žrtvom, to najbolje zna svatko od nas, samo ako hoće 
da bude iskren. Nijesmo mi sveci. Naša mašta, naše srce, bje- 
že od Boga. Silom ih moramo, što češće, k njemu vraćati. Baš 
molitvom. Nema druge. Inače ćemo ostati vas dan bez njega. 
Prazni u duši, jalovi u djelima. Posvjetovnjačeni. Bez velikih 
misli. Bez ljubavi. Bez blagoslova. Bit ćemo »najamnici« (Iv 
10, 12. 13.) u svetištu, »aes sonans aut cvmbalum tinniens« 
(1. Kor 13, 1.), ali nikada »servi Dei« (1. Petr 2, 16.; Ef 6, 6.), vje- 
snici Dolaska Gospodnjega (1. Kor 1, 8.; 1. Sol 4, 15.; 5, 23.; 
2. Sol 2, 1. 8.; 1. Tim 6, 14.; 2. Tim 4, 1. 8.; Tit 2, 13.; Jak 

5, 7. 8.; 2. Petr 3, 12.; 1. Iv 2, 28.; Jud 24.), uzori kršćanske 
pravde: »forma facti gregis ex animo« (1. Petr 5, 3.). 

Ne podajimo se u tom pogledu iluzijama! Ne stvarajmo 
novih molitvenih teorija! Ne falzificirajmo ni liturgijske misli! 
Uz liturgijsku molitvu potrebna nam je i privatna molitva. I 
nama svećenicima! Uz mentalnu i ona usmena, oralna. Potrebna 
nam je to više, što smo jadniji, slabiji, neiskusniji, grješniji, 
duhom plići. A takvi smo, u većini. Pomalo je i smiješno, kad 
se tko gerira, kao da je kršćanstvo moralo čekati na svoju 
autentičnu i auktoritativnu interpretaciju, sve dok se on nije 
rodio. A kršćanstvo je imalo svoje autentične i auktoritativne 
interprete od prvoga dana svoga postojanja, pa kroz sva dalja 
stoljeća do danas. U svojim apostolima i u svojim svecima. A 
je li i jedan od njih bio, koji se nije mnogo i često molio? 
I privatno. Na sve moguće načine. Treba samo prolistati Pav- 
love poslanice. Na svakoj stranici on govori, kako se moli (Rim 
I, 10.; 2. Kor 13, 7.; Ef 1, 16.; Filip 1, 9,; Kol 1, 3. 9.; 4, 12.; 
1. Sol 1, 2.; 3, 10.), na svakoj stranici on poziva vjernike, da se 
mole: »orationi instantes« (Rim 12, 12.; Ef 6, 18.; Filip 4, 6.; 
Kol 4, 2.; 1. Sol 5, 17.; 1. Tim 2, 1. 8.). A ako itko, on je bio 
svećenik i apostol »kat’ exohen«. I radio je, i mučio se, i propo- 
vijedao, i hodao više nego svi mi. I nosio je u sebi duh Božji 
(1. Kor 7, 40.). 

Svećenička braćo, molimo se! »Orate, fratres!« 

Molimo se, pa se ne ćemo lako posvjetovnjačiti; pa se nitko 
ne će sablažnjivati na našemu vladanju; naše će lice i naša po- 
java biti, kao ono jednom Mojsijeva, oduhovljena i preobražena 
»ex consortio sermonis Domini« (Izl 34, 29.; 2. Kor 3, 7.)! Mo- 
limo se, pa ćemo po tim tihim razgovorima s Gospodinom pra- 
vo shvatiti Isusovu, evanđeosku, životnu mudrost, »abscondita 
Scripturarum« (Im. Chr. I. 20, 27.), i propovijedati je s duhom, 
s uvjerenjem, »cum omni fiducia« (Dj. Ap. 4, 29.); nikada ne 
ćemo biti među onima, koji je krivotvore: »adulterantes verbum 
Dei« (2. Kor 4, 2.)! Molimo se, pa nam oči Isusove iz Svetohra- 
ništa ne će dati, da se ikada zalijenimo u njegovoj službi; gonit 
će i nas, kao i sv. Pavla, njegova ljubav i na akciju, i na savje- 
snost, i na revnost: »Charitas Christi urget nos!« (2. Kor 5, 14.)! 
Molimo se, pa ćemo od molitve ustajati uvijek jači i neustra- 
šiviji pred svakim protivnikom Evanđelja (Dj. Ap. 23, 11.; 1. Kor 
15, 58.; 1. Petr 3, 14. 15.)! Molimo se, pa će nas naš Gospodin, 
u molitvi, naučiti, da budemo, kao i on, »blagi i ponizni« (Mat 


101 


11, 29.)! Nikada se ne ćemo naći među onima, koji dižu bunu 
u Crkvi i hoće da sa sebe stresu »slatki jaram i lako breme« 
(Mat 11, 30.) svojih uzvišenih svećeničkih dužnosti: svoga posve- 
ćenog svećeničkog đjevičanstva! Malo je među svrzimantijama 
onih pobožnih. A od molitelja u duhu nema nijednoga. Molimo 
se, pa će na naše ustrajne svećeničke molitvene juriše Bog biti 
milostiv i Božjemu puku: »obranit će izabrane svoje, koji k nje- 
mu vape dan i noć!« I »brzo će ih obraniti!« (Luk 18, 7. 8.). Mo- 
limo se, i odmah će, po nama i po našim molitvama, saći Duh 
Božji i Kraljevstvo Božje u svijet! 

Kriza Crkve kriza je molitve. Obnova Crkve, — i njezina 
koncilska obnova, — sva je u obnovi molitvenog duha i mo- 
litvene revnosti u kleru, u redovima, u vjernicima. Ili nam 
se valja moliti, ili ćemo se osušiti pred Bogom, kao 
loze otkinute sa božanskoga trsa (Iv 15, 6.). Samo molitelji, 
— svećenici i vjernici, — mogu spasiti Crkvu i svijet. 

»Petite, et dabitur vobis!« (Mat 7, 7.; Luk 11, 9.; Mark 11, 
24.). »Orate, fratres!« 

»PLURALIZAM« U CRKVI 

(Uz knjigu: »Dotrajalo i živo u Crkvi. Interviju s kardinalom 

Suenensom«) 


G. 1969. 

I »pluralizam« je jedna od parola, koje su danas na svim 
ustima. I u širokom svijetu oko nas: političkom i kulturnom. 
Na sve se strane pledira za pluralizam »koeksistencije«, za snoš- 
ljivost, za toleranciju između raznih režima, sistema, shvaćanja. 
Više, dakako, u teoriji, nego u praksi. U praksi se problemi i da- 
nas rješavaju starim i uhodanim metodama: fanatičnom eksklu- 
/ivnošću i ekstremizmom, uvredama, prijetnjama, zastrašivanjem, 
demonstracijama, revolucijama, otmicama, atentatima, izgladnji- 
vanjem, bombama. 

U Crkvi opet »pluralizam« hoće da stupi na mjesto »dog- 
matizma«: ideje o jednoj samo istini i jednoj samo Crkvi. Ba- 
rem po onima najradikalnijima i najekstremnijima. 

ONI EKSTREMNI. PLURALIZAM IDEJA 

»Una sancta, catholica et apostolica« nije više savremena. 
»Jedinopasavajuća« još je to manje. Takve koncepcije pripadaju 
prošlosti. I Crkvom valja danas da, — kao ono pred nekoliko 
godina u Kini, — zamiriše, u isto vrijeme, »stotinu cvjetova«: 
razna shvaćanja religije, razne interpretacije Evanđelja, razni ti- 
povi vjerovanja i morala. Mjesto negdašnje »ortodoksije«, »mo- 
nolitnosti«, »centralizma«, »uniformnosti« proklamira se »jedin- 
stvo u različnosti«. Na toj bazi, govore, jedino je moguće po- 
mladiti Crkvu naših dana. A to je i jedini realan put do ideala 
»ekumenizma«, do »unije«, do ujedinjenog kršćanstva, do reva- 
lorizacije kršćanske i, uopće, religiozne misli u savremenom svi- 
jetu. Stare, »katoličke«, rimske i kurijalne, sheme, s njihovim 
krutim »Credo«-m i dogmama, kanonima i rubrikama, oficijima 

i indeksima, anatemama i cenzurama, valja definitivno napu- 
stiti, pa slobodi i demokraciji širom otvoriti vrata i u crkveni 
život. Na mjesto sadašnje, hijerarhijske, »institucionalne«, »juri- 
dičke«, Crkve treba ponovo uvesti u svijet prvotnu, »evanđe- 
osku«, »karizmatičku«, Crkvu šarenila i slobode: đuhovsko »Kra- 
ljevstvo Božje«. Neka ljudi vjeruju, govore i pišu, kako ih volja, 

— na što ih navodi ili nagoni Duh Sveti, po njihovoj savjesti; 

— samo neka priznaju Krista i jedni s drugima žive u slozi 
i ljubavi. 

ONI UMJERENIJI. PLURALIZAM ORGANIZACIJE 

Oni umjereniji i šamokritičniji među katoličkim plurali- 
stima ne idu tako daleko. Oni su više za pluralizam crkvene 
organizacije. Izmijeniti valja dosadašnju, zastarjelu, »dotrajalu«, 
vanjsku strukturu Crkve. Što više inicijative i vlasti u Crkvi va- 
lja prepustiti nacionalnim i lokalnim forumima, — biskupima 
i episkopatima u pojedinim zemljama i nacijama, — a redu- 
cirati preširoke kompetencije i prečeste intervencije Rima, »cen- 
tra«. Opće crkveno zakonodavstvo treba svesti u što uže granice 
i na što jednostavnije forme, pa pustiti, da se katolicizam u 
svakom kraju razvija što autohtoni je, što slobodnije, što indi- 
vidualnije, što spontanije. Da stvara nove, regionalne i specifič- 
ne, oblike, — nekako slično kao u istočnoj Crkvi; — da se drži 
svojih vlastitih koncepcija, zakona, normi, običaja; da mu ustroj- 
stvo bude elastično i raznolično, u svakom kraju drukčije; da 
se što više prilagođuje i aklimatizira: s jedne strane lokalnim 
prilikama, a s druge željama svećenika i vjernika; da ulazi u sim- 
biozu sa narodom i državom, gdje živi. Neka svećenici i vjer- 
nici na terenu, uglavnom, sami sobom upravljaju: biraju sami 
sebi starješine, sami donose odluke i zakone, sami se opredje- 
ljuju prema aktualnim problemima, situacijama, tendencijama; 
po svojoj najboljoj volji i uviđavnosti. Samo okvirno zakono- 
davstvo i uprava Crkve treba da ostanu u rukama centralne, 
rimske, papinske, crkvene vlasti. Ali i to uvijek uz poštivanje 
principa koncilske »kolegijalnosti«: Papa treba da konzultira 
biskupe i vjernike svega svijeta i da govori ispred njih, u nji- 
hovo ime, s njihovim pristankom. 

O ČEMU SE NAJVIŠE RADI? 

Dobio je danas u Crkvi taj »pluralizam«, — i u jednom i 
u drugom smislu, — i svoje konkretne formule; i svoje, pozna- 

te i priznate, teoretičare, nosioce, prvoborce. Prvotno među teo 
lozima, — kvalifikovanim i nekvalifikovanim, — ali i u hiie 
j arhiji. Još na nedavnom II. vatikanskom saboru izlazili su mno- 
gi s takvim idejama. A ovo iza Sabora borba se je oko toga 
santo još više rasplamsala. Ušla je i u široke, svećeničke i vjer- 
ničke, krugove. I u štampu. Informativnu, ali i katoličku; i crk- 
\enu. Bitka se u prvom redu vodi oko odnosa između centralne 
crkvene vlasti u Rimu i onih, koji govore ili hoće da govore 
ispred »nacionalnih« i »lokalnih« crkava i episkopata. Valja Crk- 

' l1, ~ to je centralna teza »pluralista«; i onih umjerenijih, 

\ latiti na starokršćanske forme: gdje njezin, rimski, centar još 
nije bio progutao autonomije i slobode mjesnih crkava, ni sveo 
biskupe na status Papinih vikara, prefekta, činovnika, sa skoro 
isključivo administrativnom funkcijom, bez legislativne i uči- 
teljske. Da se to postigne, tri su stvari prije svega potrebne. 
\ alja likvidirati ili, barem, razvlastiti »rimsku kuriju« i restrin- 
girati njezin upliv na izbor i na odluke Pape. Valja iz crkvenog 
života ukloniti instituciju neposrednih papinskih predstavnika 
na terenu: nuncije i apostolske delegate; ili ih, barem', zami- 
jeniti ljudima, — najbolje katoličkim lajicnna, — iz dotične 
zemlje, sa ograničenim i vremenskim mandatom. Valja bisku- 
zemlje, sa ograničenim i vremenskim mandatom. Valja bisku- 
pima dati što puniju autonomiju u upravi dijeceza i pravo, da 
ih Papa u svim važnijim stvarima pita za mišljenje i prista- 
nak, a njihov izbor prepustiti, uglavnom, lokalnome kleru i vjer- 
nicima, pa makar, zasada, i posredstvom biskupskih konferen- 
cija. A u toj svojoj doktrinarno-idejno-organizacijskoj autonomiji 
oslanjat će se biskupi, u prvom redu, na teologe kao na nosi- 
oce »proročke« karizme: najprije u lokalnim crkvama, a onda 
i u općoj Crkvi. 

JAVNE RASPRAVE I POLEMIKE 

Pišu se o tome danas već i knjige i daju »interview«-i u 
novinama. Osobito je s te strane svratila na sebe pažnju knji- 
ga belgijskog kardinala, nadbiskupa Malines-a i Bruxelles-a, Kar- 
la Suenens-a iz g. 1968.: »Suodgovornost u današnjoj Crkvi« 

1 »La corresponsabilite dans l’Eglise d’ aujourd’ hui«) i, s tom 
knjigom u vezi, njegov »slavni intervievv« vodećem pariškom 
progresističkom dvotjedniku: »Informations Catholiques lnter- 
nationales«, od 25. travnja 1969., pod naslovom: »Jedinstvo Crk- 

ve po shvaćanju II. vatikanskog sabora« (»L’ unite de 1’ Eglise 
dans la logique de Vatican II«). Taj je »intervievv« (očito na 
organizovanu inicijativu iz jednoga centra) publiciran najprije 
u »Informations« i u londonskom »Catholic Tabletu« ( u origi- 
nalnom prijevodu), a onda, u isto vrijeme (15. svibnja 196?.), 
na francuskom, talijanskom, engleskom, holandskom, španjol- 
skom i portugalskom jeziku, u formi brošure (»The Register«, 
8. VI. 1969.). Brzo iza toga publicirali su i kod nas, tu bro- 
šuru, »Glas koncila« i »Kršćanska sadašnjost«, pod naslovom: 
»Dotrajalo i živo u Crkvi. Intervju s kardinalom Suenensom« 
i s podnaslovima: I. Odnosi centra i periferije, II. Primat 
i kolegijalitet, III. Papa prema Božjem narodu, IV. Buduće Ka- 
nonsko pravo, V. Kardinalski zbor i izbor Pape, VI. Papine 
funkcije, VII. Status nuncija, VIII. Kriza i osporavanje u Crk- 
vi. I polemika se o tom povela u crkvenim krugovima. Dekan 
kardinalskog kolegija Eugen Tisserant javno se je ogradio od 
Suenensova istupa: u govoru prilikom kardinalskog čestitanja 
Papi pred Ivan-dan (osobni Papin imendan), 23. VI. 1969., ali 
i posebnim, privatnim, protestnim listom. Isto su tako javno 
osudili Suenensov nastup neki drugi ugledni kardinali: državni 
tajnik Villot, prefekt kongregacije za crkveno školstvo Garrone, 
bivši kanadski kardinal Leger (u intervievvu milanskom dnev- 
niku: »Corriere della sera«), a, više indirektno, i kardinal Dani- 
elou Suenens je, naprotiv, u uvijek novim interview-ima (na pr. 
»Catolic Voice«-u u Oklandu, »The Register«, 13. VII. 1969., 
konferenciji američkih redovnica u Notre dame-u, Ind., u lipnju 
1969., »The Register«, 22. VI. 1969., »Paris-Match«-u i »Figaro«-u, 
»Glas koncila«, 13. i 27. VII., pariškoj televiziji, »The Register«, 
31. VIII., »Glas koncila«, 28. IX.), uporno opravdavao i branio 
svoje stanovište. I na simpoziju evropskih biskupa u Churu, u 
švicarskoj, 7.— 10. srpnja o. g., došlo je do konfrontacije oko 
pluralizma. A mnogi predviđaju, da će i listopadski »biskupski 
sinod«, što počinje 11. listopada o. g., proteći prvotno u znaku 
polarizacije i sukoba oko te točke: pluralizma i »kolegijalnosti« 
u Crkvi. To mu je, — odnos između primata i episkopata: pravi 
pojam biskupske kolegijalnosti u Crkvi, — uostalom, jedna od 
glavnih točaka dnevnoga reda. 

DVOZNAČNE FORMULE. SUMNJIVE TENDENCIJE 

Nitko, a najmanje kardinal Suenens, — to treba lojalno 
konstatovati, — nije, ni iza koncila, u toj polemici upotreblja- 

vao formula, koje bi bile Očito u neskladu sa idejom papinskog 
primata u Crkvi ili bi Papi osporavale njegovu univerzalnu ju- 
risdikciju nad Crkvom. Poslije definicije, koju je o toj stvari 
donio još I. vatikanski sabor, bilo bi to padanje u herezu, u 
krivovjerje. Ali upotrebljavani su češće izrazi, koji se lako mogu 
krivo protumačiti. I sugerirano je, preporučivano je, koješta, 
što bi, — barem u daljim konsekvencijama, — moglo okrnjiti 
i, praktično, ograničiti tu Papinu univerzalnu jurisdikciju- odu- 
zeti joj mogućnost konkretne aplikacije i uspješnosti. 

IDEJE KARDINALA SUENENS-a 

Tako je po Suenens-u, — da opširnije citiramo ono najkarak- 
terističnije iz njegova Interview-a, — u današnjoj Crkvi »ten- 
dencija, koja u centru općenito prevladava, pa i poslije drugoga 
vatikanskog koncila«, »jako obilježena formalističkim, juridičkirn 
gledanjem na stvari«, »tendencija centralistička, juridička, statič- 
ka, birokratska i esencijalistička po naravi« (I., str. 5.). »Ti će 
ljudi biti skloni, pa makar se od toga branili, da mjesne crkve 
promatraju kao administrativne oblasti, biskupe kao jednostav- 
ne delegate i izvršitelje središnje vlasti, decentralizaciju vlasti 
kao opasnu predigru za neki prikriveni raskol« (I., 6.). A to je 
krivo. »Crkva je tijelo složeno od organa, koji su ustrojeni na 
različite načine; ona je zajedništvo Crkvi, koje tvore sveukup- 
nost katoličke Crkve.« — »U stvari, postoji istinski i kršćanski 
pojam jedinstva, koji uključuje opravdanu različitost, i netočan 
pojam jedinstva, koji priječi ili isključuje opravdanu različitost. 
Treba da prethodno dođemo do jasnoće o zaista katoličkom poj- 
mu jedinstva. Taj pojam nipošto ne uključuje maksimalno uni- 
formiranje ni koncentraciju svega u središtu. On po svojoj biti 
nosi sa sobom MNOGO DUBLJU RAZLIČITOST OD STANOVI- 
TIH POVRŠNIH RAZLIČITOSTI, KOJE SE PRIHVAČAJU: uklju- 
čuje duhovna, liturgijska, teološka, kanonska, pastoralna pod- 
ručja« (I., 7.). 

»Providnosna pomoć obećana Petru i njegovim nasljedni- 
cima nema oblika OSOBNOG božanskog nadahnuća (inspiracije), 
nego posebne prisutnosti (asistencije) u okviru normalnog odvi- 
janja funkcioniranja kolegijalnosti«. — »Sasvim je u logici dru- 
gog Vatikanskog koncila, da pojedine partikularne Crkve, — 
preko svojih biskupa sabranih na biskupskim konferencijama, 
— budu otvoreno i kolektivno konzultirane i da mogu surađi- 

vati u dokumentima, koji su od životnog interesa za svu Crkvu. 

/ TO TAKO, DA U TOM POSLU UZMU U POMOĆ NE SAMO 
SVOJE VLASTITE TEOLOŠKE KOMISIJE NEGO TAKOĐER l 
LAJIKE, KOJI SU KVALIFICIRANI U TIM PROBLEMIMA. 
To odgovara duhu Koncila i željama naših najboljih kršćana, 
koji su svjesni, da su u pravom smislu udovi CRKVE, KOJA 
JE: »SVI MI ZAJEDNO«. Vjerujem uostalom, da je od vrlo ve- 
like psihološke važnosti, da se OSIGURA ENCIKLIKAMA I VA- 
ŽNIJIM DOKUMENTIMA SVETE STOLICE PRIHVAT I UNU- 
TARNJE PRIANJANJE NARODA BOŽJEGA, to, da se ti tekstovi 
pred očima svih pojave kao plod široke suradnje Rima i parti- 
kularnih Crkava«. — »Zar treba reći, da bi oživotvorenje takve 
suodgovornosti poštivalo KARIZMU , KOJU JE SVAKI DOBIO, 
a vrhovni autoritet bi neokrnjeno sačuvao svoju?« (II., 9. 10.). 

Crkva gledana sa strane krsta, a ne više sa strane hijerar- 
hije pojavila se na taj način kao sakramentalna i mistička stvar- 
nost, PRIJE NEGO ŠTO JE, — TAKOĐER, — JURIĐIČKO DRU- 
ŠTVO. CRKVA TAKO POČIVA NA SVOJOJ BAZI: NARODU 
BOŽJEMU, MJESTO NA SVOME VRHU: HIJERARHIJI« — 
»Nije teško predvidjeti, da će KLER I VJERNICI U BUDUĆNO- 
STI IMATI AKTIVNIJU ULOGU U IZBORU BISKUPA, UOSTA- 
LOM KAO STO JE TO BILO I NEKOĆ«. 

»Već je vrijeme da postanemo svjesni, da je stari režim 
(Ancien Regime) svršen, a da se zato ne bacimo u parlamenta- 
rizam. U našim vijećima (prezbiterijalnim i pastoralnim) odluke 
se ne će usvajati pod pritiskom stranaka, glasovanjem većine 
protiv manjine«. — »MIŠLJENJE, KOJE ĆE U SKUPŠTINI IMA- 
TI NAJVEĆU TEŽINU, BIT ĆE MIŠLJENJE KOMPETENTNOG 
KRŠĆANINA, KOJI JE NAJBLIŽI GOSPODINU ISUSU, NAJ- 
OTVORENIJI PREMA NJEGOVOJ MUDROSTI i NAJVIŠE SPRE- 
MAN DA U PONIZNOSTI PRIHVATI NJEGOVO SVJETLO «. — 
» Auktoritet , ako hoće biti uspješan, mora zadobiti pristanak, a pri- 
stanak se ne može dobiti, ako zainteresirani nisu mogli sudjelovati 
bar u izrađivanju, ako već ne u donošenju konačne odluke«. — 
»Ti su svećenici, i ti lajici, u sadašnjem stadiju, prešli iz onoga 
stanja, koje je suviše često bilo uhodana pasivnost, u stanje svje- 
snog preuzimanja svoje suodgovornosti i svijesti o karizmama 
Duha Svetoga, koje oni imaju. Oni su dio jednoga svijeta, u ko- 
jemu je nestao nekadašnji autoritaristički legalizam: ZAKON 
ZA NJIH ZNACI ODREDBU RAZUMA, KOJA IMA VRIJEDNOST 

ZATO ŠTO JE UTEMELJENA, A KAD SE VIŠE NE VIDI RAZ- 
LOG UTEMELJENOSTI, DAJE SE PRIORITET ZAHTJFVIMA 
ŽIVOTA«. J A 

»Problem će se najviše zaoštriti, kad se i same biskupske 
konferencije jedne zemlje sučele s odbijanjem (u Rimu). To ne- 
izbježno stvara dojam, da centar blokira razvitak, da ne vjeru- 
je u stvarnu suodgovornost biskupa i da Il.vatikanski koncil nije 
postao život na razini kolegijaliteta. To je dramatično stanje, 
koje sapinje zalet pokoncilskog pastorala i intenzivira osporava- 
teljska strujanja, koja, per fas et nefas, propovijedaju politiku 
udara, stavljanja pred gotov čin. S jedne strane u Crkvi su 
potrebni red i zakoni. — S druge strane ŽIVOT NE ĆEKA 
UTVRĐUJU SE OBIČAJI NASUPROT ZAKONIMA, što minira 
autoritet na svim ravnima«. (III., 13., 14., 15., 16.). 

»Naše je zakonodavstvo bilo i jest u strahovitom zakašnje- 
nju prema razvitku života «. ... — »Suviše se dugo zaboravljalo 
loga živoga čovjeka, i sada se sa čuđenjem primjećuje, da su- 
vremeni čovjek nije više onaj od jučer, jednako tako ni društvo, 
u kojemu diše. U svijetu ultrabrzih promjena, gdje se dešava- 
ju stoljetne promjene svakih deset godina, opasnost zaostajanja 
jest velika.« — »Mi smo pred modernim svijetom s drugom 
antropologijom, s drugom ljestvicom vrednota, s drugim men- 
talitetom. Svjestan svoga osobnog dostojanstva, svojih ljudskih 
prava, svoje neotuđive slobode savjesti, čovjek i kršćanin iz 1969. 
stanovite postupke otklanja ili zahtijeva druge; u slučaju ospo- 
lavanja traži, da mu se sudi na ravnoj nozi otvoreno pred javno- 
šću.« — »Shvatiti ovo — značilo bi znatno pomoći, da se ubr- 
zaju koraci, da se SIMPATIZIRA SA ŽEĐU ZA AUTENTIČNIM 
KOD MLADIH, koji će sve više i više biti svijet sutrašnjice.« — 
DA BI SE SHVATILA, SILNA TEŽNJA, DA BUDE VIŠE ISTI- 
NE, VIŠE GIPKOSTI, OTVORENOSTI I PRILAGOĐENOSTI — 
TEŽNJA ZA EVANĐEOSKOM SLOBODOM BOŽJIH SINOVA — 
VALJA DOĆI DO SVIJESTI O TERETU TIH I ODVIŠE BROJNIH 
ZAKONA, SANKCIONIRANIH STRAHOM OD »SUB GRAVI«. 

Kakav bi se katalog smrtnih grijeha, nametnutih tokom vje- 
kova, dao sastaviti, a koji su iščezavali u razmjeru s boljim upo- 
znavanjem čovjeka, psihologije i stvarnog života!« .. . 

»Odviše je dobro poznata DUGA KALVARIJA NAŠIH NAJ- 
BOLJIH TEOLOGA, barem osumnjičenih, ako ne osuđenih u ime 
te teologije: Rahner, Congar, Marrav, de Lubac« . . . 

»Među pitanjima za reviziju bit će i položaj Kurije u Crkvi. 
Kanonisti, doista, postavljaju sebi pitanje, DA LI NAKON II. 
VATIKANSKOG KONCILA TREBA JOŠ PROMATRATI KURIJI 
JEDINO KAO PAPIN IZVRŠNI ORGAN ILI TREBA PROŠIRITI 
POGLED PA KURIJU SMJESTITI U PRODUŽETAK SVEUKUP- 
NOG BISKUPSKOG KOLEGIJ ALITET A, S PAPOM I POD PA 
PINIM RAVNANJEM.« . . . 

»Mi danas trpimo od očevidnog razilaženja između života i 
juridičkih pravila, koja više ne odgovaraju«. — »Autoritet će biti 
to više ojačan i efikasan, što više partikularne Crkve budu u 
mogućnosti, da same provode okvirne zakone u konkretnost . . 

»MI U OVAJ ČAS TRPIMO OD NEMOGUĆNOSTI DA PRIBAVI- 
MO POŠTIVANJE NEKIM OPĆIM ZAKONIMA, KOJI SU PRE- 
GAŽENI OD ŽIVOTA, ILI KOJI VIŠE NE ODGOVARAJU SI A- 
NJU KULTURNOG ILI RELIGIOZNOG RAZVITKA JEDNOG 
NARODA«. (IV., 19., 20., 21., 23., 24., 25.). 

»Ja zaista mislim, da će jednoga dana doći do toga, da se 
u svjetlu biskupskog kolegijaliteta revidira način izbora Pape«. 
»Danas se (u svijetu) te stvari odlučuju u sporazumu s naro- 
dom, kojim se upravlja, i to putem onih, koji su dobili povje- 
renje naroda. U Crkvi nije promjena »režima« još u potpunosti 
ostvarena. Govorimo o »režimu«, a ne o samom autoritetu kao 
takvom«. — » ĆOVJEK BI VOLIO, DA TO PITANJE JEDNOG 
DANA BUDE PROUČENO U SKLADU S MIŠLJENJEM BOŽJEG 
NARODA «. — »Isto se pitanje postavlja, kad se radi o kardi- 
nalskim imenovanjima, i svatko želi, da u dossieru figuru a mi- 
šljenje biskupske konferencije neke zemlje.« — »Traži se raspo- 
djela, koja će poštivati, koliko je moguće, ravnotežu među naci- 
jama ili kontinentima, uvijek prema njihovu stvarnom dopri- 
nosu cjelini«. — »Dopustite mi, da dadem još jednu misao. 
IJ RAZLIČITIM SE PUBLIKACIJAMA JAVLJA IDEJA, DA BI 
I SAM LAIKAT TREBAO IMATI NEKOGA UDJELA U IZBORU 
PAPE. Teško je zamisliti, kakvo bi bilo konkretno ostvarenje 
le želje. ČINI MI SE, DA BI RJEŠENJE, KOJE BI NAJBOLJE 
IZAŠLO U SUSRET TOJ U SEBI OPRAVDANOJ ŽELJI , BILO 
U TOME, DA SE DADE ŠTO BLIZI UDIO LAIKATU U IZBORU 
BISKUPA. Onda bi biskupi bili ne samo teološki nego i psiho- 
loški bolje priznati kao glasnogovornici naroda, kojemu ostaju 
na čelu«. (V., 27., 28., 29., 30.). 

»PITANJE STATUSA NUNCIJA UISTINU SE POSTAVLJA- 

0 tom se diskutira u mnogo zemalja.« — »Da se raskrči problem, 
treba razlikovati dvije funkcije nuncija. Jedna je diplomatska: po 
njoj je on ambasador Vatikanske države«. — »Druga je funkcija 
religiozna. Konkretno: on je decentralizirani član Kurije koji ima 
dužnost da na terenu bdije nad obdržavanjem kanonskih zakona 

1 da kontrolira biskupe. Povezivanje tih dviju funkcija stvara 
problem.« — »Funkcija ambasadora nije izvan problema. Zašto 
povjeriti tu funkciju svećeniku, biskupu...?« »NE BI LI BILO 
BOLJE DA SE TA FUNKCIJA POVJERI LAICIMA, kao što je to 
bilo u više navrata traženo sa strane koncilskih otaca? K tome 
pridolazi drugi problem. Diplomatska je funkcija nuncija često na 
krivim vratima. Ona uspostavlja dijalog s Rimom na razini politič- 
kih moći, a glas siromaha se ne čuje« — » Treba li uz nuncija 
postaviti nekoga novog ambasadora papina , ovoga drugoga kod 
siromašnih i kod nižih slojeva . . .?« »Religiozna funkcija postav- 
I ja još pitanja, ako uzmemo u obzir koncilsku teologiju o kolegi ja- 
litetu. AKO SINODA UISTINU USTALJUJE U TOM SMJERU, 
KAO ŠTO JE TO U NJEZINU PROGRAMU, ISTINSKE I DI- 
REKTNE KOMUNIKACIJE. UISTINU LOJALNE I BRATSKE 
VEZE IZMEĐU PAPE I BISKUPSKIH KONFERENCIJA, HOĆE 
LI BITI POTREBNO, DA SE I DALJE DRŽI STALNI NADZOR 
NIK KOD EPISKOPATA SVAKE ZEMLJE? NE BI LI BILO 
DOSTA, DA SE TAKAV POŠALJE, KAD SE RADI O KAKVIM 
DELIKATNIM POSLOVIMA? NE BI LI PASTORAL BIO DINA- 
MIČNIJI, EFIKASNIJI I PRILAGOĐEN IJ I, AKO BI BISKUPSKE 
KONFERENCIJE PREUZELE SVOJU ODGOVORNOST, U DI- 
REKTNOJ POVEZANOSTI S RIMOM, A NE POD KONTROLOM 
KOJA JE ČESTO DVOZNAČNA?«. »Takve mi se preobrazbe u naj- 
višoj mjeri čine poželjnima i hitnima«... 

»Budućnost Crkve u svakoj zemlji vezana je i uključena u 
izbor, što će ga on (nuncij) provesti među ljudima, koje će pred- 
ložiti za biskupe. Bilo bi dakle normalno, da nuncij bude do- 
maći čovjek, koji poznaje jezik zemlje i njezine običaje ; tim 
bi se izbjegli mnogi nesporazumci. Napokon bi trebalo da glav- 
na misija nuncija ne bude neka vrsta negativne policije, nego 
da ona ima pred očima održanje živih i punih povjerenja veza 
između centra i periferije u vidu izgrađivanja kraljevstva Božje- 
ga u stvarnosti novoga svijeta, kakav je naš. 

DOMAĆI NUNCIJ PO OBRASCU DRUGOGA VATIKAN- 
SKOG KONCILA, MOGAO BI IMATI MANDAT VREMENSKI 

OGRANIČEN.« — » Domaći nuncij ne bi bio vise konfiniran ti 
diplomaciju ili u juridizam. Danas nuncij djeluje kao biskup 
samo sporadično, nekako na silu, a da nije uklopljen u pasto- 
ralni rad zemlje. Prestao bi imati izgled »stranog tijela«, bio 
bi vitalno vezan :s Rimom. Njegova bi uloga izvanjskog nad- 
zornika bila uklonjena, ali bi ostao eharge d’affaires, ovla- 
šten i poslan da nadzire i pregleda tamo, gdje treba, pasto- 
ralno bolje osposobljen za svoju zadaću. Izašao bi iz ulo- 
ge, koja je previše isključivo birokratska i mogao bi, pre- 
ma potrebi, biti glasnogovornik biskupske konferencije kod 
vlade, kao i za sve međunarodne odnose, koji se danas protežu 
sve dalje i dalje.« (VII., 39., 40., 41.). 

»Postoje pobunjenici — koje ja ne bih nazvao u pravom 
smislu osporavateljima — to jest takvi, koji raskidaju s Crk- 
vom i koji je kritiziraju izvana. Ima i takvih, koji Se ne osje- 
ćaju dobro u juridičkim oblicima institucije, te je napuštaju 
bez buke. IMA TAKVIH KOJI OSPORAVAJU (>> CONTE.STENT «) 
V ETIMOLOŠKOM I TRADICIONALNOM SMISLU TE RIJEČI. 
KOJI SVJEDOČE UNUTAR CRKVE U IME EVANĐELJA I 'ZA- 
JEDNIČKE BAŠTINE, DA BI CRKVA POSTALA »BEZ MRLJE 
I NABORA«. Čak ako se i prigovori pokrivaju s prigovo- 
rima pobunjenika, ovdje se radi o sasvim drugoj stvari. Kao 
i oni, ali u Crkvi, oni vode postupak protiv juridizma, ali ne 
protiv prava; protiv 'autor Hat izmet, ali ne protiv autoriteta, pro r 
tiv legalizma, ali ne protiv zakona; protiv skleroze, ali ne protiv 
reda; protiv uniformnosti, ali ne protiv jedinstva. 

» NEZADOVOLJSTVO JE NAJOŠTRIJE S OBZIROM NA 
RIMSKU KURIJU .. .«. »Nije u pitanju, kod vjernih sinova Crk- 
ve, autoritet papin, nego »SISTEM«, KOJI PAPU DRŽI KAO 
ZATOČENIKA« i po kojemu on postaje solidaran sa svakom 
najmanjom odlukom rimskih kongregacija bez obzira, da li on 
potpiše ili ne potpiše u svoje ime neki dekret. Ono, što se 
želi, jest, da se uspije osloboditi i samoga Svetoga Oca iz 
sistema na koji se žalimo već kroz više stoljeća,, a da nismo 
uspjeli, da se iz njega oslobodimo i da ga potpuno preudesimo«. 
— »Primat Petrov suviše nam je drag, da bismo dopustili, da 
bude tako obeščašćen od sistema, koji mu toliko škodi, pred 
licem svijeta«. 

»U tom je čvor. Ne prigovara nam se, što smo kršćani, nego 
da nismo dosta kršćani. OSPORAVANJE JE, PRIJE 1 SVEGA. 

TJESKOBNI POZIV DA SE OSLOBODIMO SVEGA ŠTO U NA- 
ŠIM STRUKTURAMA I U NAMA SAMIMA NE ODGOVARA JE- 
DNOSTAVNOSTI, SLOBODI, KRŠĆANSKOM BRATSTVU. 

Za dobar broj onih, koji napuštaju ( svećeničku ) službu — 
ne za sve, dakako — PITANJE CELIBATA, KAKO GOD BILO 
U SEBI VAŽNO, NIJE PRVOTNO I IZVORNO KRUCIJALNO 
PITANJE; ONO, ŠTO JE U PITANJU, TO JE VJERODOSTOJ- 
NOST CRKVE, onakve, kakva funkcionira, kao svjedokinje Evan- 
đelja istine i ljubavi«. 

»Više nego ikada potrebno je da budemo ujedinjeni s Pet- 
rom da mu pomognemo da oslobodi Crkvu od svih zapreka 
koje stavljaju u opasnost sok i da se tješnje svežemo s njim. 

RIM JE KAO HRAST, KOJI JE NARASTAO VELIK. Hrast 
ie raširio svoje grane i ptice u njemu nalaze zaklon. ALI SU 
PARAZITSKE LI JANE OBUHVATILE DEBLO I SIŠU NJEGOV 
SOK. Drama je u tome što neki ljudi brkaju lijane s korom 
hrasta. Kora je dio drveta. Treba da onda bude čvrsta i solidna 
da bolje štiti sok. 

Ali sasvim je drugi slučaj lijana, to jest ZBRKANE HRPE 
STARINSKIH OBIČAJA, PROCEDURA, ZABRANA, koji škode 
drvetu i skrivaju ga pogledu. 

TREBA LI OČAJAVATI ŠTO VIDIMO DA ŽIVOT TRIUM- 
TIRA NAD SVIM TIM? Ne, kršćanin je čovjek vjere, a vjera se 
prelijeva u nadu, kao što se ona prelijeva u ljubav«... 

»Hodamo po pošljunčanoj cesti: to uključuje prašinu, ne- 
uspjeh, umornosti, ali je Učitelj tu, s nama, na našim emaus- 
kim putvima . . .« (VIII., 43., 44., 45., 46.). 

»Zašto bi se jedan kraj svijeta ili jedan zakon morali 
nametnuti svemu ostalome svijetu?« — » Lik svećenika, njego- 
va formacija (ne narav svećeništva), bit će različiti« u budućno- 
sti. (Interview pariškoj televiziji, »Glas koncila«, 28. IX. 1969.). 

RADIKALNIJI GLASOVI 

Ima među tim mišljenjima i tezama kardinala Suenens-a, 
uz mnoge dobre opservacije općega karaktera, i takvih, — vidi 
se to iz mnogobrojnih reakcija na njegov »Interview«, — koje 
ne bi svi bili spremni potpisati. Nekoje smo od njih i mi (deb- 
lje) potertali: izgledaju nam vrlo problematične; nijesu, čini 

nam se, u skladu sa tradicionalnim shvaćanjima Crkve o mje- 
stu, ulozi, naravi, hijerarhije i papinstva u Crkvi. Ne slažemo 
se s onima, koji ih smatraju prof etičnima, kao na pr. Theodor 
Hesburgh C. S. C., predsjednik univerze Notre Dame u South 
Bendu u Sjedinjenim Državama, kojemu je kardinal Suenens 
ni više ni manje nego »jedna vrst proroka u modernoj Crkvi« 
(»The Register«, 10. VIII. 1969.). 

Samo, ima ih, u Crkvi, i puno radikalnijih od Suenensa. 

[ puno jasnijih. Već urednik »Informations Catholiques Inter- 
nationales« i sugovornik kardinalov u »slavnom Intervie\v«-u, 
Jose De Broucker, u svom predgovoru »Interview«-u, aludira 
sasvim otvoreno na materije, na koje bi trebalo primijeniti kar- 
dinalove izjave. To su debate, a ponekad i krize, »što su se ti- 
jekom godine namnožile po različitim zemljama u vezi s »Vje- 
rovanjem« Pavla VI., sa zakonom svećeničkog celibata, s encik- 
likom »Humanae vitae«, s liturgijskim pokusima ili teološkim 
istraživanjem« (»Dotrajalo i živo u Crkvi«, str. 3.). A u Americi 
bivši isusovac Eugene Bianchi nije uopće zadovoljan s onim, što 
Suenens traži. On u svom članku u »Commomvealu« od 16. V. 
1969., pod naslovom »Resistance in the Church« (»Otpor u Crk- 
vi«), otklanja Suenensove sugestije za, zakonitu, akciju unutar 
Crkve, pa pledira za onu nasilnu, uz uključenje »štrajkova, eko- 
nomskog bojkota, strategijske desorganizacije (»strategic disrup- 
tion«) i obrazovanja skupina za presiju (»the maintenance oj 
organizations as pressure groups«), — » Oblici kreativnog otpora 
akcijom valja da nadopune intelektualno-teološku obnovu. Ka- 
tolički se sistem može izmijeniti jedino, ako se kler i lajikat 
nauče mudroj upotrebi protunasilja (»the vvise uses of counter- 
vailing power«), jer »koncentracija nasilja (u Crkvi) bliži se već 
apsolutnome« (»power concentrations approach the absolute«). 
Bianchi se očito u toj stvari više slaže sa engleskim apostatom 
Charles-om Davis-om nego sa kardinalom Suenensom. Jer i Da- 
viš se je javio u debati, tokom svibnja o. g., u polemici (ili 
javnoj raspravi) s p. Gregorv-jem Baumom u Minneapolisu (u 
Sjedinjenim Državama). Njegova je teza, da je kršćanstvo već 
toliko nepopravljivo kompromitirano onim, što su s njega krš- 
ćani učinili, da protiv toga nema drugoga lijeka nego čišćenje 
rušenjem (»purification of a destruetion«). Daviš preporučuje 
i proriče u tu svrhu seriju gerilskih akcija (»series of guerrilla 
actions«) od strane malih četa kršćanskih aktivista, koji će for- 

mirati okosnicu religiozne obnove, »dok situacija ne postane 
potpuno nemoguća, pa se mogne pojaviti nešto novo« (»The 
Register«, »Roads to Renewal: Evolution or Revolution«, 8. VI. 
1969.). Drugi su više za »prioritet zahtjevima života«, za »utvr- 
đivanje običaja nasuprot zakonima« i za »triumf života« nad 
dotrajalim strukturama i nad »zakonima, koji su pregaženi od 
života«. Tako francuski žurnalist i reporter katoličkog dnevni- 
ka »La Croix« u Parizu, Jacques Duquesne, u svojoj knjizi: 
»Crkva bez svećenika«, predviđa, da će se savremena kriza 
zvanja u Crkvi riješiti jednostavno »deklerikalizacijom«. Klera 
će kao posebnog staleža praktično nestati. Njegovu će službu 
velikim dijelom preuzeti svećenici s drugim glavnim zanima- 
njem (»part-time priests«, na engleskom), pa i oženjeni ljudi 
drugih profesija, na pr. iz trgovine i industrije, a celibat ne će 
više biti obvezatan (»Redefining the Priesthood«, recenzija en- 
gleskog prijevoda te knjige po Bernardu Murchland-u, s pred- 
govorom isusovca Fichtera; »The Register«, 13. VII. 1969.). A 
nije daleko od te ideje ni predavač na našem ovogodišnjem 
»Svećeničkom danu« u Zadru, E. Pin, teološki profesor za so- 
ciološka istraživanja sa rimske »Gregorijane«. Po njemu će u 
doglednoj budućnosti svećenika između sebe birati vjernici, 
bez obzira, kojoj profesiji pripada i je li oženjen ili neoženjen, 
a glavna će mu kvalifikacija biti »zrelost i stvarna sposobnost 
da okuplja i predvodi zajednicu, posebno u bogoslužnim sastan- 
cima«. »Sve druge funkcije, koje svećenik danas obavlja, preu- 
zeli bi profesionalni visokospecijalizirani lajici« (»Plodan sve- 
ćenički dan u Zadru«; »Glas koncila«, 10. VIII. 1969.). Ima i bi- 
skupa, pa nijesu protivni, da se i mimo Rima provode »refor- 
me«. Kanadski biskup od Victorije, Remi de Roo, govoreći na 
anglikanskoj generalnoj sinodi, ovoga ljeta, zalagao se je na 
veliko za zajedničko pričešćivanje svih kršćana, koje Rim ot- 
klanja, pa je, spominjući sve veći pritisak za interkomuniju i 
sve češće povređivanje sadašnjeg zakonodavstva, koje to zabra- 
njuje, postavio slušateljima pitanje: »Zar nije moguće, da je 
taj porast nepoštivanja sadašnjih struktura jedno proročko 
znamenje?« (»Is it not possible that this mounting diregard for 
present struetures may be a prophetic sign?«), a onda i for- 
malno aludirao na mogućnost, da se biskupi u toj točki distan- 
ciraju od Vatikana. Negativni stav Vatikana u toj stvari »ne. 
oslobađa lokalnih biskupa od njihovih odgovornosti s te strane« 
(«does not relieve local bishops of their responsabilities in 

this regard«). »The Register« popraćuje tu njegovu izjavu pri- 
mjedbom, da biskupovo insistiranje na lokalnim odgovornosti- 
ma i lokalnoj inicijativi dolazi od njegova uvjerenja, kako su I f 

potrebne radikalne promjene u upravi Crkve, pa citira njegove 
riječi: »Kršćani su danas svjesniji karizma i darova, koje sva- 
ko udo može osobno doprinijeti izgradnji Kristova tijela na 
zemlji« (»The Register«, 31. VITI. 1969.), Pa i u pitanju izbora 
Pape mnogi su puno rezolutniji od Suenensa. Kardinal Sue- 
nens izrijekom kaže, u VI. točki svoga »Interview«-a, da njemu 
»pitanje o nacionalnosti pape izgleda savršeno sekundarno«. »Bez 
obzira na to, da li je Talijan ili Netalijan, ono, što je važno, to 
je funkcija u samoj sebi, promatrana u svjetlu Drugoga vati- 
kanskog koncila i novih situacija u Crkvi i u svijetu«. Kardinal 
pozitivno ocjenjuje i duhovnu širinu Rima. »Rim ima«, veli. 

»smisao za univerzalno i zaokruženiju viziju, koju je dobro 
upoznati i koja će ne jedamput pokazati složenost problema, 
koji s lokalnog gledišta izgleda jednostavan«. I o Pavlu VI. on 
vrlo toplo govori, svejedno što su ga izabrali rimski kardinali. 

No Bernard Haring, — uvijek još uz svoje ideje o »poencikličkoi 
Crkvi« (iz magnetofonski snimljenog predavanja na liturgijsko- 
biblijskom institutu u Canon City-ju), o »oslobođenju Paoe od 
raničenosti začahurene kurijalne manjine« i o »ponovnoj uspo- 
stavi kolegijalnog auktoriteta« (»The Register«, 10. XI. 196J* t, 
nije ni izdaleka tako tolerantan. Njemu je glavno, da se bira 
i odlučuje odozdol. On, bez imalo širega horizonta, peremn- 
torno đekretira: »Budu li kardinali, najvećim dijelom starci, 
trećinom Talijani, birali slijedećeg Papu, Papin će se ugled sma- 
njiti. Ako episkopati širom svijeta izaberu najboljega muža, on 
će biti čovjek od snage i predstavljat će jednu sasvim drukčiju 
figuru (»he will be one of vigor and \vill mean a totallv dif- 
ferent image«). A ako biskupi jedne dijeceze budu izabrani od 
klera i naroda, tada će novi Papa, izabran od takvih biskupa, 
reprezentirati u isto vrijeme Božji narod i novu snagu« (Citat 
u članku: »Demccracv in the Church« od Dr-a P. Halletta; 

»The Register«, 31. VIII. 1969.). A još je manje tolerantan Dr. 

TI. Kueng, i ako i on hvali Intervievv kardinala Suenensa. Kueng, 
na primjer, u jednomu svome članku u pariškom »Le Monde«-u 
ovako piše o skorom biskupskom sinodu u Rimu: » Taj sinod 
ima za cilj da ojača rimski sistem, pa čovjeku pada na pamet 
analogija sa moskovskim sastancima iza Praga, kao, krivim, 
uzorkom monolitnog jedinstva biskupa iz čitava svijeta« (»to 


refleet, falselv, the monolitbic unitv of Bishops from ali over 
the vvorld«), »Tip Pape, koji se ocrtava u intervieivu kardinala 
Suenensa, morao bi biti čovjek, čije bi shvaćanje Crkve bilo 
potpuno evanđeosko, a ne juridično, jormalistično, statično 
i birokratsko«. » Prvi vatikanski sabor morao bi biti revidiran 
i upotpunjen u svjetlu Evanđelje.« (Citat iz članka Dr-a P. Hal- 
letta: »The ariš of Dr. Kueng«; »The Register«, 7. IX. 1969.). 

KAKO NA PLURALIZAM U CRKVI GLEDA PAPA? 

U KOJEMU JE SMISLU ON LEGITIMAN? ' 

Pavao VI., uvijek oštrouman, ali uvijek i na straži prema 
svemu, što se događa u Crkvi, zlu i dobru, reagirao je prompt- 
no i na ove ideje o pluralizmu u Crkvi. I više puta. Jednom 
i »ex professo«: u generalnoj audijenciji od 14. svibnja o. g. 
»Glas koncila« od 15. VI. o. g. opširno je ekscerpirao taj njegov 
govor. Zakoniti pluralizam Papa i priznaje i brani, kao postulat 
i konsekvenciju mnogovrsnosti svijeta, života, životnih oblika. 
I u Crkvi je on opravdan. »Na polju Crkve«, kaže on, »višestru- 
kost njezinih doktrinalnih sastojaka, hijerarhijskih, obrednih, 
moralnih, ne može se drugačije izraziti osim pluralističkim ob- 
licima i riječima. Pažljivo poštivanje, što ga naša religija uka- 
zuje svakom momentu, svakom dijelu, svakom činu svojih sa- 
stavnih dijelova, kako božanskih, tako i ljudskih, traži, da se 
izbjegava svako pojednostavljivanje, koje bi sve izjednačilo i sve 
umrtvilo.« — »Pluralizam je najprije u samim stvarima, zatim 
u pojmovima i u riječima.« — »Pluralisti smo zato, što smo 
katolici, zato, što smo univerzalni, zato, što ništa ne ograničuje 
naš pogled na stvarnost, na istinu . . .«. Posebno je Papa to ilu- 
strirao na novom pluralizmu liturgije, ali je izrijekom spome- 
nuo i pluralizam u crkvenoj organizaciji i teologiji. I tu je 
on u načelu dopušten i opravdan. »Pluralizam se vidi i u časti, 
koja se pridaje svakome biskupu, svakoj lokalnoj Crkvi, svakoj 
pametnoj djelatnosti katoličkih laika. On je u opravdanosti i 
različitih izraza teološke znanosti u odnosu na jednu istinu, koja 
ie objavljena i definirana od crkvenog učitelj stva«. — »Možemo 
govoriti i o pluralizmu u teologiji«. (»Glas koncila«, 15. VI. 
1969., str. 2. i 3.). 

Zabilježena je i komentirana i Papina izjava o načelnoj 
legitimnosti pluralizma pred afričkim biskupima, na njihovu sim- 
poziju od 31. VIII o. g., u Kampali, u Ugandi. Iza kako je na- 

glasio, da i afrička »Crkva treba da u prvom redu bude kato- 
lička«. — »To znači, da sva mora biti utemeljena na istovjetnoj, 
bitnoj i ustrojstvenoj baštini iste Kristove nauke, ispovijedane 
izvornom i autoritativnom predajom jedine i prave Crkve«, — 
i da »nije dobra svaka religioznost, nego samo ona, koja tu- 
mači Božju misao prema učenju apostolskog učiteljstva, koje je 
ustanovio jedini učitelj Isus Krist« - — »Nismo mi izumitelji svoje 
vjere, mi smo njezini čuvari«, — Papa tu ističe, baš kao i u 
svojoj poruci afričkim narodima (»Africae terrarum«) od 29. X. 
1967., da »način izražavanja jedine vjere može biti mnogostruk, 
i prema tome izvoran i usklađen s jezikom, stilom, sklonostima, 
duhom i kulturom onoga, koji ispovijeda ovu jedinu vjeru. U 
ovom je smislu mnogolikost zakonita, čak željena. Prilagođi- 
vanje kršćanskog života na polju dušobrižništva, obreda, pou- 
čavanja, čak i na području duhovnosti, ne samo da je moguće, 
nego ga Crkva potiče. To pokazuje, na primjer, liturgijska ob- 
nova. U tom smislu vi možete i morate imati afričko kršćanstvo«. 
(»Papa afričkim biskupima«, »Glas koncila«, 10. VIII. 1969.). 

»VJERA NIJE PLURALISTIČKA« 

Međutim ovo insistiranje Papino na zakonitom, »legitim- 
nom«, pluralizmu u Crkvi očito pretpostavlja, da postoji i jedan 
nezakoniti, ilegitimni, krivi, pluralizam u Crkvi. Pluralizam, koji 
Papa otklanja i zabacuje. A nama se čini, da nije teško pogoditi, 
na koji »pluralizam« Papa pritom misli. 

Misli prije svega na đogmatičko-moralni pluralizam, za 
kakav se, na primjer, oduševljavaju mnogi u Holandiji, pa i 
drugdje, među »novim teolozima«. Izlaze sa tezama, koje očito 
protuslove onome, što je Crkva vjerovala u prijašnjim stolje- 
ćima i što ona i danas vjeruje i uči, — u prvom redu kroz 
usta papa, — pa neće da taj svoj stav retraktiraju ni na for- 
malan zahtjev Rima. A opet sebe smatraju ortodoksnim katolici- 
ma, a svoj nacionalni katolicizam najboljim i naj evanđeoski j im. 
imaju »svoju« verziju kršćanstva, kaošto i Rim ima svoju. A 
tako i treba da bude, kažu. Pluralizam, emulacija, natjecanje, 
upotpunjivanje, ispravljanje, sloboda. Kako u svjetskim zna- 
nostima postoje škole, sistemi, teorije, koje jedna drugoj pro- 
tuslove i jedna drugu korigiraju ili i likvidiraju, tako to valja 
da bude i na području vjere. I tu vrijedi zakon evolucije i 
dijalektike. 


Bezbroj se je već puta Papa oborio u svojim govorima na 
taj dogmatički pluralizam i na koketiranje s njim kod nekih 
novih teologa. Uvijek ozbiljnije zvone njegove opomene. I u 
govoru od 14. svibnja aludira on na to bez ikakve dvoznačnosti. 
»Ali ne bismo bili vjerni istoznačnosti Božje riječi, ne bismo 
bili vjerni učiteljstvu, koje iz nje proizlazi, ako bismo sebi 
prisvajali slobodu subjektivnog tumačenja, ako bismo određenu 
nauku podlagati kriterijima svjetovnih znanosti, još manje na- 
činu javnoga mnijenja, ukusima i zastranjivanjima spekulativ- 
nog i praktičnog mentaliteta suvremene književnosti. Znamo, 
koliko je katolička Crkva odlučna, kad je riječ o našim od- 
nosima s Kristom, s Predajom, sa sudbinom našega spasenja. 
Vjera nije pluralistička. Vjera je vrlo osjetljiva i zahtjevna, 
i kad je riječ o skupu izraza, u kojima je izražena. Crkva budno 
pazi, da riječi, kojima se vjera izražava, ne iznevjere bitne 
istine«. (»Glas koncila«, 1. c.). 

Eto, vidimo i iz ovih Papinih riječi, da je Crkva na polju 
đogmatičkog pluralizma i danas jednako ekskluzivna i stroga, 
kako je bila u vrijeme sv. Pavla, koji je govorio: »Ako vam 
tko stane navješćivati drukčije Evanđelje, mimo onoga, što 
ste ga primili, neka bude proklet!« (Gal 1, 9.) i postavljao, posve 
u skladu sa Gospodinom i sa Evanđeljem (Mat 24, 35.), svoju 
tezu: »Jedan Gospodin, jedna vjera, jedno krštenje!« (Ef 
4, 5.). 

LEGITIMNI PLURALIZAM ORGANIZACIJE. 

NJEGOVE GRANICE 

A onda, ni svakoga organizacijskog i strukturalnog plura- 
lizma Papa očito ne prihvaća. Nije on, sigurno, protiv organi- 
zacijskog pluralizma u nebitnome: u liturgijskim običajima, 
u pastoralnim uzusima, u disciplinskim propisima, koji nijesu 
sankcionirani za čitavu Crkvu. Takav pluralizam, čuli smo, on 
mladoj afričkoj Crkvi ne samo dopušta, nego i preporučuje: 
stavlja joj ga u dužnost. I s pravom! Crkvi je organizacijski 
pluralizam, — Papa to, samo drugim riječima, i sam kaže, — 
tradicija. Oduvijek su u njoj pojedini krajevi i dijeceze imale 
svoje partikularno, lokalno, — regionalno, provincijalno, 
dijecezansko, — zakonodavstvo. I kanonsko pravo uvijek 
s tim računa i to spominje. A pogotovu je Crkva u svakoj na- 

čiji i svakom kraju imala svoj kolorit. Ono nešto, što se je u 
nju bilo, — potpuno prirodno, spontano, konaturalno, — pre- 
točilo iz duha naroda, među kojim je živjela. Uvijek je, u sva- 
koj katoličkoj zemlji, pomalo drukčija religiozna psihologija; 
uvijek je u ponečemu drukčije i subjektivno doživljavanje re- 
ligije; uvijek je drukčiji način vanjskog religioznog izražavanja 
i reakcije. Sve je, u izvjesnu smislu, specificirano i individua- 
lizirano: sve je impregnirano genijem dotične nacije. A ne pro- 
tivi se to nimalo jedinstvu vjere. Vjeru i Crkvu to samo jača. 
Stvarno su to uvijek i zajednički kapitali kršćanstva: dopri- 
nosi pojedinih naroda i skupina u opću riznicu Crkve. Crkva 
se tim i objektivno koristi i bogati. Svi postaju dionici i uče- 
snici onoga, što netko od njih ima. Izmjenjuje se to i komuni- 
cira. Nitko toga ne može zanijekati. Notorno je. čitav je crk- 
veni život pun elemenata, za koje se, historijski, sigurno zna, 
da vuku korijen iz jedne lokalne Crkve ili kraja. Još u starome 
kršćanstvu Istok je primao od Zapada i Zapad od Istoka; Sje- 
ver od Juga i Jug od Sjevera. Putovale su svetkovine, pobož- 
nosti, liturgijski običaji, pastoralne prinove, organizacijske she- 
me, iz jednoga kraja u drugi, s jednoga kontinenta na drugi. 
Zna se kolijevka Božiću; zna i sakramentalnim blagoslovima, 
zna i procesijama i Euharistij skini kongresima, zna i krunici, 
i Križnome Putu, i Marijinim kongregacijama, zna i pojedinim 
tipovima crkvenog ruha, zna i arhitektonskim crkvenim sti- 
lovima, zna i asketskim i teološkim školama, zna i organiza- 
cijskim posebnostima: na Istoku i krupnim. A danas je sve to 
sviju nas: katoličko. Tko je god putovao svijetom, sjetit će se, 
kako bi mu, već kod prvoga koraka u crkvu u stranom kraju, 
udarilo u oči sad ovo, sad ono, — lijepo, značajno, pobudno, 
— čega u njegovoj domovini nema. 

To je taj »legitimni« organizacijski pluralizam u Crkvi, koji 
Papa priznaje. I koji svatko mora priznati, ako je imalo inteli- 
gentan i intuitivan. Mnogovrsna je milost Božja (1. Petr 4, 10.; 
Ef 3, 10.)! A ljudi, pa ni vjernici, nijesu opeke. Ni narodi nijesu 
opeke. Narav stvari traži i u Crkvi organizacijski pluralizam. 
A, razumije se, taj se pluralizam može onda još dalje kulti- 
jH virati, pa i intenzivirati, doklegod ne ugrožuje jedinstva, viših 
interesa i bitnog ustrojstva Crkve. Ubrzan tempo i sve bujniji 
razvitak modernog života i modernih komunikacionih sredstava 
danas samo još aktualizira taj proces i čini ga još logičnijim. Sve 

brze dolazi do diferencijacija, ali onda, dakako, i do komuniciranja 
i sinteze. Posebno, raznolično, pretvara se u opće. Drugim 
riječima: svi mi imamo pravo na svoje posebnosti, ali svi imamo 
i dužnost, da ih ne monopoliziramo. Mogu ih od nas preuzeti 
i drugi, ako hoće i ako im se sviđaju. No zato ih ne smijemo 
nikome silom nametati. A ne smijemo ih ni apsolutizirati, na 
štetu svekatoličke crkvene zajednice. Nitko nema prava, da se 
njima izolira od opće Crkve ili da njima osporava ili onemo- 
gućuje njezino normalno funkcionisanje. Ni njezino jedinstveno 
učenje. Ni njezinu hijerarhijsku konstituciju i organizaciju. 
Konstituciju i organizaciju, koja, na prvom mjestu, uključuje 
univerzalnu jurisdikciju i primat, ne samo časti, nego i vlasti, 
Svete Stolice, rimskoga biskupa, Pape. 1 njegov, autentični i in- 
falibilni, magisterij. 

Pluralizam, koji bi u to dirao, Papa ne priznaje. Njemu je 
on ilegitiman, baš kaošto je ilegitiman i onaj dogmatičko-mo- 
ralni. I on ugrožava temelje Crkve: ne direktno one doktrinalne, 
ali zato one konstitucionalne i strukturalne. A to se svodi na 
isto. Bitna je konstitucija Crkve u nas katolika dogma. I pa- 
pinski je primat dogma. I Papin infalibilitet: u stvarima vjere 
i morala. I njegova univerzalna i direktna jurisdikcija nad či- 
tavom Crkvom: vjernicima, svećenicima, biskupima. Iza I. vati- 
kanskog sabora ne samo nedefinirana, nego i definirana dogma. 

PRIMAT i PLURALIZAM. PAVAO VI. DISTANCIRA SE OD 
SUENENSOVIH SUGESTIJA 

U tom je i čtav spor između Rima i kardinala Suenensa 
i njegovih sumišljenika: pristaša pretjeranog organizacijskog 
pluralizma. Spor, u kojemu se je Papa, Pavao VI., posve otvo- 
reno i načelno, distancirao od Suenensa. I riječima i djelima. 
U odgovoru na pozdrav i adresu kardinala Tisseranta, kao de- 
kana kardinalskog zbora, uoči Ivandana, civilnog imendana 
Papina, 23. VI. o. g., — pozdrav, u kojemu je kardinal aludirao 
i na neke »netočne doktrinalne i historijske perspektive, neke 
nopćavajuće kriticizme, nepravedne i neobzirne, — a svi znadu, 
da je mislio prvotno na Suenensov »slavni Interview«, — Papa je 
spomenuo i »teškoće, koje kriju ozbiljne opasnosti za Crkvu Božju 
i sačinjavaju tešku odgovornost za one, koji ih uzrokuju «, — » neke 
od njih potječu od krivih tumačenja tradicionalnog crkvenog 
učenja i od izvjesnog manjka povjerenja u nas kod nekih od 

naše braće biskupa«, — te predstavljaju »slabljenje osjećaja 
pravovjerja« i »izvjesno rašireno nepovjerenje prema vršenju 
naše hijerarhijske službe«, pa je dodao, da ne može biti neosjet- 
ljiv »na kritike, ne sve točne, i ne sve pravedne, i ne uvijek 
obzirne i uputne, koje s raznih strana upravljaju ovoj Apostalskoj 
Stolici, pod lakše ranjivim nazivom Rimske kurije«. (»Glas kon- 
cila«, 13. VII. 1969.; »The Register«, 6. VII. 1969.). A činom je 
Papa to najočitije pokazao svojim konkretnim postupcima i na- 
stupima. On i dalje neposredno intervenira u aktualnim crkve- 
nim problemima: i u Braziliji, i u Meksiku, i u Sjedinjenim 
Državama, i u Holandiji, i u Italiji, — karakteristično je s te 
strane, da je Papa preko državnog tajništva urgirao, da pau- 
linisti, izdavači najpopularnijeg katoličkog časopisa u Italiji: 
»Familia christiana«, ne objelodanjuju Suenensova Intervievva, 
ali da su ga oni, u stilu vremena i novih shvaćanja o crkvenom 
auktoritetu, ipak objelodanili (i u brošuri), pa se je Papa na 
njih javno potužio u jednoj audijenciji, podsjetivši ih, da će 
imati veliku zaslugu pred Bogom, ako budu u svom izdavačkom 
radu slijedili direktivne orijentacije crkvenog auktoriteta (»The 
Register«, 13. VII. 1969.); — on i dalje imenuje i zadržava na 
biskupskim stolicama i biskupe, kojima su »kler« i »narod« od- 
glasali »nepovjerenje«; on, ni ne čekajući biskupskog sinoda, 
izdaje, 24. VI. o. g., Motu proprio »Sollicitudo omnium Ecclesi- 
arum«, o papinskim nuncijima i delegatima, u kojemu tu insti- 
tuciju, u bitnosti, sankcionira i za budućnost; on svoj kardinalski 
zbor i dalje popunjuje i pomlađuje, i to po svom slobodnom, 
diskrecionom, izboru; on brani raison i auktoritet svoje kurije 
i gleda u njoj organ i atribut svoje osobne i neposredne juris- 
dikcije i nadzora nad svim lokalnim crkvama. 

PAPA IMA PRAVO 

A Papa, kao uvijek, i u ovoj stvari ima pravo. Nije to samo 
izraz njegova formalnog auktoriteta. To je i dokumenat njegove 
dalekovidnosti i prosvjetljenja: onoga prosvjetljenja, koje mu 
je zagarantirano Kristovim obećanjima Petru. 

Pustimo zasada po strani ulogu teologa u učenju Crkve, 
i ako je ta kvestija, po svojim implikacijama i konsekvencijama, 
možda presudnija od svih ovih drugih, direktno organizacijskih; 
i ako ona od svih njih najviše zadire u dogmatiku! Ostanimo 
samo kod onoga, o čemu se trenutačno vodi otvorena bitka! 

Bi li za katoličku Crkvu bilo dobro, da se i u njoj više 
osamostale lokalne, nacionalne, Crkve? Da se što više crkvenih 

pitanja, — doktrinalnih, strukturalnih, disciplinarnih, prenese 

u kompetenciju dijeceza i regija, a da ih sve manje ostaje u 
rukama Pape? Da biskupi postanu jači, a Papa slabiji. Da Papa 
bude, bitno više nego dosada, upućen na mišljenje, informacije, 
dobru volju, savjest, episkopata i biskupa. A, razumije se, i 
njihove okoline. Jer, i odviše je jasno, da bi se u tom slučaju 
mjesto rimske kurije stvarale druge, nacionalne i dijecezanske, 
»kurije«: »sabori«, »vijeća«, teološke skupine i škole. 

Bi li za katoličku Crkvu bilo dobro, da Papa likvidira svoju 
razumije se, i o skidanju) biskupa, mjesto Pape, stanu odluči- 
vati biskupske konferencije ili, dapače, dijecezanski kler i kato- 
lički lajici sa terena? 

Bi li za katoličku Crkvu bilo dobro, da Papa likvidira svoju 
kuriju, kardinalski kolegij, svoje osobne delegate u državama 
i zemljama, odnosno pri nacionalnim episkopatima, pa da se u 
upravi Crkvom osloni isključivo na predstavnike biskupa, koje 
bi konzultirao, na redovitim ili periodičnim sinodima, dok bi sa 
biskupima sa terena općio samo direktno, odnosno preko jed- 
noga od njih, a sa vladama samo preko biskupskih konferen- 
cija, ili preko lajičkih delegata, uzetih sa područja države, pri 
kojoj bi bili akreditirani? 

U Rimu se, očito, svemu tome protive. Ocjenjuju to nega- 
tivno. Insistiraju, i formalno i virtualno, na Papinoj neposred- 
noj kompetenciji u svim tim stvarima. Na njegovim tradicional- 
nim prerogativama u upravi Crkvom. S mogućnošću, da, u svakom 
času, intervenira u crkvenom životu bilo kojega kraja, kad mu 
se to učini potrebno ili zgodno. On neće da tih svojih ovlasti 
žrtvuje nikakvu organizacijskom pluralizmu u Crkvi. A on do- 
bro zna i, zašto. 

ZAŠTO? »PUNCTUM SALIENS« 

Nije to s njegove strane otimanje o čast i o prstiž. To je 
borba za autentičnu strukturu Crkve: strukturu, koja jedino, 
u potpunosti, odgovara evanđeoskoj definiciji Petrova mjesta u 
Crkvi i historijskim putevima Providnosti s papinstvom kroz 
stoljeća, odnosno s ispravno shvaćenim interesima jedinstva 
i kompaktnosti Crkve. U tome je u ovoj stvari »punctum sali- 
ens«. Dokle smiju i mogu da idu organizacijska decentralizacija 

i pluralizam u katoličkoj Crkvi, a bez štete po njezino jedin- 
stvo i kompaktnost? A dokle opet moraju ići Papine ovlasti: u 
kojemu opsegu i u kojim formama vrši on svoju univerzalnu 
jurisdikciju nad čitavom Crkvom? što je u tom pogledu bitno? 
Ili, ako nije bitno, što je korisno i poželjno? 

Vratimo se s te strane 11 a principe i na iskustva! 

Papa po našim katoličkim shvaćanjima nije samo pred- 
sjednik zbora, kolegija, biskupa. On je i njegova auktori- 
t a t i v n a glava. Papa je, Petar je, temelj Crkvi; ključar Bož- 
jega kraljevstva; njegov suveren, koji sve probleme Crkve, u 
zadnjoj instanciji, individualno i besprizivno, »veže i razrješuje« 
(Mat 16, 18.). On je onaj, koji utvrđuje braću, — i svoju apo- 
stolsku braću, — kad se pokolebaju duhom (Luk 22, 31. 32.). 
On, kao pastir, ravna ne samo jaganjcima nego i »ovcama«, sta- 
rješinama Crkve (Iv 21, 18.). Uz tu je Petrovu, Papinu, funkciju 
organski povezana sudbina Crkve; njom je uvjetovana njezina 
nesavladivost i nepogrješivost. Mora ona stoga biti i univerzalna, 
i široka, i ekspeditivna, i pokretna. A zato je Papi potreban 
i izvršni aparat, koji mu je uvijek na oku i jedino o njemu 
ovisan; zato su Papi potrebne i direktne informacije, iz pouz- 
dane i prve ruke; zato vrhovna odluka u svim dalekosež- 
nim i delikatnim stvarima mora biti u njegovim rukama. A 
nitko ne će reći, da, na primjer, izbor i imenovanje biskupa nije 
stvar od najpresudnijega značenja za život Crkve u jednome 
kraju, ni da rizici, u slučaju promašena izbora, ne mogu biti 
i fatalni. Ali i da informacije, koje o nama daju drugi, nezaintere- 
sovani, nijesu obično sigurnije i objektivnije od onih, koje mi 
dajemo sami o sebi. Ali i da se lakše ne drže pod kontrolom 
ljudi, koji su blizu, nego oni, koji su daleko. Sve je to katolič- 
koj Crkvi i Svetoj Stolici još odavna izđiktovalo i praksu pa- 
pinske kurije, i praksu papinskih poslanika i legata, i praksu ne- 
posrednog imenovanja biskupa iz Rima: dakako na temelju sa- 
vjesno prikupljenih informacija sa terena. 

A ni u jednoj od te tri točke nije iskustvo dementiralo in- 
tuicije Crkve. Ne treba previše ni mašte ni pameti, da čovjek 
sebi predstavi, kamo bi Crkvu odveo sistem lokalnih suvereni- 
teta: individualnih ili kolektivnih, svejedno. Ni kamo bi je od- 
vela rascjepkanost u bitnoj disciplini. Ni kamo bi je odvela 
zatvorenost i izoliranost pojedinih Crkava i željezne zavjese, 
kojima bi se one ograđivale. Ako ikada, na pozadini današnjih 


događaja i vrijenja u Crkvi lako je to predvidjeti Odmah bi- 
smo dobili Crkve bez celibata, bez Marijina štovanja, bez (auri- 
kularne) ispovijedi, bez svećeničkog reda i hijerarhije: od plu- 
ralizma organizacije došli bismo brzo i do pluralizma vjero- 
vanja i dogme. I odmah bi demagogija i nekvalifikovane klike 
namještale i skidale biskupe i napunile crkveni život eksperi- 
mentima, strankama, anarhijom. Dobro je, baš ovih dana, netko 
iz inozemstva napisao, da je najžalosnije doba po Crkvu i po 
papinstvo bilo ono od 9. do 11. stoljeća, dok je rimski puk, — 
u stvari razne plemićke obitelji, — birao Papu: do bule Ni- 
kole II: »In nomine Domini« iz g. 1059., kojom je uveden izbor 
Pape po kardinalima, a onda doba francuske revolucije, kad 
su opet pokušali nanovo mesti tu praksu. Vratila bi se, samo 
u drugoj varijanti, u Crkvu vremena prije Grgura VII., vre- 
mena investiture i Staufovaca. I odmah bismo mjesto jednog 
infalibiliteta imali stotinu njih: neodgovornih i protuslovnih. 
Sve ono, što danas prigovaraju Rimu, pomnožilo bi se u nedo- 
gled: u daleko gorem izdanju. 

Ne treba katoličkoj Crkvi ni »pluralizma« ni »reforme« na 
štetu primata. Ne treba nam ni emancipacije od Rima. Ne treba 
nam ni vraćanja natrag u primjeni primata, kako se je on u 
katoličkoj Crkvi, organski i logično, razvio iz svojih načelnih 
premisa, a u službi i interesu Crkve. Ni u jednoj lokalnoj Crk- 
vi ne smije se uvoditi ništa bez Papina znanja i odobrenja. 
A Papa, kad to smatra svojom dužnošću prema božanskoj ob- 
iavi i prema tradicionalnim svetinjama Crkve, može uvijek do- 
nositi odluke za svu Crkvu, pa i mimo traženja i želja i teologa 
i klera, kako je to učinio i čini Pavao VI.: i u pitanju Euhari- 
stije, i u pitanju Marijina štovanja, i 11 pitanju celibata, i u 
nitanju braka. Stvarna će većina Crkve uvijek biti s njim: Duh 
Sveti će se za to pobrinuti. 

Nadnaravna snaga i vodstvo Duha Svetoga, personificirano 
u primatu, Crkvi su uvijek više od ljudske pameti, od ljudskih 
nicijativa. Ona je Crkva objave, »Cređa«, dogme, koncila, neiz- 
mjenjivog i vječnost Evanđelja, auktoritativna »Crkva Boga ži- 
vota« (1. Tim 3. 15), »subieota — Christo« (Ef 5, 24.). a ne 
»demokratska crkva« ljudskih struktura i institucija. Od pri- 
mata je ona, providenci jalno i časno, živjela 20 stoljeća: od pri- 
mata će ona i dalje živjeti. 

Ostavimo mi samo Svetoj Stolici, da ona Crkvu decentra- 
lizira i internacionalizma, gdje je to i u koliko je to potrebno! 
Pustimo mi Papi, da tumači smisao biskupskog kolegij alite ta i 
provodi koncilsku reformu, pod vodstvom Duha Svetoga! Cuo 
nas je sve. Svijestan je, bolje od sviju nas, što od Crkve naših 
dana traži božanski »Duh Isusov« (Dj. Ap. 16, 7.). 

DIJALOGIZIRANJE 

A što se tiče »dijalogiziranja« crkvenih ljudi s biskupima 
i s Papom, tu nam je prije svega potreban takt, diskrecija 
i — poniznost. Sve se to može učiniti i na lojalan način, bez 
publiciteta i presije. I bez novina. Ne znamo, jesu li s te strane 
na mjestu razne svećeničke »rezolucije«, što su u zadnje vri- 
jeme i kod nas zaredale po katoličkoj štampi, pa i onoj za 
puk. Prije nijesu, nego jesu. Nijesu, čini nam se, uvijek ozbilj- 
ne i objektivne, — ima ih i vrlo originalnih i problematičnih; 
— mirišu pomalo i grupašenjem, partikularizmom, pretenciozno- 
šću, dociranjem, krizom auktoriteta. Zar baš u svemu moramo 
kopirati »modu« i »zapad«? 

»ZAPAD« 

(Da se objasnimo!) 


»Vjesnik«, g. 1970., br. 2., str. 28. 33. 

ZAPAD KAO PAROLA 

Zadnjih se mjeseci u jednom dijelu naše katoličke štampe, 
sve iz velikih topova, u dugačkim člancima i u opširnim iz- 
vještajima (sa teološko-profesorskih konferencija oko »okrug- 
log stola«), katkada pomalo i ofenzivno i nervozno, za- 

htijeva od Crkve i od katolika u našim stranama, da » uhvate 
korak sa suvremenim kršćanstvom na zapadu« i da » upoznaju 
(to zapadno) sadašnje kršćanstvo u njegovoj autentičnoj raznoli- 
kosti i punini, makar dramatičnoj, a ne da (od njega) dobivamo 
samo mrvice, nejasne i kojima se stvari samo zamagljuju i sije 
strah«, pa tako konačno prevladamo tradicionalnu »neishranje- 
nost naše religiozne kulture« (i »teološku neishranjenost naše 
sredine«), a sve to prema intencijama Drugoga vatikanskoga 
koncila, koji bi » trebao značiti prekretnicu« u fatalnom pro- 
cesu sve većeg »guranja Crkve u stranu od pravih tokova ev- 
ropskoga duha, na veliku nesreću — i kršćanstva i Evrope«, i 
» golemog jaza između Crkve, koja ja postala ukrućena, i svijeta, 
koji je postajao i postaje danomice sve nagliji u svome giba- 
nju«, pa napraviti »odlučan korak u tom procesu pomirivanja 
Cikve s modernom kulturom — i to korak u jednom osebujnom 
smislu: od čuvanja i njegovanja k istraživanju i otkrivanju no- 
i ih putova«. A omogućit će nam to, u prvom redu, kulturno i 
teološko stvaralaštvo, »koje je karakteristično za jednu zrelu 
i razvijenu Crkvu«, koja »ima u sebi kao zajednici tolik stu- 
panj kulturne razvijenosti, da može u kulturne oblike vlastitoga 
naroda pretakati božanske sadržaje, da može na temelju bo- 
žanskih realnosti biti stvaralački plodna za svoj narod«, ali 
»također pridonijeti neki svoj prilog rastu univerzalne Crkve, 

kao plod stvaralačkog genija svoga naroda«. Ne smijemo ni mi 
ostati »ne punopravnim članom cjelokupne crkvene zajednice, 
nedoraslim udom, pasivnim primaocem, polukolonijom, sate- 
litom . . .« 

A dosada smo, kroz historiju, to bili. Više okolnostima 
nego svojom krivnjom. I danas smo. Samo danas smo to svo- 
jom krivnjom. Karakteristična je za nas » alarmantna nedostat- 
nost« katoličkog intelektualnog stvaralaštva. Manjka nam, oso- 
bito, »razmahanost stvaralačkog teološkog rada«. Nijesmo ništa 
ozbiljno učinili, »da kršćanstvo poraste u cijeni u našim inte- 
lektualnim krugovima«. Nijesmo računali »da se problemi uoče 
i zahvate u svoj njihovoj dubini i širini«. Izolirali smo se »od 
intelektualnih krugova«. Nijesmo iz sebe dali istražitelja i stva- 
raoca. »Mi teologije zapravo ni nemamo«. »U drugim područji- 
ma naš je narod krenuo naprijed, ali u području religiozne kul- 
ture slabo«. I u novije vrijeme, pred rat, opažalo se, »i da su 
se i novija teološka kretanja većim dijelom obrađivala s lako 
primjetljivom tendencijom, da se očuva prokušano staro, a iz- 
bjegne ili umanji ono, što se pojavljuje kao novo i zasad još 
nesigurno. Nema mnogo pravih teoloških novosti.« »Sve, što se 
pojavilo kao nešto novo, makar samo relativno novo, bilo (je) 
dočekano ne samo s nepovjerenjem, nego upravo sa žestokim 
suprotstavljanjem«. »Stalno se osjećao ori tisak mistike čuvanja 
prihvaćenoga i naslijeđenoga i odbijanja svega, što bi moglo 
uznemiriti i uzdrmati ustajale vođe našega religioznoga osje- 
ćanja«. »Mjesto religioznosti uzgajali smo lojalnost«. »Kod nas 
u Hrvatskoj« bilo je »proročko i nezadovoljno« » kršćanstvo , 
živo i nemirno, slabo zastupano«. »Previše smo bili samo uvoz- 
nici«. A zadnja »gotovo dva desetljeća naša je katolička zajed- 
nica bila odrezana od misaonih kretanja u ostaloj Katoličkoj Cr- 
kvi, što se moralo odraziti u sve većem zatvaranju u samu 
sebe i nepovjerenju prema novome, a to dakako ne ide u pri- 
log intelektualnom razvitku. Tako smo se danas našli u do- 
nekle paradoksalnoj situaciji, da se mnogo k nama uvoze sa 
7apađa stvari, koje su stare i koje potvrđuju naše staro, a 
da se u isti mah govori o »trulom Zapadu«, kad bi trebalo 
našu sredinu osvježiti nečim, što je na Zapadu novo, svježe 
i živo«. 

Moramo to izmijeniti. Nemamo vremena za odlaganje. » Ovo 
je »čas pohoda« (za nas): naša organizacija mora sada ostvariti 


svoje zadatke; ne možemo nikome ostavljati ono, što je Bog 
stavio pred nas«. »Stoga je najprvotnije: što brže ostvariti mo- 
gućnosti, da se na hrvatskom jeziku mogu dobiti iscrpne in- 
formacije o sadašnjem stanju kršćanske misli i o sadašnjim 
teološkim gibanjima u kršćanskom svijetu«. » Nužno je, da naš 
narod dobije na svome jeziku ključna djela današnje teološke 
informacije, koja uživaju u katoličkom svijetu glas temeljnih 
i na neki način standardnih djela suvremene teologije«, »časo- 
pis »Svesci« — ima zadatak da posreduje hrvatskom inteligent- 
nom čitaocu aktualno idejno kretanje u katoličkoj teologiji na 
Zapadu«. 

A »da bi se teološka misao mogla razvijati i da bi intelek- 
tualni krugovi u našemu narodu osjetili, da se ovdje nešto živo 
i slobodno kreće, apsolutno je nužno, da cijela katolička zajed- 
nica prihvati s radošću i povjerenjem ova prva kretanja. Do- 
sadašnja bi nas povijest morala naučiti, koliko smo sami sebi 
zlo činili, kad smo u korijenu ugušivali svaku novu misao i sva- 
ku slobodnim riječ«. 

To Koncil od nas traži. »Razočaranje i nepovjerenje mora 
kod mnogih uzbuditi činjenica, ako Crkva poslije Koncila počne 
sve više da se koleba o onome, što je na Koncilu odlučila«. 
»Moglo bi se dogoditi, da prevelika sporost naše koncilske ob- 
nove, naše oklijevanje u tome pogledu, nakon opće zakašnjelo- 
sti za razvitkom kršćanstva na Zapadu, urodi gorkim plodovima, 
koje ne možemo predvidjeti i koji bi mogli biti fatalni za našu 
kršćansku budućnost«. »Suodgovornost sviju u Crkvi i za Crk- 
' u«, prema »bitnoj ideji Koncila«, vjernička »punoljetnost u 
crkvenom životu«, »zrela i punoljetna Crkva, kakvu želi Drugi 
vatikanski koncil«, traži imperativno, da vjernici »budu dobro 
informirani o problemima, koji su gorući u današnjoj Crkvi, 
a onda osobito o onome, što je pravi duh Koncila«. 

ZAPAD KAO IDEAL 

Eto, sugerira nam se, da se i mi, hrvatski i jugoslavenski 
katolici, ugledamo u savremeni »katolički Zapad«, u »zapadno 
kršćanstvo«, i da od njega primamo i učimo. Da, što spremnije 
i što integralnije, prihvatimo njegov, novi i »koncilski«, način 
religioznog doživljavanja kršćanstva, njegove teološke i asketske 
ideje i metode, njegov stil crkvenoga života, njegove organi- 

zacijske i pastoralne forme, i da se, na toj bazi, svi okupimo i 
ujedinimo, pa stvorimo novi, homogen, profil našega modernog 
katolicizma: solidan, jak, napredan, kulturan, evropski. 

A predstavlja nam se to kao ideal. I ne samo kao i deri, 
nego i kao imperativ, postulat, vremena i prilika, pa dapače i 
kao volja Crkve: kao nešto, što je očito u planovima Providno- 
sti i bez čega se, praktično, kršćanstvo u današnjim vremenima, 
barem po ljudski i bez čuda milosti, ne može ni održati. Radi 
mu se o »biti ili ne biti«, kako to danas, na zapadu i u Americi, 
vole naglašivati poznatom formulom o »survival«-u: o pitanju, 
problemu, kako da u današnjem svijetu kršćanstvo, vjera, sve- 
ćeništvo, redovništvo, uopće »prežive«. Kao da eksistencija krš- 
ćanstva ovisi o ovozemaljskim organizacijskim »strukturalna« 
i o milosti svijeta, a ne o snazi Božjoj i o Kristovim obeća- 
njima! Sve će, misle oni, propasti, ako se u Crkvi ne provedu 
'radikalne »reforme«, koje, na zapadu, predlažu i forsiraju 
»napredni katolici«, »progresisti«, i njihovi ideolozi od »nove 
teologije«. 

Motivacija je, dakako, više u podtekstu. Najprije u, navod- 
nim, historijskim, tradicionalnim, karakternim, prednostima Za- 
pada. U njegovoj nutarnjoj duhovnoj nadmoći; u njegovoj trajnoj 
vodstvenoj ulozi, na svim područjima. Tamo su, — i danas, kao i 
kroz historiju, — mislioci i stvaraoci, tamo je kultura, tamo je čov- 
ještvo, tamo je sloboda, tamo su idealne društvene forme. Zapad 
je predestinirani nosilac jedine logične evolucije svijeta prema 
savršenijim oblicima i boljim vremenima. Od njega čovječan- 
stvu dolaze, više manje, sve zdrave i pozitivne ideje i inicija- 
tive. A mi smo, eto, s te strane u zaostajanju. Nije nam povijest 
dala, da se razvijemo: bili smo odviše daleko od stvarnih cen- 
tara te, životvorne i plodne, zapadne kulture. I ako smo još ne- 
kako, najviše preko religije, u njezinoj sferi, ostajali smo to 
samo kao njezini graničari; kao daleka periferija i provincija 
Zapada: zapadale su nas samo mrvice sa njezinih bogatih stolo- 
va. Kasnili smo iza drugih za nekoliko stoljeća; ostajali pri 
arhajičkim i primitivnim formama kulturnog života; igrali ulo- 
gu kolonije. Jedva smo šta mogli doprinijeti u zajednčku kul- 
turnu riznicu Zapada: osim, možda, krvi. 

A, onda, isto to vrijedi, barem u glavnim crtama, i za 
religiozno i crkveno područje. Zapad se uvijek lakše izdiže do 
autentičnog i čišćeg shvaćanja religiozne ideje, i lakše se k to- 

me shvaćanju vraća. Njegovo je kršćanstvo življe, dublje, do- 
sljednije. Pokazalo se to, eto, i na II. vatikanskom koncilu, i 
iza njega. Zapad ga je razumio; on ga primjenjuje; on nosi 
i propagira njegove ideje. A na nama je sada, da se, ako želi- 
mo dobro sebi i svome kršćanstvu, — osobito pred pojavom 
»naglog procesa industrijalizacije i urbanizacije«, — bez oteza- 
nja i što spontanije, integriramo, inkorporiramo, u te tokove 
katoličkog Zapada, »zapadnog kršćanstva«. Moramo mu postati 
svijesni i aktivni suradnici. Punim plućima moramo, i mi, udi- 
sati taj njegov, svježiji i zdraviji, duhovni zrak. Bez mnogo 
rezerve. Ne smijemo se bojati njegovih novosti, ni njegovih 
smionih zaleta naprijed: u bolju budućnost kršćanstva i čovje- 
čanstva. Moramo i mi jedamput osjetiti kršćansku punoljetnost 
i radost odgovornoga stvaranja. Sustizati moramo druge, na- 
prednije, katoličke narode sa Zapada: u proširivanju vidika, u 
kršćanskoj slobodi, — i onoj znanstvenoj, — u sve odlučnijoj 
adaptaciji vjerskog i crkvenog života savremenim tečevinagna 
čovječanstva: onome, što je u današnjoj, zapadnoj, kulturi de- 
finitivno pobijedilo i što predstavlja progres i napredak, nasu- 
prot starim koncepcijama, uz koje je Crkva, — kod nas napose, 
— dosada ostajala: uvijek na štetu svoje vitalnosti i ugleda. 

ZAPAD I KRŠĆANSTVO 

Da odmah kažemo, nama se to rezoniranje ne čini ispravno, 
a ni takvo shvaćanje prihvatljivo. Ni sa historijsko-kultumog 
stanovišta. Jednostrano je i paušalno: premalo je kritično. 

Uvijek je Zapad imao svojih izrazito dobrih strana, — svi 
su kulturni historičari bili s tim na čistu. Ljudi su se i narodi 
iz zapadnog kulturnog pojasa odlikovali realizmom, trijeznošću, 
radinošću i praktičnošću, organizatornim talentima, smislom za 
red i za sistematiku, prirodnim, logičnim, kritičnim, načinom 
mišljenja i zaključivanja. A bili su, općenito, i upogled seksu- 
alnog i bračnog morala, — valjda već i zbog oštrije klime i te- 
žih životnih uvjeta, — tvrđi, otporniji, uzdržljiviji, disciplini- 
raniji. I produktivniji su bili. U materijalnom i tehničkom po- 
gledu svakako. Ali imali su, — to je isto tako notorno, — u 
konfrontaciji s drugim kulturnim sredinama, i svojih /slabih 
strana. Nijesu nikada predstavljali neki, ni relativni, kulturni 
ili etički »čisti« ideal. Istok je, na primjer, uvijek bio ljudslciji, 
dušom širi, spekutativniji, intuitivniji, maštovitiji, original- 

niji, od Zapada, ali i plodniji velikim idejama i koncepcijama. 
I umniji i darovitiji, možda. Religije i filozofije dolazile su 
skoro uvijek sa Istoka. U milenijskim perspektivama Azija i 
Istok puno su više dali čovječanstvu nego Zapad. Kakvu sjajnu 
povijest imaju Kina, Indija, Japan, srednji i daleki Istok! Kla- 
sična, grčko-rimska, kultura rodila se je puno kasnije, a i to uz 
posredovanje i pod utjecajem Istoka. Zapadu je, zadnja dva 
tisućljeća, dalo primat i hegemoniju istom kršćanstvo. A i ono 
je nadovezivalo na starozavjetnu objavu, lokalno povezanu više 
sa Istokom nego sa Zapadom. Providenci jalno je za nj bilo, da 
se je centar kršćanstva našao na njegovu području: u Italiji; 
u Rimu. Zapad je učinilo velikim i vitalnim kršćanstvo. Njego- 
ve su se preporodne i životvorne ideje simbiozirale sa elementi- 
ma reda i discipline u zapadnom svijetu i stvorile tako današnju 
kulturu »kršćanskog zapada«. No: više je u njoj kršćanskog 
nego zapadnog. Od kršćanstva joj najviše dolazi konstruktivnost 
i duhovna snaga. I samo dokle je i u koliko je ona kršćanska, 
ona je pozitivna i može predstavljati objektivni historijsko-kul- 
turni ideal. Svaka kriza kršćanstva na Zapadu i njegova je kriza: 
nužno iskrivljuje njegov lik i otkriva i njegove loše strane; u 
prvom redu njegovu sklonost k pragmatizmu i materijalizmu. 

DEKRISTIJANIZACIJA ZAPADA 

To mu se je i danas dogodilo. Već stoljećima Zapad sc sve 
više emancipira od kršćanstva: od Crkve. Da li samo ili, barem, 
uglavnom njezinom krivnjom, kako hoće neki katolički »progre- 
sisti«, drugo je pitanje. Kad bi bilo tako, onda bismo morali 
zaboraviti na »rnvsterium iniquitatis« (2. Sol 2, 7.) u svijetu i na 
njegov tragični utjecaj. I morali bismo dati zapravo onima, koji 
su u zapadnom svijetu, uvijek iznova, jurišali na katoličku Crkvu i 
sustavno i zlonamjerno raskršćanjivali Evropu i Zapad. A baš 
je protivno istina. I ono, što se danas općenito knjiži Crkvi, - — 
zapadnoj napose, — u historijski minus, najviše joj je bilo na- 
metano izvana: od mentaliteta i prirodnih negativnih sklonosti 
zapadnih naroda, odnosno od socijalno-političkih sistema, koji 
su se bili formirali na toj bazi. Kmetstva i feudalizma, — pa ni 
onoga u Crkvi, — nije stvorila Crkva: infiltrirao ih je u nju vla- 
stodržački i materijalistički duh zapadnjačkih naroda, među ko- 
jima je djelovala. Ni renesansno poganstvo sa svojim apostat- 
skim humanizmom i potiskivanjem Boga, objave i kršćanskih 

tradicija iz života i sa svim onim, što se je na to nadovezivalo 
kroz stoljeća, nije niklo u krilu Crkve: bio je to, po svojim 
dubljim korijenima, originalan produkt i »akvizicija« oživljene 
pretkršćanske, evropske i zapadne, civilizacije; bilo je to kopi- 
ranje antike i Rima. I novije evropske i zapadne filozofije, 

i one danas kurentne: eksistencijalizam, fenomenalizam, struk- 
turalizam, — koje su, uza sve propagandno deklariranje za ra- 
zum i humanost, od reda iracionalne i po svojim kulturnim 
i socijalnim konsekvencijama anarhične, pa i antihumane, ni- 
kada se nijesu inspirirale Evanđeljem. Sve su areligiozne i anti- 
religiozne: originalan su plod Zapada, koji se je emancipirao 
od kršćanstva i pošao za svojim vlastitim porivima, afinitetima, 
simpatijama. Pobožanstvenio je čovjeka, materijalizirao životi 
relativizirao moral, ubio auktoritet, licencirao nagonsko u čov- 
jeku: na račun morala, samodiscipline, života. Kako to u praksi 
izgleda, vidimo oko sebe svaki dan u poplavi najodurnijeg 
seksualizma i panerotike, u žalosnoj općoj i kulturnoj i moraf- 
noj dekadenciji omladine, u krizi braka i svih drugih prirodnih 
institucija, koja već direktno, baš zapadnim narodima, ugro- 
zuje i fizičku eksistenciju, u političkoj i socijalnoj anarhiji na 
sve strane, u međunarodnom bespravlju i obezglavi jenosti, u 
permanentnoj psihozi revolucije i rata, sve do samouništenja, 
u surovoj materijalizaciji života, u gotovo isključivo tehnokrat- 
skoj i potrošačkoj strukturi suvremene civilizacije, u očito de- 
generiranim formama književnosti i umjetnosti. Sve elementi, 
koji puno više vape za liječnikom, nego za glorifikatorom. 

ELEMENTI SEKULARIZACIJE U CRKVI 

Ima, eto, u zapadnom svijetu i u njegovoj kulturi mnogo 
toga, što nikada nije bilo kršćansko. A kršćanstvo i Crkva 
ipak s njom i u njoj žive. I, posve shvatljivo, pod recipročnim 
su utjecajem s njom. Jak je bio, osobito u nekim, ranijim, 
periodama, utjecaj Crkve na zapadnu kulturu, ali se je i ta 
kultura neprestano i uporno nametala kršćanstvu i prodirala, 
nj: na sto načina, kroz sto pora. I po svojim negativnjm 
elementima. U znanosti, u literaturi, u umjetnosti, u socijalno- 
-oolitičkim idejama, u komunikacionim sredstvima, u društvenim 
formama. I, dakako, razvodnjivala je na taj način kršćanstvo, 
slabila ga iznutra. Profanirala ga i sekularizirala. Unosila u 
nj i nekršćanske elemente i ideje. Pokušavala da od njega iz- 

nudi i načelne kompromise. Htjela da ga po svom ukusu pre- 
oblikuje i revidira. Potiskivala u njemu u pozadinu ono nad- 
naravno, a sugerirala mu ideale i rješenja, u koja je ona 
vjerovala: naturalistička, pozitivistička, materijalistička. Ugroža- 
vala je, riječ u jednu, njegovu evanđeosku autentičnost, nje- 
gov duhovni integritet, njegov objavno-božanski karakter. 

POTREBA REZERVE 

Bilo bi, po našemu mišljenju, naivno ignorirati tu funda- 
mentalnu činjenicu. Nije, sa kršćanskog stanovišta, sve dobro, 
što se stvara na zapadu i što nosi etiketu Zapada. Nije ni u 
Crkvi sve zdravo, što se u nju unosi iz idejnog svijeta te za- 
padne kulture. Valja svim takvim elementima i pojavama pri- 
stupati s rezervom. S to većom rezervom, što su više »nove«: 
što više odudaraju od tradicije. Valja ih, prije, analizirati i 
klasificirati sa, — za nas jedino mjerodavnog, • — stanovišta 
evanđeoske, Kristove, istine i nauke. Samo ono, što je u njima 
u tom svijetlu pozitivno, smijemo, — i moramo, — prihva- 
titi. Ono, što je u njima negativno, — i u biti nekršćansko, — 
bilo to po formama ili po inspiraciji, treba otkloniti; treba po- 
bijati. Od toga se valja duhovno izolirati. 

A uvijek kod toga moramo polaziti od pretpostavke, da 
nije svijet, — ni njegova kultura, — onaj, koji treba da uči Crkvu, 
nego da je Crkva, — sa božanskim darom, karizmom, objav- 
ljene istine u sebi, — ona, koja treba da uči, odgaja i popra- 
vlja svijet. Vas svijet: i onaj zapadni. 

GLAVNI KRITERIJ 

Kriterij i norma nije za nas zapadnost: kriterij je za nas 
objava, Evanđelje, kršćanstvo. I u problemima od ovoga svi- 
jeta, — u koliko su oni principijelni i u koliko tangiraju moral; 

- — a pogotovu u specifično religioznim i crkvenim problemima. 

Mislimo, da taj princip, da taj kriterij, valja primijeniti 
i pri pokušajima konkretne orijentacije Crkve u našim kraje- 
vima i u savremenim prilikama. 

Ne moramo i ne smijemo slijepo kopirati ni tuđih ideja 
ni tuđega iskustva i prakse, pa ni kad se to, samovlasno, po- 
kriva etiketom »zapadnog kršćanstva« i »zapadnog katolicizma«. 
Jači ćemo biti i kao katolici i kao nosioci jedne specifične na- 


cionalne »kršćanske kulture«, ako i prema »Zapadu« budemo 
nastupali kritički i oprezno, pa eformirali svoj sud i zauzeli 
svoje stavove samostalno i prema objektivnim i, jedino, isprav- 
nim kriterijima objave. Bez apriorizama. 

A ne ćemo tim biti nepravedni ni nelojalni prema Zapadu. 
Te pogibli kod nas, hrvatskih i slovenskih katolika, uopće nema. 
Mi smo, po čitavoj svojoj tisućljetnoj tradiciji, unaprijed di- 
sponirani, da se solidariziramo, pa i identificiramo, sa Zapa- 
dom i sa Evropom, činili smo to, mnogo puta dosada, i nekri- 
tično, i na svoju štetu. I plaćali za to račun. Danas ne treba 
da ponavljamo tih pogrešaka. Nešto smo ipak i mi naučili iz 
povijesti. I ovdje je na mjestu Apostolov savjet: »Omnia pro- 
bate: quod bonum est, tenete« (1. Sol 5, 21.). Podići ćemo tim 
svoj auktoritet i u očima zapadnoga svijeta, — kako je toga 
svijestan kardinal Wyszynski za svoju Poljsku i kako to ponosno 
ističe svakom prilikom: i na biskupskom sinodu u Rimu; — 
nastupat ćemo kao samostalni, originalni, mislioci i stvaraoci, 
a ne kao kimavci, epigoni, sateliti, prepisivači, a naš će prinos 
općoj stvari Crkve, kršćanstva, pa i Zapada, biti nesravnjivo vrjed- 
niji, korisniji i konstruktivni ji: i ako, to se zna, bez megalo- 
manske ambicije, da se uvrstimo među velike i vodeće; to nam 
kao malom narodu nikada ne će biti moguće, kaošto nam nije 
bilo moguće ni u prošlosti. Nastupat ćemo kao, makar i skrom- 
ni, branitelji svega onoga zdravoga u tradicijama katoličke 
prošlosti i kao nositelji balansa i ekvilibrija između staroga i 
novoga. Znat će se za nas: gledat će se u nas kao u ljude, koji 
imaju šta da kažu, — kažu i pokažu, — i velikim kršćanskim 
nacijama. Kao u ljude, koji rado od drugih primaju sve, što 
im se čini dobro, ali koji i opominju, gdje treba, i na taj način 
osiguravaju najbolja i najkršćanskija rješenja. Ili ih, barem, 
pripravljaju: stavljaju ih na dnevni red, proučavaju ih. 

TREBA POLAZITI OD EVANĐELJA. TREBA GLEDATI U RIM 

A najbolje ćemo, u praksi, riješiti tu svoju zadaću vraća- 
jući se s jedne strane na prve izvore kršćanstva, — na nauku 
Evanđelja i apostola, u autentičnoj i kontinuiranoj interpreta- 
ciji Crkve, — as druge usaglašujući, ponizno i lojalno, svoje 
stavove i shvaćanja sa auktoritativnim i nepogrješivim učenjem 
Crkve, oličenim u Papi i u zboru biskupa oko njega. 

Budimo posve praktični! Kad treba da biramo, — pa i 
od onoga, što nam dolazi sa Zapada i što se u njemu događa, 
— birat ćemo i preuzimat ćemo samo ono, što prihvaća, odo- 
brava, hvali, Rim, Sveta Stolica. Ona će nam u svemu tome biti 
konkretni arbitar: nešto kao »norma proxima«. A Zapad, ako 
hoće da nam imponira i da nas povede, mora najprije sebi pri- 
baviti verifikaciju i legitimaciju Rima. On najprije mora, pred 
Rimom, dokazati svoje pravovjerje i svoju, evanđeosku i krš- 
ćansku, autentičnost. Samo, dokle je kršćanski i evanđeoski, 
on nama može biti velik. 

JEDINA MOGUĆA BAZA OKUPLJANJA. 

IDENTIČNI BITNI IDEALI 

Smijemo li ovo aplicirati i na naš problem »zapadnjaštva«? 
I na naše domaće izbore? I na naše »kućne« simpatije, antipa- 
tije, polaritete? 

Mjesto da se parbimo i sporimo, tko ima pravo, čije su 
ideje zdravije i shvaćanja lconstruktivnija, šta je dobro, a šta 
zlo u novostima i inicijativama sa Zapada, koje se reklamiraju 
kao »koncilske«, prihvatimo mi jednostavno, svi i kompaktno, 
ono, što u ime Koncila preporučuju i traže Crkva i Papa! I to 
sasvim otvoreno i sasvim jasno: bez ikakvih ekvivokacija. 

A tih stvari ima, čini nam se, mnogo. I fundamentalne su. 
I u današnjim vremenima, i u današnjoj situaciji. Produblji- 
vanje molitvenoga i duhovnoga života, napose u vezi sa Euha- 
ristijom i s liturgijom. Kult kršćanske askeze, Bogu posveće- 
nog djevičanstva, svećeničkog celibata. Intenziviranje aposto- 
lata i duhovne pastve u svim smjerovima i formama, što do- 
sljedniji odgoj omladine i vjernika za cjelovito i primijenjeno 
kršćanstvo. Preporod kršćanske obitelji i vraćanje seksualnog 
i bračnog života u okvire evanđeoskih koncepcija, nasuprot mo- 
dernom, materijalističkom, divljanju i anarhiji. Afirmacija ži- 
votnog idealizma i potiskivanje izrazito nekršćanskog mentali- 
teta u komercijaliziranom, potrošačko-uživačkoim društvu oko 
nas. Misijska aktivnost svećenika i vjernika u službi evangeli- 
zacije nekršćanskih zemalja i naroda. Posvećenje i nutarnja ob- 
nova u redovničkim, samostanskim, zajednicama, u duhu siro- 
maštva, sarhozataje i discipline. Propaganda svećeničkih i duhov- 
nih zvanja. Borba za rekristijanizaciju paganiziranog javnog ži- 
vota: baš na Zapadu prije svega. Forsiranje eshatološkog smisla 

cksistencije i života i Božjega suvereniteta nad svijetom i nad 
društvom. Insistiranje na socijalnoj pravdi u svim njezinim vi- 
dovima: u principima i praksi. Karitativno djelovanje. Mirotvor- 
nost i plemenita tolerancija među svim ljudima dobre volje. 
Sve su to stvari, koje izrazito spadaju na djelokrug Crkve i 
među njezine prve zadatke: to je praktični »raison d’etre« 
ki'šćanstva. A sve su to i stvari, za sve katolike, iznad i izvan 
diskusije. Oko toga se možemo lako svi okupiti. Na to se mo- 
žemo i moramo, svi i složno, koncentrirati. Svaka ozbiljna ini- 
cijativa u tom okviru, na tim područjima, bit će jednako po- 
zdravljena i podržana od svih katolika dobre volje: bili oni 
etiketirani ovako ili onako; bili oni više za novosti ili više in- 
sistirali na tradiciji. Osjećaj će nas vjere i crkvenosti, ljubav 
prema našim zajedničkim kršćanskim idealima, svijest obveze 
i dužnosti prema Crkvi i dušama, siliti na suradnju; neprijepor- 
ni će nas auktoritet Rima držati na okupu. Nitko se ne će moći 
izvlačiti od programa, koji bude nosio takav karakter: nitko 
ne će imati duše, da takovu radu oponira, da se od njega apsti- 
nira, da ga bojkotira. Pa ni kad se, eventualno, bude radilo 
o novim, organizacijskim i pastoralnim, metodama, formama, 
uzusima. Pa ni kad se bude radilo o katoličkoj knjizi, pa i onoj 
uvoznoj, prijevodnoj. 

A za ono drugo, što se na zapadu reklamira, propagira, 
prakticira, a što je i među samim zapadnim katolicima prije- 
porno i kontroverzno, treba da nam se, u najmanju ruku, ostavi 
sloboda opredjeljenja i kritike: barem dotle, dok Crkva, even- 
tualno, i te »novosti« ne akceptira i ne legalizira. Nema ih uop- 
će smisla puno forsirati, a pogotovu nam ih nitko ne smije na- 
metati kao neku kolektivnu obvezu i kao znak, pod kojim i uz 
koji valja da se svi okupimo i ujedinimo. Ni s pretenzijama, 
da to imperativno traži »novi koncilski duh«. 

POJAM »KONCILSKOGA« 

Danas se uopće pojam »koncilskoga« mnogo zlorabi. I iz- 
vrću ga neki. Nije »koncilsko« sve ono, što netko, samovoljno, 
na svoju ruku i po svom ukusu, proglasi za koncilsko. Nije kon- 
cilsko ni sve, što se je na Koncilu govorilo, iznosilo, spomi- 
njalo, predlagalo, željelo, forsiralo, branilo: s raznih strana; sa- 
borskih ili izvansaborskih (u teološkim kampanjama, kroz novin- 
stvo i štampu). Nije bilo nijednoga, ni općega, crkvenoga 

sabora, na kojemu pojedinci, pa i od saborskih otaca, nijesu 
iznosili i ideja, koje Crkva nikada nije prihvatila, nego ih je, 
često puta, i osuđivala. Koncilsko je samo ono, što je Sabor, 
na koncu svih rasprava, prihvatio i auktoritativno formulirao 
i kodificirao, u svojim zakonito donesenim, definitivnim, doku- 
mentima, a Papa potvrdio. I što je u ime Koncila, — opet na 
zakonit način, — promulgirano. Nijesu pojedini saborski oci, 
— a pogotovu nijesu teolozi i »periti«, — nosioci saborskog 
auktoriteta, nijesu ni pojedine saborske skupine: to je samo 
Sabor kao takav, u svojim, zakonitim, kolegijalnim, zaključ- 
cima. Tko stoga hoće da nas u ime Koncila na nešto duži, mora 
to i dokumentirati koncilskim citatima: i to lojalno, bez trga- 
nja pojedinih pasusa iz konteksta. 

JASNO FORMULIRANA STANOVIŠTA 

Dvije stvari mi, eto, konkretno očekujemo od propagatora 
takvih kontroverznih apela na našu crkvenu i katoličku jav- 
nost i svijest. Treba da nam svima, jasno, — bez svake ezo- 
povštine, — kažu, što bismo to mi morali učiniti, da budemo 
pravi »koncilski« katolici i pravi, idealni, zapadnjaci: što sve 
pod tim katoličkim »zapadnjaštvom« razumijevaju. I, — treba 
da nam sve takve zahtjeve, — ako im se daje epitet »koncil- 
stva«, — tekstualno motiviraju: iz saborskih dokumenata, kon- 
stitucija, dekreta, deklaracija, odluka. Ili iz auktoritativnih iz- 
java Papinih, šta o tom pišu, — pišu ili izjavljuju, — teolozi, 
profesori, publicisti, novinari, pa i biskupi — pojedinci, — 
svejedno, da li na Zapadu ili kod nas, — nije, po sebi, ni za 
koga od nas mjerodavno. Ni što pišu časopisi, pa i teološki, pa 
i »katolički«. Ni što pišu knjige. Sve su to privatna mišljenja: 
sve je to još uvijek »sub iudice«. I, svatko, — i od svećenika; 
i od katoličkih vjernika, — ima pravo, da to ne primi i da 
to osporava. Pa i da to pobija, i da se protiv toga bori. Pa i 
da to smatra zastranjenjem, zabludom, ekstravagancijom, eks- 
centričnošću. 

ŠTO Ml NE MOŽEMO PRIHVATITI? 

A, ako se već valja objašnjavati, i ako već od drugih za- 
htijevamo, da nam kažu, što od nas, konkretno, traže ili oče- 
kuju- — i u ime čega, — lojalno je, a valjda i potrebno, da 

i mi, otvoreno, kažemo, što mi od tih, eventualnih, »zapadnjač- 
kih« i »koncilskih« sugestija otklanjamo. 

Kratki ćemo biti: 

Ne priznajemo nikakva apriornog auktoriteta t. zv. »pro- 
gresističkim« glasilima na Zapadu. Ne slažemo se, na primjer, 
s mnogo štošta, što izlazi u rimskom »Concilium«-u, u pariškim 
»Informations Catholiques Internationales«, u američkom (den- 
\erskom) »The National Register«-u. Smatramo mnoga stano- 
višta, mnoge tvrdnje, mnoge nastupe, u njima krivima, štet- 
nima, sablažnjivima, necrkvenima, modernističkima, racionalistič- 
kima, naturalističkima. 

Odlučno smo protiv popularizacije i reklamiranju » Holand - 
s kog katekizma« (a, dakako, i njegovih auktora i izdavača), đo- 
klegod se u njemu ne provedu korekture i dopune, koje je za- 
tražila Sveta Stolica i bez kojih se on, po njezinoj odredbi, ne 
smije tiskati s privolom crkvenih faktora. Treba samo, u split- 
skoj »Crkvi u svijetu«, u 4. broju iz g. 1969., u članku (prije- 
vodu s talijanskog) A. žica - »Sporne točke Holandskog kate- 
kizma«, pročitati, što rimski časopis »Ecclesia«, doslovce, citira 
iz papinsko-kardinalske deklaracije o potrebnim ispravcima i 
dopunama u »Holandskom katekizmu«, i to komparirati sa tek- 
stovima iz Katekizma, na koje se ta deklaracija odnosi (a koje 
»Ecclesia« također doslovce citira), pa da čovjek odmah vidi, 
s koliko lakoumne dvoznačnosti taj Katekizam operira s tradi- 
cionalnom naukom Crkve (opstojnost anđela, supstancijalnost 
duše, istočni grijeh, nadnaravno začeće i porođenje Isusovo, 
djevičanstvo Marijino, karakter otkupiteljske žrtve Kristove, eu- 
haristijska pretvorba, žrtveni karakter Mise, nezabludivost Crk- 
ve, sakramentalno svećeništvo, itd.) i kako upravo žonglira 
na rubu krivovjerja, pa kako on stoga, s takvim konfuznim, 
modernističkim, formulacijama, ne može biti zdrava ni sigurna 
duhovna hrana vjernicima, kojima je namijenjena. Ali i kako 
njegovi auktori, koji sve do danas odbijaju da usvoje zahtjeve 
rimske kardinalske komisije, nijesu ljudi živog crkvenog osje- 
ćaja, ni duboke i ponizne vjere. Ni oni, ni njihovi idejni teo- 
loški sumišljenici, branitelji, simpatizeri. 

Jednako odlučno osuđujemo i komplimente, koji se, — na 
sve strane, po » progresističkim « časopisima, publikacijama, edi- 
cijama, — daju filozof sko-teoloskim tezama Teilharda de Char- 
din-a. Ako su Chardin-ove teze, — Dietrich von Hildebrand na- 

zvao ih je uprijeko »novom religijom«, — istinite, onda je Evan- 
đelje legenda, a sva (soteriološka) teologija Crkve od sv. Pavla 
pa dalje obična fantazmagorija i primitivističko buncanje. 

Otvoreno je krivovjerje i bogohula, — po našemu mišlje- 
nju, — »demitologizacija« Evanđelja: osporavanje realnosti i 
historičnosti Isusovih čudesa, proglašavanje legendom evanđe- 
oske povijesti o djetinjstvu Isusovu. Sve je to čitava Crkva do 
danas i vjerovala i ispovijedala. 

Isto je tako rehabilitacija hereziarha kao ljudi dobre volje 
i neshvaćenih nosilaca obnove crkvenoga života samo sablažljivo, 
ali i naivno, igranje sa kršćanskim pojmovima vjere i milosti. 
Nema tada više ni crkvenih dogmi ni, u konsekvencijama, jedne 
svete, katoličke i apostolske Crkve. 

Svaku kritiku, i direktnu i indirektnu, Papina »Creda« i 
njegovih enciklika »Humanae vitae« i »Sacerdotalis coelibatus«, 
u katoličkoj štampi i u katoličkoj javnosti, smatramo mi ata- 
kom na najviši učeći auktoritet Crkve i aktom formalnoga nepo- 
sluha Papi, a svako registriranje takvih izjava, — bez komen- 
tara i otklona, — u katoličkoj štampi nedopustivim postupkom: 
štetnim i po vjeru i po crkvenu disciplinu. 

Energično otklanjamo i metode » dijalogizirani a « sa višim, 
i najvišim, crkvenim vlastima od strane svećenika i vjernika, 
kako one sve više ulaze u modu u katoličkoj javnosti Zapada, 
a u posljednje vrijeme i kod nas. Očito ne odgovaraju ni tra- 
dicionalnoj kršćanskoj interpretaciji crkvenog auktoriteta, još 
od apostolskih vremena, ali ni najelementarnijem dobrom uku- 
su. Svećenici i vjernici mogu, sigurno, izricati svoje mišljenje 
o aktualnim problemima unutar Crkve i valja im omogućiti, 
da ga, — u pravo vrijeme, na pravom mjestu, na pravi način, 
— i prezentiraju crkvenoj hijerarhiji, ali to niti smije niti može 
biti na način anarhičan, revolucionaran, prepotentan, s visoka, 
»na ravnoj nozi« s hijerarhijom. Ne smije tu nikada biti »za- 
htjeva« i diktovanja, a pogotovu ne smije biti polemike, ironije, 
ultimatuma, sumnjičenja, vrijeđanja, javnog obračunavanja, di- 
jeljenja lekcija i ukora. Auktoritet je crkvene vlasti nadnaravan, 
on dolazi od Boga: ne smiju se na nj primjenjivati principi po- 
litičke demokracije, a najmanje one neposredne. Ni traga tak- 
voj demokraciji nema ni u apostolskim poslanicama, ni u po- 
stupcima hijerarha prve Crkve. Ni kad se radi o karizmatičari- 
ma iz redova vjernika. Odnos je poglavara i vjernika u Crkvi 

očinsko-sinovski, a nije ni onaj parlamentarni, ni onaj korteš- 
ko-demagoški ili pučko-tribunski. Tko se za takve metode opre- 
djeljuje, ruši uprijeko sam princip crkvenosti i religiozno-ob- 
javne discipline. 

Uvijek nas i žalosti i izaziva svako iskazivanje simpatija u 
katoličkoj javnosti i štampi prema očito negativnim pojavama u 
kleru ili po redovničkim družbama, pa i katoličkim organizacija- 
ma, kaošto su pobune, štrajkovi, demonstracije, bojkoti, nasilja 
na svetom mjestu, ignoriranje crkvenog prava ili liturgijskih za- 
kona, otkazivanje posluha biskupima, samovoljno organizovanje, 
revolucionarni, Ijevičarski, ekstremizam. Ako se već takve stvari 
notiraju u katoličkoj štampi, valja ih uvijek požaliti i pokuditi, 
a nikada u njima gledati simptome obnove i napretka i registri- 
rati ih s neskrivenim zadovoljstvom. A kad čovjek još doživi, 
da se i među aktivnim katolicima (i svećenicima) osnivaju for- 
malne »grupe za pritisak« (»pressure-groups«) sa zadatkom, da 
direktnim nasiljem ucjenjuju službenu Crkvu i od nje iznuđuju 
reforme«, i kad takve metode javno zagovara i »jedan od naj- 
većih teologa današnjice« (londonski »The Tablet«, 26. VII. 1969.), 
onda je to ne samo rasap crkvene discipline, nego i .diranje 
u, inače toliko teoretski razvikanu, slobodu ličnosti i savjesti, 
pa dapače i, virtualno, prihvaćanje principa, da svrha oprav- 
dava sredstvo: principa, koji svakako nije kršćanski. 

Uvijek smo bili i uvijek ćemo biti protiv tendencija, koje 
se na Zapadu sve češće osjećaju, da se organizacija Crkve po- 
makne više prema lokalnim i nacionalnim crkvama i njihovoj 
šio većoj autonomiji od Rima, pa tako uvede religiozno-crkveni 
pluralizam, najprije u disciplini, a onda i u teologiji i formama 
paktičnog religioznog života. U koliko se tu puca i na dogma- 
lički i moralni pluralizam, bilo bi to formalno kidanje jedin- 
stva vjere i Crkve, ali i u blažim formama oslabilo bi, u naj- 
manju ruku, homogenost Crkve i smanjilo providencijalni utje- 
caj primata na crkveni život i, malo pomalo, utiralo put stva- 
ranju samostalnih »nacionalnih crkava«, kao u pravoslavlju. 
Snaga je katoličke Crkve sva u primatu i u njegovu, trajnom 
i neposrednom, utjecaju na njezin život po čitavu svijetu. 

Sve sugestije, da se svećenički i samostanski život desa- 
kralizira: lajicizacijom nošnje, napuštanjem specifičnih asket- 
skih obveza, vraćanjem, makar i djelomičnim, k svjetovnjačkom 
profesionalizmu, da i ne spominjemo teorija o lajičkom sveće- 

ništvu, bez sv. Reda, pobijat ćemo mi na sve načine i svakom 
prilikom. Bio bi to načelan lom sa kršćanskom i evanđeoskom 
idejom staleške i sakramentalne posvećenosti Bogu. 

Pobijat ćemo i svaki pokušaj, da se ozbiljno i odgovorno 
kršćansko shvaćanje seksusa, erotike, braka i odgoja mladeži za 
čistoću zamijeni onim danas modnim i da se prave aluzije na 
reviziju principa bračne nerazrješivosti, kao tobože crkveno-prav- 
nog, a ne dogmatičkog, te da se koedukacija praktično uvede i u 
katoličku pedagogiju, organizacioni život, apostolat. Više vjeru- 
jemo tisućljetnim iskustvima Crkve nego teoretičarima psiho- 
analize, pa ni kad su u mantijama ili redovničkim uniformama. 
Mi smo za odgojne metode svetaca: za praksu sv. Ivana don Bosca 
i našega Merza. A kršćanstvo nije više vječna istina života, ako 
polazi za znanstvenim i kulturnim modama. 

Borit ćemo se uvijek i protiv potiskivanja redovitog, če- 
stog, ranog, ispovijedanja iz pastoralne prakse, pod bilo ka- 
kvom izlikom. Bio bi to, uvjereni smo, najkraći put u kronični 
nazadak religioznog i moralnog života i fatalna prijetnja i za- 
preka istinskom kršćanskom preporodu. 

7 sve vidljivije nastojanje u nekim katoličkim krugovima 
na Zapadu, da se u vjerskoj pouci i u religioznoj literaturi i 
štampi što manje govori o » svetim « i » pobožnim « stvarima, a 
što više o humanitarnim, socijalnim, političkim, očit je znak 
krize vjerskog i katoličkog života: simptom religijskog natura- 
lizma. O Bogu i o duši ne smijemo nikada šutjeti. To mora 
uvijek ostati i prva tema i prva briga ispravno shvaćene pasto- 
ralne i apostolske akcije Crkve. Na to se mora oslanjati, na 
tome se mora orijentirati, od toga mora živjeti, sva druga ka- 
tolička aktivnost: i ona socijalna i karitativna. Svećenička po- 
gotovu. Katolički vjerski časopisi, koji o religiozno-moralnim 
temama šute, nijesu uopće vjerski časopisi, osim, valjda, po 
naslovu: to je profana literatura. 

Napokon, i kad se pokoncilska Crkva i pokoncilsko kršćan- 
stvo uzimlju, odnosno prikazuju, kao nešto posve novo u krš- 
ćanstvu i stavljaju u opreku sa pretkoncilskim shvaćanjem Crk- 
ve, nama je to i teološka besmislica i grubo pomanjkanje poči- 
tanja prema Crkvi i njezinim velikim ljudima sviju prijašnjih 
kršćanskih stoljeća. Nije Crkvi, kako kojiput govore neozbiljni 
»progresistički« ideolozi, istom II. vatikanski koncil otvorio oči 
i izveo je iz mraka na svijetlo, dao joj, ili povratio, njezino auten- 

tično obličje i mjesto. Nije Crkva istom po II. vatikanskom 
koncilu postala »Crkva Boga živoga stup i tvrđa istine« (1. Tim 
3, 15.), ona je to bila i jučer, i prekjučer, i svih dvadeset .sto- 
ljeća svoga postojanja. Nikada ona nije mogla zabluditi. Ako 
su u njoj griješili i posrtali ljudi, nije Duh Sveti. Ako je ona 
napredovala i organski se, izvana, razvijala, sa oscilacijama, 
koje su neizbježne u svemu, u čemu sudjeluju ljudi, nije sq 
nikada, objektivno, izmijenila njezina vjera i moral: a vazda je 
ona, — u onim svojim udima, u kojima je u punini djelovala 
milost otkupljenja, — bila i vođena istim duhom, kojim se 
i danas, iza Koncila, nadahnjuje i vodi: bila sveta, prosvijet- 
ljena i životvorna. 

JEDINSTVO ILI POLARIZACIJA? 

Eto, mi smo rekli svoje. Kratko. To su tek neke teze, za 
dalju obradu. Naveli smo ih samo, da ilustriramo situaciju s 
tim našim »koncilstvom« i »zapađnjaštvom«. Dokle to, jedno i 
drugo, ostaje u granicama svima nama zajedničkih ideala i pri- 
znaje za konkretnu normu papinske ideje i direktive, i bit ćemo 
jedno. Ne bude li toga, — pokuša li tko pod »koncilstvo«, »za- 
pađnjaštvo«, »katoličko jedinstvo« u našemu katoličkom životu 
poturati i stvari, koje smo spomenuli; bude li tko preko kato- 
ličkih listova i edicija popularizirao samo »progresističke« ideje, 
»progresističke« teologe, »promesističke« knjige, mjesto objek- 
tivne informacije o svemu vrijednu i dobronamjernu na Zapa- 
du, — »polarizacija« je i kod nas neminovna i neizbježiva: baš 
kao i u Lrancuskoj, i u Njemačkoj, i u Italiji, i u Americi, i 
drugdje. Moramo se s tim pomiriti. Tlco za sebe traži punu 
slobodu, mora je priznavati i drugima. Što se, napose, tiče štam- 
pe, mi smo na tu neminovnost upozorili još u članku: »Naša 
nova katolička štampa«, u »Službi Božjoj« (g. 1967., br. 3., str. 
204. i 205.). A to će vrijediti sve, dok eventualna intervencija 
Duha Svetoga i prosvijetljena, nadahnuta, mudrost Crkve aukto- 
ritativno ne riješi problema, oko kojih se ljudi u Crkvi danas 
•pore. Ili, dok vrijeme i događaji ne pokažu, »ad hominem«, tko 
je imao pravo i koliko je imao pravo. »Plodovi« će na koncu 
odlučiti. Kao uvijek. 

A molit ćemo se, da to bude što prije. »Cogitationes enim 
mortalium timidae, et incertae providentiae nostrae. — Sen- 
surn autem tuum quis sciet, nisi tu dederis sapientiam, et mi- 

seris spiritum sanctum tuum de altissimis, et sic correctae sini: 
semitae eorum qui sunt in terris, et quae tibi placent, didi- 
ceiint homines?« (Mudr. 9, 14. 17. 18.). 

* * * 

Možda ni nc treba, da izrijekom kažemo, da ovaj članak 
nijesmo napisali ni po čijoj narudžbi ili delegaciji; ni u ime 
koje bilo skupine u našemu crkvenom životu. Osobno je mišljenje 
potpisanoga. Držimo ipak, da ga, u bitnosti, dijele mnogi 
među našim svećenicima i našim, praktičnim, vjernicima. Ne 
dirajući, razumije se, kao ni mi, ni u čiju subjektivnu dobru 
volju. Ne arogirajući sebi prava da ikoga udaraju cenzurama. 
Podlažući se u svemu zakonitim direktivama onih kompetentnih 
u Crkvi! 


144 


EKUMENIZAM« 
I NJEGOVO NALIČJE 


»Vjesnik«, g. 1970., br. 4., str. 76.-78, 

U Francuskoj, a onda, u prijevodu, i u Americi izašla je 
pred dvije, tri godine knjiga pod naslovom: »Ekumenizam ili 
nova reformacija«. Njezin auktor, Thomas Molnar, ustaje u 
njoj protiv »progresističkih«, modernističkih, strujanja, što se 
sve jače osjećaju i sve glasnije javljaju u crkvenom i katolič- 
kom životu, osobito ovo iza smrti Pija XII. i iza II. vatikanskog 
koncila. A to, misli on, — aludira na to i samim naslovom 
knjige, — prvotno pod plaštem i pretekstom »ekumenizma«: 
pokreta za što skorije ujedinjenje svih kršćanskih crkava u jed- 
nu, jedinstvenu i složnu, Kristovu Crkvu. 

Još poodavna ponikao je taj, »ekumenistički«, pokret u 
katoličkoj Crkvi: najprije pod imenom t. zv. »unijskog gibanja«. 
Papa su mu Ivan XXIII. i II. vatikanski sabor dali samo novo 
ime: želeći još više istaknuti njegovu, evanđeosku i kršćansku^ 
univerzalnost i zaštititi ga od prigovora, da hoće da proselit- 
skim i propagandnim sredstvima »pounijati« sve druge kršćan- 
ske konfesije: da ih, — i po vanjskim formama, — integrira 
i apsorbira u sistem zapadnog, »latinskog«, kršćanstva. Kako bi 
se ogradio od tih sumnji i insinuacija, taj novi, saborski, »eku- 
menizam« izabrao je i označio kao put do ujedinjenja, — 
mjesto negdašnjih polemika, — slobodno iznošenje stavova,’ me- 
todu studiranja i istraživanja u težnji za objektivnom istinom, 
spremnost, da svaka strana, pa i katolička, lojalno prizna i 
vlastite krivnje iz prošlosti, međusobno poštivanje i kooperaciju 
u stvarima, koje su svima zajedničke, komuniciranje pozitivnih 
tečevina i iskustava, relativnost vanjskih, nebitnih, disciplinarnih 
i organizacijskih formi, te, osobito, molitvu, — i zajedničku, 
— i plemenito natjecanje u što dubljem i iskrenijem primjenji- 
vanju i proživljavanju Evanđelja. 

Ideja je bila, osobito na katoličkoj strani, dočekana i pri- 
hvaćena s entuzijazmom. »Ekumenizam« je postao nešto kao 
.parola dana«. Mnogi su se od njega nadali i spektakularnim, 
i brzim, uspjesima: računali sa punom realizacijom kršćanskog 
jedinstva već u najbližoj budućnosti. I sve su činili, da obore 
i zadnje ograde između tradicionalnih kršćanskih konfesija: išli 
do kraja u toleranciji i koncesijama; gledali da u katoličkoj 
praksi što više smanje, minimaliziraju, sve ono, što nas ie dije- 
lilo od drugih kršćanskih konfesija. A mnogi su bili u tim svo- 
jim »ekumenističkim« nadama i optimizmu i naivni: zaborav- 
ljali na stoljeća, što su nas dijelila, na osjetljivosti, resenti- 
mente, predrasude masa, na duboke doktrinalne i konstitucio- 
nalne razlike u shvaćanjima: napose u koliko se radi o protes- 
tantima. Međutim brzo se pokazalo, da je ujedinjenje u stvari 
;oš vrlo daleko, — više ideal nego činjenica, — i da će trebati 
loš puno vremena i puno strpljivih nastojanja, dok se ono, 
uz pomoć Providnosti, faktično realizira. 

To je današnje lice »ekumenizma«. Samo, ima on i svoje 
naličje. Neki smatraju taj, nerealni, »ekumenizam« glavnim 
krivcem savremenoj pometnji unutar katoličke Crkve. Mnoge 
nezdrave pojave u njoj, pa i preveliki dogmatski, moralni i di- 
sciplinarni liberalizam, što, osobito na zapadu, hvata maha, samo 
su, misle oni, učinak, posljedica, plod, toga neodmjerenog eku- 
menističkog oduševljenja. Odlazimo predaleko. Sve u vjeri gle- 
damo protumačiti što šire: kako bi se moglo učiniti prihvat- 
ljivim onima s druge strane. Smišljamo nove teorije, koje će 
biti bliže njihovima. Tražimo posređovne, kompromisne, formule. 

Mi nijesmo toga mišljenja, kolikogod ono u prvi mah iz- 
gledalo uvjerljivo, kapciozno. Modernističke zablude u Crkvi 
imaju, po našemu mišljenju, puno dublje korijenje. Ekumeni- 
zam nije modernizmu ni polazna točka ni centar interesa. On 
je modernizmu samo jedna od parola ili, ako hoćete, konstitu- 
tivnih komponenata: nije ni bitna ni glavna. Često je samo i 
paravan. Modernisti ga preuzimaju u svoj sistem, ali samo u 
koliko odgovara njihovim temeljnim koncepcijama. Ili ga upo- 
trebljavaju samo kao dobrodošlo sredstvo propagande. Pa i kao 
kamuflažu, koji put. 

Vidi se to najbolje iz, svakako, paradoksalne, okolnosti, što 
oni taj svoj »ekumenizam« sve više usmjeruju prema protestan- 
tizmu, a sve manje prema pravoslavlju, i ako je pravoslavlje 

nama katolicima neprispodobivo bliže od protestantizma, pa se 
je nekada, a zapravo i na II. vatikanskom saboru, u ekumeni- 
stičkim i unijskim nastojanjima, u prvom redu, na nj računalo. 
Inače bi se, baš da ne odbiju pravoslavlja, — koje je uvijek na- 
stupalo konzervativno i tradicionalno i najviše insistiralo na kon- 
tinuitetu u vjeri i na povezivanju sa kršćanskom starinom; s 
onim, što se je, po glasovitoj formuli Vinka Lerinskoga, svagdje 
(»ubique«), uvijek (»semper«) i od sviju (»ab omnibus«) vjero- 
valo, — morali čuvati svega, što je »novo« i Što odudara od 
starih, posvećenih, formi. Ako išta može pravoslavce predobiti, 
to je kontinuitet sa kršćanskom, — starokršćanskom, — proš- 
lošću, kult duhovnosti, »hristoljubivost«. A ako ih išta može 
odbiti, to je forsiranje »novosti« u vjeri i u crkvenom životu. 
Međutim mi vidimo, da modernistički »ekumenisti« nemaju s te 
strane nikakvih skrupula. Asketizam je u njih u apsolutnoj ne- 
milosti. Za staru, »monašku«, samostansku, duhovnost oni imaju 
samo sažalan, ironičan, smiješak. I za post, i za mistiku, i za 
sve oblike kontemplativnog života. Za individualnu molitvu i za 
intimni razgovor s Kristom napose. Njima je sve »akcija«. Oni 
gledaju zadaću i ideal kršćanstva u radu za svijet i za čovjeka. 
U »kršćanskom« preporodu svijeta, ali sa izrazito humanistič- 
kom i socijalnom notom. Schillebeeckx na pr., u svojoj knjizi: 
»Bog i čovjek«, zastupa tezu. da se »spasenje postizava u seku- 
larnom kontekstu života u svijetu, a ne u »nesvjetskoj vjeri«; 
»čovjek je zadnji subjekt (svega); on je osobno i jedini odgovo- 
ran za ono, što čini ili ne čini«; današnja protucrkvenost (»church- 
lessnes«) »može lako postati — preliminarna faza za pročiš- 
ćenu i obnovljenu Crkvu budućnosti« (»The National Register«, 
16. XI. 1969.). A i naši su mladi sa Rijeke nekako na istoj pozi- 
ciji. I po njima: »Crkva se ne smije brinuti za svoju vlastitu 
budućnost, nego za budućnost zemlje, ovoga svijeta, jer nada 
ovoga svijet — Isus Krist — jest nada za ovu zemlju, za ljudsku 
povijest, za ovaj svijet« (»Susret mladih na Rijeci«; »Glas kon- 
cila«, 11. I. 1970.). U Kristu oni vide najprije idealnoga čovjeka, 
koji treba da svijet vrati k originalnoj ideji, koju o njemu ima 
Bog: k ideji pravde i ljubavi, čovječanske prije svega. S kruhom 
za sve. S blagostanjem za sve. Sa slobodom za sve. Nadnaravno 
je modernistima u pozadini. I Križ. I vječnost. Sve je to vrlo 
blijedo u njihovim očima i u njihovim ustima. I samo božanstvo 
Kristovo. I sam njegov čudesni i djevičanski ulazak u svijet. 
Mnogima od njih on je samo sin Josipov: nije Sin Božji, osim 

koliko smo i mi svi »sinovi Božji«. Nije on ni Otkupitelj čovje- 
čanstva u skripturističnom smislu. Ako mu već i priznaju neko 
»božanstvo« i »spasitelj stvo«, ono je zapravo vrlo mutno i pan- 
teistički obojeno, kao kod Chardina, komu je Krist zadnja toč- 
ka, »Omega«, evolucije. Apsolutno je u modernizmu uopće pro- 
gnano iz religije. Nema u njoj »dogmi«, ni nepromjenljivih i vje- 
čnih istina. Od pokoncilskog kršćanstva traže modernisti poj- 
movnu reviziju svih starih vjerovanja i dogmi: »rethinking« i 
•-•revaluating« svega tradicionalnog u kršćanstvu, kako to koji- 
put govore njihovi ideolozi u Americi. Na sva usta raspisali su 
se o »novom moralu«, — > »the new morality«, — i propovijedaju 
ga u sav mah sa teoloških katedri. A Crkvu hoće da radikalno 
demokratizuju, — »Nema više onih gore i onih dolje!«, poru- 
čuju nam naši »mladi« sa Rijeke (»Susret mladih na Rijeci«: 
»Glas koncila«, 11. I. 1970.): — nema više hijerarhije i »klera« 
kao posebnog, povlaštenog, staleža; onaj, koji o svemu odlu- 
čuje, to je »Božji narod«. »Pastoralni koncili«, pod vodstvom teo- 
loga, svećeničkih i lajičkih, mjerodavni su sada i za vjersko 
učenje i za crkvenu disciplinu, ne više Papa i biskupi. U Holan- 
diji su već i faktično uzeli vlast u ruke; drugdje se spremaju 
da je uzmu. Nije više božanska vlast »svetoga reda«, »polaganja 
ruku«, koja daje pravo na upravu u Crkvi; to je sada legiti- 
unacija i izbor puka. A ako Bog vodi duše, to nije više kroz 
neprevarljiva usta Crkve, — »Tko vas sluša, neme sluša!« (Luk 
10, 16.); »Idite i učite sve narode!« (Mat 28, 19.); — to je sada 
kroz nutarnje »nadahnuće« Duha Svetoga, kroz diktat, osobne 
savjesti, koji uvijek može anulirati sve obveze i sve zakone, 
koji dolaze od ljudi, pa i crkvenih starješina, i koji, logično, 
mora biti mnogolik i različan. On može proglasiti nevaljalim 
i brak, koji Crkva smatra valjanim, — američki teolog i novinar 
Francis Murphy izrijekom pledira za to, da se i rastavljenim 
supruzima, koji žive s drugim, dopušta pristup k sakramentima 
(»The National Register«, 14. XII. 1969.); on može, u »čvrstoj 
dobroj vjeri« učiniti moralnim i ono, što Crkva smatra protu- 
naravnim i nemoralnim; on može i svećenika odriješiti od svih 
obveza pred Crkvom: i od onih, što proizlaze iz zavjeta čistoće 
i iz zakona celibata. 

Razumije se, da i »ekumenizam« sa takvih načelnih pret- 
postavki dobiva jedan smisao posve drukčiji od onoga, u koje- 
mu smo ga do danas shvaćali mi katolici. Za njega ne treba 
istom stvarati preduvjete: on je već tu. Ne samo da za to ne 


treba propagande i misionarenja, nego je svako misionarenje 
zloraba i uzurpacija. Jednostavno se treba pomiriti s 

idejom, da su sve kršćanske, — pa i nekršćanske, 

vjere jednako dobre i da su sve to zakoniti putevi, koji vode 
k Bogu. Treba stoga praktično ignorirati sve razlike među njima 
i neposredno uspostaviti punu interkomuniju. I u euharistijskim 
slavama; i za pričesnim stolom. Neka ih svatko od učesnika ra- 
zumijeva i tumači, kako hoće, i neka o Euharistiti vjeruje, što 

hoće. Glavno je, da se svi ljubimo. To je jedino, što Bog i Krist 
traže. I u stvarima braka. Najidealniji brakovi i jesu oni mje- 
šoviti, interkonfesionalni. To su pravi »ekumenski brakovi«. Oni 
izdižu ljudsko pravo na ljubav iznad diobe, koju su među ljude 
unijele religije. Međukonfesionalna »komisija za kršćansko je- 
dinstvo« u američkoj državi Massachusetts, u kojoj su zastupa- 
ne i neke katoličke biskupije, među svojih deset uputa o »eku- 
menskim brakovima« govori o tim brakovima kao o »proroč- 
kom znamenju triumfa ljubavi Gospodinove nad diobom crka- 
va« (»a prophetic sing of the triumph ot the love of the Lord over 
the division of the churches«). Posve u stilu »ekumenske komi- 
sije« episkopalne (protestantske) dijeceze od Massachusetts-a, 
koja je upozorila pastore, da »ne smijemo (takvim »ekumenistič- 
kim parovima«) spočitavati, što su u ljubavi, dok su stvarno 
crkve krive za grijeh diobe« (»The National Register«, 1. II. 1970.). 

»Ekumenizam« je, eto, u modernističkim ustima postao, već 
kako tko hoće, — u ovako subjektivističkom shvaćanju religije 
ni onako nema logike; tu su moguće sve kontradikcije, — »nova 
reformacija«, vjera bez dogmi, religija »mrtvoga Boga«. 

Zapravo nije ni moguće u to unijeti sistem. Nije moguće 
ni o tom dati sustavna prikaza. Sve se to, izmiješano i konfuzno, 
susreće na stranicama modernističke i »progresističke« štampe. 
Knjiga bi se dokumentacije o tom mogla napisati. Svaki je poje- 
dinačni citat u jednom članku, kakav je ovaj naš, više digre- 
sija nego dokumenat. 

I u koliko tu još uopće ima pozitivnoga kršćanstva, taj mu 
je »ekumenizam« dao više protestantski nego katolički tip. Sve 
je u njemu bliže protestantizmu i idejama reformatora nego ka- 
tolicizmu i nauci Tridentinskog sabora. Od protestanata se uop- 
će ne traži nikakvo približavanje katolicizmu, ne traže nikakve 
koncesije Rimu, — - nažalost, oni u većini nijesu na njih ni spre- 
mni; — koncesije čine samo katolici: oni prihvaćaju protestant- 


ske teze. Papin se primat i hijerarhijska vlast i teoretski, a još 
više praktično, niječu. Lajičko »svećeništvo« stupa na mjesto 
sakramentalnog i staleškog. Crkvenoj se tradiciji odriče vrijed- 
nost i sve svodi samo na bibliju. Svatko je sam sebi tumač 
i vjere i riječi Božje u Svetom Pismu. Euharistija se sve više 
tumači kao večera vjernika i spomen na Gospodina, a sve manje 
kao žrtva i sakramenat; svećeništvo kao »služba riječi«, a ne 
kao sakramentalna funkcija. Potcjenjuje se ili i napušta štovanje 
Majke Božje i svetaca. Udara se na kultičku reprezentativnost 
i na svetu umjetnost. Ređovništvo se i celibat napadaju, baš 
kaošto ih je napadao i Luther. Njemu su, — nema ništa zna- 
čajnije od toga, — misa i celibat bili glavni stupovi papinstva: 
>Die zwo Saulen darauf das Papstum stchet« (Dr. Rudolf Gra- 
ber, biskup iz Regenburga: »Directorium spirituale«, g. 1970., 
str. 4.). 

Modernistički »ekumenizam« okrenuo se je, vidimo, sav 
prema protestantizmu i reformaciji. I riješio je problem okup- 
ljanja i ujedinjenja kršćanstva na najjednostavniji, — ali i, sa 
katoličkog stanovišta, najgori i najneprihvatljiviji, — način: to- 
talnom kapitulacijom katolicizma; naknadnim, zakašnjelim, pri- 
hvaćanjem reformacije. I to manje one stare, Lutherove, a više 
one nove: racionalističke, »prosvjetiteljske« i, u stvari, bezvjerske. 
Od kršćanstva je ostalo samo ime. Pod njim se krije naturali- 
zam i pobuna protiv svega, što je nadnaravno. 

A neka nam se ne kaže, da pregonimo! Nedavno je preda 
mnom govorio jedan naš mladi svećenik: »Luther je u stvari 
samo za 450 godina anticipirao reformu II. vatikanskog sabora: 
ona bi bila već onda provedena, da nije bilo triđentinskog ne- 
razumijevanja i reakcije«. A u Americi je nedavno izašla knjiga 
pauliste Harry-ja J. McSorley-a: »Luther. Je li imao pravo ili 
krivo?« (»Luther: Right or wrong?«), u kojoj je, po mišljenju 
lecenzenta Edwarda Walsha, dokazano, da je Luther bio per- 
fektan katolik, a katolici, koji su ga u doba Triđentinskog sabora 
pobijali, da su bili semipelagijanci, i da je bio, i u svojoj knjizi 
»De libero arbitrio«, »bliži istini« od »službene Crkve«, koja ga je 
osudila (»The National Register«, 16.XI. 1969., »A Tolerant Ap- 
praisal of Luther’s Theology«). 

Nije, mi opet kažemo, »ekumenizam« rodio pokoncilskog 
modernizma. Proces je obratan. Modernizam je stvorio svoj tip 
»ekumenizma« i učinio od njega još jedno oruđe u borbi za 

praktičnu, najprije dekatolizaciju, a onda i dekristijanizaciju Ev- 
rope i zapadnog svijeta. 

Samo, nama katolicima takova »ekumenizma« ne treba. Naš 
je ekumenizam Papin ekumenizam; ekumenizam Pavla VI. On 
ga je izrazio, kratko i pregnantno, kad se je ženevskim predstav- 
nicima »Saveza crkava« prošloga ljeta predstavio smo sa tri 

riječi: »Naše je ime Petar!« Katolički ekumenizam vjeruje, s 

Evanđeljem (Mat 5, 18.; 18, 17.; 24, 25.), sa apostolima (Gal 1, 
8.; Ef 4, 5.; 2. Iv 10.), sa čitavom crkvenom starinom i sa svim 

crkvenim saborima, s Apostolskim i Nicejskim Vjerovanjem, 

samo u jednu Crkvu: katoličku i apostolsku. Tu Crkvu treba 
da, iskreno i čitavim srcem, traže svi oni, kojima je na srcu 
sveto jedinstvo. S puno strpljivosti, širine i ljubavi. Ali i sa ve- 
likim strahopočitanjem prema istini: jednoj, vječnoj, božanskoj. 
S molitvom na ustima. Očiju uprtih u nebo. Mešetarenjem i re- 
lativizacijom evanđeoske nauke ne služi se ni ekumenizmu ni 
kršćanskoj ljubavi . 

A nama katolicima ne može nitko zamjeriti, što vjerujemo, 
da smo sačuvali tu jedinu istinu Crkve. I što je, s puno pouz- 
danja, nudimo na ocjenu i proučavanje svima kršćanima dobre 
volje. Očišćenu od svega, s čim su je, tokom stoljeća, izmiješale 
ljudske bijede i strasti: i među nama, i oko nas. Negdje se ona 
mora nalaziti, ako stoji Isusovo obećanje Petru: »I vrata pak- 
lena ne će je nadvladati! I tebi ću dati ključeve Kraljevstva ne- 
beskog, i štogod svežeš na zemlji, bit će svezano i na nebesima!« 
(Mat 16, 18. 19.). 

NATRAG K DUHOVNOSTI! 

(Uz mjesec svibanjskih pobožnosti) 


»Vjesnik«, g. 1970., br. 5., str. 84. — 86. 

I odviše je evidentno, da težište vjere u kršćanstvu ne može 
biti u vanjskom životu, ni u organizacijskim formama, — »stru- 
kturama«, kako danas vole govoriti, — nego samo u onom 
unutarnjem: u doživljavanju Boga po vjeri i ljubavi. Nadnarav- 
no, božansko, vječno, specificum je kršćanstva, kao, uostalom, 
svake pozitivne religije. Predanje Bogu, praizvoru bitka i nor- 
mativu svakoga dobra, kult moralne savršenosti kao jedinoga 
puta do Boga, koji je svakome razumnome biću moguć, — opet, 
dakako, samo u intimnom prislanjanju na Boga, u stalnom kon- 
taktiranju s njim, po pobožnosti i molitvi, po milosnom posve- 
ćenju, — polazna je točka i bitni sadržaj vjere. »A ovo je život 
vječni, da upoznaju tebe, jedinoga istinitoga Boga, i, koga si 
ti poslao, Isusa Krista!« (Iv 17, 3.). »Učite se od mene!« (Mat 
11, 29.). »Ja sam Put i Istina i Život!« (lv 14, 6.). 

Od te pretpostavke, — očito evanđeoske, apostolske, crkve- 
ne, — mora polaziti i naš svećenički individualni samoodgoj i na- 
še svećeničko djelovanje u duhovnoj pastvi: tim se principom 
i ono mora voditi i nadahnjivati. Ne može biti nikakve, stvarne, 
obnove religioznog i crkvenog života u kršćanstvu osim na tom 
temelju. To je glavno. Sve je ostalo samo ili nadgradnja i okvir 
ili konsekvencija. Apostolat, i po inicijativama i u realizaciji, 
živi prvotno od molitve i svetosti. Apostolat i sve njegove, vanj- 
ske, forme. Odrezana od molitve i svetosti pastoralna organiza- 
cija ostala bi obični mehanizam bez duše: bez pokretne ideje, 
'bez svrhe, bez norme. 

Moramo toga, svi mi svećenici, biti dobro svijesni. Osobito 
danas, kad mnogi hoće da težište kršćanstva prenesu na »akci- 
ju«: na reformu okoline i društva, mjesto na reformu duša u 
■Bogu. U koliko smo, možda, na to zaboravili, pa se i mi iz- 


gubili u »radu«, u »stvaranju«, u vanjskom usavršivanju društ- 
va, moramo natrag: moramo mijenjati metode. Opet valja dopi- 
tati primat božanskome, nadnaravnome, moralnome, posvetno- 
me. I vrijeme i pažnju valja opet usmjeriti najviše u tom prav- 
cu. Na taj teren valja prenijeti, premjestiti, koncentrirati, glavna 
napore, glavna nastojanja. Ne smijemo dopustiti, da nas u toj 
stvari desorijentiraju nikakve modne ideje, nikakvi loši prim- 
jeri drugih. 

A ima danas, po katoličkom svijetu, puno toga, što nas de- 
sorijentira. U modi je »teologija oslobođenja«: mnogi hoće, da 
socijalnu akciju, pa i onu direktno političku, pa i onu revolucio- 
narnu, stave na prvo mjesto: pred otkupljenje duša, pred posve- 
ćenje, pred službu Bogu. U modi je »demokratizacija« crkveno- 
ga života. Za nju se agitira kao za prvu potrebu Crkve, kao za prvu 
dužnost: i službenicima oltara i vjernicima-svjetovnjacima. U to se 
nemilice troše energije i talenti. U modi je »poslovnost«, rad na 
svjetskim područjima: i nas svećenike hoće da »ucivile« i da nas 
učine »profesionalcima« i »stručnjacima«, koji će sami sebi za- 
rađivati kruh i podizati oko sebe svjetovno blagostanje i kul- 
turu; donositi ljudima »slobodu«. Koristiti im, ali više u onome, 
što se vidi, nego u onome, što se ne vidi i što je predmet kršćan- 
skog nadanja: »sperandarum substantia rerum, argumentum non 
apparentium« (Hebr 11, 1.). Odlaze svećenici iz crkve ne samo 
u učenjake, pisce, profesore, nego i u inžinire, ekonome, rudare, 
šofere, socijalno-političke korteše. Njihovi se interesi vežu više 
uz zemaljsko i vremenito, nego uz nebesko i vječno. 

Treba otvoreno reći, da to nije dobro: da ne odgovara ni 
koncepcijama ni namjerama Crkve. Treba na to sustavno rea- 
girati. štogod nas više hoće da odvuku od svetišta i od onoga, 
što je vezano uz svetište, to se više moramo, i srcem i aktivno- 
šću, vraćati u svetište; k svojim specifičnim svećeničkim poslo- 
vima i dužnostima. K onome, na što smo od Boga i od Crkve 
]>ozvani i u čemu nas nitko drugi ne može zamijeniti: »in iis, 
quae sunt ad Deum« (Hebr 5, 1.). »Ne izabraste vi mene, nego 
ja izabrah vas, da idete, i da rod rodite, i da rod vaš ostane!« 
(Iv 15, 16.). K propovijedi Evanđelja, k dijeljenju sakramenata, 
k službi Euharistije, k radu na duhovnom podizanju i posveći- 
vanju duša, k propagiranju molitvenog i asketskog života među 
vjernicima, k vraćanju svijeta idealima kršćanske pravde i či- 
stoće, — čistoće i pojedinačne i bračne, — k odgoju iskrenih 


ljubitelja Božjih i Kristovih, k stvaranju ljudi, kojima će misao 
na vječnost i na nebo biti prva i glavna preokupacija (Filip. 3, 
20.; Kol 3, 1. 2.; 1. Tim 6, 11.). 

Moramo, mi svećenici, moliti, i moramo svoje vjernike na- 
voditi, da se mole. Davati im za to priliku. Učiti ih tome svetom 
umijeću. Učiniti im ga dragim. Svim onim prokušanim metoda- 
ma, što ih je potvrdila i posvetila molitvena tradicija Crkve i 
praksa svetaca. Moramo ih na taj način, kroz molitvu, duhovno 
približiti svemu onome, što je po svome nadahnuću i po svojoj 
ideji u skladu sa kršćanskim pojmovima o Bogu i sa istinama, 
svetinjama, tajnama, vjere. Svemu onome, što čovjeka stavlja u 
djetinjski odnos s Bogom: odnos poniznosti, posluha, ljubavi. 
Svemu onome, što duše veže s Kristom, a Krista s dušama. Sve- 
imu, što je Kristu, dok je još živio na zemlji, bilo drago i što 
je on ljubio, što je on tražio, što je on preporučivao. Euharistiji 
(Luk 22, 15.), Muci i Križu Isusovu (Luk 12, 50.; Iv 12, 27.), 
Srcu Isusovu, blagom i poniznom (Mat 11, 29.). Molitvi za Crkvu, 
molitvi za Papu, molitvi za grješnike, molitvi za misije i za 
sveto jedinstvo, molitvi Gospi. Vrućoj molitvi, ustrajnoj molitvi 
(Luk 11, 5. — 13.; 18, 1. — 8.), molitvi srca: bez racionalistićke su- 
hoće i skepse (Mat 21, 21.; Mark 11, 23.; Jak 1, 6.), bez »humani- 
stičke« oholosti. 

Moramo, mi svećenici, i čitati pobožnu literaturu: ne samo 
onu »učenu«, »teološku«, »apologetsku«, »sociološku«. / vjernici- 
ma je moramo turati u ruke. I omladini. Moramo ispravljati da- 
našnji krivi ukus, koji se i pred Bogom stidi svake sentimental- 
nosti i svakoga zanosa. Pa razgovarati, i kroz knjigu, s nebe- 
skim Ocem, kako je Isus s njim razgovarao u Evanđelju: nježno 
i djetinjski. Govoriti s njim i o njemu jezikom ljudi u nj zaljub- 
ljenih. Po primjeru sv. Pavla. Po primjeru sv. Franje. Po prim- 
jeru sv. Alfonza Liguorija. Po primjeru sv. Terezije: jedne i dru- 
ge; Velike i Male. Pomladiti moramo s te strane svoje knjiž- 
nice. I obnavljati ih. I asketskom klasikom. Nikada ona ne će 
biti nesavremena ni zastarjela, dok ljudi budu Boga ljubili. I 
dobrim novijim djelima. Ima ih i iz 20. stoljeća; punovrjednih 
i nadahnutih. I originalnom literaturom: svejedno, da li u prozi 
ili u stihu. Ne smijemo joj zatvarati vrata naših časopisa i gla- 
snika. 

Moramo i, sustavno, njegovati i produbljivati nutarnji, du- 
hovni, život. Svoj najprije. Stvarati od sebe i duhovne ljude, ne 


samo ljude od »pameti« i od »akcije«. Moramo, mi svećenici, biti 
pobožni. Iskreno pobožni. Pobožni, ali i umrtvljeni. Da se od- 
mah na nama vidi, da smo ljudi od onoga svijeta: suzdržani pre- 
ma svemu, što je materijalno, a otvoreni svemu, što je vječno 
(Kol 3, 1. 2.). S našega lica mora ođsijevati plemenita ozbiljnost 
Bogu posvećena i Bogom prožeta života. Sa što manje ljudskih 
strasti i slaboća, a sa što više Kristovih poteza (Gal 2, 20.). »Dru- 
gi Krist« ne smije na nama ostati samo fraza. A ne smije se taj 
Kristovski tip izgubiti ni između naših vjernika. Naše je, da pa- 
žljvo zalijevamo sjeme milosti svagdje, gdje ono nikne. U sva- 
koj duši, za koju opazimo, da pokazuje znakove viših duhovnih 
ambicija, razumijevanja za nadnaravno: da se otvara milosti. 
Svakoj takvoj duši treba pokloniti i vremena i pažnje. I pribli- 
žiti joj se: čim se je ona stala Bogu približavati. U ispovijedi, 
osobito. Ne smijemo se u duhovnom životu vjernika zadovolja- 
vati osrednjošću i prosječnošću: elita nam mora biti ideal. Ne 
smeta ništa, što će možda biti brojem malena. To je zakon iza- 
branja (Luk 12, 32.). »Pravedničke«, »djevičanske«, pa i »svetač- 
ke«, tipove moramo privoditi i »zaručivati Kristu« (2. Kor 11, 
2.). »župe svetaca« moraju postati naše župe, odgojilišta i ra- 
sadnici »svetaca« naši samostni, naša sjemeništa, naše duhovne 
kuće. Osobito one ženske. Bez kulta savršenosti i duhovnosti one 
bi nam se brzo izrodile i postale ognjišta revolucije i sablazni 
u Crkvi, kao već mnogogdje na zapadu. 

Moramo i kolektivno, i javno, slaviti i ljubiti Boga. Davati 
mu svjedočanstvo. I pred svijetom. I u društvenom životu. 
Najprije, sigurno, na Euharistijskim sastancima i u bogosluž- 
nim funkcijama vjerničke općine. Ali i od slobodne volje. 1 u 
fakultativnim formama. I javnim religioznim manifestacijama, 
i izvanliturgijskim crkvenim pobožnostima, i procesijama, i hodo- 
čašćima. A glavna inicijativa za to mora, razumije se, dolaziti od 
nas svećenika. Dođe li od vjernika, još bolje. Radosno ćemo je 
prihvatiti. Uvijek je to izraz, dokumenat, žive vjere; uvijek to 
u vjerski život unosi elemente osobnosti i neposrednosti; uvijek 
to znači spontanu inspiraciju i veledušnost: nešto, što se je 
izdiglo nad dužnost, nad službenost, nad obligatornost, nad for- 
malnosti. 

Moramo njegovati i kršćansku konvenciju. Njom obilježu- 
jemo i mali, svagdanji, život, svoj i svoje okoline, Križem: 
utiskujemo mu pečat, signaturu, religiozne aktivnosti, svijesti, 
primijenjenosti. Sve lijepe kršćanske običaje oko sebe moramo 

čuvati. I reprezentativnost kršćansku. Bit će nam to najbolja 
obrana od lajicizacije i sekularizacije života; od socijalnog bez- 
vjerstva. Svaki onaj križ i škropionica na zidu, svaka ona bla- 
goslovljena svijeća u kući, svaka ona maslinova grančica od zad- 
nje Cvjetnice zadjenuta za Propelo, svaki onaj molitvenik na 
stelaži ili na komodi, svaka ona krunica u rukama, svaka ona 
medaljica o vratu, svaka ona sveta sličica po našim knjigama 
i stolovima. U našoj, svećeničkoj, kući, i u kućama naših vjer- 
nika. živo se kršćanstvo ne će toga nikada stidjeti. Tim se ono 
legitimira i ponosi. 

Živo kršćanstvo. Kršćanstvo duše. Kršćanstvo vjere i lju- 
bavi. Molitveno kršćanstvo. Samo je ono autentično. Samo ono 
može postati instrumenat milosti, posrednik otkupljenja. Samo 
kroza nj može doći obnova. I koncilska obnova. Samo ono može 
ponovo osvojiti svijet za Krista. Nikada se ono ne će izroditi 
u racionalizam ni u naturalizam. Nikada ono ne će podleći na- 
pasti, da se izmiri s duhom svijeta i da zaniječe Križ. Ne će ono 
rađati apostazijama i kampanjama protiv celibata u svećenstvu, a 
ne će nam prazniti ni sjemeništa i samostana, kako nam ih pra- 
zni ono modernističko, gdje je god uzelo maha. 

Čini nam se, da bismo, mi svećenici, morali danas svijesno 
prijeći u pastoralnu ofenzivu baš u tom smislu i na to se prije 
svega koncentrirati. Da budemo pobožni, — djetinjski pobožni, 
— pred Bogom. I da odgajamo oko sebe naraštaj pobožnih. 
Da ljubimo Krista, — duboko, iskreno, zanosno , — i da sve oko 
sebe potičemo i učimo, da ga ljube. Moralo bi naše svećeništvo 
i naše kršćanstvo opet postati ekstatično svećeništvo i ekstatič- 
no kršćanstvo, kakvo je bilo kršćanstvo prve Crkve. Zasanjano 
i zaljubljeno u Boga i u Krista. Bez straha i bez skepse. Pa 
i ako ga tkogod zbog toga proglasi triumfalističkim. 

Počnimo opet adorirati i dovodimo svijet na adoracije, kao 
onda, dok smo još izdavali i čitali »Iskrice ljubavi Svetootaj- 
stvenom Isusu«, što nam ih je preveo naš veliki ljubitelj Isu- 
sov, sveti biskup Lang! Napunimo opet naše crkve pjesmom 
Bogu! Pronosimo opet njima Propetoga, u poklonstvu zahval- 
nosti, ljubavi i kajanja, u Križnom Putu! Počnimo opet razma- 
trati i sami sebe, često, zvati pred Bogom na račun: duhovnim 
štivom, ispitom savjesti, češćim ispovijedanjem, duhovnim vje- 
žbama, dragovoljnom pokorom! Oživimo opet Prve petke i po- 
božnost k Presvetom Srcu Isusovu! Stanimo opet kititi cvije- 

čem svete slike po našim crkvama, po našim raskršćima, po 
našim kućama! Povedimo opet čete onih, koji vjeruju i ne sti- 
de se Boga, na hodočašća, s križićem u zapučku ili o vratu, 
s krunicom u ruci! Jest: i s krunicom u ruci! Zar nije još 
Pijo XII. (15. IX. 1951.) rekao: »Mi se živo nadamo, da će po 
molitvi krunice zlo biti svladano u naše dane«? 

I propagirajmo opet, sustavno, kult naše Drage Gospe, 
toga najvišeg simbola i ideala kršćanske duhovnosti, Bezgrješne 
i Djevičanske Majke našega Gospodina i naše Crkve! I njezine 
svibanjske i listopadske pobožnosti! Ne će Isusu u Euharistiji 
biti krivo, ako pred Euharistijski blagoslov zapjevamo i njego- 
voj Majci njezine litanije ili izmolimo njezinu krunicu. Obra- 
dovat će se on tomu, baš kaošto se je obradovao, i kad je 
ona žena iz puka vikala za njim: »Blago utrobi, koja te je no- 
sila, i prsima, koja si sisao!« (Luk 11, 27.). 

Samo je fatalan nesporazum s Crkvom, ako tko misli, da 
je ona svojom liturgijskom reformom udavila slobodnu kršćan- 
sku pobožnost i njezinu intimnost i poeziju. Samo je simptom 
teške duhovne anemije, ako gdjegdje već i po samostanima do- 
kidaju svibanjske pobožnosti. Nije to napredak kršćanske misli. 
To je njezin nazadak. To je alarm na uzbunu. 

Nikakve nas akcije, — ni one najbolje, — ne će spasiti, 
dok u njihove temelje ne ukopamo, kako je ono, nedavno, na- 
pisao jedan ugledan veteran naše katoličke akcije i naše teo- 
loško-pastoralne literature, biskupe kao Lang, svećenike kao 
Beluhan, katoličke lajike kao Merz. Vjera, ljubav, molitva, svetost 
života, ono je, čega Crkvi Božjoj i danas najviše treba! 

Natrag k duhovnosti! »In hoc vinces!« Samo pod tom za- 
stavom dobit će kršćanstvo bitku sa svijetom nevjere i mate- 
rijalizma oko nas. 

Marijo, Majko Crkve, moli za nas! 

PRED PROBLEMOM »PASTORALNIH VIJEĆA« 

(Jedno pismo. Jedan prijedlog. Jedno mišljenje) 

»Vjesnik«, g. 1970., br. 7. — 8., str. 
139.— 146. 


PISMO PROF. DR-a ŠAGI-ja O ORGANIZACIJI LAJICKOG 
APOSTOLATA KOD NAS 

Nedavno je zagrebačka »Kršćanska sadašnjost«, u seriji 

»Svjedočenja« (br. 36./1970. — »Perspektive — 8«), tiskala, kao 
separat, pod naslovom: »Apostolat laika je rad a ne organi- 
zaciona struktura«, tekst Pisma, što ga je prof. o. Dr. Tomi- 
slav Šagi-Bunić, još 13. XI. 1967., upravio, u svoje ime, ali 

i ispred »grupe studenata i studentica, iz uredništva Duha za- 
jedništva, iz pjevačke grupe sv. Petra u Zagrebu, nekih pred- 
stavnika iz vjeronaučne grupe p. škvorca, i drugih, te nekoliko 
svećenika«, na šibenskoga biskupa Msgr-a Josipa Arnerića, a u 
vezi s Biskupovim upitom Dr-u Šagi-ju, »što bi se kod nas 

moglo učiniti u vezi s većim poživljenjem i razvijanjem apo- 
stolata laika, posebno na interdijecezanskom planu«. 

Prilično je to dug elaborat: na 7 ciklostilom tiskanih 

stranica u formatu arka. 

Uredništvo »Kršćanske sadašnjosti« popratilo ga je, od 
svoje strane, napomenom, da je »sadržaj toga pisma jednim 
svojim dijelom još danas prilično aktualan«, pa da će sigurno 
biti interesantan za čitatelje biltena. 

I jest interesantan. Interesantan ne samo za čitatelje bil- 
tena, nego i za svu našu, širu, katoličku javnost. Već radi 
stvari, koju direktno tangira. 

LAJIČKI APOSTOLAT KOD NAS 

Još prije II. vatikanskog koncila mnogi su pomišljali, pa 
i predlagali, da bi trebalo nešto učiniti, kako bi se i kod nas, 
iza duge poratne pauze, opet oživio svjetovnjački apostolat, 
u kojoj bilo formi. Osjećala se za njim potreba. Bilo nam je. 


svima, i odviše jasno, da ozbiljan razvoj i razmah crkveno- 
vjerskog života u savremenim prilikama nije više moguć, osta- 
ne li sva inicijativa samo na i onako malobrojnom i pasto- 
ralno preopterećenom kleru. Sto radnih polja upravo je vapilo 
za sustavnom i intenzivnom apostolskom suradnjom vjernika- 
-svjetovnjaka, a prema principima, koji su, u Crkvi, već dece- 
nijima bili općenito prihvaćeni. Prihvaćeni i sa najauktoritativnije 
i najslužbenije strane. A iza koncila i njegova Dekreta »o laičkom 
apostolatu«: »Apostolicam actuosuatem« od 18. XI. 1965. postala 
je implementacija lajičkog apostolata u crkveni život i formal- 
nom zakonskom obavezom za svu Crkvu. Najprije u principu, 
a onda i u posve konkretnoj formi: ovo zadnje, kad je Papa 
Pavao VI., apostolskim pismom (»Motu proprio«): »Ecclesiae 
Sanctae«, od 6. VIII. 1966., propisao okvirni statut za t. zv. 
biskupijska »pastoralna vijeća«, predviđena (skupa s onima 
župskima, međubiskupijskima, nacionalnima, internacionalnima, 
i sa posebnim rimskim Sekretarijatom za svjetovnjački apo- 
slolat) u točki 26. Dekreta, pa u točki 16. § 3. apostolskog pi- 
sma odredio, da u njima (pastoralnim vijećima) imaju udjela 
»klerici, redovnici i lajici, posebno izabrani od Biskupa« (»Vje- 
snik Đakovačke biskupije«, g. 1966., br. 9., str. 155.). 

Neki su naši biskupi ta pastoralna vijeća već i uveli u 
svojim biskupijama. Drugi dosada još nijesu. Ali svakako će 
ih i oni morati, doskora, uvesti. A interdijecezanskog, nacional- 
nog, pastoralnog vijeća, doduše, još nemamo, ali svi osjećamo, 
da bi nam bilo potrebno. Problem je to, u koji će nam svima 
valjati, brzo, zagristi, ovako ili onako. 

Očto je s tim problemom u vezi i ovo Pismo Dr-a 
šagi-ja. I ova publikacija u »Svjedočenjima«. To Pismo suge- 
rira biskupima i katoličkoj javnosti, kako bi se taj problem 
u praksi imamo rješavati. Ali tim samim poziva ono, indirektno, 
i druge, da kažu, što o tom misle. 

Reći ćemo i mi, što o tom mislimo. Problem nas je la- 
jičkog apostolata uvijek zanimao. I prije rata, i sada, poslije 
rata. S mnogima smo o njemu razgovarali. I pisali smo o 
njemu. Cesto: u raznim varijantama. I prije koncila: u đako- 
vačkom »Vjesniku«. I uz koncil i poslije koncila: u »Vjesniku«, 
u »Službi Božjoj«, u »Veritas«-u, u Katoličkom kalendaru »Dru- 
štva sv. Cirila i Metoda«. I na ovo smo Pismo, čim smo ga 
pročitali, reagirali. 

Evo, kako! 

ŠTA JE, PO NAŠEMU MIŠLJENJU, DOBRO U TOM PISMU? 

Neke su konstatacije Dr-a Šagi-ja u njemu posve na mjestu. 

Svatko pametan, realan i crkven odmah će usvojiti nje- 
govu tezu, da apostolat Crkve, pa i onaj lajički, mora biti pot- 
puno nepolitičan i da se ne smije ni identificirati ni povezi- 
vati ni sa kakvim naconalističkim akcijama. Moraju biti »is- 
ključene bilo kakve mogućnosti (pa i prividne) politizacije ka- 
tolicizma u smislu predratnoga klerikalizma i katoličkog nacio- 
nalizma. Identificiranje hrvatstva i katolicizma je stvar pro 
šlosti, i to se više danas ne smije pojaviti pod firmom aposto- 
lata laika«. Treba »budno paziti da (sa odlučnih mjesta) budu 
isključeni ljudi, koji su u tom slabi«. 

To leži u biti apostolata, kako ga je Crkva uvijek shvaćala; 
to jedino odgovara nadnaravnom i nadsvjetskom karakteru crk- 
vene i apostolske misije; to je i elementaran zahtjev, katego- 
rički imperativ, konkretne situacije kod nas. Svako bi nas 
politiziranje u katoličkim redovima teško kompromitiralo. Ubilo 
bi nam moralni auktoritet, ali i praktično nam onemogućilo 
mirno i kontinuirano djelovanje. Tko od katolika hoće da po- 
litizira, neka to radi na civilnom području i na svoju osobnu 
odgovornost: bez izlaganja Crkve, bez, nelojalnog, sakrivanja 
za njezine institucije, bez profaniziranja njezinih svetinja. Apo- 
stolat te vrsti, pa i idealno shvaćen, — kao prožimanje poli- 
tike i nacionalnog života principima pravde i rodoljublja, — 
može, što se Crkve tiče, biti samo individualan: on ne može 
imati nikakvih organizacijskih veza s njom. U Crkvi ima mie- 
sta samo načelnom njegovanju rodoljublja kao moralne vrline 
i dužnosti; konkretnoj i praktičnoj politici nikada. 

Samo nama se čini, da je, danas, ta pogibao od nas pri- 
lično daleko. Barem od one, starije, generacije katolika, koje 
se Dr. Šagi najviše pribojava, one iz »pretkoncilskog vremena«, 
koja je, — misli on: vidi se to jasno iz konteksta, — sklona 
da upotrebljava »izvanreligiozne razloge«, pa i da »pod firmom 
katolicizma« »prodaje maskirane političke ciljeve«. Na koncu, 
ta je generacija i pred rat, u većini, nastupala pod zastavom 
»Katoličke Akcije« i depolitizacije i bila protiv sistema kato- 
ličkih političkih stranaka. A ako tko od nas nije bio u toj stvari 
dosljedan, osobito u ratno doba, morala su ga spametovati i 
izliječiti žalosna i krvava iskustva, koja smo stekli: sva ona 
tragika, koja se je zbog toga oborila 11a naša leđa i na našu 


Crkvu i narod. Ako je tko s te strane u pogibli, u pogibli su 
baš »mladi« i neiskusni. I drugdje po katoličkom svijetu mla- 
dost je ona, koja se oduševljuje za »ovosvjetsko« kršćanstvo, 
za »neposrednu akciju«, za revolucije: ona demonstrira, štraj- 
kuje i ruši. Kojiput i s križem u ruci, i sa duhovnim odijelom 
na sebi. Kojiput i u znaku grube profanacije svetinja. 

/ teza Dr.a šagi-ja, da u razvijanju katoličkog svjetov- 
njačkog apostolata treba polaziti od realnih činjenica, od »ono- 
ga, što je već učinjeno«, od »iskustava, koja su stečena«, od 
»onih koji su već nešto učinili«, te da prije svega treba u nj 
uključiti i »angažirati« mlađe i aktivne, a ne » obnavljati stare 
stvari«, posve je na mjestu. Traži to sama logika života. »Na 
mlađima svijet ostaje«, pa i u crkvi. Od njih su, i u Crkvi, naj- 
više dolazile sve nove inicijative i pokreti. I kod nas. I bivši 
»katolički (domagojski) pokret«. I »orlovstvo«. I »križarstvo«. 
A mladi su uvijek i brojčano najjači. I najvitalniji su i naj- 
agilniji: već po svojoj dobi. I s najviše radnog elana u sebi. 
I mi smo, kad smo god o tom, s kim bilo, razgovarali, uvijek 
isticali, da u svakoj našoj akciji treba prvotno na suradnju 
pozivati mlade. Bilo bi i neozbiljno i nepravedno, kad bismo 
ih ignorirali, ili, kako se Dr. Šagi izražava, kad »bi se neka 
vodeća tijela stvorila bez ikakva njihova reprezentativnog uče- 
šća«. Tko je god prolazio ispred zagrebačkih crkava, — a i za 
druga naša veća mjesta to u jednakoj mjeri vrijedi, — pa 
vidio, kako se pred njima roje mladići i djevojke sa srednjih, 
ali sa visokih, škola, ili kako sa kora u crkvi pjevaju, morao 
je osjetiti, da su to apostolski kapitali, koje nam je sam Bog 
turio u ruke. I u pasivnom smislu, kao objekt apostolskog 
odgajanja i rada, i u aktivnom, kao sadašnje i buduće, poten- 
cijalne, nositelje pozicija i aduta Crkve: i u obiteljskom i u 
javnom životu. 

I princip organizacijskog pluralizma u crkvenom životu, 
za koji se Dr. Šagi vrlo energično zalaže, — citirat ćemo to ka- 
snije, — sam je po sebi razumljiv. Naravan je i pisihološki 
r.uždan. Zahtijeva ga širina kršćanstva: princip kršćanske slo- 
bode. Borili smo se za njega, — za sistem slobodnih ruku 
i plemenite Utakmice, — i prije rata. Odlučno smo se, i mi 
osobno, opirali svakom pokušaju nivelacije, centralizacije, mo- 
nopola, u katoličkom javnom životu i radu. I u katoličkoj 
štampi. I poslije rata uvijek smo se u tom smislu izjašnjavali. 

I insistiranje Dr-a šagi-ja, da se u katoličkom lajičkom 
apostolatu ne smije ni prema kome nastupati s visoka i odoz- 
gor, diktatorski i autokratski, — »svako monopoliziranje vod- 
apostolatu ne smije ni prema kome nastupati s visoka i odoz 
stva i svako diktiranje odozgo značilo bi smrt za apostolat 
laika«, — odgovara, sigurno, i duhu Evanđelja i intencijama 
Crkve. Dobropastirski mom biti postupak onih, koji u Crkvi 
vrše vlast; atmosfera crkvenog života mora biti obiteljska. Vlast 
u Crkvi nije da diktuje, nego da vodi. Nije da guši, dobrona- 
mjerne, inicijative, nego da ih promiče, veže, koordinira, na 
opće dobro duša i Crkve. Svi služimo Kraljevstvu Božjemu: sa- 
mo su nam funkcije različne. Klerikalizam samovolje i aristo- 
kratskih privilegija onima u taliru nikada nije bio evanđeoski: 
»Tko među vama hoće da bude prvi, neka bude svima slu- 
ga!« (Mark 10, 44.; Mat 20, 26. 27.; 23, 11.; Luk 9, 48.; 22, 26.). 
govorio je Krist. Treba i u radu za Crkvu svakoga čuti i sva- 
koga respektirati. Treba djecu Crkve, a osobito onu aktivnu 
i apostolsku, tretirati očinski i bratski: kao punoljetnike, a 
ne kao maloljetnike. Ne »ut dominantes in cleris« (1. Petr 
5, 3.), nego »tamquam si nutrix foveat filios suos« (1. Sol 2, 7.). 
I mi smo uvijek pisali protiv »klerikalizma«. I u svojoj knjizi: 
»Crkva, svećeništvo, svećenici«. Na mnogo mjesta. I »protiv 
klerikalnog kastinstva« smo u njoj pisali (I., str. 164.). 

ŠTO U PISMU DR-a ŠAGI-ja, PO NAŠEMU MIŠLJENJU, 

NIJE DOBRO? 

Ima ipak, u Pismu Dr-a Šagi-ja, i sugestija, koje se nama 
ne čine ni opravdane ni dobre! I to baš upogled mladih, is- 
pred kojih on govori i za koje se zauzima. Prenaglašuje, čini nam 
se, i njihovu ulogu i njihova prava. Nije dovoljno objektivan 
prema starijoj generaciji katoličkih javnih radnika: previše 
potcjenjuje njezino mjesto i misiju u idealnom sistemu la- 
jičkog apostolata. Ne daje ni hijerarhiji onoga mjesta, u pita- 
njima lajičkog apostolata, koje ona u njemu mora imati: i po 
crkvenom ustrojstvu, i po samoj ideji apostolata, i po pozi- 
tivnim odredbama koncilskog Dekreta o lajičkom apostolatu: 
tekstualno i po autentičnoj interpretaciji Svete Stolice. 

PROBLEM »MLADIH« I »STARIH«. »PRETKONCILSKO« I 
»KONCILSKO« 

S te strane ne zvone nimalo odmjereno, a pogotovu 
ne zvone precizno, pasusi u Pismu, kako je »očevidno, da 


mladi ne bi prihvatili sheme koje bi im se s vrha nametnule 
koncipirane od starijih generacija«, kako » nove generacije neće 
trpjeti nikakve diktature, nikakvo kočenje inicijative, nikakvo 
zauzdavanje od strane neke uske grupe«, niti će se » dati upreći 
u neke diktatorske načine vođenja za ruku«, kako je » nastao 
i nastaje novi svijet s novim okolnostima i novim zahtjevima«, 
pa bi »svako monopoliziranje vodstva i svako diktiranje odozgo 
značilo smrt za apostolat laika«, kako se ne smije šutjeti, — 
osim da smo »nevrijedni kršćanskog imena«, — o tome, »u ka- 
kve bi nas nevolje mogle uvaliti ambicije nekih inače izvrsnih 
naših ljudi, ali koji kao da još nisu shvatili da je našem naro- 
du dosta svih nekadašnjih diktatorskih metoda, dosta paterna- 
lizma i prosvjetiteljstva, da Crkva mora postati domovina slo- 
bode, atmosfera za rascvat slobodnih i jakih i otvorenih osoba. 
ne mjesto za uniformiranje duša i tjelesa, kočenje inicijativa. 
i vrelište vječnih sukobljavanja oko besmislenih personalnih 
pitanja«. »Mi se ne smijemo ni pokušati vratiti u pretkoncilsko 
nijeme«, ni »na g. 1939.« i moramo dobro paziti, »da se pod 
firmom katolicizma ne prodaju maskirani politički ciljevi«. »A 
ta je opasnost kod nas realna, ponajprije zato što velik dio 
naših ljudi koji su nekoć bili aktivni, nažalost, uopće ne pozna- 
je dobro temeljne linije koncilskog usmjerenja, osjeća stanovito 
nepovjerenje prema tome usmjerenju, pokazuje preslabo zani- 
manje za Koncil«. »Neki naši ljudi suviše vjeruju u moć juri- 
i ličkih struktura, u snagu dekreta, u vrijednost toga da se nešto 
sabrain, onemogući, spriječi, osudi. To je protiv duha Koncila. 
Tim putem se ne može ići naprijed«. »Ne smiju se stvari tako 
postaviti da se rješavanja monopoliziraju, da se sve suviše cen- 
tralizira, da se zakoči sloboda inicijative u ime nekog fiktiv- 
nog i sterilnog »reda i pokreta«, koji bi kod nas željeli uvesti 
ljudi željni vladanja«. Dr. Sagi »ne zna da li bi. se ovaj čas već 
moglo govoriti o stvaranju dijecezanskih pastoralnih vijeća, a 
pogotovo o stvaranju interdijecezanskih vijeća, ne zato što se 
ne bi imalo od čega početi, nego zato što se uopće nije proučilo 
faktično stanje na terenu, pa bi svako uspostavljanje centralnih 
tijela značilo po svoj prilici neko nerealno stvaranje struktura 
odozgo, od nekoliko ljudi za koje se ovaj čas nipošto ne može 
mati koliko bi oni bili danas reprezentativni, u novoj situaciji 
i u odnosu na nove generacije. Prije svega ostaloga treba pro- 
učiti i evidentirati sve pothvate i sve osobe koje su danas ak- 
tivne i koje znadu da se danas može nešto učiniti, a po svoj 

prilici manje vjerovati onim osobama koje sit suviše pesimistič- 
ke i negativističke (možda s pravom u svom ličnom slučaju), 
jer bi inače stvari mogle krenuti krivim smjerom koji bi mo- 
gao biti sudbonosan za nas danas«. 

Mi ne bismo rekli, da je ovakovo rezoniranje Dr-a Šagi-ja 

0 situaciji kod nas ispravno, ni da odgovara činjenicama. A ne 
bismo rekli, ni da odgovara shvaćanjima Crkve, kako su ona, 
auktoritativno, izražena u Dekretu II. vatikanskog Sabora o 
lajičkom apostolatu. 

Baš princip organizacijskog pluralizma i univerzalnosti la- 
jičkog apostolata isključuju ovako jednostrane ocjene na račun 
»starih«, a u korist »mladih«. I ovako radikalno suprotstavlja- 
nje pretkoncilskoga i pokoncilskoga Nije ni kod nas sve, što se 
je pred rat stvaralo i stvorilo u našemu katoličkom javnom 
životu, zlo i bezvr jedno: mnogim stvarima iz onoga vremena 
možemo se samo ponositi. Mnoštvo katoličke omladine, muške 

1 ženske, — možda i do pedeset tisuća, — bilo je obuhvaćeno 
katoličkim omladinskim organizacijama; na stotinama župa i 
po svim skoro krajevima postojale su, kojiput i snažne, skupine 
svijesnih i bojovnih katolika, — i starijih, ali pogotovu mlađih; 
— imali smo i, relativno, jaku katoličku štampu, i opću i lokal- 
nu; bili smo, očito, faktor u javnom životu, s kojim se je raču- 
nalo: možda i više, negošto se danas s nama računa. I bio je to 
katolicizam religiozno i plodan i dubok: s izrazito nadnaravnim 
idealima, euharistijskim i apostolskim, s uvijek lojalnim drža- 
njem prema Svetoj Stolici i prema Biskupima, sa vrlo radikal- 
no formuliranim moralnim zahtjevima i ambicijama, daleko 
od »vječnih sukobljavanja oko besmislenih personalnih pitanja«. 
Grupirao se je puno više oko ideja, pokreta, koncepcija, nego 
oko osoba. Za jednoga Merza, pa i za mnoge druge, nitko ne 
može reći, da su sebe tražili. Možda danas ima među nama 
više lične animoznosti, inada i osjetljivosti nego onda. Ono s 
»kaležom« i »čašom« ne služi nam s te strane na čast. A ako 
smo, ovo iza rata, najvećim dijelom, ostali, unatoč tolikim po- 
teškoćama, vjerni Crkvi,' bila je to, po našemu mišljenju, među 
ostalim, i zasluga tih naših predratnih nastojanja i uspjeha: 
dočekali smo buru dobro spremljeni. Nema stoga nikakva smi- 
sla odricati generaciji, koja je taj naš predratni katolicizam 
nosila, ni sposobnost ni pravo, da se i danas među nama jav- 
lja i afirmira. U ulozi, koju joj daju godine i iskustvo. Na 
područjima, koja joj odgovaraju. U funkciji zrelih i uravnoteie- 

nih članova kršćanske zajednice. Može ona i danas puno dopri- 
nijeti skladnom i uspješnom nastupu našega cjelovitoga katoli- 
cizma, koji će uvijek, kao i ljudsko društvo oko njega, biti 
složen, iznijansiran, organizam, sa izmjeničnim, recipročnim, 
djelovanjem svih svojih konstitutivnih dijelova: svih staleža, 
svih životnih dobi, svih afiniteta; starih i mladih. Ekstremno se 
opredjeljivati u jednom smjeru, na jednu stranu, uvijek je 
štetno po cjelinu. Svatko ima svoje jake i slabe strane: ima 
ih zrela dob; ima ih i mladost. Treba da se upotpunjuju: treba 
da jedni od drugih uče, treba da jedni druge poštuju, a ne da 
se ignoriraju i glože. Ako mladež ima energiju i elan, stariji 
imaju dulji staž u kulturi duše i mnogo više životne mudrosti 
i iskustva. Deficirati i jednostrano glorificirati mladost, kako 
to čine u modernom svijetu, proglašivati omladinu praktično 
nepogrješivom, jedan je od najkrupnijih simptoma plitkoće i 
površnosti našega vremena: lom sa tisućljetnim iskustvom i tra- 
dicijom svih naroda. Nema za to baš nikakva nutarnjeg razloga. 
Nije ni ideal zdrave sociologije, ni ideal kršćanske solidarnosti 
i ljubavi dramatizirati »sukob generacija«. A nije ni Crkva istom 
s Koncilom postala pametna i punoljetna. Nije s Koncilom 
promijenila ni svoje ideologije ni programa. Ona se ponosi tim, 
da je vječna Crkva »starog i novog« (Mat 13, 52.). Ona bira. I 
ona sintetizira. Ona je, i prije Koncila i iza Koncila, daleko od 
ekstremizma: puno realnija i prosvjetljenija od tih naivnih de- 
ifikatora mladosti oko sebe. 


Treba samo pročitati točku 12. u saborskom Dekretu o 
svjetovnjačkom apostolatu, — točku, koja »ex professo« govori 

0 mjestu omladine u apostolatu, — pa da se to odmah vidi. S 
toplinom i ljubavlju govori tu Sabor o omladini. Ali odmah 
na to, bez sustezanja, nadovezuje svoje refleksije i o njezinim 
slabim stranama. Pa formalno insistira na međusobnom upot- 
punjavanju između generacija. Izrijekom Sabor kaže, da mladići 

1 »previše brzo« (»nimis celeriter«) polij eću za promjenama 
u socijalnom i ekonomskom životu. Njihov »zelus« valja da 
se najprije pročisti i iskuša: vrijedan je, donijet će obilne plo- 
dove, samo »ako se zadoji duhom Kristovim i nadahnjuje po- 
sluhom i ljubavlju prema pastirima Crkve«. Mladi treba da se 
ugledaju u primjer starijih i da primaju njihovu pomoć i nji- 
hove savjete: treba da odrasle susreću sa poštovanjem i povje- 
renjem. »Odrasli neka mlade, najprije primjerom, a onda, kad 
je za to zgoda, i razboritim savjetom i snažnom pomoći potiču 

na apostolat! A mladići neka iskazuju starijima štovanje i po- 
vjerenje, te neka, i ako su od naravi skloni novostima, cijene 
kako se dostoji, dobre tradicije!« 

Mora prema tome, po volji Crkve, i u našemu katoličkom 
javnom životu biti i razumijevanja za katoličku prošlost, i mje- 
sta za sve: stare i mlade. Nikoga ne treba ni potcjenjivati, ni 
proskribirati, ni susretati s nepovjerenjem. Svatko mora u 
njemu imati i svoje mjesto i svoju misiju. Ni da hoće, mladi ne 
mogu preuzeti sve funkcije lajičkog apostolata. Obiteljski apo 
stolat traži nužno zrele ljude i žene: s bračnim i roditeljskim 
iskustvom. Karitativni i financijski isto tako. Samo situirani ljudi 
mogu to raditi u većem stilu. A ne ćemo valjda trvditi, ni da 
se pamet i intuicija gubi već sa 50 godina. Ni literarni i orga- 
nizacijski talenti. Osiromašili bismo, i to teško, bazu apostolata 
da ga ekskluzivno, pa i prvotno, učinimo monopolom mladih. 
Izgubili bismo povjerenje masa. Otuđili od sebe definitivno for- 
mirane katoličke ličnosti: snažne, zrele, dobronamjerne. Baš sa 
stanovišta apostolske ekonomičnosti i odgovornosti bio bi to 
otvoren apsurd, pravi »salto mortale«. 

HIJERARHIJA I LAJIČKI APOSTOLAT 

Ali još je, po našemu mišljenju, nezgodnije, što se neke 
od refleksija Dr-a Sagi-ja u Pismu, zbog svoje nedorečenosti 
i, u najmanju ruku, nejasne formulacije, mogu shvatiti kao 
plediranje za emancipaciju lajika od crkvenog auktoriteta, kao 
opiranje efektivnoj ingerenciji Crkve i njezinu nadzoru u re- 
dovima katoličkih javnih radnika; kao dizanje uzbune protiv 
tutorstva »odozgor«, kao forsiranje neograničene slobode akcije 
i inicijative unutar Crkve. 

Danas su, sigurno, takve ideje u modi. Iz svijeta, koji ie 
u naše vrijeme pun revolta protiv svakoga auktoriteta, one se. 
spontano i nesvijesno, infiltriraju i u Crkvu; i u mentalitet 
katoličkih svećenika i vjernika. Modernisti ih, »progresisti« ih 
i »kontestatori« nose, masovno, na svojoj zastavi. Samo, Božie 
i evanđeoske ni jesu, sigurno. Crkva je od početka, po volji i od- 
redbi Kristovoj, hijerarhijska, auktoritativna, monarhijska, in- 
stitucija. I božanska institucija. Njezini su temeljni zakoni ob- 
javljeni zakoni. Kroz nju ljude uči, vodi, spasava, Bog. Ne 
mogu se na nju primijeniti norme, koje vrijede za civilno dru- 
štvo. Ne može u njoj biti demokracije, odglasavanja, vlade na- 

roda, pa ni »Božjega naroda«. »Božji narod« i jest po tom 

Božji, što sluša Boga, koji mu govori preko onih, kojima ie 

Krist dao ovlaštenje, da ga zastupaju: preko apostola i njihovih 
zakonitih nasljednika; preko biskupa, s Papom na čelu i pod 
njegovim vodstvom. Papa su i biskupi jedini mjerodavni i uči- 
telji, i čuvari, i tumači, objave. Njima je, jedinima, Krist rekao: 

»Dana mi je sva vlast na nebu i na zemlji. Idite dakle i nau- 

čavajte sve narode, — učeći ih, da drže sve, što sam vam zapo- 
vjedio, i evo, ja sam s vama u sve dane, do svršetka svijeta!« 
(Mat 28, 18. — 20.). Njih je, po riječi Apostolovoj, sam Duh 
Sveti postavio, da upravljaju Crkvom Božjom (Dj. Ap. 20, 28 .j. 

Uprava je Crkve u Papinim i biskupskim rukama. I njezin 
apostolat isto tako. Nitko ga ne može vršiti osim pod njihovim 
auktoritativnim vodstvom i nadzorom. Nitko protiv njihove volje 
i uputa. Ni lajički apostolat. Nije s te strane ni danas, — ne će 
nikada ni biti, — napuštena formula, definicija, »Katoličke Ak- 
cije«, te najklasičnije grane lajičkog apostolata, iz usta Pija XI., 
po kojoj je ona, u biti, »suradnja svjetovnjaka na hijerarhij- 
skom apostolatu« (Dekret »Ap. Act.«, t. 20.) Crkve. Hijerarhij- 
ske Crkve, očito. I ako je titul vjerničkog, lajičkog, apostolata 
univerzalan, i ako se on rađa već iz sama pripadništva Crkvi 
pokrštenju (i potvrdi), pa nije samo delegiran, nego direktan 
i vlastit (»Ap. Act.«, t. 2. 25.), on je ipak uvijek bitno povezan 
s onim hijerarhijskim i o njemu ovisan. Nije direktivan, nije 
vodstven, nije ni doktrinaran. Sekundaran je: pomoćan i suple- 
mentaran. Nadovezuje se na onaj primarni, hijerarhijski, u nj 
se uklapa, sa svojom posebnom funkcijom, uvijek ostaje ovomu 
podređen. Ne može- neovisno od njega nastupati: nije za to 
auktorizovan. Pozvan je, da radi i stvara, a ne da uči i zapo- 
vijeda. U duhu kršćanske slobode, ali i u duhu kršćanske po- 
niznosti i posluha Crkvi (Luk 10, 16.). S te je strane posve na 
mjestu opaska Dr-a Šagi-ja: »Pravi cilj apostolata laika nije 
toliko da laici propovijedaju biskupima i kleru koliko da svi 
skupa propovijedamo svijetu«. Razumije se, na različan način. 
Papa i biskupi sa učiteljskim auktoritetom, ostali kler, a pogo- 
tovu lajici, kao popularizatori i vjesnici toga Papina i biskup- 
skog učenja: kao izvršitelji misije i programa, koji im Papa i 
biskupi daju. Lajički je apostolat već po svojoj naravi ekseku- 
tiva, nije legislativa. Gdje se na to zaboravlja, — a danas se 
često na to zaboravlja, — pa vjernici hoće da dociraju Crkvu 
i da joj nameću svoja shvaćanja, — da sami odlučuju o vjer- 

sko-moralnim i disciplinarnim problemima Crkve, da o njima 
anketiraju i glasuju, — nemivnovna je i neizbježiva anarhija i 
revolucija u Crkvi. Ljudi tada njom gospodare, ne gospodari 
više Bog: preko svojih delegata; rukom Duha Svetoga. Gotovo 
je onda i s jedinstvom Crkve, i sa njezinim kontinuitetom, i sa 
njezinom, nepromjenljivom, apostolskom tradicijom. Ljudi tada 
sami sebi stvaraju vjeru i kršćanstvo, a ne primaju ga iz usta 
Isusovih. Bit će to ljudsko kršćanstvo, a ne božansko: puno 
će biti zabluda i grijeha, kao sve ljudsko. 

Moramo s tim biti na čistu, kad govorimo o vjerničkom 
udjelu u životu i apostolatu Crkve. Nitko, tko hoće da se stavi 
u službu Evanđelju, ne može biti suveren. Unaprijed je svezan 
uz njegove principe: unaprijed prihvaća ulogu podložnika i uče- ' 
nika. Direktno pred Bogom i pred Kristom; indirektno pred 
onima, koji u Kristovo ime i s njegovim auktoritetom govore. 
Nije ni za koga poniženje, ako ih sluša: nije to robovanje lju- 
dima. Bog je motiv takova posluha: kroz takav posluh stiče 
se sloboda djece Božje, čovjeku je, vjerniku je to božanska 
garancija, da je na pravom putu i da stoji uz istinu. I za indi- 
vidualni apostolat to vrijedi; za kolektivni i organizovani, koji 
se i formalno vrši pod katoličkim imenom, pogotovu. Njemu 
i program, i ciljeve, i forme, u najvišoj instanciji, određuje Crkva. 
Sa prosvijetljenom širinom i elastičnošću, ali i uvijek tako, da 
je ona sama sebi, u tom pogledu, sudac. Ne može joj nitko 
diktovati metoda, ni namećati rješenja. Ne može nitko govoriti, 
kako je »apsolutno nužno, da se sada poštuje ono što je već 
učinjeno, da se iskoriste i priznaju iskustva koja su stečena«. 
Crkvi valja ostaviti, da o tom sudi: hijerarhijskoj Crkvi. Odiozno 
je, u toj pretpostavci, govoriti, kako »mladi ne bi prihvatili 
sheme koje bi im se s vrha nametnule«, pa bile one »koncipi- 
rane od starijih« ili mlađih. Odiozno je i, s emfazom, isticati, 
kako »je našem narodu dosta svih nekadašnjih diktatorskih 
metoda, , dosta paternalizma i prosvjetiteljstva«, i tome suprot- 
stavljati novi sistem, po kojemu »Crkva mora postati domovina 
slobode, atmosfera za rascvat slobodnih i jakih i otvorenih 
osoba, ne mjesto za uniformiranje duša i tjelesa, kočenje inici- 
jativa, i vrelište vječnih sukobljavanja oko besmislenih perso- 
nalnih pitanja«. Odiozno je i obarati se na ljude, koji »suviše 
vjeruju u moć juridičkih struktura, u snagu dekreta, u vrijed- 
nost toga da se nešto zabrani, onemogući, spriječi, osudi«, jer 
da je to »protiv duha Koncila«. Odiozno je i ironizirati »fiktivni 

i sterilni »red i poredak«, koji bi kod nas željeli uvesti ljudi 
£eljni vladanja«. 

Sve to zvoni vrlo nezgodno. Sve se to može krivo razum- 
jeti. Sve je to pogibeljno. Osobito u današnjoj situaciji opće 
nervoze i pometnje u Crkvi. I bez toga je oko nas i previše 
demagogije, samovolje, »karizmatičarstva« i »kontestatorstva«. 
Mlade ljude treba danas učiti povjerenju u Crkvu, a ne skep- 
ticizmu i nepovjerenju prema njoj. »To je protiv duha Koncila«, 
a juridičke strukture nijesu. Nijesu ni u lajičkom apostolatu. 

ŠTA O TOM KAŽU NORMATIVNI CRKVENI DOKUMENTI? 

Saborski Dekret o lajičkom apostolatu (kao, uostalom, i 
saborski Dekret »o službi biskupa«: »Christus Dominus«, u toč- 
ki 17., u kojoj govori o lajičkom apostolatu i izrijekom ističe, 
da on mora biti pod vodstvom biskupa, »sub moderamine 
Episcopi«, ne na jednom mjestu, nego uvijek iznova i mnogo 
puta, naglašuje vlast i prerogative hijerarhije u lajičkom apo- 
stolatu. Crkvenih je pastira suditi o » pravoj naravi i urednom 
vršenju« apostolskih darova (t. 3.) i brinuti se, da u svemu, pa 
i na socijalnom polju, budu svi principi izlagani po shvaćanju 
Crkve (»secundum mentem Ecclesiae«, t. 6.). »Na pastire«, na 
primjer, »spada jasno izlagati principe o svrsi stvorenja i slu- 
ženju svijetom«, a lajici treba da prema tome rade u sferi 
vremenitoga poretka i da se kod toga nadahnjuju i vode »svi- 
jetlom Evanđelja i mišljenjem Crkve« (t. 7.), »bez ikakva tra- 
ženja osobnih interesa ili želje za gospodovanjem« (t. 8.). »Lajici 
treba da se nauče u župama raditi u intimnoj povezanosti sa 
svojim svećenicima« i da budu uvijek spremni »pomoći svakom 
apostolskom i misionarskom pothvatu svoje crkvene obitelji « 
(t. 10.). Obilne plodove donijet će njihova revnost samo, »ako je 
zadojena duhom Kristovim i nadahnuta posluhom i ljubavlju 
prema pastirima Crkve« (»si špiritu Christi imbuitur ac obo- 
edientia et amore erga Ecclesiae pastores animatur«, n. 12.). 
»Njihova apostolska snaga ovisi o usklađivanju (njihovih akcija) 
sa svrhama Crkve«. Pravo na apostolsko udruživanje i na osnu- 
tak (apostolskih) organizacija imaju lajici, samo dok poštuju 
»dobre odnose sa crkvenim vlastima« (»debita cum auctoritate 
ecclesiastica relatione servata«, n. 19.) i dok »podržavaju što 
tjesnije veze sa hijerarhijom« (»arctiorem cum Hierarchia ser- 
vantes coniunctionem«, n. 20.). Za »Ko.ioličku Akciju« Dekret 
i izrijekom kaže, da je ona ne samo » direktna kooperacija sa 

hijerarhijskim apostolatom «, nego i da se ona ima izvršivati 
> pod vrhovnim vodstvom same hijerarhije « (»ad directam co- 
operationem cum apostolatu hierarchico« — »sub superiore 
moderamine ipsius Hierarchiae«, n. 20.), kojoj isto tako pri- 
pada pravo, da i druga apostolska udruženja, ako zaslužuju, 
pohvali i preporuči, kako bi ih svi, i svećenici i redovnici i la- 
jici, cijenili i promicali (t. 21.). Svaki »lajički apostolat, bilo da 
ga vrše vjernici pojedinci ili vjerske skupine, mora biti na 
pravi način uklopljen u apostolat čitave Crkve; dapače veza s 
onima, koje je Duh Sveti postavio da upravljaju Crkvom Bo- 
žjom (Dj. Ap. 20, 28.), bitni je preduvjet (»elementum essentiale«) 
kršćanskog apostolata«. I suradnja među raznim apostolskim 
pothvatima treba da bude uređena po hijerarhiji (»congrue ab 
Hierarchia ordinanda«), I njihovo jedinstvo u bratskoj ljubavi, 
i njihovo međusobno štovanje (»mutua aestimatio«) i koordi- 
nacija (»apta coordinatio«), kako bi se izbjegla štetna trvenja 
i rivaliteti (t. 23.). Generalni je princip na čitavu ovom područ- 
ju, da »na hijerarhiju spada, da promiče lajički apostolat, da 
mu daje načela i (pruža) duhovnu pomoć, da njegovo djelovanje 
upravlja na opće dobro Crkve i da nad njim bdije, kako bi se 
u njemu očuvali prava nauka i red« (»atque, ut doctrina et 
ordo serventur, invigilare«). Nijesu ipak ti odnosi lajičkog apo- 
stolata sa hijerarhijom uvijek jednaki: variraju prema karak- 
teru i svrsi pojedinih djelatnosti i akcija, ali za sve njih vrijedi 
opće i vrhovno pravilo: »Nijedan pothvat ne smije sebi prisva- 
jati katoličkog imena bez pristanka zakonite crkvene vlasti« 
(»Nullum autem inceptum nomen catholicum šibi vindicet, nisi 
consensus accesserit legitimae auctoritatis ecclesiasticae«), A ako 
hoće da bude i posebno povezan sa vlastitom apostolskom služ- 
bom Crkve, mora za to dobiti i poseban mandat (»Qui actus 
"1 ierarchiae — mandatum appellatur«). U koliko se to odnosi i 
na, — kakve bilo, — funkcije u duhovnoj pastvi (katehizacija, 
liturgija, pastoralne agende), lajici su potpuno podređeni 
crkvenoj jurisdikciji: za razliku od ustanova vremenitoga reda, 
gdje crkvenoj vlasti pripada samo pravo, da autentično naučava 
i tumači moralne principe sa toga područja, da utvrđuje sklad 
ili nesklad takvih akcija sa moralnim principima i da određuje 
ono, što se odnosi na dobra nadnaravnoga reda (t. 24.). A ta vod- 
stvena i nadzorna funkcija Crkve u lajičkom apostolatu najjasni- 
jc ^ dolazi do izražaja kroz svećenike, koji se, društvima »Kato- 
ličke Akcije, daju za duhovnike i asistente, kao formalni re- 

prezentanti crkvene hijerarhije i njezine pastoralne akcije, s 
posebnom misijom: »missione accepta ab Hierarchia hane 're- 
praesentant in sua actione pastorali«. To moraju biti svećenici 
pažljivo izabrani (»diligenter seligantur«), spremni i za to po- 
sebno osposobljeni, u svemu vjerni duhu i nauci Crkve (»semper 
spiritui et doctrinae Ecclesiae fideliter inhaerentes«), A. uloga, 
koju Dekret tim svećenicima namjenjuje, nije nipošto samo for- 
malna. Oni treba da na društva vrše sustavan utjecaj: njihovo 
je, i da podržavaju stalne veze društava sa hijerarhijom (»con- 
gruas laicorum relationes cum ipsa foveant«), i da promiču u 
članstvu duhovni život i apostolski osjećaj (»seipsos in alenda 
vita spirituali et sensu apostolico consociationum catholicarum 
šibi commissarum impendant«), i da čitavu djelovanju društva 
budu na pomoći i savjetom i djelom (»earum apostolicae opero- 
sitati sapienti suo consilio adsint atque icepta foveant«), i da se 
brinu, kako bi društva izabrala što bolji i plodonosniji način 
apostolskoga rada (»attente inquirant quae sint formae ad magis 
fiugiferam reddendam apostolicam actionem«), i da promiču 
duh jedinstva, u samu društvu, ali i u odnosima s drugim svje- 
tovnjačkim apostolskim organizacijama (»spiritum unitatis intra 
ipsam consociationem et eam inter et ceteras promoveant«); n. 
25.; cfr. »Christus Dominus«, n. 17. 

Dekret i formalno predviđa, — »gdje je to moguće«, — 
osnutak »dijecezanskih vijeća za katolički lajički apostolat, ali 
i vijeća na svim drugim razinama: župskoj, međužupskoj, među- 
dijecezanskoj , nacionalnoj, internacionalnoj. A zadaća je tim vi- 
jećima, da pomažu i promiču apostolsku djelatnost Crkve na 
svim poljuna, — jednako na polju evangelizacije, posvećenja, 
kao i na karitativnom, socijalnom i drugima, — opet uz bratsku 
suradnju i učešće sviju: svećenika, redovnika i lajika, a na 
bazi koordincije i radne autonomije organizacija. »In dioecesi- 
bus, in quantum fieri potest, habeantur consilia quae operam 
apostolicam Ecclesiae, sive in campo evangelizationis et saneti- 
ficationis sive in campo caritativo, sociali et aliis, adiuvent, 
cooperantibus convenienter clericis et religiosis cum laicis. 
Haec consilia poterunt variarum laicorum consociationum et 
inceptorum mutuae coordinationi inservire, salva uniuscuiusque 
indole propria et autonomia. Huiusmodi consilia habeantur, si 
fieri potest, etiam in ambitu paroeciali vel interparoeciali, inter- 
dioecesano, necnon in ordine nationali vel internationali. Con- 

stituatur insuper apud Sanctam Sedem peculiaris aliquis secrc- 
tariatus (n. 26.). 

I sva druga, i najsuvremenija, sredstva u službi i režiji la- 
jičkog apostolata Dekret i predviđa i preporučuje: sastanke, 
kongrese, rekolekcije, duhovne vježbe, konferencije, komenta- 
re, knjige, — religiozne, sociološke, organizacione, — studijske 
centre i institute za sva područja: teološko, ali i antropološko, 
psihološko, sociološko, metodološko (t. 32.). 

Detaljniji uređaj pastoralnih vijeća (iz točke 26. Dekreta) 

0 lajičkom apostolatu: »Apostolicam actuositatem«, odnosno iz 
točke 27. Dekreta o biskupskoj službi: »Christus Dominus«, 
koji, također, izrijekom spominje i vrlo preporučuje »Consilium 
pastorale«) regulirao je papa Pavao VI. svojim » Motu proprio«' 
od 6. VIII. 1966. (»Ecclesiae Sanctae«), u točki 16. I tu je jasno 

1 izrijekom istaknuto, da pastoralno vijeće »ima SAMO SAVJE- 
TODAVNI GLAS«, da će ga »biskup moći sazvati, KAD MU SE 
GOD UČINI ZGODNIM«, da se ono »može konstituirati NA 
RAZLIČIT NAČIN«, da su njegovi članovi »KLERICI, REDOV- 
NICI I LAJICI, posebno IZABRANI OD BISKUPA«, te da se 
oostale dispozicije prepuštaju SLOBODNOJ ODLUCI DIJECE- 
ZANSKOG BISKUPA « (»Vjesnik Đakovačke biskupije«, g. 1966., 
br. 9., str. 155.). 

KONKRETNI PRIJEDLOG Dr-a ŠAGI-ja. PROTIV FORSIRANJA 
PASTORALNIH VIJEĆA. PRIJE RAD, A ONDA STRUKTURE. 

ČOVJEK POVJERENJA 

U svijetlu tih, svakako i pozitivnih i auktoritativnih, doku- 
menata, — dokumenata, koji, očito, pretpostavljaju stalnu, su- 
stavnu, strukturalnu, povezanost lajičkog apostolata s hijerar- 
hijom i njegovu punu ovisnost o njoj, — treba ocijeniti i kon- 
kretni prijedlog Dr-a šagi-ja, kako ga je on formulirao u po- 
sljednjem dijelu svoga Pisma (str. 4. — 7.), a koji bi imao da po- 
služi našim biskupima pri normativnom sređivanju organizaci- 
onog problema našega lajičkog apostolata. 

Dosljedan svome stanovištu, da je »apostolat laika rad a 
ne organizaciona struktura«, Dr. Sagi ne bi htio s osnivanjem 
dijecezanskih pastoralnih vijeća. Pogotovu mu se čine preura- 
njeni planovi sa inter dijecezanskim vijećima (praktično, kod nas: 
s nacionalnim vijećem). On je za to, da se pođe »odozdo od 
realnosti, a ne odozgo od želja«, pa da se najprije »ispita stvar- 
no stanje na terenu, metodički i iscrpno«. » Treba odmah ime- 


novati osobu«, koja će to učiniti. A »ta osoba mora biti mlada 
ča razumije pothvate mladih, nikako ne neka osoba od onih 
koje su već prije rata bile aktivne u katoličkom pokretu, jer 
se treba unaprijed bojati da su opterećene predrasudama i jer 
ne smijemo riskirati da se vratimo natrag na staro«. »Ta osoba 
ipak mora biti dovoljno široka, bez diktatorskih ambicija, a s 
velikom Ijubvlju prema čovjeku i prema svemu što se pokrene, 
nesebična i bez sektaškog duha da pošteno i dovoljno uoči 
i prizna sve što se faktično radi, i — razumije se samo po 
sebi, — otvorena za Koncil. Mora to biti osoba koja će biti 
spremna priznati i staro i novo, ko;a će moći vidjeti vrijednost 
— u zdravom pluralizmu — svih pojava koje već postoje u na- 
šem katoličkom radu, koja će biti spremna da dade mjesta svim 
tendencijama, od » desnice « do »ljevice« (kako se to kaže). 
A ne treba zaboraviti da su unutrašnja trvenja kod nas još 
jaka, i da bi svako igranje na jednu kartu (»desničarsku«, ili 
makar »ljevičarsku«, ali se čini da ta još uvijek ima manje 
izgleda kod naših odgovornih religioznih krugova, premda su 
i to takolici!) moglo biti sudbonosno«. »Trebala bi (to) biti 
laička osoba, muška ili ženska«, a biskupski bi joj mandat mo- 
gao trajati »npr. šest mjeseci«. Ona bi proputovale »po čitavoj 
zemlji«, — po hrvatskim krajevima; /.a Sloveniju bi morao to 
učiniti netko iz Slovenije, — i «osim samog evidentranja stanja, 
morala provesti anketu, prema unaprijed studiozno načinjenom 
upitniku, o tome što i kako naši ljudi danas vide mogućnosti 
apostolata laika, kojim smjerom zamišljaju mogućnost našeg 
lazvoja itd. Dakako anketirati bi trebalo ne naše » penzionere « 
od aktivnog rada, već one koji su se aktivno angažirali u apo- 
stolatu laika«. 

SEKRETAR 1 SEKRETARIJAT 

U drugoj fazi trebalo bi, po Dr-u Šagi-ju, osnovati »Sekre- 
tarijat Biskupske kontisije za promicanje apostolata laika«. »Svr- 
ha Sekretarijata bila bi isključivo radna, ne monopolistička ni 
upravna«. »Sekretarijat ne vodi sav apostolat laika, on sebi ne 
arogira vlast da sve određuje ili da nitko ne smije ništa bez 
njega. On je naprotiv tijelo koje potiče, pomaže, promiče rad 
svega naroda Božjega. On sabire informacije o svemu što se 
radi i što se učinilo, daje i širi te informacije, zatim animira 
i pomaže tim npr. što pomaže naći predavače, i slično. SEKRETA- 

RIJ AT BI SAM NAŠAO SVOJE FORME RADA. SVAKU DIKTA- 
TURU TREBA ISKLJUČITI, kao bitno protivnu Koncilu, i koja 
onemogućuje traženje novih puteva, a to je traženje nama danas 
apsolutno nužno«. 

»Na čelu Sekretarijata jest sekretar, koji je stalan namje- 
štenik, plaćen od Sekretarijata«. »Mora prvenstveno biti laik 
(ako je ikako moguće), i to ili muškarac ili žensko. Mlađi čovjek; 
svakako ne takav koji je prije rata i za vrijeme rada bio anga- 
žiran u jednoj ili drugoj grupi kod nas, ili se predviđa da bi 
mogao stare ideje dalje uzgajati i stara usmjerenja podržavati. 
Tu moramo, — misli Dr. Sagi, — biti strahovito realistični, 
mogu ti ljudi izjavljivati da oni neće biti grupaški u starom 
smislu, ali oni već faktično imaju svoje grupe, i to je tako«. »Ne 
smijemo staviti u pitanje koncilsku budućnost naše Crkve zato 
da platimo stare zasluge. To bi bilo fatalno. Mladi toga danas 
nikako ne bi prihvatili«. Sekretar bi morao biti i »dovoljno otvo- 
ren za pluralizam različitih grupa, i starih i mladih, bez ikakvih 
diktatorskih ambicija, da svi nađu mjesta«, a »morao bi biti (i) 
dovoljno koncilski naobražen, ili bar spreman da se naobražava. 
Ovo nije najmanji problem«. »Ako bi na mjesto sekretara do- 
šao čovjek koji nema što od Koncila naučiti onda bi sukob 
i razdor u našoj sredini bio siguran i od nedoglednih posljedica. 
Mi ne možemo ostati neka starinska Crkva, koja ne mari za 
Koncil, kao neka oaza anakronizma, neki >-■ starovjerci «. Nije do- 
sta da Koncil samo hvalimo, već ga morat- . proučavati i po 
njemu raditi. Sekretar bi se smio postaviti san . na dvije godine«. 

EKSPERTI (KONZULTOR1, 

Uz Sekretara bi stajao i Sekretarijat. Sačinjavali bi ga 
» članovi i eksperti (ili konzultori). članovi bi trebali biti pred- 
stavnici aktivnih radnika u apostolatu laika iz čitave zemlje. 
DVIJE TREĆINE ČLANOVA BIRALE BI SVE AKTIVNE GRU- 
PE KOJE POSTOJE KOD NAS, po nekom ključu koji bi tre- 
balo još naći, ali istom nakon što se prouči teren, pravo stanje 
stvari, da može biti realno i pošteno i da ne stvara nepotrebnu 
zlu krv. Sve ovo bi trebalo na neki način biti javno, i kriteriji 
postupaka i sami postupci, ne bi se smjelo ništa činiti negdje 
u potaji po nekoj tajnoj grupi. Narod Božji ima pravo da bude 
informiran. JEDNU TREĆINU ČLANOVA Sekretarijata BIRALI 
BI BISKUPI iz redova individualnih radnika u apostolatu laika, 

značajnih i uglednih ljudi koji su se istakli u javnom životu, 
priznavajući svoju katoličku pripadnost. Ovaj omjer 2:1 ne smi- 
je nikako biti prekoračen na štetu grupa, samo može biti poja- 
čan u prilog grupa. GRUPE BI APSOLUTNO MORALE SAME 
SEBI BIRATI PREDSTAVNIKE, A NE DA IM SE S VRHA 
IMENUJU PREDSTAVNICI. DEMOKRATSKI PRINCIP JE OV- 
DJE BITAN. Konzultore ( eksperte ) bi po svoj prilici trebalo 
birati samo članstvo Sekretarijata, s tim da Biskupska komisija 
ima dati Nihil obstat. Međutim bi Sekretarijat trebao biti po- 
stavljen ad experimentun i na određeno vrijeme, a onda bi on 
SAM SEBI IZRADIO STATUT I POSLOVNIK, da postane stvarno 
efikasno tijelo, koje uistinu radi a ne tijelo koje je tu samo pro 
forma »za opsjeniti prostotu«, ili koje u stvari drži da je nje- 
gov zadatak da pazi kako netko ne bi nešto učinio i da samo 
koči. I ova je opasnost realna kako pokazuju naša dosadašnja 
žalosna iskustva«. 

ŠTO O TOM MI MISLIMO? 

Nama se, da iskreno kažemo, nikako nije svidio taj Sagi-jev 
prijedlog. Odveo bi nas u još puno goru situaciju, nego što je 
sadašnji »vacuum«. Potpuno bi, čini nam se, razbio katoličke 
redove i onemogućio skladnu, — koliko toliko skladnu, — su- 
radnju sviju na polju lajičkog apostolata. A, što je glavno, kru- 
pno, po našemu mišljenju, prejudicira auktoritetu i pfrerogati- 
vama hijerarhije. Faktično joj oduzima inicijativu i vodstvo i 
predaje ga u ruke lajičkom elementu, i to na bazi skupinskog 
(grupnog) privilegisanja i monopolizma: i jedno i drugo protiv 
pozitivnih direktiva Crkve. A nije ni sam sebi konsistentan 
i dosljedan: pada u protuslovlja; nije logičan. 

Ne vidimo, na primjer, da se može, ozbiljno, govoriti, kako 
lajici nijesu pozvani da propovijedaju biskupima i kleru, a u 
isto vrijeme tražiti za jednu grupu, — očito u većini lajičku, — 
da bude praktično od biskupa autonomna i da stvarno jedi- 
na ona organizira i vodi sav javni ktolički život i rad. Da lajik, 
i to mladi, — i žensko, eventualno, — nužno čovjek iz jedne 
skupine i jednog shvaćanja, s a m provodi anketu na terenu 
o organizacijskim (a svakako i načelnim) pitanjima katoličkog 
života, da Sekretarijat i Sekretar (opet lajik, i mlad, i ženska 
eventualno) promiče rad »svega naroda Božjega« i sam sebi, 
suvereno, »iznalazi forme rada« i »izrađuje statut i Poslovnik«, 
da u Sekretarijatu budu barem dvije trećine od članstva, u gru- 

parna, izabranih članova, a najviše jedna trećina onih izabranih 
od biskupa, da je »demokratski (praktično: izborni) princip ov- 
dje bitan«, da i konzultore (eksperte) bira samo članstvo Sekre- 
tarijata, a biskupi sebi pridržavaju samo pravo veta (»Nihil ob- 
stat«), da se uzima kao princip, od koga sve mora polaziti, »ve- 
liko povjerenje u mlade kršćane kod nas«, a ne da ih se veže 
i da im se »daje po prstima«, da se, virtualno, prima na zna- 
nje, kako mladi ovoga ili onoga danas nikako »ne bi prihvatili«, 
pa da se unaprijed »prizna sve što se faktično radi« i »sve 
što se pokrene«. Tko tu s kim surađuje: lajici s hijerarhijom 
ili hijerarhija s lajicima? Šta je tu ostalo od koncil s kih prin- 
cipa, da na crkvene pastire spada sud »o pravoj naravi i ured- 
nom vršenju« apostolskih darova, da katolički javni radnici 
)noraju biti spremni staviti svoje sile na raspolaganje dijecezan- 
skim pothvatima, »raditi u intimnoj povezanosti sa svojim sve- 
ćenicima« (»a fortiori«, svakako, s biskupima), biti »nadahnuti 
posluhom i ljubavlju prema pastirima Crkve«, uskladiti svoje 
akcije »sa svrhama Crkve«, »poštivati dobre odnose sa crkvenim 
vlastima«, »podržavati što tjesnije veze sa hijerarhijom«, da je 
veza s biskupima »elementum essentiale« kršćanskog apostolata ? 
Šta je tu ostalo od »vodstva hijerarhije«, od njezina prava da 
regulira suradnju među raznim apostolskim pothvatima, da (sva- 
kako efektivno) bdije nad lajičkim apostolatom i osigurava u 
njemu pravu nauku i red, da društvima i akcijama asistira preko 
duhovnika? Šta je tu ostalo od odredbe iz »Motu proprio«: »Ec- 
clesiae Sanctae«, da »pastoralna vijeća«, ta svakako najautori- 
tativnija forma lajičkog apostolata, imaju pred biskupima samo 
»savjetodavni glas« i da su im članovi »izabrani od biskupa«? 

Ne vidimo, ni kako se može govoriti, da »Koncil omogu- 
ćuje stanoviti pluralizam unutar samih katoličkih redova, 
da iziskuje mogućnost pluralizma unutar apostolata laika, da 
traži mogućnost slobodne inicijative pojedinih laika i grupa 
laika« i duži nas, da moramo »biti spremni priznati i staro 
i novo«, »vidjeti vrijednost — u zdravom pluralizmu — svih 
pojava koje već postoje u našem katoličkom radu«, »dati mje- 
sta svima tendencijama, od desnice do ljevice«, ne puštati, da 
itko »sebi arogira vlast da sve određuje ili da nikto ne smije 
ništa bez njega«, a u isto vrijeme uporno osporavati svima 
onima u našemu katoličkom životu, koji su radili i djelovali 
prije g. 1939., svaku i sposobnost i mogućnost, da se i danas 
■fiktivno angažuju u lajičkom apostolatu i da se u nj uklope. 

A priori« ih isključivati od svake značajnije funkcije, davati 
im apsolutnu »ekskluzivu«, proglašavati ih nesposobnima, da 
shvate intencije »Koncila« i »pokoncilske« Crkve, pa im dapače, 
» penzionerima «, uskratiti i pravo, da budu, makar samo, i an- 
ketirani u ovim stvarima, a s druge strane do kraja i posve 
-nekritički favorizirati »mlade« i pretpostavljati, da je stvafno 
dobro sve, što oni misle i kako rade. Sve im predavati u ruke; 
smatrati ih faktično nepogrješivima; izuzimati ih od svake kri- 
tike. I to bez ikakva objektivna kriterija i bez ikakve auktotri- 
litativne legitimacije. Vanjske, ali i nutarnje. Nje »koncilski« 
pluralizam, — prije je to monopolizam i totalitarizam, — tražiti 
za sebe puno povjerenje, a prema svima drugima pokazivati 
skrajnie nepovjerenje i apriorno im vezati ruke, apriornom im 
sumnjičavošću ubijati moralni ugled. Da i ne govorimo, kako je 
za svakoga mislioca, a najviše za samu Crkvu, nepravedna 
i neprihvtljiva » crnobijela « pretpostavka, da je sve, što je pret- 
honcilsko u Crkvi, nevrijedno, neupOrabivo, »preživjelo«, »umr- 
lo«, — grijeh se je na to vraćati ili na to nadovezivati; bilo bi 
to »samoubojstvo katoličke vjere u Hrvatskoj i u Jugoslaviji«, 
— a da je sve i samo ono, što se naziva » koncilskim « i što je 
stvoreno za » novi svijet«, koji je »nastao i nastaje«, — a nema 
mu ni traga u koncilskim odlukama i dokumentima, — puno- 
vrijeđno, indiskutabilno, nepogrješivo. Kao da i naši biskupi 
nijesu bili na Koncilu; kao da njima namjere Koncila auten- 
• eno i auktoritativno ne interpretira, direktno, sam Papa! A 
kao da »mladi«, — a nijesu svi ni mladi, — i bez biskupa, si- 
gurno i intuitivno, pogađaju pravi put! 

Ne vidimo, ni kako se može, vatreno i srdito, grmjeti pro- 
tiv »diktature, kočenja inicijativa, zauzđavanja od strane neke 
uske grupe«, »diktatorskog načina vođenja za ruku«, protiv 
svakog monopoliziranja vodstva i svakog diktiranja odozgo«, 
protiv »svih nekadašnjih diktatorskih metoda«, — zanimljivo, 
cia se od nas starijih, koji smo, po toj logici, morali biti prve 
žrtve te diktature, nitko na nju ne tuži: svatko je i onda mo- 
rao do mile volje raditi za Božju stvar, samo ako je htio; 
i radili su, toliki, — protiv »paternalizma i prosvjetiteljstva, 
protiv suvišnog centraliziran ja«, a u isto vrijeme pledirati, da sa 
jednoj j e d i n o j, lajičkoj i mladoj, osobi prepusti, da u roku 
od šest mjeseci, meritorno ocijeni stanje javnog ka- 
toličkog života u nas i sve njegove elemente, tendencije, skupi- 
ne, — i to s unapri jednim mandatom, da ne smije »podržavati 

stara usmjerenja«, — i da se faktičnim srcem katoličkog javnog 
života i njegovim suverenim arbitrom učini Sekretarijat, sa slu- 
čajnom većinom odozdo, i sa konzultorima, koje on sam sebi 
bira, a bez odgovornosti kakvu bilo drugom, širem, forumu, u 
kojemu bi mogle doći do izražaja i želje vjerničkih masa, klera, 
službenih crkvenih faktora. Prijedlog ne spominje nijednog ta- 
kova foruma. 

ZA DOSLJEDNU PRIMJENU CRKVENIH ODREDABA, KON- 
CTLSKIH I PAPINSKIH. POD BISKUPSKOM VLAŠĆU I NAD- 
ZOROM 

Nije stoga, po našemu mišljenju, prihvatljiv. Puno je bo- 
lje i sigurnije, — jedino je dobro i jedino je koncilski, — da 
mi stvari s organizacijom našega lajičkog apostolata i naše »Ka- 
toličke Akcije« reguliramo PO, MJERODAVNIM I JASNIM, OPĆIM 
ODREDBAMA KONCILSKOG DEKRETA O LAJICKOM APOSTO- 
LATU I TOČNO PREMA UPUTAMA PAPINA »MOTU PROPRIO «: 
ECCLES1AE SANCTAE«. I to što prije. Zašto bismo čekali? »Što 
će biti jesenas, neka bude večeras!« 

Biskupi treba da drže u svojim rukama, SVU I JEDINU, ZA- 
KONODAVNU I DIREKTIVNU VLAST nad svjetovnjačkim aposto- 
latom i svim njegovim organizacionim formama. I nad katolič- 
kom štampom isto tako. Barem nad onom, koja hoće da nosi 
to ime i da govori u ime Crkve i vjernika. I da je, u najvišim 
instancijama, direktno i osobno vir š e. U dijecezama 
njihovi dijecezanski biskupi, na interdijecezanskom i općenacio- 
nalnom području Biskupske konferencije. Oni treba da odrede 
i koordinacione organizacijske forume za suradnju među raz- 
nim granama i skupinama. Oni treba i da sve to implementiraju: 
na način, koji im se učini najboljim. Proučivši situaciju, priba- 
vivši, pouzdane i objektivne, informacije, saslušavši sve faktore 
koji žele da u lajičkom apostolatu sudjeluju i rade. Po svojoj 
savjesti. U skladu sa principima, koje je Crkva, auktoritativno, 
prihvatila i promulgirala u Dekretu II. vatikanskog Sabora, a 
Papa ih, u koječemu, i konkretno primijenio i razradio u svojim 
kasnijim odlukama. Uvijek tako, da se u svim forumima na- 
laze skupa i svećenici i redovnici i lajici. U njihovoj je to, 
biskupskoj, kompetenciji. Imaju auktoritet. Mogu se kod toga 
pouzdati i u stalešku milost, koju im garantira njihovo hijerar- 
hijsko i apostolsko, — po izvoru božansko, — poslanje i kariz- 

ma. A za neposredne informatore i pomoćnike na tom voslu 
I uzet ce oni sebi one, — bilo lajike, bilo svećenike, — koii im 

opet pred Bogom i u savjesti, izgledaju za to, po svim svo- 
jini kvalitetama, najzgodniji. Ljude inteligentne, dalekovidne 
trijezne, razborite, široke i, osobito, pobožne i iskreno odane 
Božjoj stvari. I u preliminarnom stadiju, ispitivanja i orga- 
nizacijskih pretpriprava, i u definitivnom, pri konstituisanju pa- 
storalnih vijeća. A gledat će pritom, dakako, da budu sve sku- 
pine i sve struje pravedno i proporcionalno zastupane, i to, đo- 
iae je god moguće, po ljudima, koji uživaju povjerenje članstva, 
ali su i daleko od svake demagogije i duha opozicionarstva crk- 
venim vlastima. Po ljudima pravoga apostolskoga srca, kojima 
je na srcu samo slava Božja i napredak Božje stvari, bez nezdra- 
ve nametljivosti, ambicioznosti, strastvenosti, trke za popular- 
nošću i publicitetom. Po ljudima, koji dobro znadu, što za Crk- 
vu znači kršćanski posluh i crkvena disciplina. Po pobožnim i 
poniznim apostolskim radnicima, a ne samozvanim »učiteljima« 
i »ideolozima«. 

A ne će im biti teško pronaći takve ljude. Svaki biskup u 
svojoj dijecezi poznaje situaciju i dobiva informacije direktno 
sa terena i iz prve ruke: sa raznih strana i raznim kanalima. 
'1 od tih ljudi biskupskog povjerenja iz raznih krajeva i dije- 
ceza, — iz dijecezanskih pastoralnih vijeća, — treba ih onda ne- 
koliko uzeti i u centralno, inter dijecezansko (nacionalno) pasto- 
iitlno vijeće: najbolje odsvakle po nekoga, uglavnom prema 
broju vjernika; najviše, dakako, iz zagrebačke nadbiskupije i 
zagrebačkog centra. I predsjednika valja da odrede biskupi: 
predsjednike dijecezanskih vijeća dijecezanski biskupi, pređsjed- 
idka nacionalnog vijeća Biskupske konferencije; nekoga, tko 
uživa opće štovanje i moralni ugled na svim stranama. 

Ta pastoralna vijeća treba da onda pomažu biskupima u 
svim poslovima svjetovnjačkog apostolata kod nas. Kao njihovi 
pastoralni »savjeti« (»consilia«), — kako ih uvijek i nazivaju 
u kreni dokumenti, — ne kao »pastoralni sabori« («concilia«) , 
sa pravom suodlučivanja: na crkvenim saborima imaju uvijek 
Samo biskupi pravo odlučivanja; nemaju ga ni svećenici ni vjer 
nici. Ta će vijeća vršiti funkciju, koju im daje koncilski Dekret, 

11 j~ a . ^ °i u Pledira i Dr. Sagi. da, štujući slobodu pojedinačnih 
n.icijativa i pravednu autonomiju svih, dobronamjernih, apo- 
stolskh skupina i akcija (»Ap. Act.«, n. 7., 9., 19., 23.-26.; »Presb. 

1 -d-"’ n - 9.), »potiču, pomažu, promiču rad svega naroda Božje- 

oa«, »sabiru i šire informacije «, »animiraju i pomažu« (Dr. Sagi), 
koordiniraju i usklade sve pojedinačne pothvate (»Ap. Act. . 
n 26) A usto će u svojim rukama držati i organizirati sve ono 
centralno, ključno i opće u katoličkom javnom ^ ^ sta 
lički ured, informativne agencije, centralno financiranje), ne trc 
ba toga davati u ruke pojedinim katoličkim skupinama, svaki 
nopol na toj bazi treba onemogućiti. Za nas je na primjer, 
da P napravimo jednu digresiju, - anomalija da skupina oko 
»Svezaka« uzimi sebi u djelokrug i izdavanje časopisa za od. 
goj redovnica, mjesto da inicijativa za to dođe od Episkopa < = 
ovim ili onim putem! 

Moći će se biskupi, to se zna, u radu sa organima lajickog 
apostolata služiti i posredovanjem »duhovnika« i 
između svećenika svoga povjerenja, tomu doraslih z p . 

sabijenih (»Ap. Act.«, 25.), ali će se, pma/dHO s /mi mo J mt 
jek i neposredno interesirati za sav lajicki apostolski rad 
i efektivno ga pratiti, pomagati, nadzirati: uvijek I iti , 
kontaktu sa strujanjima i događajima sa toga po rucja. 
nn intervenirati kadgod treba. Nitko drugi ne može biskup, 
u tome potpuno zamijeniti, niti ih oslobodit, te dužnosti i 1 odgo- 
vornosti. U centru će tu dužnost preuzeti najebe Srs/atp.s 
konferencije, preko Biskupske komisije za lajicki apostola 
njezina pročelnika, kao predstavnika i referenta plenuma. 

NAJVEĆA POGIBAO ZA LAJICKI APOS TOLAT. „ 

ZA »PASTORALNA VIJEĆA«, A PROTIV »PASTORAL. 

KONCILA«. 

Tim će odmah biti uklonjena i najveća pogibao po lajicki 
apostolat: nitko se ne će moći nametnuti biskupima ni Crkvi 

“katoličkoj stvori za .„utora: I m če u Crto, to«. 
mokraći i e«. Ne će u njoj nitko, m od svećenika, ni od lajika, 
ni od katoličkih organizacija, moći da sebi uzurpira v as , s a je 
r,o božanskom pravu, ima samo hijerarhija: konkretno da od 
konzultativnih, bilo prezbiterijalnih bilo pas ^Inih, vijeća 
■..pastoralne koncile«, kao u Holandiji, pa da preko njih pokusa 
vršiti legislativnu i direktivnu vlast u Crkvi: izglasavajući na 
njima Papi i biskupima povjerenje ili nepovjerenje i > iznu u- 
i ući od njih odluke; i u pitanjima vjere, morala, discipline « 
mokratskim« glasovanjem, pravom »većine«. Takav e sisf 
protiv sama fundament alnog, božanskog, ustrojstva i ustava 

kve, pa ga valja, u korijenu, onemogućiti, prije negošto i nas 
dovede do anarhije i pustoši u crkvenom životu. 

ZAKLJUČNE REFLEKSIJE . ZA AUKTORITET U CRKVI 

Da još jedamput naglasimo ono glavno, radi čega smo i 
napisali ovaj članak! 

Ne treba nam u Crkvi, — našoj domaćoj prije svega, 

kontestatorstva i bune, ni u kojoj formi. Ni u formi »katoličkog 
apostolata«. Katolički apostolat ili ostaje, u svemu, pod vlašću 
hijerarhije, ili nije apostolat, nego uzurpacija. Ne može inače 
uopće nositi katoličkog imena (»Ap. Act.«, n. 24.). Ne uče lajici 
Crkve i ne zapovijedaju u njoj, nego je vole i poslušno joj po- 
mažu. A ne može u Crkvi biti ni glasovanja o načelnim stvarima 
.osim, na svoj, saborski, način, u hijerarhijskim institucijama): 
glasovati se može samo u tehničkim stvarima, a i to samo u 
Sormi prijedloga, a ne u formi meritorne i konačne odluke. 

Ne treba nam dvoglave Crkve ni »dviju hijerarhija«, kako 
•e je, značajno i duhovito, izrazio papa Pavao VI., u osvrtu na 
HI. svjetski kongres lajičkog apostolata u Rimu (11.— 18. X. 
1967.). Ne treba nam ni organizacijskih »trustova« u Crkvi; ni 
svećeničkih ni svjetovnjačkih. Ni »senioiata«; ni javnih ni taj- 
nih. Ne treba nam ni institucija, koje bi nas podsjećale na »ge- 
neralnog prokuratara Svetoga Sinoda«, iz vremena ruskih careva. 
Ne treba nam ni »nacionalnih pastoralnih koncila« na holandski 
način, sa svećeničko-lajičkom većinom. Ni novoga »prezbiterija- 
nizma«. Ako cezaropapizam nije kršćanski, nije ni modni »de- 
mopapizam«: oba su u jednakoj mjeri protuevanđeoska i pro- 
tucrkvena. 

A pogibao je s te strane vrlo blizu i vrlo realna. Znamo, 
kako se je III. svjetski kongres lajičkog apostolata, još pred 
tri godine, g. 1967., pokušao Papi nametnuti za arbitra u odluci 
o »pilulama«, odgovornom očinstvu, planiranju porodice. A zna- 
mo, i kakvim je žalosnim i sablažnjivim rezultatima urodio »na- 
cionalni pastoralni koncil« u Holandiji: otvorenom oporbom i 
neposluhom Papi. A znamo, kako i drugdje planiraju takve 
»koncile«: i u Kanadi, i u Sjedinjenim Državama, i drugdje. 
Opet u holandskom duhu i po holandskim shemama. Neki dan 
smo čitali, u »katoličkim« novinama (»The National Register«, 
15. III. 1970.), kako je »Nacionalna asocijacija lajika« u Sjedi- 
njenim Državama poslala holandskim biskupima list, u kojemu 

» bodri holandski narod i hijerarhiju, da čvrsto ustraju u svom 
sadašnjem sporu sa Vatikanom (»to štand firm in their ^ cur- 
rent disagreement with the Vatican«) o obligatnom svećeničkom 
celibatu, i izjašnjuje se za »bolji kolegijalni postupak i nove 
načine vršenja auktoriteta u Crkvi«. A isto tako, Asocijacija, u 
tom listu »poziva na račun (»took to task«) katoličke biskupe 
u Sjedinjenim Državama, što u svojim izjavama i odlukama ne 
slijede glas američke Crkve« (»for failing to reflect the voice 
of the U.S. Church in its statements and deliberations«). A i kod 
nas se sve češće vode u katoličkoj štampi i na katoličkim novi- 
narskim konferencijama polemike s biskupima i komentiraju 
»bijele knjige«. 

A, što se tiče lajičkih katoličkih (apostolskih) skupina na 
terenu, njima nitko ne osporava prava ni na okupljanje ni na 
inicijativu i akciju, doklegod budu radile prema kršćanskim 
načelima i držale se općih direktiva Crkve, odnosno njezine hi- 
jerarhije. Imaju ove svoju » Magna charta libertatis« u koncil- 
skom Dekretu: »Apostolicam actuositatcm«. Samo, dakako, sve- 
ćenici, koji ih okupljaju i s njima rade, ne smiju toga nikada 
raditi bez, barem prećutnog, odobrenja biskupa, čiji su delegati, 
ni protiv njegovih intencija. Princip je uvijek isti: Nad svakim, 
tko hoće da u Crkvi apostolski radi, imaju poglavari Crkve 
jurisdikciju i vlast. 

Na koncu, da svršim sa onim, s čim je Dr. Sagi započeo, 
s naslovom njegova Pisma: » Apostolat laika je rad, a ne orga- 
nizaciona struktura!« Nije! On je, sigurno, prvotno, po svojoj 
svrsi, rad, ali po formi je on i organizaciona struktura: orga- 
nizovana apostolska akcija unutar Crkve. No, i u koliko je 
on rad, i u koliko je struktura, on je vas u rukama i pod 
nadzorom Crkve i njezine hijerarhije. Svaki pokušaj, da se od 
nje emancipira i sebi arogira pravo, da po volji prihvaća ili ne 
prihvaća odluke i direktive hijerarhije, kompromitira ga i di- 
skvalificira. Auktoritet, posluh, disciplina, sloga, potrebni su 
Crkvi isto toliko kao i apostolski rad. I jedno je i drugo volja Bo- 
žja i »zakon Kristov« (Gal 6, 2.). 

Eto, to je naše mišljenje o problemu praktične i konkretne 
implementacije lajičkog apostolata i »pastoralnih vijeća« kod 
nas. Dobro je valjda, da se i ono čuje, prije negošto kompetentni 
donesu odluku! 

PRED OLTAROM NAŠEGA PRVOGA SVECA 

»Vjesnik«, g. 1970., br. 10., str. 
171.— 172. 


Prvi ćemo put, mi Hrvati, ove godine, u mjesecu stude- 
nom, proslaviti jednoga čovjeka naše krvi, kao kanoniziranog 
sveca na oltaru, na njegov godišnji blagdan. A učinit ćemo to 
s puno svete radosti i uzbuđenja. I s puno ponosa. Baš kaošto 
smo ljetos, u Rimu, s puno radosti, uzbuđenja i ponosa, pro- 
slavili i njegovu kanonizaciju: u crkvi sv. Petra. Uz masovno 
učešće biskupa, svećenika i vjernika iz svih naših krajeva. Na 
cdifikaciju papinskom Rimu, Na iznenađenje, ali i uz odušev- 
ljeni aplauz, naše katoličke braće iz čitava svijeta, što su se 
onih dana bila našla u vječnom gradu. 

Velik je to datum u povijesti i životu naše domaće Crkve. 
Nema smisla, da njegovo značenje i njegovu veličinu razrjeđu- 
jemo ikakvim sitnim sumnjama. 

Ne treba nikoga, — a najmanje Rim, — kriviti, što smo 
tako dugo čekali, da na nas pogledaju i da nam, svecem naše 
krvi, priznaju duhovno »punoljetstvo« u zboru katoličkih na- 
roda. Nitko nam nije kriv, što nijesmo Crkvi nikada ni ponu- 
dili kandidata za oltar. Nije nam to dopuštala vječna, krvava, 
borba za našu kršćansku eksistenciju. Nije nam to dopuštalo 
naše vječno, stoljetno, mučeništvo za Boga i za vjeru. Mi smo 
se brinuli, kako ćemo stvarati svece, a ne, kako ćemo ih rekla- 
mirati. Dosta nam je bilo, da nam ih Krist bilježi u svoje, ne- 
beske, svetačke albume. Svijesni smo bili, da ih imamo; da 
oni duhovno žive među nama; da se za nas mole. Pred Božjim 
je očima i onako posve sporedno, je li koji svetac kanoniziran 
ili nije. Glavna će njihova kanonizacija i onako biti na sudnji 
dan. A tada će biti i glavna smotra, i glavna klasifikacija, kato- 
ličkih naroda: po njihovoj vjernosti Bogu, po njihovoj kršćan- 

skoj punoljetnosti, po njihovu apostolskom viteštvu i veledu- 
šnosti. 

Ne treba ni žaliti, što je naš prvi kanoniziram svetac tako 
»star«. Star i staromodan. Star po vremenu, u kojemu je živio: 
staromodan, »sredovječan«, po tipu svoje svetosti. Premalo »sa- 
vremen«, premalo »koncilski« i »ekumenistički«, premalo po 
ukusu nove katoličke askeze. Previše zaljubljen samo u patnju 
i u križ. I previše intolerantan i borben: za današnje naše po 1 - 
move. Onda, kad je živio, bio je savremen. A savremen je i da- 
nas; po onome, što je bitno u svakoj svetosti. I što je prvo u 
njoj. Po ljubavi i predanju Kristu. Po totalnom prihvaćanju L\an- 
delja. Po velikoj vjeri u realnost božanskoga svijeta. A sve to 
do zadnjih konsekvencija: do žrtvovanja svega zemaljskoga i 
ovosvjetskoga. I života. Jer: »nema veće ljubavi, nego ako tko 
život položi za prijatelja svoga!« (Iv 15, 13.). Po toj, bitnoj, oz- 
naci svake svetosti, — po subjektivnim namjerama i osobnome 
veledušju, — primjer je sv. Nikole i danas jednako aktualan, 
kako je bio i onda, kad je on pretrpio mučeništvo, koncem 14 
stoljeća. Imamo se čemu istinski diviti; imamo što nasljedovati. 

A onda, je li uopće istina, da je on, u Jeruzalemu, izazivao 
inovjerce i nastupao nerazborito i indiskretno, samo da se do- 
mogne krune mučeništva? Tko danas zna, koliko je u onim 
prvim izvještajima o njegovu mučeništvu trijezna reprodukcija 
činjenica, a koliko, — u pojedinostima, — njihova literarna 
obrada po mentalitetu i ukusu tadnjeg vremena i publike? Da 
je našemu svecu bilo do toga, da bezuslovno izazove inovjerce, 
da ga ubiju, mogao je to učiniti i u Bosni, među našim bogu- 
milima. A znamo, da on to nije učinio. Ni on ni njegova redov- 
nička braća. Bez puno krvi oni su obratili patarensku Bosnu: 
poniznom, blagom i veselom vjerom sv. Franje. I u Jeruzale 
mu bio je, sigurno, svetome Nikoli nadahnuće njegov duhovni 
otac i uzor, sv. Franjo. A i Franjo je bio, stoljeće i po prije 
njega, u Jeruzalemu, među Saracenima. I nije ih izazivao, i ako 
je i on bio željan mučeništva. Saraceni su ga dočekali i počastili 
kao sveca. Prije će biti, da je sv. Nikola pao žrtvom tuđemu 
fanatizmu nego svomu. 

Na svaki način, on je heroj vjere i ljubavi. I borac Božji. 
Zato nam je i danas blizu. Njegovi su ideali i naši ideali. Krš- 
ćanska je svetost uvijek, po svom glavnom predmetu i sadržaju, 
jedna i ista. 

To je ono, za što se mi deklariramo kultom sv. Nikole. 
I kultom svih drugih naših svetaca. Beatificiranih i nebeatifici- 
ranih. Mi tim kultom ispovijedamo svoju vjeru u svijet objave, 
otkupljenja i nebeske slave. 1 svoju vjeru u primat duhovnoga 
nad tjelesima, vječnoga nad prolaznim. 1 nama je, kao i njemu, 
nadsvijet prva realnost i prva vrijednost života. I nama je Krist 
Učitelj i Otkupitelj čovječanstva. I nama je zakon Evanđelja 
jedina, prava i cjelovita, mudrost života. Kultom svetosti i mu- 
čeništva mi protestiramo protiv deifikacije materije, uživanja 
i seksusa. Mi njim relativiziramo ljudsku veličinu i silu. Mi se 
opredjeljujemo za moralne vrijednosti života i za nadnaravno 
shvaćanje svijeta. 

Narod, koji štuje svece, uvijek je i kršćanski narod. On se 
tim i ponosi. On hoće da to i ostane. I spreman je da to otkupi 
svakom cijenom, koja se od njega zatraži. Ne će takav narod 
nikada kapitulirati pred nasiljem. On se ne boji smrti, kao ni 
njegovi mučenici i sveci. On vjeruje u višu, Božju, pravdu: on 
vjeruje u plaću vječnosti. A Crkva, koja štuje svece, dio je ve- 
like, pobjedničke, zajednice, općinstva, svetih i otkupljenih. Ona 
ima zaleđe, ona ima neuništive i neiscrpljive rezerve, u carstvu 
besmrtnih, u svijetu Uskrsnuća. S njom se bore, nju pomažu, 
nevidljive, duhovne, sile s nebesa. 

A kad se još radi o nacionalnim svecima, onda to nije sa- 
mo savezništvo s njima, onda je to rodbinstvo. Nešto kao milo- 
sna atrakcija naslijeđa i krvi. Nešto kao historijska predesti- 
nacija za kršćanstvo. I čuvstvo tu služi vjeri i Bogu. U nama se 
simbiozira, isprepliće, na najidealniji način, naravno i nadna- 
ravno. Naš se patriotizam posvećuje. Vjera nam postaje do- 
maćom. 

Svi ti momenti suodlučuju, kad mi danas, s toliko radosti, 
stojimo pred oltarom našega prvoga sveca. A ako nam je prvi. 
nije zadnji. Ako nam je prvi, nije jedini. I sve one druge, neka- 
nonizovane, naše svece mi u njemu i skupa s njim gledamo, ča- 
stimo, zazivamo. On im je, u našim očima, zajednički predstav- 
nik, reprezentant. Kronološki prvak onih najodličnijih i najve- 
ćih, što su ikada među nama živjeli. Onih, koji nam osvjet- 
ljuju i pokazuju put. Onih, koji su iznad nas i iznad našega 
naroda ispružili pred Bogom svoju ruku zaštitnicu. Kao ono, 
jedamput, prorok Jeremija iznad izabranoga naroda i svetoga 
grada (2. Mak 15, 14.). Također sa nebesa. Također u molitvi pred 
Božjim prijestoljem. 

Slaveći Tavelića ne zaboravljamo mi danas ni drugih naših 
iz njegova, nebeskog, društva. Ni Kažotića, ni Marka Križevča- 
nina, ni Hosane Kotorke, ni blaženoga Gracije od Mula. Ni onih, 
što im se još nadamo, jer im poznajemo svetačke kvalifikacije 
pred Bogom: Bjankovića, Langa, Stepinca, Mandića, Antića i Vo- 
šnjaka, Barbarića i Merza. Ni onih nepoznatih, kojima se je, 
»u tjeskobi vremena« (Dan 9, 25.), izgubilo ime, zamela uspo- 
mena među ljudima. 

Velika je milost ovo nadvijanje svetaca nad naš vjerski i 
narodni život. Ova duhovna simbioza između onih naših na cilju 
i nas na putu. Ovo masivno i plebiscitarno identificiranje naše- 
ga kršćanstva i našega katoličanstva s kršćanstvom i katoličan- 
stvom naše starije braće, koju je Bog našao »vrijednom sebe« 
(Mudr 3, 5.), a Crkva je, auktoritativno, definitivno, proglasila 
autentičnim tumačima svoga duha i svoje pobožnosti. Velika 
napose u ove naše dane, gdje je i u dušama, i na liku, mnogih, 
koji sami sebe smatraju kršćanima, pa i žele da to budu, iz- 
blijedjela slika Kristova i gdje se težište kršćanstva sve više 
prenosi sa Boga na čovjeka, sa posvećenja i vjere na humani- 
tarnost i akciju. 

Kult svetaca, — napose naših nacionalnih svetaca, — tihi 
je i dostojanstveni otklon racionalizma i modernizma u Crkvi: 
impresivna aklamacija nadnaravnom, milosnom, evanđeoskom, 
crkvenom, papinskom, kršćanstvu. Onome kršćanstvu, koje su 
ispovijedali i prakticirali svi naši dragi sveci. 

Moramo samo njihov kult među nama provoditi svijesno i 
sustavno. I moramo u njemu biti do kraja dosljedni. 

Uzore i uzorke imamo. Imaju ih svi staleži i sve skupine 
među nama. Svi imamo svoje svece: i svoje nacionalne 
svece. Biskupi Kažotića, i Bjankovića, i Langa, i Stepinca; svje- 
tovni, dušobrižnički, kler Marka Križevčanina, franjevci Taveli- 
ća, i Antića, i Vošnjaka; kapucini Mandića; isusovci i omladina 
Barbarića; svjetovnjaci i lajički apostoli Merza; žene, djevojke 
i redovnice blaženu Hosanu. I dominikanci: Kažotić je kao 
dominikanac bio podignut na biskupsku stolicu. Ne može nitko 
reći, da ne zna puta, da je ostao bez orijentacije. 

I pomoćnike i zagovornike imamo. Svi se oni, gore pred 
Gospodinom, mole za nas. Za našu Crkvu; za naš narod. I u 
ovom vremenu teške krize. 

Možemo se nadati. Imamo razloga za optimizam rvvt- 
naš, hrvatski, katolici oduševljavaju L S v„j?l“- i dof 
uporedo s tim, ovako živo slave našu Dragu Gospu, kako je slave’ 
SVOJ modernoj nevjeri i skepsi uz inad. — naše kršćanstvo no 
ce nikada ostati ni mrtvo ni jalovo. Znak je Božji na njemu 
I ruka svetaca. njemu. 

»Svi sveci i svetice Božje, molite za nas!« Mučenice Isusov 
prvi nas svece sveti Nikola, isprosi nam od svoga i od našega 
Gospodina, za koga si umro, jaku vjeru i svetu dušu, poput 
t\oje. I puno onih, koji će te među nama nasljedovati! 

»Laudemus viros gloriosos et parentes nostros in generali 
one sua!« (Crkv. 44, 1.). 1 

NOVA GRANIČNA LINIJA 


»Vjesnik«, g. 1970., br. 11., str. 
198.— 200. 

Nekada smo se u Crkvi i u katoličkom životu okupljali i 
diferencirali po puno sporednijim i manje bitnim kriterijima 
nego danas. Po pripadništvu ovoj ili onoj dijecezi, od kojih je 
svaka imala svoju historijsku i pastoralno-organizacijsku tradi- 
ciju, ovom ili onom crkevnom Redu s njihovim karakterističnim 
stilom redovničkog i apostolskog života. Po teološkim školama: 
tomističkoj, molinističkoj, skotističkoj. Po »moralnim sistemi- 
ma«: tuciorističkom, ekviprobabilističkom, probabilističkom. Po 
više manje standardnim asketskim teorijama i praksi. Po or- 
ganizacijskim formama, od kojih je svaka preferirala ovaj ili 
onaj momenat, ovo ili ono područje katoličkog života i rada. A 
sve su te skupine bile, uglavnom, homogene. Tko im je pripadao, 
bio je jasno opredijeljen i specifično obojen. Znalo se je dobro 
u Crkvi, što znači biti isusovac, a što franjevac, dominikanac, sa- 
lezijanac, karmelićanin. Čovjek je unaprijed znao, s čim mora 
računati, kad bi se u životu sreo s jednim od njih. Bili su to 
tipovi. Svi su, iz iste skupine, jednako nastupali; svi se držali 
istih principa i istih radnih metoda. Znalo se, i šta je karakte- 
ristično za svećenike iz raznih zemalja, krajeva, dijeceza: koji 
se odlikuju po ovome, a koji po onome; koji su od njih, opće- 
nito, na boljem glasu; koji su, poprijeko, boljeg duha; gdje je 
svećenički odgoj solidniji i dublji. Znalo se, koje su prednosti, 
a koje slabe strane raznih »katolicizama« : romanskog (tali- 
j ansko-španj olskog) , francuskog, njemačkog, američkog. Znalo se>, 
i šta nose, šta hoće, pojedini katolički »pokreti«; na pr., kod 
nas, »domagojci« ili »križari«. Sve su te skupine bile iznutra 
kompaktne i solidarne. 

Danas je to vrijeme očito prošlo. Situacija je danas druk- 
čija. Fizionomije su se na svim tim starim skupinama izmije- 
šale i pobrkale. Homogenih skupina u Crkvi, u tom starom 

smislu, gotovo više ni nema. Stari tabori dana« 

podijeljeni Nekadanjim centralnim pitanjima niiko "Više^e 

piidaje velike pažnje. Mjesto toga prolazi danas katoličkim « 

oT' r t E T sl “ jeve ' " ova Si H„na 

o nje se lome koplja. I stvaraju nove fronte. Jedna zapravo 
Či ' a ™ CrkVU L «*• ■***• 

Kriterij je danas, — jedini kriterij, — opredjeljenje za 
* tar °* , lh za >>novo<< - U pitanju je i u diskusiji ispravni srni 

c'rušuTod'dana , mjest ° 1 funkci J a Crkve u ljudskom 

. ustvu od danas, njezin odnos prema svijetu. Ostajemo li uz 

shvaćanja, koja je kršćanstvo, kontinuirano, zastupalo kroz sva 
dosadašnja stoljeća svoga postojanja, ili ih moramo revidirati 
otz puno obzira na ono, što smo do jučer govorili i učili- kako 
r *> J u «r radili? Jesmo li za vjeino, .stotiinoć Kćan“ 
di smo za njegovu evoluciju, za njegovo prilagođivanje duhu 
cmena i modernoga, svijeta: idejama, koje su danas kurent- 
nc i popularne među onima, koji daju ton javnom životu? Je 
u naše kršćanstvo objavljeno, »dogmatičko«, kršćanstvo ili j e 
»znanstveno«, kritično, »realistično«? Treba ili u njemu više 
naglasivati božanski ili ljudski elemenat, eshatološki ili huma- 
mtarno-socijalni; vertikalu ili horizontalu? Treba li da se u 
praktičnom životu orijentiramo više nadnaravno ili naravno? Mo- 
ramo li se kao kršćani, i vidljivo, i stvarno, razlikovati od svi- 
'fta- k °J* ne v v J eru i e - iH moramo nastojati, da mu u svemu bu- 

rleki« S !° Sllčniji ‘ da se od n i e S a razlikujemo, uglavnom, samo 
deklarativnim stavom vjere u Krista? Priznajemo ili Crkvu za 
učiteljicu čovječanstva u svim fundamentalnim pitanjima ži- 
' °ta, u svemu onome, što se svodi na religiju i moral, — ili 
smo za »autonomiju« i primat »osobne savjesti«, pa prema 
tome i za paralehzam i »pluralizam« životnih istina i puteva k 
Bogu. Treba h, da se podvrgavamo Crkvi i njezinu hijerarhij 
sivom uciteljstvu, ih svatko od nas može preuzeti ulogu »kariz 
matickoga« učitelja, pa govoriti i raditi, šta hoće? Jesmo li za 
uidentinsla koncept Crkve ili za onaj lajički, koji bi nas pri 
bližio protestantima i vjernike učinio suverenima u Crkvi? Jesmo 
za sakralno, sakramentalno, djevičansko, svećeništvo, ili za 
ono sekularizirano, lajicizirano, oženjeno? Jesmo li za molitvu 
i pobožnost ili nam je sve akcija i vanjski rad? Hoćemo U 
svoje vjernike voditi k sakramentima i na ispovijed, ili ćemo ih, 

pod raznim pseudoteološkim, pseudopastoralnim, pseudoasket- 
skim, pseudoliturgijskim titulima, kao sinovi Helijevi, odbijati 
»a sacrificio Domini« (1. Kralj 2, 17.)? Hoćemo li i dalje ostati 
uz evanđeosko-apostolski ideal samozataje i križa, ili ćemo pu- 
nim jedrima i mi zaploviti u vode »civilizacije« i »standarda«? 
Jesmo li za tradicionalne strukture u Crkvi, obilježene izrazito 
predvodničkom ulogom papinskog primata, ili smo za »decen- 
tralizaciju« Crkve, za sistem »lokalnih crkava«? 

Nije nam, u ovom članku, namjera, da teoretski analizi- 
ramo te sporne točke, ni da dokazujemo, tko ima pravo, a tko 
krivo. Mnogi ne će ni priznati, da smo dvije grupe, o kojima 
je govor, ispravno i objektivno definirali. Savršeno svakako ni 
nijesmo. I na jednoj i na drugoj strani postoje mnoge nuance 
i varijante. Ima ih i među »progresistima« radikalnijih i manje 
radikalnih. Mnogi će radije pokušati, da iznađu kompromisne 
formule i da se predstave kao pomiritelji i eklektici: oni u sve- 
mu ovomu gledaju samo bezopasnu i bezazlenu »krizu rasta«. 

Ono, što mi, u ovom članku, želimo posebno naglasiti, to 
je samo činjenica, da se danas dioba duhova u Crkvi provodi 
prvotno na ovom terenu, na toj bazi. Da su stvoiene posve 
nove fronte i novi afiniteti. »Progresizam« s jedne strane, »tra 
dicionalizam«, »integralizam«, »konzervativizam«, — kako ga 
sve ne zovu, — s druge strane. 

Valja nam iz toga povući konsekvencije. Jednima i drugi- 
ma. Nema više mjesta nikakvu sentimentalizmu, nema ni tradi 
cionalnoj solidarnosti u dosadašnjim skupinama. One su se odav- 
na raspukle. Svatko treba da sada ide svojim putem: za svojom 
savješću. Sumišljenici s obje strane te nove granične linije valja 
da drže skupa: da se povežu, da se pomažu.^ 

»Progresisti« su to već davno učinili. Još u vrijeme II. vati- 
kanskog sabora. Bez puno skrupula. Bez puno obaziranja na 
svoje dotadanje šefove i auktoritete. Oni, svagdje po svijetu, 
jedinstveno nastupaju: oni su se povezali; i nacionalno i inter- 
nacionalno. To je danas jedan novi, zatvoreni, univerzalni, pokret 
u Crkvi. U biti isti u svim zemljama. Sa živom izmjenom i ideja, 
i ljudi, i sredstava. Sa tijesno povezanom i koordiniranom štam- 
pom i nakladnim zavodima. S punom međusobnom solidarno- 
šću i ispomaganjem. Moralnim i materijalnim. 

Oni drugi, ogromna većina i svećenika i praktičnih vjer- 
nika, — mi ne krijemo, da pripadamo toj skupini, i da njezine 



ideje smatramo ispravnima, - injesu se još povezali. Vežu se 
istina, i oni, sve više. Pokazuju i oni, sve. više, svoje međusobne 
simpatije: preko i mimo ograda negdašnjih svojih zajednica. 
Ali ne rade to još ni dovoljno otvoreno, ni dovoljno sustavno. 
Svatko u svom kutu reagira, negoduje, gunđa, jaduje, prote- 
stira. Nema jedinstvene fronte. Ne čuje ih se u javnosti. Boje se 
»rascjepa«. Boje se »sablazni«. Istom zadnjih godina počeli su u 
nekim katoličkim zemljama i kolektivno, i organizovano, istupati. 
U Francuskoj je s te strane na j efektivni je djelovalo dostojanstveno 
solidariziranje vodećih katoličkih intelektualaca sa kardinalom Da- 
nielou-om, prominentnim francuskim teologom i odlučnim po- 
bornikom papinskog auktoriteta nasuprot progresističkim »kon- 
testatorima«. A u Njemačkoj se opet naglo širi »Pokret za Pa- 
pu i za Crkvu«. Tek lanjske godine inaugurirala ga je u Rimu jed- 
na internacionalna skupina svećenika i katoličkih svjetovnjaka, a 
već početkom ove godine, 1970., njegov je »Manifest« potpisalo 
preko 100.000 osoba sa njemačkog jezičnog područja: među njima 
i više tisuća svećenika, i nekoliko stotina, teoloških i drugih, pro- 
fesora. Papin karđinal-tajnik Villot poslao im je i formalan blago- 
slov Svetoga Oca. Ima takvih pokreta i u Americi, sjevernoj i 
južnoj. Ima ih i drugdje. Samo, nažalost, dosada se nijesu inter- 
nacionalno povezali: nijesu postali glas Crkve. Osim, možda, na 
području štampe. Tu su se, zadnjih godina, protivnici moderniz- 
ma, relativno, najbolje afirmirali. Uz starije, tradicionalno orto- 
doksne, časopise i revije izlazi ih sada i nekoliko izrazito pro- 
tumodernističkih; u Francuskoj: »L’homme nouveau« (Mar- 
cel Clement, Versailles); »Itineraires«, Chroniques et Documents 
(4, rue Garanciere, Pariš VI); »La Pensee Catholique«, Cahiers de 
Synthese, »Cum Petro in Christo« (»Les Editions du Cedre, 13, 
rue Mazarine, Pariš VI); »Courier Hebdomadaire de Pierre De- 
bray« (18, rue des Ouatre Vents, Pariš Vle); »Nouvelles de Chreti- 
ente« (134, rue de Rivoli, Pariš ler 236 — 38 — 29); »Permanences«, 
Reuve mensuelle, (49, rue des Renaudes, Pariš XVII); u Nje- 
mačko j: »Grosser Ruf«, eine katholische Stimme der Gegen- 
wart (62 Wiesbaden, Postfach 807); »Der Fels«, in Verbinđung 
mit der »Bewegung fiir Papst und Kirche« (Regensburg-Steinach- 
-Taunus, Untergasse 27); u Austriji: »Die Entscheiđung« (Dr. 
Frwin Hesse, A-1030 Wien, Hauptstrasse 56); »Blatter«, Erzb. Se- 
i lsorgeamt, Katb. Glaubensinformation (Dr. H. Madinger, Wien I. 
Stephanspl. 3); u Belgi j i: »Positief« i »Stadion«, u vezi sa »Tho- 
mas-More-Genootschap«; u Holandiji: »Confrontatie« i »Wa- 

arheid en Leven« (već prve godine prikupio je 12.000 pretplatnika 
i 50.000 sumišljenika). A izlazi ih nekoliko i u drugim evropskim 
katoličkim zemljama, pa i u Americi, jednoj i drugoj. 

Mi ovim člankom ne plediramo za formalno, organizovano, • > 

okupljanje »konzervativaca« kod nas. Ne čini nam se to još 
potrebno. »Progresisti« su se kod nas, ponešto i sporadično, 
afirmirali samo u štampi, među mlađim svećenstvom, u nekim 
crkvenim i redovničkim zavodima: u širim svećeničkim krugo- 
vima nijesu. A među vjernicima su još uvijek prava »quantite 
negligeable«. Nemaju među njima ni auktoriteta ni upliva. Bo- 
lje ih je suzbijati indirektno: pozitivnim, ortodoksnim, odgojem 
svećeničkog i redovničkog podmlatka po sjemeništima, ozbilj- 
nom pasterizacijom vjernika i omladine, doktrinalno-pastoral- 
nim intervencijama Episkopata i pojedinih biskupa: u konkret- 
nim slučajevima; bude li to potrebno. 

No zato je, — i nama, — potrebna veća idejna solidarnost 
između svih onih, osobito među klerom i katoličkim intelektual- 
cima, koji stoje uz Rim i uz Papu i živo osjećaju potrebu za 
nutarnjom, duhovnom, reformom u katoličkim redovima: za 
oživljavanjem i produbljivanjem izvornog evanđeoskog duha i 
crkvene i apostolske tradicije. Oživljavanjem i produbljivanjem, 
što ga toliko naglašuje i II. vatikanski sabor u svojim konsti- 
tucijama i dekretima sa svih glavnih područja crkvenog života, 

— - o kleru, o redovima, o katoličkom lajikatu, — i koje svakom 
prilikom urgira Pavao VI. 

Moramo više između sebe kontaktirati. Moramo izmjenji- 
vati misli, dojmove, informacije. Moramo sustavno djelovati na 
svoju okolinu. Mi svećenici osobito na svoju svećeničku. I, razu- 
mije se, na one, koji se spremaju da nam budu nasljednici. Pri- 
je svega na ljude, koji su očito dobre volje, ali kojiput i pre- 
više nesamostalni u sudu, plašljivi u nastupu, podložni neoz- 
biljnoj propagandi, sugestijama, frazama, čaru novosti i mode 
Moramo se, više nego dosada, afirmirati, javljati, u javnosti i u 
štampi. Nije ideal, da budemo pasivna i šutljiva većina: moramo 
b’ ti većina, koja govori i koia se čuje: aktivna, samosviiesna, 
odgovorna. Ne moramo, i ne smijemo, biti inkvizitori: nije to 
ni naše pravo ni naš posao. Ne moramo biti ni nametljivi. 
Dovoljno je, da mislimo svojom glavom i da ono, što mislimo, 
i kažemo. Mirno, ali i otvoreno, i odlučno. 


A na onima je talentiranima, — i na onima sa položaja — 
glavna odgovornost. Grijeh je, ako takvi šute. Ulaze u nezahval- 
nu ulogu onih ljudi iz Isusove evanđeoske priče, koji su spa- 
vali, dok je neprijatelj sijao kukolj po pšenici (Mat 15, 25 . >. 
Zaboravili su na Isusov nalog Petru, i svim Petrima: »Haec 
loguere, et cxhortare, et argue, cum omni imperio!« (Tit 2, 15.) 

Ne treba stvarati panike. Ali čini nam se, da je već i kod 
nas došlo vrijeme, da budemo oprezni. Ponegdje se i kod nas 
događaju stvari, koje ne služe na edifikaciju. I kod 
nas se već štošta nezgodno i čuje, i kaže, i prepričava, i prepo- 
ručuje. I na svećeničkim sastancima. I po samostanima. I sa 
propovjedaonice. I u katehetskim poukama. I u pastoralnim 
kontaktima s vjernicima. Iz usta ljudi s one druge strane gra- 
nične linije. A ima danas pokoji takav čovjek u svakom "na- 
šemu kraju, u svakoj dijecezi, u svakoj skoro duhovnoj kući. 
Ne smijemo to ostavljati bez komentara i bez reakcije. Vjernici 
imaju pravo na zaštitu svoje vjere. »Tu vero vigila, — opus fac 
Evangelistae!« (2. Tim 4, 5.; Otkr 3, 2.). 

HOLANDIJA 

G. 1970. 

Ako je slava u tome, da se o nekomu puno govori i piše. 
onda je Holandija danas najslavnija katolička zemlja na svijetu. 

A katolička jest, u nekom »mislu. Onako, kako su katolič- 
ke sve zemlje, u kojima živi procentualno znatan broj katolika. 
Kompaktno katolička nije. Nije ono, što su Italija, španjolska 
Portugalska, Belgija, južna Amerika, pa, donekle, i Francuska 
Poljska. Katolika je u njoj od prilike polovina: ostali su pro- 
testanti, kalvini. I nije nikako u centru katoličanstva. Potpuno 
mu je na periferiji. Sjeverno od nje same su, stopostotno pro- 
testantske zemlje: one nordijske. I na jugu su joj, opet, skoro 
čisto protestantski, krajevi sjeverne Njemačke. Samo na zapadu 
prislanja se na kompaktno katoličke krajeve: na Flandriju, va- 
lonsku Belgiju, Francusku, njemačko Porajnje. Vise je mala 
katolička enklava, otok, u moru protestantizma. Ostatak katou- 
čanstva na evropskom sjeveru. Svoju današnju katoličku eksisten- 
ciju zahvaljuje Providnosti i — Habsburgovcima: najprije špa- 
njolskima, a onda austrijskima. Om su je, dijelom, očuvali 
katoličkom: u doba reformacije i vjerskih ratova, u 16. i li. 

Sl0l ' e A što se tiče slave, valja razlikovati dvije slave. Onu pozi- 
tivnu, koju dugujemo samo objektivno velikim i etički čistim 
ljudskim otvarenjima, i onu drugu, koja može biti, — pa cesto 
i i e st, — objektivno i etički negativna. Može se biti slavan po 
dobru, a može se biti »slavan« i »glasovit« i po zlu. »Glasovi- 
tost«, barem, kad za nju, danas, upotrebljujemo latmsko-inter- 
nacionalni izraz »famozan«, vrlo se često, — možda najcesce, 
-- i uzimlje baš u ovom zadnjem, negativno-pejorativnom, smi- 
slu. Za onoga, koji na sebe svraća opću pozornost, o komu 
se puno govori i piše, — ali više po zlu, nego po dobru. 

Holandski katolici, — oni, koji su svojoj domovini, ovo 
nekoliko zadnjih godina, svijetom »pronijeli slavu« i koji, da- 
nas, svojim istupima pune stupce, jednako nekatoličke, profane 
i bulvarske, kao i katoličke, štampe, smatraju, svakako, da su 

oni slavni u prvom smislu. Nosioci su, govore oni, i autentični 
interpretatori »koncilskog duha« i »koncilskih ideja« u Crkvi. 
Onih »progresističkih« i »savremenih«. Za pedeset su godina 
naprijed pred ostalom Crkvom, kako se neki od njih vole hva- 
liti. Pokazuju drugim katolicima puteve budućnosti. I krče im 
ih. Odlučno, radikalno, bez kompromisa. Preuzeli su vodstvo 
i inicijativu u savremenoj »reformi Crkve«: u njezinoj adapta- 
ciji vremenu, prilikama, logičnoj evoluciji ljudske misli i kul- 
ture. Daju drugim »crkvama«, daju katoličkomu svijetu, dobar 
primjer. Nukaju ga, da i on za njima pođe. Jedni su od glavnih 
pobornika »nove teologije« i »novoga morala«. Dali su toj 
struji i nekoliko njezinih najistaknutijih predstavnika: klasičnih 
i tipičnih; onih, koji probijaju i vode, »Bahnbrecher«-a. I prvi 
su novoj, »koncilskoj«, katoličkoj »reformi« osigurali u svojoj 
zemlji većinu, pa i vlast. Jedina su zemlja na svijetu, gdje je 
katolički Episkopat praktično, sav i radikalno, »progresivan«. 
I u tom kompaktan i beskompromisan. I vis-a-vis Rimu i Papi. 
Ne imponiraju im puno rimske direktive ni rimske rezerve. 
Uvijek su ih spremni ignorirati i prijeći preko njih na dnevni, 
red. Pa i u najdelikatnijim pitanjima: i ondje, gdje je Rim naj- 
osjetljiviji. I na dogmatičko-moralnom području. I u pitanju 
primata. I u pitanju celibata. 

Sada, koliko je u svim tim njihovim tvrdnjama, u toj nji- 
hovoj ocjeni situacije, istine, nama je sa strane teško reći. 
Jesu li ti, koji danas govore uime katoličke Holandije, i stvarni 
gospodari situacije u njoj? Imaju li većinu? Jesu li vjernička 
i svećeničke mase uistinu pošle za njima? Ima ih, koji to nije- 
ču. Nedavno je, čuli smo, jedan holandski svećenik, — docent 
Dr Hubert van Di jek, — u svom predavanju u Beču, javno ustvr- 
dio, da je još uvijek 80 od sto holandskih katolika protiv linije 
Alfrink-Suenens, a za onu Papinu. A i meni su dvojica katolič- 
kih turista iz Holandije, jedan svećenik i jedan katolički lajik, 
svaki napose i svaki u drugo vrijeme i drugom prilikom, apo- 
diktički izjavili, da odnosi unutar katoličke Crkve u Holanđiji 
nijesu nipošto onakvi, kakvima ih hoće da napravi »progresistič- 
ka« i »bulvarska« štampa. Uostalom zar nijesmo svi čitali u 
novinama i slušali na radiju, kako je 800 holandskih svećenika, 
— navodno ih svega ima 8.000, — poslalo u Rim izjavu vjerno- 
sti Papi, kako je jedan Alfrinkov pomoćni biskup, — Msgr. Th. 

S. A. Hendriksen, — i formalno, još g. 1969., rezignirao 

u znak neslaganja sa držanjem svoga šefa i svojih 

biskupskih kolega, kako je »Liga sv. Mihaela« iz Holandije, ne- 

koliko puta i uporno, apelirala na Rim i tražila, da iz Rima 
odlučnim protumjerama zaštite pravovjerje holandskih katolika 
od nezvanih i nametljivih modernističkih teoloških mentora, ka- 
ko je dekan J. Joosten iz Echt-a u biskupiji Roermond, na »pa- 
storalnom koncilu« u Nordwijkerhout-u, 6. I. 1970., »progre- 
sisti« su ga pustili u dvoranu samo na 10 minuta, — u ime 1501 
holandskih svećenika, pročitao protestnu deklaraciju vjernosti 
Crkvi i Rimu, kako se je u vrijeme »pastoralnog koncila« nad 
rezidencijom kardinala Alfrinka u Utrechtu pojavio zrakoplov, 
koji je nosio veliki natpis: »Jedinstvo s Rimom«, i t.d. 

A još je teže, — nama sa strane, — objasniti, kako je do 
takve situacije došlo, šokiralo je to čitav katolički svijet. Jos 
do jučer vrijedila je katolička Crkva u Holandiji kao izrazito 
ortodoksna, sređena, tradicionalna. Nigdje nije bilo, razmjerno, 
više svećenika i redovnika nego u Holandiji. Vanjska organiza- 
cija Crkve bila je savršena: prava germanska. Ivanredno je jaka 
bila katolička štampa. U vanjskim misijama bilo je na hiljade 
holandskih misionara. Strogo se insistiralo na svemu, sto je 
vrijedilo kao specifično katoličko. Holandija je, čini se, i danas 
jedina zemlja na svijetu, u kojoj ne samo što postoji, vrlo jaka. 
»katolička« stranka, nego je i formalno nazivaju »rimokato- 
ličkom«. A kad sam ja, pred pedeset godina, studirao u Inns- 
brucku, bilo je u tamošnjem internacionalnom teološkom kon- 
viktu »Canisianum«-u i nekoliko holandskih mladih svećenika 
i redovnika, koji su, svi od reda, udarali u oči kao pobožni, so- 
lidni disciplinovani, uzorni, pitomci. Odakle najedamput tolika 
razlika? Odakle taj zaokret za čitavih 180 stupnjeva? Je li do 
te našle promjene došlo po zakonu neke, neodmjerene, psiho- 
loške reakcije na i odviše konzervativne forme dotadašnjeg re- 
ligioznog života? Je li to pojava dezorijentacije pred iznenad- 
nom provalom senzacionalističkih, modnih, ideja »nove teo- 
logije«, koja je uspjela da tako fascinantno i samosvijesno na- 
stupi uime »sigurnih« i »provjerenih« postulata i rezultata na- 
pretka i znanosti? Je li to jedna, paradoksalna, forma, naivnog, 
oduševljavan ja za »ekumenizam« i nestrpljivo forsiranje jedinstva 
u vjeri s drugom polovinom njihovih, protestantskih, zemljaka . 
Je li to neželjeni plod prenaglašenog i pretjeranog utjecaja la- 
jikata u Crkvi: u jednom narodu visoke opće kulture i sa živim 
interesom za vjerska pitanja, a bez dovoljna poznavanja teo- 
loških i eklezioloških problema, pa stoga i previše izvrgnutu 
sugestivnom »šarmu« novih teoloških ideja i fraza, »demokrat- 

skih« i demagoških? Je li to jedna od posljedica sistema »viso- 
kog životnog standarda«, koii nikada nije bio pogodno tlo za 
razmah kršćanskog soiritualizma i konsekventnu afirmaciju 
evanđeoske »ludosti Križa« (1. Kor 1, 21. 23.)? Ili je sve to pomalo? 

Nego, bilo, kako bilo, činjenica je, da je Holandija danas, 
— barem po onima, koji su u njoj naglasniji i koji u svojim 
rukama drže vodstvene pozicije u crkvenom, a pogotovu u jav- 
nom katoličkom životu: u štampi, na teološkim zavodima (na 
katoličkom sveučilištu u Nijmegen-u), u katoličkim masovnim 
organizacijama, — od svih katoličkih zemalja najdalje otišla 
i u modernističkim novostima i u opoziciji Rimu. Holandski 
»Katekizam za odrasle«, koji su izdali uz odobrenje svojih bi- 
skupa, naišao ie u Rimu na najoštrije negodovanje, — Sveta je 
Stolica zabranila, da ga se štamna bez ispravaka: u njemu se ili 
šuti ili vrlo dvoznačno govori i o mnogim temeljnim istinama 
vjere: o neumrlosti duše i životu preko groba, o Kristovu us- 
krsnuću, o djevičanstvu Marijinu, o Euharistiji i svećeništvu, 
o postojanju dobrih i zlih duhova, i t.d., — ali zato i na živo 
odobravanje svih »osporavatelia« u Crkvi: holandski teolozi i 
dalie uz niega tvrdo stoje, a njihovi ga modernistički simpati- 
zeri svagdje po svijetu. — na i kod nas, — na veliko propagi- 
raju, prevode, tiskaju. Po jednoj anketi, provedenoj među ho- 
landskim svećenicima, trećina od onih, koji su na nju odgovorili, 
sumnja o Kristovu božanstvu i o cksistenciji osobnoga Boga (Dr. 
Herbert Madinger, »Die 70«, 10, »Die Versuchungen unserer 
Zeit«, Wien, 1970.). I liturgijska je anarhija u Holandiji dosti- 
gla kulminaciju: mnogi svećenici na svoju ruku, — i protiv for- 
malnih direktiva i opomena iz Rima, — po volji i najsmionije 
eksperimentiraju sa svetim obredima, — često i na način vrlo 
malo tradicionalan i doličan, — drže zajedničke, »ekumenistič- 
ke«, mise i pričesti s protestantima, dokidaiu pojedinačnu ispo- 
vijed i zamjenjuju je »općom«. »Demokratizirali« su upravu u 
Crkvi: uveli su već u praksu i »nacionalne pastoralne koncile«, 
na kojima i svjetovnjaci, i obični svećenici, imaju, u biti, ista 
prava kao i biskupi, pa s njima »suodlučuju« i o vjersko-moral- 
nim pitanjima, i o crkvenoj disciplini: izborima i glasovanjem. 
Postavili su i tezu o autonomiji mjesnih i nacionalnih crkava, 
koje, po njima, mogu imati i drukčiie naučavanie i drukčije 
uređenje od drugih, pa i od Rima. Brane princip slobodnog, 
individualnog, opredjeljenja u vjerskim stvarima, »po savjesti«, 
neovisno od crkvenog učitelj stva, pa i onoga papinskog. Otvoreno 

kritiziraju, pa i otklanjaju, auktoritativne Papine enciklike o 
prenošenju života (»Humanae vitae«) i o svećeničkom celibatu 
(»Sacerdotalis coelibatus«) i traže, da se Papino naučavanje u 
tim stvarima podvrgne slobodnoj ocjeni »Božjega naroda«, sve- 
jedno što je Papa izrijekom zatražio od holandskih biskupa, da 
njegovu odluku smatraju mjerodavnom i na njoj insistiraju. 
Neće ni da razgovaraju s Papom: postavljaju mu uvjete; i u 
jednom i u drugom od ta dva pitanja izjašnjavaju se u principu 
protiv Papina stanovišta; traže, da se i svećenicima, koji su se 
samovlasno i nevaljano oženili, dopusti dalje vršenje svećenič- 
ke službe. 

Kažu, doduše, da oni svoje »reforme« nikome ne nameću 
i da ona nije roba za eksport, ali u praksi rade drukčije. Pune 
su druge katoličke zemlje, — Amerika osobito, njihovih emi- 
sara, »misionara«, predavača. Na »simpozijima«, kongresima, pa 
i biskupskim sinodama, njihovi ljudi brane i propagiraju svoja 
shvaćanja. Strani katolici, svećenici i biskupi uvijek su im dobro 
došli gosti: pozivaju ih k sebi, »informiraju« ih, plediraju pred 
njima za svoje, »savremeno«, oblikovanje Crkve i kršćanstva 

Nažalost, koji put i s uspjehom. Holandija je danas za- 
stava, kojom uvelike mašu više manje svi »progresistički« faktori. 
Njima je ona protagonista »koncilske obnove«. Nadahnuće. Pri- 
mjer i uzor. 

I u nas se poneki oduševljavaju za Holandiju. Usrećili su 
nas već i prvim, nepurgiranim, prijevodom Holandskog katekiz- 
ma. I reklamiraju ga na veliko. I po nekojim katoličkim listo- 
vima. A nijesmo toliko naivni, da bismo njegovu publikaciju pri- 
pisali spontanoj inicijativi »Stvarnosti«. Svećenici su za tim. Mno- 
gi to i ne kriju. U nekim ih mjestima već i zovu »Holandezi«. 
Na katehetskom kongresu u Ljubljani, pred dvije godine, napra- 
vili su čitavu scenu aplaudirajući holandskim metodama, — 
a, svakako, i principima, — katehizacije. Putuju u^ Holandiju 
»kao na ćabu«, da i k nama prenesu štogod od tamošnjeg refor- 
mnog plamena. Puni su pohvala za holandsku Crkvu i holandski 
katolicizam. Nitko da ozbiljno pokudi istupe njihovih teologa i 
biskupa, ni kad oni, otvoreno i demonstrativno, protuslove Rimu 
i ignoriraju sve njegove intervencije. Sve je to, misle oni, zakoniti 
»dijalog«. Sve je to u autentičnom stilu »koncilskog kršćanstva«. 

A mi mislimo, da su to strujanja i tendencije, kojima se sve 
ono, što je među nama zdravo i crkveno, mora najodlučnije opri- 

jeti. Oprijeti programatski, načelno, javno i otvoreno. Nećemo 
holandskog katolicizma. Falzifikat je kršćanstva. »Re- 
vidira« Evanđelje. I parodira ga. Nespojiv je sa katoličkim poj- 
mom Crkve i primata. Njegove su praktične posljedice već do 
danas na čitavoj liniji negativne. Urodio je u Holandiji nazat- 
kom vjerskog i crkvenog života u svakom pogledu. Donio joj 
je tešku krizu zvanja. A bit će još puno gore, ako se on stabi- 
lizira i pretvori u sistem: ako prodre i u druge katoličke zemlje. 
Svršilo bi to novom »reformacijom« i novom apostazijom. A 
nikada slavom. Božjom slavom. 

Ako tko za to želi i pozitivnu dokumentaciju, može je naći, 
punu doslovnih citata iz knjiga i članaka holandskih »novih teo- 
loga«, u raspravi Holandeza-isusovca P. Carl-a Straetera: »Die 
neue Theologie in Holland« (Verlag Habbel, Regensburg). Nije to 
više ni modernizam, nije ni racionalizam; to su hereze, nevjera, 
bezvjerje. 

Daleko to od nas! Mi stojimo, odlučno, s manjinom (ili, mo- 
žda, sa »šutljivom većinom«) pravovjernih i crkvenih u Holandiji. 
Mi stojimo s Petrom, s Papom, s Pavlom VI., a ne ni sa Biessom, 
ni sa Schillebeeckxom, ni sa Alfrinkom, ni sa Suenensom. S Pa- 
pom, koji se je i u svojoj, nedavnoj, besjedi talijanskim bisku- 
pima gorko potužio na one, koji kušaju »da stvore ili izmisle 
novu Crkvu«, pa makar to bila i »uznemirena, živa, dinamična 
Crkva«, za koju pledira kardinal Alfrink, nasuprot onoj »hije- 
rarhijskoj i statičnoj« (Izvještaj o svršetku holandskog pastoral- 
nog koncila, iz pera holandskoga biskupa Theodora Zwarthuiis-a: 
»Dutch Council Stresses Unity, Intercommunion«; »The National 
Register«, 26. IV. 1970.). 

Hrvatski svećenici, hrvatski katolici, ne dajmo, da nam itko 
podvaljuje kamen pod kruh, zmiju pod ribu, štipavca pod jaje 
(Luk 11, 11. 12.; Mat 7, 9. 10.)! Držimo se, do kraja i u svemu. 
Evanđelja i Petrove pećine! 

»Tu vero permane in iis, quae didicisti, et quae credita 
sunt tibi . . .!« (2. Tim 14.). 

RIJEČ IZDAVAČA 


Dragi čitatelju! 

Evo ti u ruke još jedan — treći — svezak članaka Dra če- 
domila Cekade! Prva su dva sveska nosila naslov: »Crkva — 
svećeništvo — svećenici«. Ovaj, po auktorovoj želji, nosi naslov: 
»Kuća na kamenu. — Pokoncilski problemi Crkve. — Članci i 
rasprave«. Kuća je na kamenu Crkva. Kamen je Istina Evan- 
đelja, koiu. nepogrješivo i nepokolebivo, uči i brani papinstvo. 
Sve to prema Isusovoj slici s kraja njegove besjede na gori: 
»I udari dažd, i nadođoše vode, i dunuše vjetrovi, i napadoše 
na kuću onu, i ne pade, jer je bila sazidana na kamenu!« (Mat 
7, 25.). Ako baciš oko na Sadržaj, vidjet ćeš, već prema naslo- 
vima, da su svi članci u ovoj knjizi od reda vrlo aktualni. 

A drago nam je, zahvaljujemo Bogu, što smo je inogli 
dati u tisak upravo sada, na početku Marijina mjeseca, listo- 
pada: pod Gospinom zaštitom. Sveti Otac Papa preporučio je. baš 
za ovaj Marijin mjesec apostolima molitve slijedeću nakanu: 
»Da bi propovjednici i teolozi naviještali i 
tumačili Božju riječ vjerno prianjajući uz Cr- 
kveno Učiteljstvo«. 

Teška je ta zadaća teologa. Za njih, kao i za', propovjednike, 
Sabor kaže, da to moraju izvoditi — »na različite načine, pre- 
ma različitim potrebama slušatelja i raznolikim darovima«, koji 
su im dani. Moraju svjedočiti za svu i cjelovitu istinu. Ne smiju 
se pogađati sa svijetom na račun objavljene Riječi Božje i na 
račun od Boga danih zapovijedi. Moraju prodirati u smisao 
Božje objave i u njoj naći odgovor na pitanja, koja danas na- 
meće razvitak svijeta u tehničkom i društvenom pogledu. 

Pred tom golemom zadaćom, punom odgovornosti, morao 
bi zastati svaki teolog: morao bi odbaciti pero i dignuti ruke, 
te s agnosticima reći: »Ignoramus et ignoiabimus!« No, tu do- 
lazi njima u pomoć od Boga obećani oslonac: Crkveno Učitelj- 
stvo; Papa i s njim sjedinjeni biskupi. Papa sam ili na čelu 

Sabora. Ovo posvećeno Učiteljstvo postaje im putokaz u nji- 
hovu istraživanju i ograda, koja ih čuva, da ne bi zastranili. 

I Dru Cekadi bilo je ono uvijek putokaz. Već više od če- 
tiri desetljeća on, vazda s jednakim elanom i svježinom misli, 

prati neprestanu evoluciju Crkve i učenje i upute Papa, pa 

iznosi pred nas, svojim osebujnim stilom, Riječ Božju, prilago- 
đenu našim prilikama i vremenu. Njegov predratni opus izno- 
sio bi debele tomove knjiga. Desetak prvih poratnih godina bio 
je njegov rad prekinut zatvorom. Ali zato su te godine bile 
ispunjene žrtvom i uronjavanjem u još dublju spoznaju Evan- 
đelja i Crkve. Taj period žrtve i razmišljanja daje njegovim 
pozatvorskim radovima još jaču notu autentičnosti; Cekada 
zna osjećati s Crkvom, »sentire cum Ecclesia«. A to je ono, 
što papa Pavao preporučuje, da u listopadu — naravno, ne 

samo u listopadu — molimo teolozima: » ... da bi teolozi navi- 
ještali i tumačili Božju riječ vjerno prianjajući uz 
Crkveno Učiteljstvo«. 

Zahvaljujemo Dru Cekadi na spremnosti da nam ustupi ove 
članke, — premda ih on sam nije kanio izdavati, a nije ni na- 
ma ni na koji način sugerirao, da ih izdajemo, — kako bismo 
im omogućili da dospiju do ruku svih naših svećenika, svih 
duhovnih osoba, katoličkih intelektualaca i svih vjernika, koje 
zanimaju ova pitanja. Duboko smo osvjedočeni, da će om do- 
nijeti puno duhovne koristi svima onima, koji ih budu s paž- 
njom i bez predrasuda čitali. A preko svećenika i katoličkih 
lajika i cijelom našemu narodu, kojemu su oni vođe i učitelji. 

Ne izdajemo ovo djelo bez velikih žrtava. Ne izdajemo ga 
sa svrhom da zaradimo. Naprotiv, izdajemo ga s velikim mate- 
rijalnim rizikom. Cijena i rasprodaja prvih dvaju svezaka u to 
nas je uvjerila. Izdajemo ga iz čiste; ljubavi prema dobru; prema 
blagu, koje smo pronašli, a žao nam je, da ostane zakopano 
(Mt 13, 44.; 25, 18. 24.-28.; Luk 19, 20.— 23.). 


P- 


Molimo čitatelje, da ga s takvom ljubavi i prime. 

Knjiga se naručuje na adresu: Don Stjepan Batinović, 
Brštanica (Hercegovina). 

Izdavač 

